id
stringlengths 36
36
| title
stringlengths 8
2.31k
| content
stringlengths 4
21.7k
| datetime
stringdate 1478-01-28 12:00:00+0700
2025-05-08 14:01:23+0700
| domain
stringclasses 9
values | url
stringlengths 31
236
|
|---|---|---|---|---|---|
e265be2c-fec6-4e94-9276-131d640cf374
|
កិច្ចសម្ភាសន៍ពិសេស៖ សម្តេចតេជោ ហ៊ុន សែន ថ្លែងថា ការអនុញ្ញាតឲ្យនាវាទេសចរណ៍របស់អាមេរិកចូលចតកម្ពុជា ដើម្បីបំបាត់ជំងឺភ័យខ្លាច និងគ្មានការរើសអើងពូជសាសន៍ (Video inside)
|
ខណៈនាវាទេសចរណ៍ខ្នាតយក្សរបស់សហរដ្ឋអាមេរិកមួយគ្រឿងឈ្មោះ Westerdam ដែលផ្ទុកមនុស្សជាង២២០០នាក់ ត្រូវបានរាជរដ្ឋាភិបាលកម្ពុជា សម្រេចឲ្យចូលសំចតនៅកំពង់ផែ ខេត្តព្រះសីហនុ នៅព្រឹកទី១៣ ខែកុម្ភៈ ក្រោយពីប្រទេសនិងកោះសរុបចំនួន៦ បដិសេធមិនឲ្យនាវាដ៏ធំមួយនេះចូលចត ដោយសារភ័យខ្លាចអ្នកដំណើរមានផ្ទុកវីរុសកូរ៉ូណាថ្មី ពាក់ព័ន្ធបញ្ហានេះក៏មានសំណួរលើកឡើងថា ហេតុអ្វីកម្ពុជាឲ្យកប៉ាល់មួយនេះចូលចត។ ឆ្លើយតបបញ្ហានេះលោក លឹម ជាវុត្ថា នាយកប្រតិបត្តិអង្គភាពព័ត៌មាន Fresh News បានស្នើសុំធ្វើកិច្ចសម្ភាសន៍ជាមួយសម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា តាមទូរស័ព្ទដោយលើកឡើងថា តើហេតុអ្វីកម្ពុជាសម្រេចអនុញ្ញាតឲ្យនាវាទេសចរណ៍របស់អាមេរិក ចូលចតនៅកំពង់ផែ ខេត្តព្រះសីហនុ ខណៈប្រទេសនិងកោះសរុបចំនួន៦ បានបដិសេធ, មិនឲ្យចូលចតកំពង់ផែរបស់ខ្លួន ដោយសារខ្លាចមេរោគកូរ៉ូណា ឬ Covid-19 ? សម្តេចតេជោ ហ៊ុន សែន បានមានប្រសាសន៍ឆ្លើយតបថា នេះជាប្រសាសន៍របស់សម្តេចតេជោ ហ៊ុន សែន បញ្ជាក់បន្ថែមយ៉ាងដូច្នេះ។ នាវាទេសចរណ៍ដ៏ធំនេះឈ្មោះ Westerdam នឹងមកចូលចតនៅកំពង់ផែ ខេត្តព្រះសីហនុ នៅវេលាម៉ោង៧ព្រឹកថ្ងៃទី១៣ ខែកុម្ភៈ ឆ្នាំ២០២០ ហើយការអនុញ្ញាតឲ្យចូលចតនេះធ្វើឡើង បន្ទាប់ពីមានការធានាច្បាស់លាស់ពីអ្នកគ្រប់គ្រងនាវាទេសចរណ៍ Westerdam ថា មនុស្សទាំងអស់លើកប៉ាល់មិនមានអ្នកណាម្នាក់ ផ្ទុកមេរោគកូរ៉ូណាថ្មី ឬ Covid-19 នោះទេ។ អ្នកវិភាគបានលើកឡើងថា ប្រទេសនិងកោះ ចំនួន៦ដែលបានរារាំងនាវាទសេចរណ៍ខ្នាតយក្សនេះចូលចត សុទ្ធសឹងតែជាប្រទេសដែលមានភាពសិទ្ធស្នាលនឹង សហរដ្ឋអាមេរិក ខណៈនាវាទេសចរណ៍ខាងលើ ជាកម្មសិទ្ធិរបស់ក្រុមហ៊ុនអាមេរិកហូឡេនដ៍ (Holland America) ដែលមានមូលដ្ឋាននៅសហរដ្ឋអាមេរិក។ ដូច្នេះអ្វីដែលជាទង្វើរបស់កម្ពុជាធ្វើនៅពេលនេះ ជាកិច្ចការមនុស្សធម៌ដ៏ល្អណាស់ក្នុងនាមប្រទេសតូចនិងដ៏កំសត់មួយ មិនរើសអើងពូជសាសន៍ និងបង្ហាញទឹកចិត្តដ៏ធំធេងក្នុងការជួយសង្រ្គោះមនុស្សកំពុងជួបគ្រោះអាសន្ន។ អាជ្ញាធរកម្ពុជានឹងសម្របសម្រួលគ្រប់និតីវិធីទាំងអស់ ទាំងការត្រួតពិនិត្យសុខភាពនៅលើកប៉ាល់, មិនយកថ្លៃ Visa និងសេវាផ្សេងៗ ដែលទាំងនេះបង្ហាញទឹកចិត្ត ដ៏ប្រពៃបំផុតរបស់ប្រមុខរាជរដ្ឋាភិបាលកម្ពុជា សម្តេចតេជោ ហ៊ុន សែន ចំពោះផ្នែកកិច្ចការមនុស្សធម៌ និងគ្មានការរើសអើងពូជសាសន៍ប្រទេសដទៃនោះទេ។ ក្រៅពីនោះអាជ្ញាធរនឹងចែកក្រមាដល់អ្នកដំណើរទាំងអស់នោះផងដែរ។ ក្រុមហ៊ុននាវាទេសចរណ៍ បានឲ្យដឹងតាមរយៈគេហទំព័ររបស់ខ្លួនថា នឹងសំចត១-២ថ្ងៃនៅខេត្តព្រះសីហនុ ព្រមទាំងសម្រេចជួលយន្តហោះសម្រាប់ដឹកជញ្ជូនអ្នកដំណើរ ពីព្រលានយន្តហោះ ខេត្តព្រះសីហនុ ទៅកាន់អាកាសយានយន្តអន្តរជាតិភ្នំពេញ ហើយអ្នកដំណើរបន្តត្រឡប់ទៅផ្ទះវិញរៀងខ្លួនៗ។ គួរបញ្ជាក់ថា កប៉ាល់ទេសចរណ៍ Westerdam មានដឹកមនុស្សសរុបជាង ២,២០០នាក់ ក្នុងនោះអ្នកដំណើរ ១,៤៥៥នាក់ និងបុគ្គលិកកប៉ាល់ចំនួន ៨០២នាក់ បានចាកចេញពីទីក្រុងហុងកុង ប្រទេសចិន កាលពីថ្ងៃទី០១ ខែកុម្ភៈ ឆ្នាំ២០២០ ប៉ុន្តែវាត្រូវបានអាជ្ញាធរ កោះតៃវ៉ាន់ ហ្វីលីពីន ជប៉ុន កូរ៉េខាងត្បូង និងកោះហ្គាំ (អាមេរិក) បដិសេធមិនឲ្យចូលចតឡើយ ដោយសារតែការព្រួយបារម្ភថា ក្នុងចំណោមមនុស្សរាប់ពាន់នាក់នៅលើនោះ អាចមានផ្ទុកវីរុសកូរ៉ូណាថ្មី (Covid-19)៕
|
2020-02-13T04:40:00+07:00
|
freshnewsasia.com
|
https://m.freshnewsasia.com/index.php/en/localnews/148210-2020-02-12-14-40-50.html
|
7e8865af-ca5a-41d9-875d-95b1738e9c9c
|
សម្ដេច ហ៊ុន សែន៖ ការអនុញ្ញតឲ្យនាវាទេសចរណ៍ចូលនេះ គឺចង់បង្ហាញពីការលុបបំបាត់នូវជំងឺភ័យខ្លាច ដែលកំពុងកើតមាននៅលើពិភពលោកយើងនេះ
|
ខណៈនាវាទេសចរណ៍ខ្នាតយក្សរបស់សហរដ្ឋអាមេរិកមួយគ្រឿងឈ្មោះ Westerdam ដែលផ្ទុកមនុស្សជាង២២០០នាក់ ត្រូវបានរាជរដ្ឋាភិបាលកម្ពុជា សម្រេចឲ្យចូលសំចតនៅកំពង់ផែ ខេត្តព្រះសីហនុ នៅព្រឹកទី១៣ ខែកុម្ភៈ ក្រោយពីប្រទេសនិងកោះសរុបចំនួន៦ បដិសេធមិនឲ្យនាវាដ៏ធំមួយនេះចូលចត ដោយសារភ័យខ្លាចអ្នកដំណើរមានផ្ទុកវីរុសកូរ៉ូណាថ្មី ពាក់ព័ន្ធបញ្ហានេះក៏មានសំណួរលើកឡើងថា ហេតុអ្វីកម្ពុជាឲ្យកប៉ាល់មួយនេះចូលចត។ ជាមួយគ្នានេះដែរ សម្ដេចតេជោ ហ៊ុន សែន បានមានប្រសាសន៍ឆ្លើយតបថា «ហេតុអ្វីត្រូវសម្រេចអនុញ្ញាតឲ្យនាវានេះចូលចត តើត្រូវឲ្យពួកគេទៅណា បើគេបានបិទអស់ហើយ, ដូចដែលខ្ញុំបាននិយាយហើយថា ជំងឺពិតប្រាកដគឺភាពភ័យខ្លាច មិនមែនជាជំងឺកូរ៉ូណានោះទេ។ ការអនុញ្ញតឲ្យចូលនេះបង្ហាញពីការលុបបំបាត់នូវជំងឺភ័យខ្លាច ដែលកំពុងកើតមាននៅលើពិភពលោកយើងនេះ ហើយកម្ពុជាគ្មានឡើយការរើសអើងពូជសាសន៍ ត្រូវតែចូលរួមសង្រ្គោះក្នុងកិច្ចការមនុស្សធម៌ ខណៈពួកគេកំពុងជួបគ្រោះអាសន្ន»។ «យើងត្រូវសហការគ្នា ទាំងអ្នកជាប់នៅលើនាវា ដើម្បីជួយសង្រ្គោះដោយមិនខ្វល់ពីជាតិសាសន៍ ទោះបីជាតិសាសន៍ណាក៏ដោយ កិច្ចការនេះបង្ហាញពីការងារ មនុស្សធម៌ដ៏ប្រពៃ និងសណ្តានចិត្តរបស់កម្ពុជាសម្រាប់មនុស្សលើពិភពលោក ក្នុងការយកអាសារសម្រាប់ជាតិសាសន៍ដទៃ។ បើគេមិនទទួលកម្ពុជាទទួល, កម្ពុជាក៏ចង់បង្ហាញថា កម្ពុជាមិនមែនគ្រាន់តែសហការជាមួយចិននោះទេ គឺធ្វើជាមួយគ្រប់ជាតិសាសន៍ទាំងអស់ ព្រោះបញ្ហានេះវាក្លាយជាបញ្ហាប្រឈម ជាសកលរួចទៅហើយ និងម្យ៉ាងទៀតបញ្ហាមនុស្សធម៌ក៏គ្មានព្រំដែនដែរ។ យើងត្រូវតែជួយពួកគេនៅពេលដែលពួកគេសុំឱ្យយើងជួយ យើងត្រូវតែជួយគេប្រកប ដោយស្មារតីទទួលខុសត្រូវ», នេះជាប្រសាសន៍របស់សម្តេចតេជោ ហ៊ុន សែន បញ្ជាក់បន្ថែមយ៉ាងដូច្នេះ។ គួរបញ្ជាក់ដែរថា នាវាទេសចរណ៍ដ៏ធំនេះឈ្មោះ Westerdam នឹងមកចូលចតនៅកំពង់ផែ ខេត្តព្រះសីហនុ នៅវេលាម៉ោង៧ព្រឹកថ្ងៃទី១៣ ខែកុម្ភៈ ឆ្នាំ២០២០ ហើយការអនុញ្ញាតឲ្យចូលចតនេះធ្វើឡើង បន្ទាប់ពីមានការធានាច្បាស់លាស់ពីអ្នកគ្រប់គ្រងនាវាទេសចរណ៍ Westerdam ថា មនុស្សទាំងអស់លើកប៉ាល់មិនមានអ្នកណាម្នាក់ ផ្ទុកមេរោគកូរ៉ូណាថ្មី ឬ Covid-19 នោះទេ ៕
|
2020-02-12T22:32:18+07:00
|
kbnnews.com
|
https://kbn.news/archives/150220
|
664e067c-821f-4e31-a6be-f36f1f7b4f82
|
នាវាកម្សាន្តដែលប្រទេសជាច្រើនបដិសេធ ខ្លាចមានផ្ទុកវីរុសកូរ៉ូណា កម្ពុជាបើកឲ្យចូលសំចតនៅកំពង់ផែខេត្តព្រះសីហនុ
|
រាជធានីភ្នំពេញ ៖ នៅពេលដែលនាវា Diamond Princess ត្រូវបានបង្ខាំងទុក នៅកំពង់ផែយ៉ូកូហាម៉ា ប្រទេសជប៉ុន នាវាដឹកអ្នកទេសចរណ៍ MS Westerdam កំពុងតែអត់ផែចត ដោយប្រទេសនានា បានប្រកែកមិនព្រមអោយនាវានេះចូលចតកំពង់ផែរបស់ខ្លួនព្រោះខ្លាច ការរាលដាលនៃវីរុស Covid-19 ប៉ុន្តែទីបំផុតទៅរាជរដ្ឋាភិបាលកម្ពុជា បានអនុញ្ញាតឲ្យនាវាខ្នាតយក្សរបស់សហរដ្ឋអាមេរិកមួយគ្រឿងនេះ ដែលផ្ទុកមនុស្សជាង២២០០នាក់ ចូលសំចតនៅកំពង់ផែ ខេត្តព្រះសីហនុ ។ មន្ត្រីជាន់ខ្ពស់រាជរដ្ឋាភិបាល ថ្លែងប្រាប់សារព័ត៌មាន FN ឲ្យដឹងថា នាវាទេសចរណ៍ដែលប្រទេសនិងកោះសរុបចំនួន៦ បានបដិសេធមិនអោយចូលចតនេះ នឹងមកចូលចតនៅកំពង់ផែ ខេត្តព្រះសីហនុ នៅវេលាម៉ោង៧ព្រឹកថ្ងៃទី១៣ ខែកុម្ភៈ ឆ្នាំ២០២០នេះ ។ ក្រោយពីទទួលបានការអនុញ្ញាតពីប្រមុខរាជរដ្ឋាភិបាលកម្ពុជា និងមានការធានាច្បាស់លាស់ ពីអ្នកគ្រប់គ្រងនាវាទេសចរណ៍ Westerdam ថា មនុស្សទាំងអស់លើកប៉ាល់ មិនមានអ្នកណាម្នាក់ ផ្ទុកវីរុស Covid-19 នោះទេ ។ បន្ថែមលើនេះ អាជ្ញាធរកម្ពុជានឹងសម្របសម្រួលគ្រប់និតីវិធីទាំងអស់ ទាំងការត្រួតពិនិត្យសុខភាពនៅលើកប៉ាល់, មិនយកថ្លៃ Visa និងសេវាផ្សេងៗ រួមនឹងចែកក្រមាដល់អ្នកដំណើរទាំងអស់នោះផងដែរ ដោយខាងក្រុមហ៊ុននាវាទេសចរណ៍ MS Westerdam បានសម្រេចជួលយន្តហោះសម្រាប់ដឹកជញ្ជូនអ្នកដំណើរទាំងអស់ ពីព្រលានយន្តហោះ ខេត្តព្រះសីហនុ ទៅកាន់អាកាសយានយន្តអន្តរជាតិភ្នំពេញ ហើយអ្នកដំណើរបន្តត្រឡប់ទៅផ្ទះវិញ តាមប្រទេសរៀងខ្លួនៗ ។ ទាំងនេះបង្ហាញទឹកចិត្តដ៏ប្រពៃបំផុតរបស់ប្រមុខរាជរដ្ឋាភិបាលកម្ពុជា សម្តេចតេជោ ហ៊ុន សែន ចំពោះផ្នែកកិច្ចការមនុស្សធម៌ និងគ្មានការរើសអើងពូជសាសន៍ប្រទេសដទៃនោះទេ ។ សូមរម្លឹកថា រដ្ឋមន្ត្រីសុខាភិបាលថៃលោក អនុធីន ឆានវីរៈគុល (Anutin Charnvirakul) បាននិយាយថា ប្រទេសថៃមិនអនុញ្ញាតឲ្យកប៉ាល់១គ្រឿងដែលដឹកភ្ញៀវទេសចរណ៍២ ២០០នាក់ ចូលចតនៅឯកំពង់ផែក្រុង ឡេមឆាបាង (Laem Chabang) ទេ ព្រោះខ្លាចមនុស្សនៅលើកប៉ាល់នោះមានអ្នកផ្ទុកវីរុសកូរ៉ូណា មកចម្លងដល់ពលរដ្ឋថៃ។ យោងតាមសារព័ត៌មានបាងកកប៉ុស្តិ៍ ដែលចេញផ្សាយនៅព្រឹកថ្ងៃទី១១ ខែកុម្ភៈ ឆ្នាំ២០២០ ថា លោក Anutin បានបង្ហោះសារខ្លីមួយលើបណ្តាញសង្គម Facebook ដោយបញ្ជាក់ថា លោកបានបង្គាប់អាជ្ញាធរថៃ «មិនឲ្យអនុញ្ញាត» ឲ្យកប៉ាល់ទេសចរណ៍ឈ្មោះ វែស្ទឺរដាម (Westerdam) ចូលចតនៅកំពង់ផែប្រទេសថៃដាច់ខាត។ សូមបញ្ជាក់ថា កប៉ាល់ ឈ្មោះ វែស្ទឺរដាម (Westerdam) ដែលដឹកមនុស្សចំនួន ២,២០០នាក់នេះ គឺមានភ្ញៀវទេសចរ ចំនួន ១ ៤៥៥នាក់ និងបុគ្គលិកកប៉ាល់ចំនួន ៨០២នាក់ ហើយវាជាកម្មសិទ្ធិរបស់ក្រុមហ៊ុនអាមេរិកហូឡេនដ៍ (Holland America) ដែលមានមូលដ្ឋាននៅសហរដ្ឋអាមេរិក។ កប៉ាល់នេះ បានចាកចេញពីទីក្រុងហុងកុងប្រទេសចិន កាលពីថ្ងៃទី០១ ខែកុម្ភៈ ឆ្នាំ២០២០ ហើយត្រូវបានអាជ្ញាធរ កោះតៃវ៉ាន់ ហ្វីលីពីន ជប៉ុន កូរ៉េខាងត្បូង និងកោះហ្គាំ (អាមេរិក) បដិសេធមិនឲ្យចូលចតឡើយ ដោយសារតែការព្រួយបារម្ភថា ក្នុងចំណោមមនុស្សរាប់ពាន់នាក់នៅលើនោះ អាចមានផ្ទុកវីរុសកូរ៉ូណា ហើយចុងក្រោយនេះ សូម្បីតែប្រទេសថៃ ក៏មិនអញ្ញាតចូលចតដែរ៕
|
2020-02-12T20:17:06+07:00
|
kbnnews.com
|
https://kbn.news/archives/150193
|
3b1fd95f-b1c5-4b62-be24-71a2bdc935df
|
ក្រសួងសុខាភិបាលថា បុរសជនជាតិហូល្លង់ដ៍ វ័យ ៧០ឆ្នាំ មិនមានផ្ទុកជំងឺកូរ៉ូណាថ្មីទេ ក្រោយធ្វើតេស្តឈាមនៅវិទ្យាស្ថានប៉ាស្ទ័រ
|
បុរសជនជាតិហូល្លង់ដ៍ វ័យ ៧០ឆ្នាំ ដែលធ្វើដំណើរតាមកប៉ាល់ទេសចរមកលេងខេត្តព្រះសីហនុ ហើយជាប់សង្ស័យថា មានមេរោគវីរុសកូរ៉ូណានោះ ត្រូវបានវិទ្យាស្ថានប៉ាស្ទ័របញ្ជាក់ថា គ្មានមេរោគដ៏កាចសាហាវនោះទេ។ កាលពីថ្ងៃទី១០ ខែកុម្ភៈ ភ្នាក់ងារកប៉ាល់ទេសចរណ៍ មិនបានអនុញ្ញាតឲ្យជនជាតិហូល្លង់ដ៍រូបនោះឡើងកប៉ាល់វិញទេ ក្រោយពីរកឃើញគាត់ មានឡើងកម្ដៅដល់ ៣៨អង្សា ដោយសង្ស័យថាមានផ្ទុកជំងឺកូរ៉ូណាថ្មី។ ប្រធានមន្ទីរពេទ្យបង្អែកខេត្តព្រះសីហនុ លោក សេង ណុង បានប្រាប់សារព័ត៌មានក្នុងស្រុក នៅថ្ងៃទី១២ ខែកុម្ភៈនេះថា ខាងមន្ទីរពេទ្យបានអនុញ្ញាតឲ្យបុរសជនជាតិហូល្លង់ដ៍នោះ ចាកចេញពីមន្ទីរពេទ្យហើយ កាលពីរសៀលថ្ងៃអង្គារម្សិលមិញ ក្រោយពីពិនិត្យមិនឃើញមានវីរុសកូរ៉ូណា។ កាលពីពេលកន្លងទៅក្រសួងសុខាភិបាល បានរកឃើញករណីជំងឺឆ្លងកូរ៉ូណា ដែលបច្ចុប្បន្ន គេហៅថា វីរុស សារស៊ីអូវី២ (SARS-Co-2) លើបុរសជនជាតិចិនម្នាក់វ័យ ៦០ឆ្នាំ ដែលបាននាំក្រុមគ្រួសារមកលេងកម្សាន្តនៅខេត្តព្រះសីហនុ កាលពីខែមករា។ រដ្ឋាភិបាលកម្ពុជាសម្រេចបញ្ជូនបុរសនោះ និងក្រុមគ្រួសារទៅប្រទេសកំណើតវិញ កាលពីយប់ថ្ងៃទី១១ ខែកុម្ភៈ ក្រោយពេលគាត់បានជាសះស្បើយឡើងវិញ។ គិតត្រឹមថ្ងៃទី១២ ខែកុម្ភៈ វីរុសកូរ៉ូណា ឬ វីរុស សារស៊ីអូវី២ (SARS-Co-2) បានសម្លាប់មនុស្សកើនដល់ជាង ១ពាន់ ១រយនាក់ហើយ (១.១១៦) នៅលើពិភពលោក ខណៈអ្នកឆ្លងជំងឺនេះ កើនដល់ជាង ៤ម៉ឺន ៥ពាន់នាក់ (៤៥.២០៤) ភាគច្រើនបំផុតកើតមាននៅក្នុងប្រទេសចិន។ ចំណែកអ្នកព្យាបាលជាសះស្បើយ មានចំនួនជិត ៥ពាន់នាក់ (៤.៩៥៤)។ ចំនួនអ្នកស្លាប់ និងអ្នកឆ្លង ត្រូវបានគេកត់សំគាល់ឃើញថា មានការកើនឡើងជានិច្ច ដោយក្នុងមួយថ្ងៃ អ្នកស្លាប់អាចមានយ៉ាងតិច ៩០នាក់ ហើយអ្នកឆ្លងមានជាង២ពាន់នាក់ (២.០៧២) ៕
|
2020-02-12T18:25:00+07:00
|
rfa.org
|
https://www.rfa.org/khmer/news/health/a-hollander-tested-no-coronavirus-contracted-02122020060821.html
|
fd2ff7a4-c85a-4b52-939c-c1884251da3e
|
ឆ្លងចរន្តអគ្គិសនី បណ្ដាលឲ្យឆេះបង្គោលភ្លើង ប៉ុន្តែឥឡូវត្រូវបានសមត្ថកិច្ចពន្លត់បានជោគជ័យហើយ
|
កាលពីវេលាម៉ោង៥និង៣០នាទី ថ្ងៃពុធ ទី១២ ខែកុម្ភៈ ឆ្នាំ២០២០ មានករណីឆ្លងចរន្តអគ្គិសនី នៅកែងផ្លូវប៉ាស្ទ័រ និង៣៦០ សង្កាត់បឹងកេងកង១ ខណ្ឌបឹងកេងកង រាជធានីភ្នំពេញ បណ្ដាលឲ្យឆេះបង្គោលភ្លើងភ្លាមៗតែម្ដង ប៉ុន្តែឥឡូវនេះត្រូវបានសមត្ថកិច្ចពន្លត់អគ្គិភ័យបានធ្វើការពន្លត់ដោយជោគជ័យ ចំពោះអគ្គិភ័យនេះមិនមានគ្រោះថ្នាក់ដល់មនុស្សណាម្នាក់ទេ ប៉ុន្តែគឺបានឆេះម៉ូតូម៉ាក Today មួយគ្រឿង ខ្ទេចគ្មានសល់តែម្ដង។ ចំពោះព័ត៌មានមានការប្រែប្រួលយ៉ាងណា “KBN” នឹងជម្រាបជូននៅពេលក្រោយបន្តទៀត ៕ ប្រភព៖ ស្នងការដ្ឋាននគរបាលរាជធានីភ្នំពេញ
|
2020-02-12T18:03:08+07:00
|
kbnnews.com
|
https://kbn.news/archives/150172
|
8035324a-a573-429e-8cd8-defc507163ea
|
ជំងឺផ្តាសាយ និងជំងឺផ្លូវដង្ហើមធ្ងន់ធ្ងរផ្តាច់ជីវិតមនុស្សសរុប ២៦នាក់ហើយនៅអ៊ុយក្រែន (Video inside)
|
មជ្ឈមណ្ឌលសុខភាពសាធារណៈរបស់អ៊ុយក្រែន បានរាយការណ៍ថា ជំងឺផ្តាសាយ និងជំងឺផ្លូវដង្ហើមធ្ងន់ធ្ងរបានសម្លាប់ជីវិតមនុស្សអស់ ២៦នាក់ហើយ គិតត្រឹមថ្ងៃអង្គារសប្តាហ៍នេះ។ នេះបើតាមការចេញផ្សាយដោយ ទីភ្នាក់ងារសារព័ត៌មានចិនស៊ីនហួរ នាព្រឹកថ្ងៃពុធ ទី១២ ខែកម្ភៈ ឆ្នាំ២០២០។ នៅលើទំព័រហ្វេសប៊ុកផ្លូវការរបស់ខ្លួន មជ្ឈមណ្ឌលសុខភាពសាធារណៈរបស់អ៊ុយក្រែន បានឲ្យដឹងថា មនុស្សចំនួន ២៦០.៨៧១នាក់ ដែលនៅក្នុងនោះមាន ៦៨% ជាក្មេងអាយុក្រោម ១៧ឆ្នាំ ត្រូវបានគេធ្វើរោគវិនិច្ឆ័យឃើញថា កើតជំងឺផ្តាសាយ គិតចាប់ពីថ្ងៃទី០៥ ដល់ថ្ងៃទី១១ ខែកុម្ភៈកន្លងទៅនេះ។ គួរបញ្ជាក់ថា គិតចាប់់តាំងពីការឈានចូលរដូវរងារនៅអ៊ុយក្រែនមក មនុស្សសរុប ៩៥.៣៦៥នាក់ហើយដោយនៅក្នុងនោះ ៧៦.៨% គឺជាកុមារ បានទទួលការព្យាបាល ឲ្យជាសះស្បើយវិញពីជំងឺផ្តាសាយ ដែលតែងតែកើតឡើងជារៀងរាល់ឆ្នាំ៕
|
2020-02-12T17:42:00+07:00
|
freshnewsasia.com
|
https://m.freshnewsasia.com/index.php/en/internationalnews/148116-2020-02-12-03-42-28.html
|
24b046d1-8395-454c-894c-512216e8be01
|
ជនជាតិចិនម្នាក់ ដែលជាសះស្បើយពីជំងឺកូរ៉ូណាថ្មី បានចាកចេញពីកម្ពុជា នៅយប់នេះ
|
បន្ទាប់ពីបានជាសះស្បើយ ហើយចាកចេញពីមន្ទីរពេទ្យបង្អែកខេត្តព្រះសីហនុនោះ លោក ចា ជិនហូរ ជនជាតិចិន ដែលជាអតីតអ្នកជំងឺរលាកផ្លូវដង្ហើមកូរ៉ូណាថ្មី បាននាំប្រពន្ធនិងកូនចាកចេញពីប្រទេសកម្ពុជាហើយ នៅយប់ថ្ងៃទី១១ ខែកុម្ភៈ ឆ្នាំ២០២០នេះ។ នេះបេីតាមការបញ្ជាក់របស់សមត្ថកិច្ច។ បុរសជនជាតិចិនរូបនេះ ត្រូវបានក្រុមគ្រូពេទ្យអនុញ្ញាតឲ្យចេញពីមន្ទីរពេទ្យបង្អែកខេត្តព្រះសីហនុ នៅព្រឹកថ្ងៃទី១០ ខែកុម្ភៈ ឆ្នាំ២០២០ បន្ទាប់ពីការធ្វើតេស្ដ លើកទី៣ ដោយលទ្ធផលបង្ហាញថា លោកមិនមានមេរោគកូរ៉ូណាថ្មី នៅក្នុងខ្លួនទៀតឡើយ។ រដ្ឋមន្ដ្រីក្រសួងសុខាភិបាល លោក ម៉ម ប៊ុនហេង និងលោក សាយ សំអាល់ រដ្ឋមន្ដ្រីក្រសួងបរិស្ថាន អមដោយថ្នាក់ដឹកនាំក្រសួងសុខាភិបាល, ថ្នាក់ដឹកនាំខេត្តព្រះសីហនុ, តំណាងអង្គការសុខភាពពិភពលោកប្រចាំកម្ពុជា និងស្ថានទូតចិននៅកម្ពុជា បានអញ្ជើញចុះពិនិត្យផ្ទាល់ពីស្ថានភាពបុរសជនជាតិចិន នៅខេត្តព្រះសីហនុ មុនអនុញ្ញាតឲ្យគាត់ចាកចេញពីមន្ទីរពេទ្យ។ មុនពេលចាកចេញពីកម្ពុជា លោក ចា ជិនហូរ បានថ្លែងអំណរគុណរាជរដ្ឋាភិបាលកម្ពុជា ក្រសួងសុខាភិបាល និងក្រុមគ្រូពេទ្យ ដែលបានមើលថែ និងព្យបាលគាត់ យ៉ាងយកចិត្ដទុកដាក់ រហូតជាសះស្បើយទាំងស្រុង និងបានចាកចេញពីម ន្ទីរពេទ្យ។ លោកចា ជិនហូរ បានធ្វើដំណើរមកពីទីក្រុងវូហាន ជាមួយក្រុមគ្រួសារ៣នាក់ទៀត មកដល់ក្រុងព្រះសីហនុ ប្រទេសកម្ពុជា កាលពីថ្ងៃទី២៣ ខែមករា ឆ្នាំ២០២០។ បន្ទាប់ពីមកដល់រយៈពេល២ថ្ងៃ លោកមានអាការៈក្អក ក្តៅខ្លួនខុសធម្មតា ហើយត្រូវបានមន្រ្តីសុខាភិបាល យកសំណាកបំពងកទៅពិនិត្យឃើញថា គាត់មានជំងឺរលាកផ្លូវដង្ហើមប្រភេទថ្មីកូរ៉ូណាថ្មី នៅថ្ងៃទី២៧ ខែមករា ឆ្នាំ២០២០ ព្រមទាំងដាក់ឱ្យសម្រាកព្យាបាលនៅមន្ទីរពេទ្យបង្អែកខេត្តព្រះសីហនុ។ នេះជាគឺជាករណីវីរុសកូរ៉ូណាថ្មីលើកដំបូងហើយ នៅក្នុងប្រទេសកម្ពុជា ខណៈដែលមេរោគនេះ បានរីករាលដាល់ដល់ប្រទេសជាច្រើននៅលើពិភពលោក។ គិតត្រឹមថ្ងៃទី១០ ខែកុម្ភៈ ឆ្នាំ២០២០នេះ ចំនួនមនុស្សស្លាប់ដោយសារជំងឺរលាកផ្លូវដង្ហើមកូរ៉ូណាថ្មី បានកើនលើស១ពាន់នាក់ និងឆ្លងជាង៤ម៉ឺននាក់។ យ៉ាងណាក៏ដោយប្រទេសកម្ពុជា បើតាមក្រសួងសុខាភិបាល រហូតមកដល់ពេលនេះកម្ពុជា នៅតែបន្តតាមដានចំពោះមេរោគកូរ៉ូណាយ៉ាងយកចិត្តដាក់បន្តទៀត ទោះពីជាពេលនេះមេរោគកូរ៉ូណាថ្មីបានបញ្ចប់វត្តមាននៅកម្ពុជាយ៉ាងណាក្តី៕
|
2020-02-12T02:34:00+07:00
|
freshnewsasia.com
|
https://m.freshnewsasia.com/index.php/en/localnews/148091-2020-02-11-12-34-13.html
|
e04724db-a5f4-4395-b859-9b148d4997f4
|
BREAKING NEWS: ក្រសួងសុខាភិបាល៖ បុរសទេសចរតាមកប៉ាល់ជនជាតិហូឡង់ ដែលសង្ស័យមានជំងឺកូរ៉ូណាថ្មីនោះ មិនមានមេរោគកូរ៉ូណាក្នុងខ្លួនឡើយ (Video inside)
|
តាមសេចក្តីជូនដំណឹងរបស់ក្រសួងសុខាភិបាល ដែលអង្គភាពព័ត៌មាន Fresh News ទទួលបានមុននេះបន្តិចនៅរសៀលថ្ងៃទី១១ ខែកុម្ភៈ ឆ្នាំ២០២០នេះថា បុរសទេសចរតាមកប៉ាល់ជនជាតិហូឡង់ម្នាក់ ដែលគេសង្ស័យថា មានជំងឺកូរ៉ូណាថ្មី នៅខេត្តព្រះសីហនុ ប្រទេសកម្ពុជា គឺពេលនេះលទ្ធផលបានបង្ហាញហើយថា គាត់មិនមានមេរោគកូរ៉ូណាថ្មី នៅក្នុងខ្លួនឡើយ។ ក្រសួងសុខាភិបាល បានឱ្យដឹងថា បន្ទាប់ពីបានចូលមកកាន់ប្រទេសកម្ពុជា ហើយដល់ពេលឡើងកប៉ាល់ត្រឡប់ទៅវិញ មានការពិនិត្យកំដៅឃើញថា គាត់មានឡើងដល់៣៨,៣អង្សាសេ ដោយក្រុមការងាររបស់កប៉ាល់នោះ ហើយមិនអនុញ្ញាតឱ្យគាត់ឡើងកប៉ាល់ទេ ព្រមទាំងបានរាយការណ៍មកមន្ទីរសុខាភិបាលខេត្តព្រះសីហនុ។ បន្ទាប់មក ក្រុមការងារឆ្លើយតបបន្ទាន់របស់មន្ទីរសុខាភិបាលខេត្តព្រះសីហនុ បានយកសំណាកវត្ថុវិភាគធ្វើតេស្តនៅវិទ្យាស្ថានប៉ាស្ទ័រកម្ពុជា។ លទ្ធផលបានបង្ហាញថា អវិជ្ជមានកូរ៉ូណាថ្មី (2019-NCov) នៅល្ងាចថ្ងៃទី១១ ខែកុម្ភៈ ឆ្នាំ២០២០ ដោយវិទ្យាស្ថានប៉ាស្ទ័រ។ សូមបញ្ជាក់ថា ប្រទេសកម្ពុជាបានបញ្ចប់ទាំងស្រុងនូវវត្តមានជំងឺកូរ៉ូណា បន្ទាប់ពីបានព្យាបាលជនជាតិចិនម្នាក់ ដែលផ្ទុកជំងឺនេះហើយចូលមកដល់ប្រទេសកម្ពុជា កាលពីថ្ងៃទី២៣ ខែមករា ឆ្នាំ២០២០ ឱ្យជាសះស្បើយជាស្ថាពរ។ ជនជាតិចិនរូបនេះ បានចាកចេញពីមន្ទីរពេទ្យនៅថ្ងៃទី១០ ខែកុម្ភៈ ឆ្នាំ២០២០៕
|
2020-02-11T23:52:00+07:00
|
freshnewsasia.com
|
https://m.freshnewsasia.com/index.php/en/localnews/148079-2020-02-11-09-52-03.html
|
ac8ed828-bbec-4eb9-bee9-a7840accb742
|
លោក ហ៊ុន សែន ប្រាប់ពលរដ្ឋខ្មែរកុំឲ្យភ័យខ្លាចជំងឺឆ្លងកូរ៉ូណាថ្មី និងឈប់រើសអើងជនជាតិចិន
|
មេដឹកនាំកម្ពុជា អំពាវនាវដល់ប្រជាពលរដ្ឋខ្មែរ កុំឲ្យមានការភ័យខ្លាច ចំពោះជំងឺផ្លូវដង្ហើមចម្លងដោយមេរោគវីរូសកូរ៉ូណាប្រភេទថ្មី និងឈប់រើសអើងលើជនជាតិចិនតទៅទៀត។ អ្នកវិភាគហៅការលើកឡើងរបស់មេដឹកនាំរូបនេះថា ជាការយកចិត្តយកថ្លើមមេដឹកនាំចិនកុម្មុយនិស្ត ដើម្បីរក្សាតែអំណាចរបស់ខ្លួន និងមើលស្រាលស្ថានការណ៍នៃការឆ្លងជំងឺ ដែលគ្មានថ្នាំព្យាបាលនេះ។ លោក ហ៊ុន សែន ថ្លែងថា បញ្ហាពីរធំៗ ដែលពិភពលោកត្រូវដោះស្រាយចម្បងចំពោះការរីករាលដានជំងឺឆ្លងវីរុសកូរ៉ូណា គឺការរកថ្នាំវ៉ាក់សាំងប្រឆាំងនឹងមេរោគថ្មីនេះ និងការព្យាបាលជំងឺភ័យខ្លាច និងរើសអើងចំពោះជនជាតិចិន។ ថ្លែងទៅកាន់ពលរដ្ឋរាប់រយនាក់ក្នុងពិធីសម្ពោធផ្លូវជាតិលេខ២ និង ២២ នៅថ្ងៃទី១១ កុម្ភៈ លោក ហ៊ុន សែន បញ្ជាក់ថា ជំងឺភ័យខ្លាច និងរើសអើងនេះ ហាក់ដូចជាសភាពធ្ងន់ធ្ងរជាងជំងឺឆ្លងវីរុសកូរ៉ូណាទៅទៀត។ លោក អំពាវនាវដល់ប្រជាពលរដ្ឋខ្មែរ កុំឲ្យមានការភ័យខ្លាចចំពោះជំងឺឆ្លងផ្លូវដង្ហើមថ្មីនេះ និងឈប់រើសអើងលើជនជាតិចិនតទៅទៀត ព្រោះកម្ពុជាបានព្យាបាលជនជាតិចិនម្នាក់នៅខេត្តព្រះសីហនុ ដែលឆ្លងជំងឺនេះ បានជាសះស្បើយ ហើយបញ្ជូនពួកគេត្រឡប់ទៅប្រទេសកំណើតវិញហើយ៖ « »។ ទន្ទឹមគ្នានេះ លោក ហ៊ុន សែន ក៏បញ្ជាឲ្យរដ្ឋមន្ត្រីក្រសួងសុខាភិបាល លោក ម៉ម ប៊ុនហេង តាមដានឲ្យបានដិតដល់ករណីថ្មីមួយកើតលើភ្ញៀវទេសចរជនជាតិហុឡង់ដ៍ម្នាក់ ដែលមកលេងខេត្តព្រះសីហនុតាមកប៉ាល់ទេសចរណ៍មួយ ក្រោយពីសង្ស័យថា បុរសរូបនោះមានអាការៈខុសប្លែកធម្មតា។ លោក ម៉ម ប៊ុនហេង ឆ្លើយប្រាប់លោក ហ៊ុន សែន វិញថា បច្ចុប្បន្នជនបរទេសរូបនោះ កំពុងសម្រាកនៅមន្ទីរបង្អែកខេត្តព្រះសីហនុ និងរង់ចាំលទ្ធផលពិនិត្យមើលសំណាកចេញពីវិទ្យាស្ថានប៉ាសស្ព័រ ថាតើមានផ្ទុកមេរោគកូរ៉ូណា ឬអត់។ ស្របគ្នា លោក ហ៊ុន សែន ក៏ចង់ឲ្យមានកិច្ចប្រជុំមួយរាងមេដឹកនាំអាស៊ាន និងមេដឹកនាំចិន ក្នុងរឿងនេះ ក្រោយពីមានប្រទេសក្នុងតំបន់អាស៊ានមួយចំនួន ប្រកាសជំហរបិទជើងហោះហើរពីចិន ដោយហាមជនជាតិចិន និងជនបរទេសដទៃទៀតដែលធ្លាប់ទៅប្រទេសចិន មិនឲ្យចូលប្រទេសគេជាដាច់ខាត ។ លោក ហ៊ុន សែន ក៏បានលែបខាយដាក់ប្រទេសទាំងនោះ ប្រសិនបើពួកគេចង់បើកជើងហោះហើរជាមួយប្រទេសចិនឡើងវិញ៖ « »។ អ្នកវិភាគបញ្ហាសង្គម និងនយោបាយ លោក គឹម សុខ ដែលកំពុងភៀសខ្លួននៅក្រៅប្រទេសលើកឡើងថា ការថ្លែងរបស់លោក ហ៊ុន សែន នៅពេលនេះ ដើម្បីបង្ហាញភក្ដីភាពចំពោះមេដឹកនាំចិន ព្រោះចិន គឺជាជន្ទល់តែមួយគត់ដែលអាចជួយរក្សាអំណាចមេដឹកនាំខ្មែរបាន។ លោក បញ្ជាក់ថា បើលោក ហ៊ុន សែន នៅតែប្រកាន់ជំហរបើកឲ្យជនជាតិចិន ឬជនបរទេសដែលធ្លាប់ទៅប្រទេសចិន អាចធ្វើដំណើរដោយសេរីចូលកម្ពុជាបាន នោះអាចនឹងបង្កហានិភ័យខ្ពស់ដល់ពលរដ្ឋខ្មែរ ព្រោះប្រព័ន្ធសុខាភិបាលកម្ពុជានៅទន់ខ្សោយនៅឡើយ។ អ្នកវិភាគរូបនេះ យល់ថា ប្រសិនបើមានករណីឆ្លងជំងឺនេះដល់ពលរដ្ឋខ្មែរ ដូចនៅទីក្រុងវ៉ូហានប្រទេសចិន នោះលោក ហ៊ុន សែន នឹងក្លាយជាមេដឹកនាំក្បត់ពលរដ្ឋខ្មែរ ដោយមិនគិតគូរពីអាយុជីវិតប្រជារាស្ត្រ ក្រៅពីតែខំរក្សាអំណាចបក្សពួករបស់ខ្លួនកុំឲ្យបាត់បង់៖ « »។ ថ្មីៗ នេះ បណ្ដាញព័ត៌មានហ្វីលីពីន ហៅកាត់ថា (UNTV) ផ្សព្វផ្សាយថា មន្ត្រីនៃការិយាល័យអន្តោប្រវេសន៍ប្រទេសហ្វីលីពីន បានសម្រេចបណ្ដេញជនបរទេសមួយក្រុមមានគ្នា ៣៦នាក់ ដែលធ្វើដំណើរតាមជើងយន្តហោះហ្វីលីពីន ចេញពីអាកាសយានដ្ឋានអន្តរជាតិភ្នំពេញទៅឈប់នៅអាកាសយានដ្ឋានអន្តរជាតិ នីណយ អាគីណូ (Ninoy Aquino International Airport) ឲ្យធ្វើដំណើរត្រឡប់មកទីក្រុងភ្នំពេញវិញ ក្រោយពីរកឃើញថា ពួកគេទាំងអស់នោះ ធ្លាប់បានទៅទីក្រុងម៉ាកាវ ប្រទេសចិន កាលពីដើមខែកុម្ភៈ។ អាស៊ីសេរី មិនអាចសុំការឆ្លើយតរឿងពីអ្នកនាំពាក្យនៃលេខាធិការដ្ឋានអាកាសចរណ៍ស៊ីវិល លោក ជា អូន នៅថ្ងៃទី១១ កុម្ភៈ បាននៅឡើយ ដោយលោកប្រាប់ថាជាប់រវល់ចុះខេត្ត។ លោក គឹម សុខ ថ្លែងថា ក្នុងកាលៈទេសៈបែបនេះ មេដឹកនាំខ្មែរគួរគិតគូរពីសុខទុក្ខរបស់ពលរដ្ឋខ្មែរជាចម្បង ដោយចាត់វិធានការដូចប្រទេសដទៃទៀត គឺការមិនអនុញ្ញាតឲ្យជនជាតិចិន ធ្វើដំណើរមកកាន់កម្ពុជាបានឡើយ ដើម្បីបង្ការកុំឲ្យមានការឆ្លងពីជនជាតិចិនដល់ប្រជាពលរដ្ឋខ្មែរ ខណៈដែលទំហំនៃការស្លាប់ និងឆ្លងជំងឺថ្មីនេះ កំពុងរីករាលដាលខ្លាំងលើសកលលោក។ ទោះបីជាយ៉ាងណាក៏ដោយ រដ្ឋាភិបាលកម្ពុជាដែលរឹតចំណងមិត្តភាពដែកថែបជាមួយចិន បានប្រកាសជំហរហើយថា នឹងមិនធ្វើការបិទជើងយន្តហោះពីចិននោះទេ ដើម្បីរក្សាទំនាក់ទំនងនយោបាយ សេដ្ឋកិច្ច និងសង្គម ជាមួយគ្នា។ ចំពោះនិស្សិតខ្មែរជាច្រើននាក់ដែលកំពុងសិក្សានៅប្រទេសចិនវិញ រដ្ឋាភិបាលកម្ពុជា ក៏មិនចាត់វិធានការណ៍ទៅយកពួកគេត្រលប់មកកម្ពុជាវិញដែរ ដោយឈរលើស្មារតីរួមសុខរួមទុក្ខជាមួយចិន។ គិតត្រឹមថ្ងៃទី១១ ខែកុម្ភៈ វីរុសកូរ៉ូណា បានសម្លាប់មនុស្សកើនដល់ជាង១ពាន់នាក់ហើយ (១.០១៨) នៅក្នុងប្រទេសចិន ខណៈអ្នកឆ្លងជំងឺនេះ កើនដល់ ៤៣.១១៩នាក់ ចំណែកអ្នកព្យាបាលជាសះស្បើយ មានចំនួនជាង ៤.១៩១នាក់។ ចំនួនអ្នកស្លាប់ និងអ្នកឆ្លង ត្រូវបានគេកត់សំគាល់ឃើញថា មានការកើនឡើងជានិច្ច ដោយក្នុងមួយថ្ងៃអ្នកស្លាប់អាចមានចាប់ពី ៨០នាក់ ទៅដល់ ៩០នាក់ ហើយអ្នកឆ្លងមានរាប់យនាក់៕
|
2020-02-11T21:40:00+07:00
|
rfa.org
|
https://www.rfa.org/khmer/news/health/hun-sen-calls-on-cambodian-people-not-to-worry-about-coronavirus-02112020093032.html
|
00400c10-61ea-401d-891a-fdd79437f971
|
សម្តេចតេជោ ហ៊ុន សែន សរសើរក្រសួងសុខាភិបាលដែលជួយទប់ស្កាត់ចំពោះជំងឺកូរ៉ូណា និងព្រមានចាប់ខ្លួនអ្នកមានចេតនាបង្ហោះព័ត៌មានមិនពិតរឿងជំងឺកូរ៉ូណា (Video inside)
|
សម្តេចតេជោ ហ៊ុន សែន នាយករដ្ឋមន្ត្រីកម្ពុជា បានថ្លែងអរគុណ និងកោតសរសើរដល់ក្រសួងសុខាភិបាល និងអាជ្ញាធរគ្រប់ទីកន្លែងទាំងអស់ ដែលបានសហការគ្នាចាត់វិធានការការពារប្រជាពលរដ្ឋ ពីការឆ្លងនូវជំងឺរលាកសួតដោយវីរុសកូរ៉ូណា ខណៈអ្នកបង្ហោះព័ត៌មានមានចេតនាបំពុលសង្គមរឿងកូរ៉ូណា ត្រូវតែចាត់វិធានការតាមផ្លូវច្បាប់។ ការថ្លែងយ៉ាងដូច្នេះរបស់ប្រមុខនៃរាជរដ្ឋាភិបាលកម្ពុជា បានធ្វើឡើងនៅព្រឹកថ្ងៃទី១១ ខែកុម្ភៈ ឆ្នាំ២០២០នេះ ក្នុងឱកាសដែលសម្តេចបានអញ្ជើញពិធីបើកការដ្ឋានស្តារ និងសាងសង់ផ្លូវជាតិលេខ២ និងលេខ២២ មានប្រវែងសរុប ៧២.១៧គីឡូម៉ែត្រ ចាប់ពីរង្វង់មូលតាខ្មៅ ដល់អូរចំបក់ ឆ្លងកាត់រាជធានីភ្នំពេញ, ខេត្តកណ្តាល និងខេត្តតាកែវ។ សម្តេចតេជោ ហ៊ុន សែន បានថ្លែងទៀតថា ។ បន្ថែមពីនេះ សម្តេចតេជោ ហ៊ុន សែន ក៏បានកោតសរសើរចំពោះរដ្ឋមន្ត្រីក្រសួងសុខាភិបាលកម្ពុជា ដែលបានយកចិត្តទុកដាក់ ពីបញ្ហាសុខទុក្ខរបស់ជនជាតិម្នាក់ តាំងពីទទួលព័ត៌មានថាមានផ្ទុកវីរុស កូរ៉ូណាថ្មី រហូតបានជាសះស្បើយពីវីរុសនេះវិញ រហូតទទួលស្វាគមន៍ ដោយផ្ទាល់ក្រោយពីបុរសជនជាតិចិននេះ បានចេញពីមន្ទីរពេទ្យ បង្អែកខេត្តព្រះសីហនុ សម្តេចចាត់ទុកដា នេះជាកាយវិការ យកចិត្តព្យាបាលអ្នកជំងឺដោយវីរុស កូរ៉ូណាថ្មីនេះ នៅក្នុងប្រទេសកម្ពុជា ឱ្យជាសះស្បើយផងដែរ។ នេះជា គឺជាករណីវីរុសកូរ៉ូណាថ្មីលើកដំបូងហើយ នៅកម្ពុជា ខណៈដែលមេរោគនេះ បានរីករាលដាល់ដល់ប្រទេសជាច្រើននៅលើពិភពលោក។ សម្តេចតេជោ ហ៊ុន សែន ថ្លែងបញ្ជាក់ថា បញ្ហាពិតប្រាកដ ជំងឺកូរ៉ូណា អត់ទាន់មានឆ្លង ដល់ប្រជាពលរដ្ឋខ្មែរណាម្នាក់ទាល់តែសោះ ក៏ប៉ុន្តែបែរជាមានប្រជាពលរដ្ឋខ្មែរមួយចំនួននាំគ្នាភ័យខ្លាច ក្រោមការបំពុលព័ត៌មាន របស់ពួកអគិត ពួកខិលខួច ឬជនឱកាសនិយមមួយចំនួនតូចទៅវិញ។ ក៏ប៉ុន្តែទោះជាយ៉ាងសម្តេច ក៏បានលើកឡើងថា ទោះបីអត់មានបញ្ហា ពីជំងឺកូរ៉ូណា ក៏មានបញ្ហាជំងឺផ្សេងៗដែរ នៅលើពិភពលោកយើងនេះ ដូចជា៖ ជំងឺគ្រុនផ្តាសាយធំ ហើយបើតាមអង្គការសុខភាពពិភពលោក បានឱ្យដឹងថានៅក្នុងមួយឆ្នាំៗ មានមនុស្សស្លាប់ពី២០ ទៅ៣០ម៉ឺននាក់ឯណោះ ហើយនៅមានជំងឺផ្សេងៗ ទៀតជាដើម។ សម្តេចតេជោ ហ៊ុន សែន បានបញ្ជាក់ថា ទោះបីមិនមានជំងឺកូរ៉ូណា តែប្រជាពលរដ្ឋទាំងអស់ទូទាំងប្រទេសកម្ពុជា ក៏ត្រូវតែនាំគ្នារក្សាអនាម័យ ព្រោះជំងឺផ្តាសាយ និងជំងឺផ្សេងៗក៏ឆ្លងដែរ។ ជាមួយនោះដែរ សម្តេចតេជោ ហ៊ុន សែន ក៏បានរិះគន់ទៅកាន់ Facebook មួយឈ្មោះ «ព័ត៌មានពិត ពីកម្ពុជា» ដែលតែងតែបង្ហោះព័ត៌មានក្លែងក្លាយ ដើម្បីបំផិតបំភ័យប្រជាពលរដ្ឋខ្មែរ។ សម្តេចសន្និដ្ឋានថា ម្ចាស់ Facebook នេះពិតប្រាកដ មិនមែនមានវត្តមាននៅកម្ពុជានោះទេ គឺនៅក្រៅប្រទេស។ សម្តេចបានចោទសួរថា តើការបង្ហោះព័ត៌មានមិនពិតបែបនេះ វាចំណេញអ្វីសម្រាប់ក្រុមប្រឆាំងទាំងនោះ ព្រោះគ្រាន់តែធ្វើឱ្យប្រជាពលរដ្ឋខ្មែរ សាច់ញាតិរបស់ពួកគេភ័យតែប៉ុណ្ណោះ។ មួយវិញទៀតអ្នកដែលបង្ហោះព័ត៌មានក្លែងក្លាយក្នុងចេតនាអាក្រក់នេះ ប្រឈមនឹងទោសទណ្ឌចំពោះមុខច្បាប់ថែមទៀតផង។ ក្នុងឱកាសនោះដែរ សម្តេចតេជោ ហ៊ុន សែន ក៏បានរំឮកឡើងថា នៅក្នុងដំណើរទស្សនកិច្ចនៅចិន របស់សម្តេចព្រមទាំងគណៈប្រតិភូកម្ពុជា ដែលមានរយៈពេលខ្លី តែបានពិភាក្សាច្រើនលើជំងឺកូរ៉ូណា ហើយជំងឺកូរ៉ូណា នៅប្រទេសចិន ជារឿងតិចតួច តែរឿងធំ គឺការរើសអើង និងការភ័យខ្លាច សម្រាប់ប្រទេសដទៃ។ សូមជម្រាបថា បន្ទាប់ពីក្រសួងសុខាភិបាលកម្ពុជា បានទទួលដំណឹងពីអង្គការសុខភាពពិភពលោកប្រចាំកម្ពុជា ពីករណីជំងឺរលាកសួតប្រភេទ កូរ៉ូណាវីរុសភ្លាមៗកាលពីដើមខែមករា រដ្ឋមន្ដ្រី ម៉ម ប៊ុនហេង បានចេញសេចក្ដីប្រកាសព័ត៌មានភ្លាមៗជូនទៅដល់ប្រជាពលរដ្ឋ ដោយភ្ជាប់ជាមួយនឹងវិធានការការពារ និងរោគសញ្ញាសម្គាល់ ជាពិសេសបាន ចាត់វិធានការដាក់ម៉ាស៊ីនស្កេនកំដៅ នៅអាកាសយានដ្ឋានអន្តរជាតិភ្នំពេញ ខេត្តព្រះសីហនុ និងសៀមរាប បាវិត ប៉ោយប៉ែត ព្រែកចាក និងស្រាវជ្រាវរកករណីសង្ស័យដោយក្រុមចត្តាឡីស័ក នៅតាមច្រកអាកាសយានដ្ឋានអន្តរជាតិ។ លើសពីនោះ បានត្រៀមបន្ទប់ដាក់អ្នកជំងឺ ឲ្យនៅដាច់ដោយឡែកនៅមន្ទីរពេទ្យមិត្តភាពខ្មែរ-សូវៀត មន្ទីរពេទ្យខេត្តព្រះសីហនុ និងមន្ទីរពេទ្យខេត្តសៀមរាប ត្រៀមសម្ភារ បរិក្ខារពេទ្យ និងឱសថចាំបាច់ សម្រាប់ការព្យាបាលផងដែរ។ ក្នុងនោះ ក៏មានមន្ទីរពិសោធន៍ជាតិ ត្រៀមជាស្រេចដើម្បីរកអត្តសញ្ញាណវីរុសថ្មីនេះ ហើយមានក្រុមជំនាញសុខាភិបាលជាង២,០០០នាក់ ដែលបានបណ្តុះបណ្តាលរួចជាស្រេចក្នុងការតាមដាន និងឆ្លើយតបជំងឺកើតឡើងថ្មីៗត្រៀមលក្ខណៈឆ្លើយតប បើកើតមានជាយថាហេតុ។ ជាបន្ដបន្ទាប់ រដ្ឋមន្ដ្រី ម៉ម ប៊ុនហេង បានចុះទៅតាមអាកាសយាន្ដដ្ឋានអន្ដរជាតិនីមួយៗ ដើម្បីពិនិត្យមើលពីស្ថានភាពការងាររបស់មន្ដ្រីរបស់ខ្លួន ជាពិសេស លោកបានចុះអប់រំផ្សព្វផ្សាយ ចែកលិខិត និងបិទសេចក្ដីប្រកាសព័ត៌មាន ពីវិធានការពារពីវិរុស កូរ៉ូណានេះ នៅតាមចំណតរថយន្ដក្រុង និងពលរដ្ឋធ្វើដំណើរនៅតាមដងផ្លូវផងដែរ៕
|
2020-02-11T20:34:00+07:00
|
freshnewsasia.com
|
https://m.freshnewsasia.com/index.php/en/localnews/148043-2020-02-11-06-34-10.html
|
92637129-714c-4d00-bb27-9a981358431f
|
សម្តេចតេជោ ហ៊ុន សែន ប្រកាសថា ជំងឺកូរ៉ូណានៅកម្ពុជា ត្រូវបិទបញ្ចប់ បន្ទាប់ពីជនជាតិចិនម្នាក់ ត្រូវព្យាបាលជាសះស្បើយ (Video inside)
|
បញ្ជាក់នៅចំពោះមុខប្រជាជនកម្ពុជារាប់រយនាក់ សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា បានប្រកាសថា ជំងឺកូរ៉ូណា ថ្មី នៅក្នុងប្រទេសកម្ពុជា ត្រូវបានបិទបញ្ចប់ បន្ទាប់ពីបុរសជនជាតិចិនម្នាក់ ដែលមកពីទីក្រុងវូហាន ខេត្តហូប៊ី ប្រទេសចិន មានផ្ទុកវីរុសនេះ ត្រូវបានព្យាបាលជាសះស្បើយ និងអនុញ្ញាតឱ្យត្រឡប់ទៅប្រទេសកំណើតវិញនៅថ្ងៃទី១១ ខែកុម្ភៈ ឆ្នាំ២០២០នេះ។ ការប្រកាសបែបនេះ របស់ប្រមុខនៃរាជរដ្ឋាភិបាលកម្ពុជា បានធ្វើឡើងនៅព្រឹកថ្ងៃទី១១ ខែកុម្ភៈ ឆ្នាំ២០២០នេះ ក្នុងឱកាសដែលសម្តេចបានអញ្ជើញពិធីបើកការដ្ឋានស្តារ និងសាងសង់ផ្លូវជាតិលេខ២ និងលេខ២២ មានប្រវែងសរុប ៧២.១៧គីឡូម៉ែត្រ ចាប់ពីរង្វង់មូលតាខ្មៅ ដល់អូរចំបក់ ឆ្លងកាត់រាជធានីភ្នំពេញ, ខេត្តកណ្តាល និងខេត្តតាកែវ។ សម្តេចតេជោ ហ៊ុន សែន អរគុណ និងកោតសរសើរដល់ក្រសួងសុខាភិបាល ក៏ដូចជាអាជ្ញាធរទីកន្លែងទាំងអស់ ដែលបានចាត់វិធានការណ៍ ប្រឹងប្រែងទប់ស្កាត់ចំពោះ ការចម្លងវីរុសកូរ៉ូណាថ្មី ដល់ប្រជាជនកម្ពុជាកម្ពុជា។ ជាមួយគ្នានេះដែរ សម្តេច ក៏រីករាយដែលឃើញប្រជាពលរដ្ឋចូលរួម ក្នុងពិធីនៅថ្ងៃនេះ មិនមានពាក់ម៉ាស់ រហូតធ្វើឱ្យម៉ាស់ឡើងថ្លៃ ដែលតម្រូវឱ្យសម្តេចថ្លែងសារផ្ញើជូនប្រជាជនកម្ពុជា ចំពោះបញ្ហាវីរុស កូរ៉ូណា ដើម្បីកុំឱ្យពួកគាត់មានការព្រួយបារម្ភចំពោះករណីនេះ។ សម្តេចតេជោ ហ៊ុន សែន បានប្រកាសយ៉ាងដូច្នេះថា៖ ។ បន្ថែមពីនេះ សម្តេចតេជោ ហ៊ុន សែន ក៏បានកោតសរសើរចំពោះរដ្ឋមន្ត្រីក្រសួងសុខាភិបាលកម្ពុជា ដែលបានយកចិត្តទុកដាក់ ពីបញ្ហាសុខទុក្ខរបស់ជនជាតិម្នាក់ តាំងពីទទួលព័ត៌មានថាមានផ្ទុកវីរុស កូរ៉ូណាថ្មី រហូតបានជាសះស្បើយពីវីរុសនេះវិញ រហូតទទួលស្វាគមន៍ ដោយផ្ទាល់ក្រោយពីបុរសជនជាតិចិននេះ បានចេញពីមន្ទីរពេទ្យ បង្អែកខេត្តព្រះសីហនុ សម្តេចចាត់ទុកដា នេះជាកាយវិការ យកចិត្តព្យាបាលអ្នកជំងឺដោយវីរុស កូរ៉ូណាថ្មីនេះ នៅក្នុងប្រទេសកម្ពុជា ឱ្យជាសះស្បើយផងដែរ។ នេះជា គឺជាករណីវីរុសកូរ៉ូណាថ្មីលើកដំបូងហើយ នៅក្នុងប្រទេសកម្ពុជា ខណៈដែលមេរោគនេះ បានរីករាលដាល់ដល់ប្រទេសជាច្រើននៅលើពិភពលោក។ បញ្ជាក់នៅចំពោះមុខប្រជាជនកម្ពុជារាប់រយនាក់ សម្តេចប្រមុខនៃរាជរដ្ឋាភិបាលកម្ពុជា ឱ្យដឹងថា បញ្ហាពិតប្រាកដ ជំងឺកូរ៉ូណា អត់ទាន់មានឆ្លង ដល់ប្រជាពលរដ្ឋខ្មែរណាម្នាក់ទាល់តែសោះ ក៏ប៉ុន្តែបែរជាមានប្រជាពលរដ្ឋខ្មែរមួយចំនួននាំគ្នាភ័យខ្លាច ក្រោមការបំពលព័ត៌មាន របស់ពួកអគិត ពួកខិលខួច ឬជនឱកាសនិយមមួយចំនួនតូចទៅវិញ។ ក៏ប៉ុន្តែទោះជាយ៉ាងសម្តេច ក៏បានលើកឡើងថា ទោះបីអត់មានបញ្ហា ពីជំងឺកូរ៉ូណា ក៏មានបញ្ហាជំងឺផ្សេងៗដែរ នៅលើពិភពលោកយើងនេះ ដូចជា៖ ជំងឺគ្រុនផ្តាសាយធំ ហើយបើតាមអង្គការសុខភាពពិភពលោក បានឱ្យដឹងថានៅក្នុងមួយឆ្នាំៗ មានមនុស្សស្លាប់ពី២០ ទៅ៣០ម៉ឺននាក់ឯណោះ ហើយនៅមានជំងឺផ្សេងៗ ទៀតជាដើម។ សម្តេចតេជោ ហ៊ុន សែន បានបញ្ជាក់ថា ទោះបីមិនមានជំងឺកូរ៉ូណា តែប្រជាពលរដ្ឋទាំងអស់ទូទាំងប្រទេសកម្ពុជា ក៏ត្រូវតែនាំគ្នារក្សាអនាម័យ ព្រោះជំងឺផ្តាសាយ និងជំងឺផ្សេងៗក៏ឆ្លងដែរ។ ក្នុងឱកាសនោះដែរ សម្តេចតេជោ ហ៊ុន សែន ក៏បានរំឮកឡើងថា នៅក្នុងដំណើរទស្សនកិច្ចនៅចិន របស់សម្តេចព្រមទាំងគណៈប្រតិភូកម្ពុជា ដែលមានរយៈពេលខ្លី តែបានពិភាក្សាច្រើនលើជំងឺកូរ៉ូណា ហើយជំងឺកូរ៉ូណា នៅប្រទេសចិន ជារឿងតិចតួច តែរឿងធំ គឺការរើសអើង និងការភ័យខ្លាច សម្រាប់ប្រទេសដទៃ។ គូសបញ្ជាក់ថា លោក ចា ជិនហូរ អាយុ៦០ឆ្នាំ បានធ្វើដំណើរមកពីទីក្រុងវូហាន ជាមួយក្រុមគ្រួសារ៣នាក់ទៀត មកដល់ក្រុងព្រះសីហនុ ប្រទេសកម្ពុជា កាលពីថ្ងៃទី២៣ ខែមករា ឆ្នាំ២០២០។ បន្ទាប់ពីមកដល់ រយៈពេល២ថ្ងៃ លោកមានអាការៈក្អក ក្តៅខ្លួនខុសធម្មតា ហើយត្រូវបានមន្រ្តីសុខាភិបាល យកសំណាកបំពងកទៅពិនិត្យឃើញថា គាត់មានជំងឺរលាកផ្លូវដង្ហើមប្រភេទថ្មីកូរ៉ូណា នៅថ្ងៃទី២៧ ខែមករា ឆ្នាំ២០២០ ព្រមទាំងដាក់ឱ្យសម្រាកព្យាបាល នៅមន្ទីរពេទ្យបង្អែក ខេត្តព្រះសីហនុ។ ក្រសួងសុខាភិបាល បានបញ្ជាក់ផងដែរថា សម្រាប់ក្រុមគ្រួសាររបស់បុរសជនជាតិចិនរូបនេះ ៣នាក់ផ្សេងទៀត ក៏ត្រូវបានអនុញ្ញាតឱ្យត្រឡប់ទៅវិញជួបជុំគ្រួសារ ក្រោយពីពួកគេត្រូវបានតាមដាន និងរកឃើញថា ពុំមានរោគសញ្ញាវីរុសកូរ៉ូណា រហូតមកដល់ថ្ងៃនេះ៕
|
2020-02-11T19:56:00+07:00
|
freshnewsasia.com
|
https://m.freshnewsasia.com/index.php/en/localnews/148036-2020-02-11-05-56-09.html
|
ea22c166-ebe2-4e84-b0f7-b160a994786e
|
សម្តេចតេជោ ហ៊ុន សែន គាំទ្រឱ្យមានកិច្ចប្រជុំកំពូលអាស៊ាន-ចិនជាបន្ទាន់ និងកិច្ចប្រជុំអន្តរជាតិផ្សេងទៀត ដើម្បីឆ្លើយតបនឹងជំងឺកូរ៉ូណា (Video inside)
|
ប្រមុខរាជរដ្ឋាភិបាល សម្តេចតេជោ ហ៊ុន សែន បានប្រកាសគាំទ្រឱ្យមានកិច្ចប្រជុំកំពូលអាស៊ាន-ចិនជាបន្ទាន់ និងកិច្ចប្រជុំអន្តរជាតិផ្សេងៗទៀត ដើម្បីពិភាក្សារកដំណោះស្រាយ ឆ្លើយតបនឹងការរីករាលដាល់នៃជំងឺកូរ៉ូណាថ្មី ដែលកាន់តែកាចសាហាវសម្លាប់មនុស្សជាង១ពាន់នាក់។ ការប្រកាសរបស់ នាយករដ្ឋមន្រ្តីកម្ពុជា បានធ្វើឡើងនៅក្នុងពិធីបើកការដ្ឋានស្តារ និងសាងសង់ផ្លូវជាតិលេខ២ និងលេខ២២ ប្រវែងសរុបជាង ៧២គីឡូម៉ែត្រ នៅព្រឹកថ្ងៃទី១១ ខែកុម្ភៈ ឆ្នាំ២០២០នេះ។ សម្តេចតេជោ ហ៊ុន សែន បានមានប្រសាសន៍ថា ។ គិតត្រឹមថ្ងៃទី១១ ខែកុម្ភៈ ឆ្នាំ២០២០នេះ ជំងឺរលាកផ្លូវដង្ហើមកូរ៉ូណាថ្មី បានសម្លាប់មនុស្សកើនឡើងដល់ ១០១១នាក់ និងមានមនុស្សប្រមាណ ៤២,២០០នាក់។ នេះបើតាមការចុះផ្សាយដោយសារព័ត៌មាន ក្នុងប្រទេសចិន។ ជំងឺផ្លូវដង្ហើមកូរ៉ូណាថ្មី បានក្លាយជាបញ្ហាដែលគំរាមកំហែងសម្រាបពិភពលោក ខណៈដែលអង្គការសុខភាពពិភពលោក បានប្រកាសអាសន្នជាសកលផងដែរ។ ប្រទេសខ្លះបានជ្រើសរើសយកវិធីបិទការទាក់ទងជាមួយប្រទេសចិន និងប្រជាជនចិន ដែលធ្វើឱ្យប៉ះពាល់ដល់សេដ្ឋកិច្ចយ៉ាងខ្លាំងក្លា។ សម្តេចបានបន្តថា៖ ។ សម្រាប់សម្តេចតេជោ, ឥឡូវនេះបញ្ហាវីរុសកូរ៉ូណាថ្មីនេះ មិនមែនជាបញ្ហាដាច់ដោយឡែករបស់ចិនទៀតទេ ដោយបានក្លាយទៅវាជាបញ្ហាតំបន់ និងទៅជាបញ្ហាសកលហើយ។ សម្តេចបានជំរុញឱ្យប្រទេសទាំងអស់រួមគ្នាដោះស្រាយបញ្ហាប្រឈមនេះ ហើយមិនត្រូវយកពេលនេះ ដើម្បីធ្វើឱ្យចិនឯកោ ឬសម្លាប់ចិននោះទេ។ សម្តេចជឿជាក់ថា ចិនច្បាស់ជាមានសមត្ថភាពដើម្បីដោះស្រាយបញ្ហានេះ។ សម្តេចបានបន្តថា ប្រទេសមួយចំនួនបានធ្វើការគិតគូររួចស្រេចទៅហើយថា នឹងមានការមានការខាតបង់ចំនួនប៉ុន្មាននៃវិស័យទេសចរណ៍ ដែលបណ្តាលមកពីការធ្លាក់ចុះនៃភ្ញៀវទេសចរចិន និងការបិទជើងយន្តហោះ។ ប្រទេសខ្លះដែលធ្លាប់នាំទំនិញទៅចិនតាមយន្តហោះ និងកប៉ាល់ ក៏ត្រូវបានព្យាករណ៍ថា ទំនិញទាំងនោះ នឹងមិនត្រូវឱ្យចូលទៅប្រទេសចិនទៀតទេ។ វត្ថុធាតុដើមច្រើនណាស់ចេញពីប្រទេសចិន ទៅប្រទេសមួយចំនួន ឥឡូវបានរងផលប៉ះពាល់ហើយ៕
|
2020-02-11T19:26:00+07:00
|
freshnewsasia.com
|
https://m.freshnewsasia.com/index.php/en/localnews/148029-2020-02-11-05-26-13.html
|
49ac028f-5aa0-4720-9caa-9c93bf16c93c
|
លទ្ធផលវិភាគចេញហើយ ! បុរសហុល្លង់ធ្វើទេសចរណ៍មកកម្ពុជា គ្មានផ្ទុកវីរុសកូរ៉ូណា ទេ
|
នៅមុននេះបន្តិច លោកលី សុវណ្ណ អ្នកនាំពាក្យក្រសួងសុខាភិបាល បានថ្លែងប្រាប់បណ្តាញសារព័ត៌មានក្នុងស្រុកថា តាមការធ្វើតេស្តវិភាគអ្នកជំងឺជនជាតិហុល្លង់ បានចេញលទ្ធផលហើយ គឺមិនកូរ៉ូណា ទេ។ សូមបញ្ជាក់ថា អាជ្ញាធរកម្ពុជា មានការសង្ស័យអ្នកទេសចរជនជាតិហុល្លង់ម្នាក់ បានចូលមកកម្ពុជា តាមនាវាទេសចរនៅក្រុងព្រះសីហនុ ដោយបុរសនោះ មានអាការក្តៅខ្លួនខ្លាំង ក្អក អាចនឹងមានឆ្លងជំងឺកូរ៉ូណា ហើយត្រូវបានមន្ទីរពេទ្យក្រុងព្រះសីហនុ យកដាក់កន្លែងដោយឡែកមួយ និងបានធ្វើការតាមដាននិងធ្វើការពិសោធន៍ឲ្យបានប្រាកដ ថាតើអ្នកទេសចរជនជាតិហុល្លង់នោះមានរីរ៉ុសកូរ៉ូឡាប្រាកដ ឬយ៉ាងណា។ តែលទ្ធផលអវិជ្ជមាន ពោលគឺមិនមានផ្ទុកមេរោគកូរ៉ូណាឡើយ ៕
|
2020-02-11T15:55:02+07:00
|
kbnnews.com
|
https://kbn.news/archives/150027
|
ed4eb320-88b4-4faa-bb73-b4ca77f456d0
|
អាជ្ញាធរចិន៖ អ្នកជំងឺជិត៤,០០០នាក់ជាសះស្បើយ និងចាកចេញពីមន្ទីរពេទ្យ ខណៈ៨៤៩នាក់ធ្លាក់ខ្លួនឈឺធ្ងន់ ដោយសារវីរុសកូរ៉ូណាថ្មី (Video inside)
|
គណៈកម្មការសុខាភិបាលចិនបានបញ្ចេញរបាយការណ៍ថ្មី នៅព្រឹកថ្ងៃអង្គារ ទី១១ ខែកុម្ភៈ ឆ្នាំ២០២០ នេះថា ចំនួនមនុស្សដែលបានជាសះស្បើយ និងចាកចេញពីមន្ទីរពេទ្យ នៅទូទាំងខេត្ត និងតំបន់ចំនួន ៣១ របស់ចិននោះ បានកើនឡើងដល់ ៣,៩៩៦នាក់ហើយ បន្ទាប់ពីមនុស្ស ៧១៦នាក់បន្ថែមទៀត ត្រូវបានអនុញ្ញាតឲ្យត្រឡប់ទៅផ្ទះវិញកាលពីថ្ងៃចន្ទម្សិលមិញ។ នេះបើតាមការចេញផ្សាយ ដោយទីភ្នាក់ងារព័ត៌មានចិនស៊ីនហួរ។ ទោះបីជាបែបនេះក្តី អាជ្ញាធរចិនក៏បានបញ្ជាក់ផងដែរថា អ្នកជំងឺរហូតដល់ ៨៤៩នាក់ កំពុងស្ថិតនៅក្នុងស្ថានភាពធ្ងន់ធ្ងរខ្លាំង ខណៈ ៧,៣៣៣នាក់ ស្ថិតនៅក្នុងតាមដានអការៈ យ៉ាងប្រុងប្រយ័ត្នបំផុត ក្រោយពួកគេបានឆ្លងវីរុសកូរ៉ូណាថ្មី (Coronavirus ឬ 2019-nCoV)។ គិតចាប់តាំងពីការផ្ទុះវីរុសកូរ៉ូណាថ្មីនៅក្នុងទីក្រុងវូហាន (Wuhan) និងខេត្ត ហ៊ូប៉ី (Hubei) ភាគកណ្តាលប្រទេសចិន ប្រជាជនចិនទូទាំងប្រទេសសរុប ៤២៨,៤៣៨នាក់ហើយ បានមកទទួលការធ្វើតេស្ត ដើម្បីពិនិត្យរកមើលវីរុសកូរ៉ូណាថ្មីនេះ។ គួរបញ្ជាក់ថា បើតាមរបាយការណ៍ថ្មីខាងលើនេះ មនុស្សស្លាប់ដោយសារវីរុសកូរ៉ូណាថ្មី នៅក្នុងប្រទេសចិនបានកើនឡើងដល់ ១,០១៦នាក់ និងឆ្លង ៤២,៦៣៨នាក់ បន្ទាប់ពីថ្ងៃចន្ទម្សិលមិញនេះ គេបានរកឃើញអ្នកឆ្លង ២,៤៧៨នាក់ និងស្លាប់ ១០៨នាក់បន្ថែមទៀតនៅតាមខេត្ត និងតំបន់ចំនួន ៣១ ទូទាំងប្រទេសចិន ហើយទីក្រុងវូហាន និងខេត្តហ៊ូប៉ីនៅតែជាកន្លែងដែលស្ថិតក្នុង ស្ថានភាពលំបាកជាងគេបំផុត៕
|
2020-02-11T15:32:00+07:00
|
freshnewsasia.com
|
https://m.freshnewsasia.com/index.php/en/internationalnews/148001-2020-02-11-01-32-46.html
|
e20f36dc-0864-49ce-bd71-438079fb8ad0
|
កម្ពុជាស្នើសុំកូរ៉េ សង់ស្ពានមិត្តភាព ឆ្លងទន្លេមេគង្គ ជ្រោយចង្វារ-អរិយក្សត្រ
|
រាជធានីភ្នំពេញ ៖ សម្តេចអគ្គមហាសេនាបតីតេជោ ហ៊ុន សែន បានស្នើសុំដល់មិត្តកូរ៉េ តាមរយៈលោក ផាក ហ៊ឹងឃ្យុង ឯកអគ្គរដ្ឋទូតសាធារណរដ្ឋកូរ៉េប្រចាំនៅកម្ពុជា ដើម្បីសាងសង់ស្ពានឆ្លងកាត់ទន្លេមេគង្គ ពីតំបន់ជ្រោយចង្វារ ទៅកាន់ស្វាយជ្រុំ នៅតំបន់អរិយក្ស ខណៈប្រទេសទាំង២ នៅមិនទាន់មានស្ពានមិត្តភាពកម្ពុជា-កូរ៉េ នៅឡើយទេ ។ ជាមួយគ្នានេះ សម្តេចតេជោ ហ៊ុន សែន បានបង្ហើបឲ្យដឹងថា តាមការប៉ាន់ស្មានគម្រោងសាងសង់ស្ពាននេះ អាចនឹងចំណាយពី៤០ ទៅ៥០លានដុល្លារ ។ ការថ្លែងបែបនេះ របស់សម្តេចតេជោ ធ្វើឡើងក្នុងពិធីបើកការដ្ឋានគម្រោងធ្វើឱ្យប្រសើរឡើងវិញកំណាត់ផ្លូវជាតិលេខ២ (ពីរង្វង់មូលតាខ្មៅ ដល់អូរចំបក់) និងផ្លូវជាតិលេខ២២ (ពីអូរចំបក់ ដល់អង្គតាសោម) នាព្រឹកថ្ងៃទី១១ ខែកុម្ភៈ ឆ្នាំ២០២០ ។ ប្រមុខរាជរដ្ឋាភិបាលកម្ពុជា បានបញ្ជាក់ថា “ខ្ញុំបាននិយាយផ្ទាល់ជាមួយឯកឧត្ដម មូនជេ អ៊ីន ប្រធានាធិបតីសាធារណរដ្ឋកូរ៉េតែម្តង ខ្ញុំថា ឯកឧត្តម កម្ពុជាមានស្ពានមិត្តភាពកម្ពុជា-ជប៉ុន ស្ពានមិត្តភាពកម្ពុជា-ចិន ។ ក៏ប៉ុន្តែនៅមិនទាន់មានស្ពានមិត្តភាពកម្ពុជា-កូរ៉េ” ។ សម្ដេចតេជោ ហ៊ុន សែន បានបន្ដថា នៅចុងខែកុម្ភៈ ខាងមុខនេះ ប្រធានអង្គការ KOICA នឹងមកទស្សនកិច្ចនៅកម្ពុជា ហើយនាំទៅមើលកន្លែងសាងសង់ស្ពានតែម្តង ព្រោះថា ឥឡូវនឹង តំបន់អរិយក្សជាតំបន់ដែលអភិវឌ្ឍន៍ ។ សម្ដេចតេជោបានលើកឡើងថា កូរ៉េបានផ្តល់កម្ចីហិរញ្ញប្បទានមកកម្ពុជាឆ្នាំ២០១៩-២០២៣ ចំនួន៧០០លានដុល្លារ ។ ដូច្នេះ ថវិកាទាំងនេះ ចំណុចអាទិភាពដល់កម្ពុជា ដើម្បីស្នើសុំបែងចែកថវិកា នៃឥណទានសម្រាប់ផ្តល់កម្ពុជាលើគម្រោងស្ពាននឹងតែម្តង ។ ជាមួយគ្នានោះដែរ សម្តេចតេជោក៏បានបន្ថែមថា បើប្រជាកសិករ ធ្វើការផលិត និងទទួលបានផលហើយ តែគ្មានផ្លូវដឹកជញ្ជូនទេ ក៏មិនអាចដោះស្រាយបានទេសម្រាប់ជីវភាពប្រជាជននោះ ៕
|
2020-02-11T14:56:21+07:00
|
kbnnews.com
|
https://kbn.news/archives/149984
|
c1e3cffe-f5af-4940-8d16-fddc16d41386
|
ស្ថានទូតកម្ពុជាប្រចាំរ៉េខាងត្បូង ឲ្យពលរដ្ឋ ពលករ និងនិស្សិតខ្មែរឱ្យចៀសវាងទៅតំបន់ចំនួន៥ នេះ ខណៈមានមនុស្ស២៧នាក់ ឆ្លងវីរុសកូរ៉ូណាថ្មី
|
ស្ថានទូតកម្ពុជាប្រចាំសាធារណរដ្ឋកូរ៉េខាងត្បូង បានប្រាប់ដល់ប្រជាពលរដ្ឋ ពលករនិងនិស្សិតខ្មែរ ទាំងអស់ ដែលកំពុងរស់នៅ និងធ្វើការក្នុងប្រទេសកូរ៉េខាងត្បូង ឱ្យចៀសវាងធ្វើដំណើរ ទៅកាន់តំបន់ចំនួន៥ ក្នុងប្រទេសនេះ ដែលកំពុងឆ្លងវីរុសកូរ៉ូណាថ្មី ដោយគិតចាប់ពីថ្ងៃទី១០ ខែកុម្ភៈ ឆ្នាំ២០២០ មានមនុស្សចំនួន២៧នាក់ បានឆ្លងវីរុសនេះ។ នេះបើតាមសេចក្តីជូនដំណឹងរបស់ស្ថានទូតខ្មែរនៅកូរ៉េខាងត្បូង ។ សេចក្ដីជូនដំណឹងបន្ថែមថា តំបន់ទាំង៥ របស់ប្រទេសកូរ៉េដែលកំពុងឆ្លងវីរុសកូរ៉ូណាថ្មីនេះ រួមមានទី១៖ តំបន់ Jeju do (064), ទី២៖ Daegu (053), ទី៣៖ តំបន់ Kwangju (062), ទី៤៖ តំបន់ Seoul (02) និងទី៥៖ តំបន់ Incheon (0320៕ ជា្របកាន់តែច្បាស់សូមអានសេចក្តីជូនដំណឹងរបស់ស្ថានខ្មែរ ប្រចាំកូរ៉េខាងត្បូងនៅខាងក្រោមនេះ៖
|
2020-02-11T10:57:08+07:00
|
kbnnews.com
|
https://kbn.news/archives/149947
|
05c6499c-e007-45f0-a925-6c99486f5ea1
|
កុមារីអាយុ៧ឆ្នាំម្នាក់ រត់ឆ្លងផ្លូវត្រូវរថយន្តកិនក្បាល បណ្តាលឲ្យស្លាប់
|
កុមារីអាយុ៧ឆ្នាំរត់ឆ្លងផ្លូវ ត្រូវរថយន្តកិនក្បាលបណ្តាលឲ្យស្លាប់ម្នាក់ឯង ប្រហែល១ម៉ោងក្រោយមក ទើបមានអ្នកដឹង បង្កឲ្យមានការភ្ញាក់ផ្អើល កាលពីវេលារសៀលថ្ងៃទី១០ ខែកុម្ភៈ ឆ្នាំ២០២០ នៅតាមផ្លូវលំ ក្នុងភូមិព្រៃល្វា សង្កាត់ចោមចៅ២ ខណ្ឌពោធិ៍សែនជ័យ ។ ក្មេងស្រីរងគ្រោះ ឈ្មោះ ពៅ តាំងលី អាយុ៧ឆ្នាំ ជាក្មេងកំព្រា រស់នៅជាមួយជីតា និងជីដូន មានមុខរបរកម្មករពត់ដែក នៅក្បែរកន្លែងកើតហេតុ។ អ្នកភូមិសន្និដ្ឋានថា មុនពេលកើតហេតុ មានរថយន្តដឹកដីមួយគ្រឿងបើកចេញពីក្នុងភូមិ ។ ប្រហែល១ម៉ោងក្រោយមក ស្រាប់តែគេឃើញក្មេងស្រីរងគ្រោះត្រូវរថយន្តកិនបែកខ្ទេចក្បាលស្លាប់ ដោយមិនឃើញរថយន្តនៅកន្លែងកើតហេតុទេ ទើបសន្និដ្ឋានថា ក្មេងស្រីរងគ្រោះត្រូវរថយន្តបង្កដឹកដីបើកចេញពីក្នុងភូមិ កិនស្លាប់ភ្លាមៗនៅកន្លែង ហើយបើករត់គេចទៅបាត់ ។ ក្រោយពេលកើតហេតុ សមត្ថកិច្ចចុះទៅពិនិត្យដល់ទីតាំងខាងលើ រួចប្រគល់សាកសពក្មេងស្រីជូនក្រុមគ្រួសារចាត់ចែង រៀបចំធ្វើបុណ្យតាមប្រពៃណី ហើយសមត្ថកិច្ចបន្តស្រាវជ្រាវស្វែងរករថយន្តបង្ក ៕
|
2020-02-11T10:35:10+07:00
|
kbnnews.com
|
https://kbn.news/archives/149942
|
f07b8b37-817e-4527-9440-c662bf3ad468
|
សម្ដេចហ៊ុន សែន ៖ រោងចក្រខ្លះនៅកម្ពុជានឹងបិទទ្វារ ដោយសារចិនផ្ទុះវីរុសកូរ៉ូណា មិនមែនមកពីបញ្ហាEBA ទេ
|
ក្នុងពិធីបើកការដ្ឋានស្តារ និងសាងសង់ផ្លូវលេខ២ និងលេខ២២ ប្រវែងសរុបជាង៧២គីឡូម៉ែត្រ នៅព្រឹកថ្ងៃទី១១ ខែកុម្ភៈ ឆ្នាំ២០២០ នេះ សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រី នៃព្រះរាជាណាចក្រកម្ពុជា បានថ្លែងបញ្ជាក់ថា រោងចក្រនៅកម្ពុជាខ្លះ នឹងត្រូវបិទទ្វារបណ្ដោះអាសន្ននៅខែមីនាខាងមុខ មិនមែនមកពីបញ្ហាEBAទេ គឺដោយសារចិនផ្អាកការផ្គត់ផ្គង់វត្ថុធាតុដើម ព្រោះបញ្ហាវីរុសកូរ៉ូណា ។ ជាមួយគ្នានោះដែរ សម្តេចក៏បានស្នើឱ្យពលរដ្ឋ កុំយកបញ្ហាបិទរោងចក្រនេះ ទៅធៀបនឹងបញ្ហាដកប្រព័ន្ធអនុគ្រោះពន្ធពីសំណាកគណៈកម្មការអឺរ៉ុបឡើយ។ គេចង់ដក គេចង់ទុក ទុកឱ្យគេសម្រេចទៅ…ហើយកុំចោទថា រឿងហ្នឹងជាទណ្ឌកម្មពីគណៈកម្មការអឺរ៉ុប។ បើទោះជាបាត់បង់ EBA ក៏សេដ្ឋកិច្ចកម្ពុជា មិនស្លាប់ដែរ ៕
|
2020-02-11T10:00:29+07:00
|
kbnnews.com
|
https://kbn.news/archives/149937
|
674a72f0-baf2-488b-ba04-35bd880c2000
|
បុរសហូឡង់ម្នាក់ ត្រូវអាជ្ញាធរកម្ពុជាយកសំណាកទៅពិនិត្យស្វែងរកវីរុសកូរ៉ូណា
|
សម្តេចនាយករដ្ឋមន្ត្រី ហ៊ុន សែន បានបញ្ជាក់ថា កម្ពុជាកំពុងតាមដានករណីទេសចរហូឡង់ ម្នាក់ដែលស្ថិតនៅលើនាវាមួយនៅខេត្តព្រះសីហនុ ដែលទេសចរនោះមានអាការៈក្តៅខ្លួន ហើយត្រូវបានដាក់នៅដោយឡែកក្នុងមន្ទីរពេទ្យក្នុងខេត្តព្រះសីហនុុ។ កម្ពុជាកំពុងរង់ចាំលទ្ធផលសំណាកពីវិទ្យាស្ថានជាតិប៉ាស្ទ័រផងដែរ។ នាពិធីបើកការដ្ឋានស្តារ និងសាងសង់ផ្លូវលេខ២ និងលេខ២២ ប្រវែងសរុបជាង ៧២គីឡូម៉ែត្រ នៅព្រឹកថ្ងៃអង្គារ ខែកុម្ភៈ ឆ្នាំ២០២០ សម្តេចនាយករដ្ឋមន្ត្រី ហ៊ុន សែន បានអះអាងថា រលាកសួតបង្កដោយមេរោគកូរ៉ូណា អត់ទាន់មានករណីឆ្លងមកលើប្រជាជនកម្ពុជានោះឡើយ ហើយគិតត្រឹមម៉ោងនេះ កម្ពុជាលែងមានករណីនេះទៀតហើយ បន្ទាប់ពីអ្នកជំងឺជនជាតិចិនអាយុ៦០ឆ្នាំ បានចាកចេញពីមន្ទីរពេទ្យ កាលពីម្សិលមិញ ៕
|
2020-02-11T09:20:29+07:00
|
kbnnews.com
|
https://kbn.news/archives/149919
|
c24fdbda-dd11-489e-bc65-0f4e6f2d2042
|
ដំណើរចុះព្យាបាលជំងឺជូនពលរដ្ឋ របស់ក្រុមគ្រូពេទ្យស្ម័គ្រចិត្ត លោក ហ៊ុន ម៉ានី ទទួលបានការសាទរយ៉ាងក្រៃលែងពីប្រជាពលរដ្ឋ
|
ការងារមនុស្សធម៌របស់ក្រុមគ្រូពេទ្យស្ម័គ្រចិត្ត លោក ហ៊ុន ម៉ានី ត្រូវបានប្រជាពលរដ្ឋសាទរយ៉ាងក្រៃលែង បន្ទាប់ពីបានចុះទៅពិនិត្យ-ព្យាបាល និងចែកថ្នាំពេទ្យដោយឥតគិតថ្លៃ រហូតមកទល់នឹងពេលនេះ បានចុះពិនិត្យជំងឺជូនពលរដ្ឋនៅ២០រាជធានី-ខេត្ត ហើយការងារមនុស្សធម៌នេះ ក៏បានរួមចំណែកលើកម្ពស់មួយផ្នែកផងដែរ លើវិស័យសុខាភិបាលនៅកម្ពុជា។ ស្របពេលនឹងការចុះពិនិត្យ និងព្យាបាលរបស់ក្រុមគ្រូពេទ្យជំនាញៗ បានធ្វើឲ្យប្រជាពលរដ្ឋ នៅតាមបណ្តារាជធានីខេត្ត ជាពិសេសបងប្អូនប្រជាពលរដ្ឋ នៅតាមតំបន់ដាច់ស្រយាល បានទទួលអត្ថប្រយោជន៍យ៉ាងច្រើន ពីក្រុមការងារមនុស្សធម៌មួយនេះ ដោយក្នុងនោះបានធ្វើឲ្យពួកគាត់ចំណេញពេលវេលាច្រើន ក្នុងការពិនិត្យ ជាពិសេសក្រុមការងារបានមកពិនិត្យដល់ជណ្តើរផ្ទះរបស់គាត់ និងថែមទាំងបានជួបវេជ្ជបណ្ឌិតជំនាញៗ ឯកទេសទៅតាមជំងឺផ្សេងៗគ្នាផងដែរ។ ម្យ៉ាងវិញទៀត បានធ្វើឲ្យបងប្អូនប្រជាពលរដ្ឋចំណេញថវិកាច្រើន ដោយមិនចាំបាច់បង់ថ្លៃ ហើយថែមទាំងបានទទួលអំណោយជាថ្នាំពេទ្យទៀតផង។ តំណាងរាស្ត្រវ័យក្មេងមណ្ឌលកំពង់ស្ពឺ លោក ហ៊ុន ម៉ានី ត្រូវបានប្រជាពលរដ្ឋនៅតាមខេត្តបណ្តារាជធានី និងខេត្ត ថ្លែងកោតសរសើរ ពីទឹកចិត្តសប្បុរសធម៌ ដែលបានបញ្ជូនក្រុមការងាររបស់លោកចុះទៅពិនិត្យ-ព្យាបាល រួមនិងចែកថ្នាំពេទ្យដោយមិនគិតថ្លៃ ហើយបើគិតត្រឹមពេលសព្វថ្ងៃនេះ លោក ហ៊ុន ម៉ានី បានបង្កើតក្រុមការងាររបស់ខ្លួនមានរយៈពេល៨ឆ្នាំ ឈានចូល៩ឆ្នាំមកហើយ ក្នុងនោះមានក្រុមការងារគ្រូពេទ្យស្ម័គចិត្ត ដែលមិនខ្លាចភាពនឿយហត់ មានរហូតដល់៤,២៧៥នាក់។ ជាក់ស្តែងនាថ្ងៃទី០៩ ខែកុម្ភៈ ឆ្នាំ២០២០ ក្រុមគ្រូពេទ្យស្ម័គចិត្ត លោក ហ៊ុ ន ម៉ានី ដែលដឹកនាំដោយ លោក លេង ផាលី ប្រធានក្រុមការងារគ្រូពេទ្យស្ម័គចិត្តលោក ហ៊ុន ម៉ានី បានដឹកនាំក្រុមគ្រូពេទ្យចំនួន៥២២នាក់ ទៅបន្តចុះពិនិត្យ-ព្យបាលជូនប្រជាពលរដ្ឋដោយឥតគិតថ្លៃ ចំនួន៣,៩៧៩នាក់ នៅវិទ្យាល័យសម្ដេចឪ សម្ដេចម៉ែ បសេដ្ឋ ភូមិតានួនឃុំពោធិម្រាល ស្រុកបសេដ្ឋ ខេត្តកំពង់ស្ពឺ។ នាឱកាសនោះក៏មានការចូលរួមក្រោមអធិបតី កិត្តិសេដ្ឋាបណ្ឌិត ឆាយ ថន ទេសរដ្ឋមន្ត្រី រដ្ឋមន្ត្រីក្រសួងផែនការ លោក អៀង ម៉ូលី ទេសរដ្ឋមន្ត្រីទទួលបន្ទុកអាជ្ញាធរជាតិប្រយុទ្ធប្រឆាំងជំងឺអេដស៍ រួមនឹងថ្នាក់ដឹកនាំជាច្រើនរូបទៀតផងដែរ។ លោក ម៉ៃ ជឿន ពលរដ្ឋម្នាក់ក្នុងចំណោមប្រជាពលរដ្ឋជិត៤ពាន់នាក់ ក្នុងស្រុកបសេដ្ឋ ខេត្តកំពង់ស្ពឺបានឲ្យដឹងថា រូបលោកពិតជាមានភាពសប្បាយរីករាយជាខ្លាំង ខណៈដែលបានឃើញក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បានអញ្ជើញចុះមកពិនិត្យ និងព្យាបាលជូនប្រជាពលរដ្ឋជាច្រើននាក់ ក្នុងរបស់គាត់រស់នៅនាពេលសព្វថ្ងៃ។ ការដែលក្រុមគ្រូពេទ្យចុះមកពិនិត្យនេះ បានធ្វើឲ្យរូបគាត់ទទួលផលចំណេញច្រើនណាស់ ជាពិសេសបានជួបវេជ្ជបណ្ឌិត ដែលមានជំនាញច្បាស់លាស់ និងម្យ៉ាងវិញទៀតនោះ គឺមិនអស់ប្រាក់កាកទៀតផង។ លោក ជឿន ក៏បានថ្លែងអំណរគុណដល់លោក ហ៊ុន ម៉ានី ជាខ្លាំង ដែលបានបញ្ជូនក្រុមការងារគ្រូពេទ្យទាំងអស់ ដែលមកពិនិត្យ និងព្យាបាលជូនប្រជាពលរដ្ឋដោយឥតគិតថ្លៃ និងបានស្នើដល់លោក ហ៊ុន ម៉ានី ឧស្សាហ៍ឲ្យក្រុមគ្រូពេទ្យចុះមកពិនិត្យព្យាបាលជូនប្រជាពលរដ្ឋផងដែរ។ លោក លេង ផាលី ប្រធានក្រុមគ្រូពេទ្យស្ម័គចិត្ត លោក ហ៊ុន ម៉ានី បានលើកឡើងថា ការចុះពិនិត្យ និងព្យាបាលជំងឺជូនប្រជាពលរដ្ឋនេះ គឺកើតចេញពីស្មារតីមនុស្សធម៌សុទ្ធសាធ ស្តែងចេញពីសេចក្តីស្រឡាញ់បងប្អូន ប្រជាពលរដ្ឋ ក្នុងនាមឈាមជ័រខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយ អនាគតតែមួយ ពោលគឺការព្យាបាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្រ របស់ប្រជាពលរដ្ឋមួយចំណែក។ បញ្ហាសុខភាព គឺជាមូលដ្ឋានគ្រឹះ ដើម្បីឆ្ពោះទៅរកភាពជោគជ័យសុភមង្គលជូនគ្រួសារ និងសង្គមជាតិ។ លោកបន្ថែមថា ក្នុងរយៈពេល ៨៦ខែ (០២ ធ្នូ ឆ្នាំ២០១២ ដល់ ០៩ កុម្ភៈ ឆ្នាំ២០២០) ៨ឆ្នាំគិតចាប់ពីថ្ងៃបង្កើត ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី បានពិនិត្យនិងព្យាបាលជំងឺជូនប្រជាពលរដ្ឋបានចំនួន ២១៦លើក ជាពិសេសដោយមានក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី បានចូលរួមចំនួន៤,២៧៥នាក់ បានពិនិត្យ និងព្យាបាលជំងឺព្រមទាំងចែកថ្នាំ ដោយឥតគិតថ្លៃជូនប្រជាពលរដ្ឋបាន ចំនួន៥២៣,៧៣៧នាក់ ក្នុងនោះស្ត្រីមានចំនួន៣៥២,០៨១នាក់។ បើតាមរបាយការណ៍ដែលក្រុមគ្រូពេទ្យស្ម័គ្រចិត្ត លោក ហ៊ុន ម៉ានី ចុះទៅពិនិត្យ និងព្យាបាលជូនប្រជាពលរដ្ឋ នៅថ្ងៃទី០៩ ខែកុម្ភៈ ឆ្នាំ២០២០ នៅស្រុកឧដុង្គ ខេត្តកំពង់ស្ពឺ បានបង្ហាញឲ្យឃើញថា៖ ជំងឺកុមារ១២៣នាក់, ជំងឺស្រ្តី១០៩នាក់, ជំងឺផ្លូវចិត្ត១៤១នាក់, ជំងឺឫសដូងបាត១០៧នាក់, ជំងឺសន្លាក់ឆ្អឹង៩៣នាក់, ជំងឺរលាកសួត៧៣នាក់, ជំងឺត្រចៀក ច្រមុះបំពង់ក៨១នាក់, ជំងឺភ្នែក៥៩នាក់, ជំងឺសើរស្បែក៩២នាក់, ជំងឺទឹកនោមផ្អែ១៥៩នាក់, ជំងឺមាត់ធ្មេញ៥៧នាក់, អេកូសាស្ត្រ៦៥នាក់, ម៉ាស៊ីនផ្លុំរកមេរោគក្រពះតាមរយៈខ្យល់ដង្ហើម៤៩នាក់, វាស់ចង្វាក់បេះដូង៧៩នាក់, ផ្នែកប្រព័ន្ធប្រសាទ និងបំបាត់ការឈឺចុកចាប់៩៨នាក់, វិភាគឈាមនិងបន្ទប់ពិសោធន៍២៧៨នាក់, ព្យាបាលរបួសនិងវះកាត់តូច៥៨នាក់ និងជំងឺទូទៅ២១៦៨នាក់៕
|
2020-02-10T21:42:00+07:00
|
freshnewsasia.com
|
https://m.freshnewsasia.com/index.php/en/localnews/147940-2020-02-10-07-42-11.html
|
c3c8c7c5-2b3a-4162-863f-2c6eecb4fddf
|
ក្រសួងសុខាភិបាល បន្ដច្រានចោលការផ្សព្វផ្សាយរបស់ Facebook «ព័ត៌មានពិតពីកម្ពុជា» ដែលបំពុលសង្គមតាមរយៈបង្ហោះព័ត៌មាន មិនពិតអំពីជំងឺកូរ៉ូណាថ្មី (Video inside)
|
លោកស្រី ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាល បានអះអាងប្រាប់នាយកប្រតិបត្តិបណ្តាញព័ត៌មាន Fresh News ឱ្យដឹងនៅរសៀលថ្ងៃទី១០ ខែកុម្ភៈ ឆ្នាំ២០២០នេះថា ក្រសួងសុខាភិបាលសូមបដិសេធទាំងស្រុងចំពោះការផ្សព្វផ្សាយរប់ស Facebook «ព័ត៌មានពិត ពីកម្ពុជា» ដែលបានបង្ហោះព័ត៌មានមិនពិតបំពុលសង្គម ពាក់ព័ន្ធនឹងជំងឺផ្លូវដង្ហើមកូរ៉ូណាថ្មី ហើយករណីនេះគួរតែត្រូវផ្តន្ទាទោសតាមច្បាប់របស់កម្ពុជា។ ប្រតិកម្មរបស់ក្រសួងសុខាភិបាល បានធ្វើឡើងបន្ទាប់ពី Facebook បានផ្សព្វផ្សាយព័ត៌មានមិនពិតញុះញង់ថា មានករណីឆ្លងជំងឺកូរ៉ូណាថ្មីបណ្តាលឱ្យស្លាប់ និងឈឺនៅកម្ពុជារាប់រយនាក់ ប៉ុន្តែសារព័ត៌មានកម្ពុជាមិនផ្សាយ។ លោកស្រី ឱ វណ្ណឌីន បានបញ្ជាក់ថា ក្រសួងសុខាភិបាល សូមច្រានចោលទាំងស្រុងចំពោះព័ត៌មានដែលលើកឡើងនេះ គឺជាព័ត៌មានមិនពិត កំពុងបំពុលសង្គម ពាក់ព័ន្ធនឹងជំងឺកូរ៉ូណា។ លោកស្រី វណ្ណឌីន បញ្ជាក់បញ្ជាក់ថា ការបំផុសព័ត៌មានបែបនេះគួរតែត្រូវបានផ្តន្ទាទោសតាមច្បាប់កម្ពុជា។ អ្នកនាំពាក្យក្រសួងសុខាភិបាល លោកស្រី ឱ វណ្ណឌីន ក៏បានអំពាវនាវដល់ជនរួមជាតិខ្មែរទាំងអស់ រួមសាមគ្គីគ្នាក្នុងការអនុវត្តនូវវិធានការការពារការចម្លង វីរុសកូរ៉ូណាថ្មីនេះឱ្យបានគ្រប់ៗគ្នា ហើយមិនត្រូវជឿលើការឃោសនាបោកប្រាស់ផ្សេងៗទៀត ដូចករណីបំពុលសង្គមខាងលើនេះឡើយ។ គិតរហូតដល់ថ្ងៃទី១០ ខែកុម្ភ: ឆ្នាំ២០២០នេះ ពុំទាន់រកឃើញករណីជំងឺកូរ៉ូណាវីរុសថ្មីបន្ថែមទៀតទេ។ ចំណែកជនជាតិចិនម្នាក់ ដែលបានឆ្លងជំងឺរលាក ផ្លូវដង្ហើមកូរ៉ូណា ហើយចូលមកកម្ពុជា កាលពីថ្ងៃទី២៣ ខែមករា ឆ្នាំ២០២០ បានជាសះស្បើយហើយ និងបានចាកចេញពីមន្ទីរពេទ្យបង្អែកខេត្តព្រះសីហនុ នៅថ្ងៃទី១០ ខែកុម្ភៈ ឆ្នាំ២០២០នេះ។ ទោះជាយ៉ាងនេះក្តី ក្រសួងសុខាភិបាល នៅបន្តយកចិត្តទុកដាក់ខ្ពស់ក្នុងការស្រាវជ្រាវ និងរុករកវីរុសកូរ៉ូណាថ្មី នៅក្នុងប្រទេសកម្ពុជា ខណៈដែលពិភពលោក នៅតែបន្តមានការរីករាលដាលកើនឡើងពីមួយថ្ងៃទៅមួយថ្ងៃ៕
|
2020-02-10T21:21:00+07:00
|
freshnewsasia.com
|
https://m.freshnewsasia.com/index.php/en/localnews/147936-2020-02-10-07-21-14.html
|
a974cb3a-6411-4d1d-93cf-af5203258253
|
ជនជាតិចិនម្នាក់ ដែលទើបជាសះស្បើយពីជំងឺកូរ៉ូណាថ្មី ហើយចេញពីមន្ទីរពេទ្យ នឹងចាកចេញពីកម្ពុជា នៅថ្ងៃស្អែក (Video inside)
|
លោក ចា ជិនហូរ អាយុ៦០ឆ្នាំ ជាជនជាតិចិនមានជំងឺរលាកផ្លូវដង្ហើមកូរ៉ូណាថ្មី ដែលទើបនឹងជាសះស្បើយក្រោយសម្រាកនៅមន្ទីរពេទ្យបង្អែកខេត្តព្រះសីហនុ នឹងចាកចេញពីប្រទេសកម្ពុជា នៅថ្ងៃទី១១ ខែកុម្ភៈ ឆ្នាំ២០២០នេះ។ នេះបើតាមការបញ្ជាក់របស់អាជ្ញាធរមូលដ្ឋាន។ បុរសជនជាតិចិនរូបនេះ ត្រូវបានក្រុមគ្រូពេទ្យអនុញ្ញាតឲ្យចេញពីមន្ទីរពេទ្យបង្អែកខេត្តព្រះសីហនុ នៅព្រឹកថ្ងៃទី១០ ខែកុម្ភៈ ឆ្នាំ២០២០នេះ បន្ទាប់ពីការធ្វើតេស្ដ លើកទី៣ ដោយលទ្ធផលបង្ហាញថា លោកមិនមានមេរោគកូរ៉ូណាថ្មី នៅក្នុងខ្លួនទៀតឡើយ។ រដ្ឋមន្ដ្រីក្រសួងសុខាភិបាល លោក ម៉ម ប៊ុនហេង និងលោក សាយ សំអាល់ រដ្ឋមន្ដ្រីក្រសួងបរិស្ថាន អមដោយថ្នាក់ដឹកនាំក្រសួងសុខាភិបាល, ថ្នាក់ដឹកនាំខេត្តព្រះសីហនុ, តំណាងអង្គការសុខភាពពិភពលោកប្រចាំកម្ពុជា និងស្ថានទូតចិននៅកម្ពុជា បានអញ្ជើញចុះពិនិត្យផ្ទាល់ពីស្ថានភាពបុរសជនជាតិចិន នៅខេត្តព្រះសីហនុ មុនអនុញ្ញាតឲ្យគាត់ចាកចេញពីមន្ទីរពេទ្យ។ លោកចា ជិនហូរ បានធ្វើដំណើរមកពីទីក្រុងវូហាន ជាមួយក្រុមគ្រួសារ៣នាក់ទៀត មកដល់ក្រុងព្រះសីហនុ ប្រទេសកម្ពុជា កាលពីថ្ងៃទី២៣ ខែមករា ឆ្នាំ២០២០។ បន្ទាប់ពីមកដល់រយៈពេល២ថ្ងៃ លោកមានអាការៈក្អក ក្តៅខ្លួនខុសធម្មតា ហើយត្រូវបានមន្រ្តីសុខាភិបាល យកសំណាកបំពងកទៅពិនិត្យឃើញថា គាត់មានជំងឺរលាកផ្លូវដង្ហើមប្រភេទថ្មីកូរ៉ូណាថ្មី នៅថ្ងៃទី២៧ ខែមករា ឆ្នាំ២០២០ ព្រមទាំងដាក់ឱ្យសម្រាកព្យាបាលនៅមន្ទីរពេទ្យបង្អែកខេត្តព្រះសីហនុ។ នេះជាគឺជាករណីវីរុសកូរ៉ូណាថ្មីលើកដំបូងហើយ នៅក្នុងប្រទេសកម្ពុជា ខណៈដែលមេរោគនេះ បានរីករាលដាល់ដល់ប្រទេសជាច្រើននៅលើពិភពលោក។ គិតត្រឹមថ្ងៃទី១០ ខែកុម្ភៈ ឆ្នាំ២០២០នេះ ចំនួនមនុស្សស្លាប់ដោយសារជំងឺរលាកផ្លូវដង្ហើមកូរ៉ូណាថ្មី បានកើនលើស៩០០នាក់ និងឆ្លងជាង ៣៩,៨០០នាក់។ យ៉ាងណាក៏ដោយប្រទេសកម្ពុជា បើតាមក្រសួងសុខាភិបាល រហូតមកដល់ពេលនេះកម្ពុជា នៅតែបន្តតាមដានចំពោះមេរោគកូរ៉ូណាយ៉ាងយកចិត្តដាក់បន្តទៀត ទោះពីជាពេលនេះមេរោគកូរ៉ូណាថ្មីបានបញ្ចប់វត្តមាននៅកម្ពុជាយ៉ាងណាក្តី៕
|
2020-02-10T21:01:00+07:00
|
freshnewsasia.com
|
https://m.freshnewsasia.com/index.php/en/localnews/147933-2020-02-10-07-01-55.html
|
fce7e5fe-03d8-4b61-815b-5427ee6a36ae
|
ជនជាតិចិនដែលឆ្លងវីរុសកូរ៉ូណាចេញពីមន្ទីរពេទ្យ ក្រោយពីបានព្យាបាលជាសះស្បើយ
|
ក្រសួងសុខាភិបាលកម្ពុជាឱ្យដឹងថា បុរសជនជាតិចិនដែលឆ្លងវីរុសកូរ៉ូណាថ្មីនោះ ត្រូវបានអនុញ្ញាតឱ្យចាកចេញពីមន្ទីរពេទ្យខេត្តព្រះសីហនុហើយ នៅព្រឹកថ្ងៃទី១០ ខែកុម្ភៈ ក្រោយពីលទ្ធផលនៃការពិនិត្យឈាមចំនួន ៣លើក ហើយបង្ហាញថា មិនឃើញវីរុសកូរ៉ូណាថ្មីនៅក្នុងខ្លួនបុរសរូបនោះទៀត។ ដោយឡែកសមាជិកគ្រួសាររបស់គាត់ចំនួន ៣នាក់ទៀត ក៏បានរួចផុតពីការអង្កេតតាមដានសុខភាព ហើយអាចជួបជុំគ្នាវិញជាធម្មតាវិញដែរ។ សេចក្តីជូនដំណឹងរបស់ក្រសួងសុខាភិបាល បញ្ជាក់ថា ជនជាតិចិនរូបនេះ បានជាសះស្បើយពីជំងឺ ១០០ភាគរយ និងអាចជួបជុំជាមួយក្រុមគ្រួសារ ព្រមទាំងអ្នកដទៃទៀតជាធម្មតា។ បុរសជនជាតិចិន វ័យ ៦០ឆ្នាំរូបនេះ គ្រោងនឹងប្រទេសចិនវិញ នៅថ្ងៃទី១១ ខែកុម្ភៈស្អែកនេះ។ ទោះយ៉ាងណាក្តី ក្រសួងសុខាភិបាល នៅតែអំពាវនាវដល់ប្រជាពលរដ្ឋឱ្យប្រុងប្រយ័ត្នក្នុងការការពារខ្លួន និងអនាម័យផ្ទាល់ខ្លួន។ ក្រសួងជំនាញព្រមានថា លទ្ធភាពរកឃើញករណីវីរូសកូរ៉ណាបន្ថែមទៀត នឹងអាចកើតមាន ព្រោះវីរុសនេះនៅតែបន្តរាតត្បាតខ្លាំងនៅឡើយ នៅក្នុងទីក្រុងវូហាន (Wuhan) ប្រទេសចិន។ គិតត្រឹមថ្ងៃទី១០ ខែកុម្ភៈ វីរុសកូរ៉ូណា បានសម្លាប់មនុស្សកើនដល់ ៩០៩នាក់ នៅក្នុងប្រទេសចិន ខណៈអ្នកឆ្លងវីរុសនេះ កើនដល់ជាង ៤ម៉ឺន (៤០.២៧៣) នាក់។ អ្នកស្លាប់ និងអ្នកឆ្លងនៅមិនទាន់ថមថយនៅឡើយ ដោយក្នុងប៉ុន្មានថ្ងៃចុងក្រោយ នេះ គឺរយៈពេលមួយថ្ងៃ មានអ្នកស្លាប់ចាប់ពីជាង ៨០នាក់ ទៅ ៩០នាក់៕
|
2020-02-10T16:30:00+07:00
|
rfa.org
|
https://www.rfa.org/khmer/news/health/coronavirus-contracted-person-discharged-from-hospital-in-sihanoukville-02102020042332.html
|
593bd185-8c32-4ab3-b26f-4005c33efb8f
|
អាជ្ញាធរចិន៖ អ្នកជំងឺដែលឆ្លងវីរុសកូរ៉ូណាថ្មីសរុប ៣,២៨១នាក់ជាសះស្បើយ និងចាកចេញពីមន្ទីរពេទ្យ (Video inside)
|
អាជ្ញាធរចិនបានបញ្ចេញរបាយការណ៍ថ្មីរបស់ខ្លួន នៅព្រឹកថ្ងៃចន្ទ ទី១០ ខែមករា ឆ្នាំ២០២០ នេះថា ចំនួនមនុស្សដែលបានជះសះស្បើយពីវីរុសកូរ៉ូណាថ្មី និងចាកចេញពីមន្ទីរពេទ្យនោះមានចំនួនសរុប ៣,២៨១នាក់ហើយ ខណៈកាលពីថ្ងៃអាទិត្យម្សិលមិញនេះ អ្នកជាសះស្បើយរហូតដល់ ៦៣២នាក់បន្ថែមទៀត ត្រូវបានក្រុមគ្រូពេទ្យអនុញ្ញាតឲ្យត្រឡប់ទៅផ្ទះ ក្នុងនោះ ៣៥៦នាក់នៅខេត្តហ៊ូប៉ី (Hubei) និងទីក្រុងវូហាន (Wuhan)។ នេះបើតាមការចេញផ្សាយដោយទីភ្នាក់ងារព័ត៌មានចិន ស៊ីនហួរ។ គួរបញ្ជាក់ថា សម្រាប់តួលេខចុងក្រោយ ដែលត្រូវបានបញ្ចេញដោយអាជ្ញាធរចិន នៅព្រឹកថ្ងៃចន្ទនេះមនុស្សសរុប ៩០៨នាក់បានស្លាប់ និង ៤០,១៧១ឆ្លងវីរុសកូរ៉ូណាថ្មី (Coronavirus ឬ 2019-nCoV) នៅតាមបណ្តាខេត្តព្រមទាំងតំបន់ចំនួន ៣១ ទូទាំងប្រទេសចិន។ នៅក្នុងទីក្រុង វូហាន (Wuhan) ដែលជាចំណុចផ្ទុះដំបូង និងខ្លាំងបំផុតនៃវីរុសកូរ៉ូណាថ្មីនោះ អាជ្ញាធរកំពុងតែអំពាវនាវឲ្យប្រជាជនដែលសង្ស័យថា ខ្លួនមានផ្ទុកវីរុសកូរ៉ូណាថ្មី ត្រូវតែប្រញាប់ទៅមន្ទីរពេទ្យដើម្បីទទួលការពិនិត្យ និងព្យាបាល៕
|
2020-02-10T15:54:00+07:00
|
freshnewsasia.com
|
https://m.freshnewsasia.com/index.php/en/internationalnews/147893-2020-02-10-01-54-53.html
|
f0b412be-dbfc-4019-b1d6-f246794ed1f2
|
អ្នកនាំពាក្យក្រសួងសុខាភិបាល៖ Facebook «ព័ត៌មានពិតពីកម្ពុជា» បំពុលសង្គម តាមរយៈបង្ហោះព័ត៌មានមិនពិតអំពីជំងឺកូរ៉ូណាថ្មី
|
បន្ទាប់ពី Facebook «ព័ត៌មានពិត ពីកម្ពុជា» បានផ្សព្វផ្សាយព័ត៌មានមិនពិតញុះញង់ថា មានករណីឆ្លងជំងឺកូរ៉ូណាថ្មីបណ្តាលឱ្យស្លាប់ និងឈឺនៅកម្ពុជារាប់រយនាក់ ប៉ុន្តែសារព័ត៌មានកម្ពុជាមិនផ្សាយមក ក្រសួងសុខាភិបាល សូមបដិសេធទាំងស្រុងចំពោះការផ្សព្វផ្សាយរប់ស Facebook «ព័ត៌មានពិត ពីកម្ពុជា» ដែលបានបង្ហោះព័ត៌មានមិនពិតបំពុលសង្គម ពាក់ព័ន្ធនឹងជំងឺផ្លូវដង្ហើមកូរ៉ូណាថ្មី ហើយករណីនេះគួរតែត្រូវផ្តន្ទាទោសតាមច្បាប់របស់កម្ពុជា។ នេះបើតាម រដ្ឋលេខាធិការ និងជាអ្នកនាំពាក្យក្រសួងសុខាភិបាល លោកស្រី ឱ វណ្ណឌីន បានអះអាងប្រាប់បណ្ដាញព័ត៌មាននៅរសៀលថ្ងៃទី១០ ខែកុម្ភៈ ឆ្នាំ២០២០នេះ។ អ្នកនាំពាក្យក្រសួងសុខាភិបាល លោកស្រី ឱ វណ្ណឌីន បានបញ្ជាក់ថា ក្រសួងសុខាភិបាល សូមច្រានចោលទាំងស្រុងចំពោះព័ត៌មានដែលលើកឡើងនេះ គឺជាព័ត៌មានមិនពិត កំពុងបំពុលសង្គម ពាក់ព័ន្ធនឹងជំងឺកូរ៉ូណា។ លោកស្រី វណ្ណឌីន បញ្ជាក់បញ្ជាក់ថា ការបំផុសព័ត៌មានបែបនេះគួរតែត្រូវបានផ្តន្ទាទោសតាមច្បាប់កម្ពុជា។ អ្នកនាំពាក្យក្រសួងសុខាភិបាល លោកស្រី ឱ វណ្ណឌីន ក៏បានអំពាវនាវដល់ជនរួមជាតិខ្មែរទាំងអស់ រួមសាមគ្គីគ្នាក្នុងការអនុវត្តនូវវិធានការការពារការចម្លង វីរុសកូរ៉ូណាថ្មីនេះឱ្យបានគ្រប់ៗគ្នា ហើយមិនត្រូវជឿលើការឃោសនាបោកប្រាស់ផ្សេងៗទៀត ដូចករណីបំពុលសង្គមខាងលើនេះឡើយ។ ជនជាតិចិនម្នាក់ ដែលបានឆ្លងជំងឺរលាក ផ្លូវដង្ហើមកូរ៉ូណា ហើយចូលមកកម្ពុជា កាលពីថ្ងៃទី២៣ ខែមករា ឆ្នាំ២០២០ បានជាសះស្បើយហើយ និងបានចាកចេញពីមន្ទីរពេទ្យបង្អែកខេត្តព្រះសីហនុ នៅថ្ងៃទី១០ ខែកុម្ភៈ ឆ្នាំ២០២០នេះ ហើយគិតរហូតដល់ថ្ងៃទី១០ ខែកុម្ភ: នេះដែរ ក្រសួងសុខាភិបាល ពុំទាន់រកឃើញករណីជំងឺកូរ៉ូណាវីរុសថ្មីបន្ថែមទៀតទេ៕
|
2020-02-10T15:13:17+07:00
|
kbnnews.com
|
https://kbn.news/archives/149854
|
50e1e82c-95d6-4ba7-bfc3-08da0fe6fcab
|
ទីបំផុត ! បុរសចិនឆ្លងវីរុសកូរ៉ូណា បានជាសះស្បើយចេញពីមន្ទីរពេទ្យ នៅព្រឹកមិញហើយ (មានវីដេអូ) …
|
ក្រោយពីទៅសម្រាកព្យាបាលនៅខេត្តព្រះសីហនុ អស់រយៈពេលជាច្រើនថ្ងៃនោះ បុរសចិន ដែលឆ្លងវីរុសកូរ៉ូណា ត្រូវបានជាសះស្បើយ និងចេញពីមន្ទីរពេទ្យ នៅព្រឹកមិញហើយ ដោយមានលោកម៉ម ប៊ុនហេង រដ្ឋមន្រ្តីក្រសួងសុខាភិបាល អញ្ជើញទៅទីនោះដែរ។ សូមបញ្ជាក់ថា បុរសចិនដែលមានផ្ទុះវីរុសកូរ៉ូណានេះ មានឈ្មោះ ចា ជិនហូរ អាយុ៦០ឆ្នាំ បានធ្វើដំណើរមកពីទីក្រុងវូហាន ជាមួយក្រុមគ្រួសារ៣នាក់ទៀត មកដល់ក្រុងព្រះសីហនុ ប្រទេសកម្ពុជា កាលពីថ្ងៃទី២៣ ខែមករា ឆ្នាំ២០២០។ បន្ទាប់ពីមកដល់កម្ពុជារយៈពេល២ថ្ងៃ បុរសចិនរូបនេះ មានអាការៈក្អក ក្តៅខ្លួនខុសធម្មតា ហើយត្រូវបានមន្រ្តីសុខាភិបាល យកសំណាកទៅពិនិត្យ លុះនៅថ្ងៃទី២៧ ខែមករា ឆ្នាំ២០២០ លទ្ធផលឃើញថាបុរសចិនរូបនេះកើតជំងឺរលាកផ្លូវដង្ហើមប្រភេទថ្មីដែលបង្កឡើងដោយវីរុសកូរ៉ូណា ៕ សូមប្រិយមិត្តទស្សនាវីដេអូដូចខាងក្រោម៖ https://www.facebook.com/117473362451544/videos/512961379362525/
|
2020-02-10T14:00:58+07:00
|
kbnnews.com
|
https://kbn.news/archives/149829
|
e9cac04b-833a-4e0a-8eb1-02d974f50d72
|
អបអរសាទរ ! រដ្ឋមន្រ្តីក្រសួងសុខាភិបាលខែ្មរ បង្ហាញពីភាពជោគជ័យ ក្រោយព្យាបាលបុរសចិនឆ្លងវីរុសកូរ៉ូណា ជាសះស្បើយ…
|
បុរសចិន ដែលឆ្លងវីរុសកូរ៉ូណា ក្រោយពីទៅសម្រាកព្យាបាលនៅខេត្តព្រះសីហនុ អស់រយៈពេលជាច្រើនថ្ងៃនោះ ។ ពេលនេះ ក្រុមគ្រូពេទ្យជំនាញខ្មែរបានជាសះស្បើយ នឹងចាកចេញពីមន្ទីរពេទ្យ នៅថ្ងៃទី១០ ខែកុម្ភៈ ឆ្នាំ២០២០ ។ លោកម៉ម ប៊ុនហេង រដ្ឋមន្រ្តីក្រសួងសុខាភិបាល បានប្រាប់បណ្តាញសារព័ត៌មានក្នុងស្រុកនៅព្រឹកនេះថា ជនជាតិចិន ដែលមានជំងឺផ្លូវដង្ហើមថ្មីកូរ៉ូណា បានជាសះស្បើយ ក្រោយពីសម្រាកព្យាបាលនៅខេត្តព្រះសីហនុនោះ ដោយបុរសចិនរូបនេះនឹងចាកចេញពីមន្ទីរពេទ្យ នៅថ្ងៃទី១០ ខែកុម្ភៈ ឆ្នាំ២០២០ នេះ។ ជាមួយគ្នានេះ លោករដ្ឋមន្រ្តី បានបង្ហាញដោយភាពរីករាយ និងអបអរសាទរជាមួយនឹងជោគជ័យនៃសុខាភិបាលកម្ពុជា ក្នុងការព្យាបាលអ្នកជំងឺផ្លូវដង្ហើមថ្មីកូរ៉ូណា ឱ្យជាសះស្បើយ ។ ប្រភពពីសមត្ថកិច្ច បានឱ្យដឹងថា ជនជាតិចិនដែលទើបជាសះស្បើយពីជំងឺរលាកផ្លូវដង្ហើមខាងលើនេះ ក៏នឹងចាកចេញពីប្រទេសកម្ពុជា នៅថ្ងៃទី១១ ខែកុម្ភៈ ឆ្នាំ២០២០ ស្អែកនេះ ។ សូមបញ្ជាក់ថា បុរសចិនដែលមានផ្ទុះវីរុសកូរ៉ូណានេះ មានឈ្មោះ ចា ជិនហូរ អាយុ៦០ឆ្នាំ បានធ្វើដំណើរមកពីទីក្រុងវូហាន ជាមួយក្រុមគ្រួសារ៣នាក់ទៀត មកដល់ក្រុងព្រះសីហនុ ប្រទេសកម្ពុជា កាលពីថ្ងៃទី២៣ ខែមករា ឆ្នាំ២០២០។ បន្ទាប់ពីមកដល់កម្ពុជារយៈពេល២ថ្ងៃ បុរសចិនរូបនេះ មានអាការៈក្អក ក្តៅខ្លួនខុសធម្មតា ហើយត្រូវបានមន្រ្តីសុខាភិបាល យកសំណាកទៅពិនិត្យ លុះនៅថ្ងៃទី២៧ ខែមករា ឆ្នាំ២០២០ លទ្ធផលឃើញថាបុរសចិនរូបនេះកើតជំងឺរលាកផ្លូវដង្ហើមប្រភេទថ្មីដែលបង្កឡើងដោយវីរុសកូរ៉ូណា ៕
|
2020-02-10T10:09:01+07:00
|
kbnnews.com
|
https://kbn.news/archives/149796
|
edb78d6a-8463-468b-b5bc-d13730d6b4f6
|
ក្រសួងសុខាភិបាលអនុញ្ញាតឱ្យជនជាតិចិនដែលឆ្លងវីរុសកូរ៉ូណាចេញពីកម្ពុជា ក្រោយព្យាបាលជាសះស្បើយ
|
ក្រសួងសុខាភិបាលកម្ពុជា អនុញ្ញាតឱ្យជនជាតិចិនម្នាក់ដែលបានឆ្លងវីរុសកូរ៉ូណាថ្មី ចាកចេញពីកម្ពុជា ក្រោយការព្យាបាលជាសះស្បើយ។ ទន្ទឹមគ្នានេះ មន្ត្រីសង្គមស៊ីវិលបន្តស្នើសុំក្រសួងសុខាភិបាល ឱ្យបន្តរឹតបន្តឹងវិធានការបង្ការ និងទប់ស្កាត់ការរីករាលដាលមេរោគវីរុសកូរ៉ូណាថ្មីនេះបន្ថែមទៀត ព្រោះវីរុសដ៏កាចសាហាវនេះ នៅតែបន្តឆ្លងរាតត្បាតខ្លាំងក្នុងប្រទេសចិន និងប្រទេសមួយចំនួនទៀត។ នាយកដ្ឋានប្រយុទ្ធជំងឺឆ្លងរបស់ក្រសួងសុខាភិបាលប្រកាសថា ជនជាតិចិនដែលឆ្លងជំងឺរលាកសួត បង្កឡើងដោយមេរោគកូរ៉ូណាប្រភេទថ្មី បានជាសះស្បើយ ហើយគ្រូពេទ្យកម្ពុជាសម្រេចអនុញ្ញាត ឱ្យជនជាតិចិនរូបនេះ ចេញពីមន្ទីរពេទ្យ នៅថ្ងៃចន្ទ ទី១០ កុម្ភៈ ដើម្បីវិលទៅប្រទេសកំណើតវិញ។ ចំពោះអ្នកដែលបានប៉ះពាល់ និងអ្នកជិះយន្តហោះជាមួយអ្នកជំងឺរូបនេះ រហូតពេលនេះ ពុំមានអ្នកចេញរោគសញ្ញាអ្វីនៅឡើយទេ។ ដោយឡែកសម្រាប់ករណីដែលអ្នកប្រើប្រាស់ហ្វេសប៊ុកចែកចាយរូបភាពជនជាតិបរទេសម្នាក់ដួលសន្លប់ ក្នុងវាលយន្តហោះអន្តរជាតិភ្នំពេញ នៅព្រឹកថ្ងៃទី៩ ខែកុម្ភៈនោះ ត្រូវបានក្រសួងសុខាភិបាល អះអាងថា ជាករណីខ្យល់គរ មិនពាក់ព័ន្ធនឹងវីរុសកូរ៉ូណានោះទេ។ ជនបរទេសម្នាក់នោះ បានដឹងខ្លួនវិញ ក្រោយពេលបញ្ជូនភ្លាមៗ ទៅសង្គ្រោះនៅមន្ទីរពេទ្យឯកជនមួយ។ ទោះជាយ៉ាងណា នាយកដ្ឋានប្រយុទ្ធនឹងជំងឺឆ្លង ក្រសួងសុខាភិបាល បង្ហោះសារព្រមានលើទំព័រហ្វេសប៊ុករបស់ខ្លួនដែរថា ទោះបីជាមកដល់ថ្ងៃទី៩ ខែកុម្ភៈ ពុំទាន់រកឃើញករណីវីរុសកូរ៉ូណាប្រភេទថ្មីបន្ថែមទៀតក្តី ប៉ុន្តែលទ្ធភាពរកឃើញករណីបន្ថែមទៀត នឹងអាចកើតមាន ព្រោះវីរុសនេះនៅតែបន្តរាតត្បាតខ្លាំងនៅឡើយ នៅក្នុងទីក្រុងវូហាន (Wuhan) ប្រទេសចិន។ ស្ថាប័នជំនាញមួយនេះអះអាងថា ក្រសួងនៅតែបន្តដាក់ពង្រាយមន្ត្រីជាង ២ពាន់នាក់ ដើម្បីរកករណីសង្ស័យនៅទូទាំងប្រទេស ជាពិសេសនៅតាមអាកាសយានដ្ឋានបីកន្លែង ច្រកចេញចូលតាមព្រំដែនគោក និងតាមផ្លូវសមុទ្រ ដោយមានដាក់ម៉ាស៊ីនស្ទង់កម្ដៅដើម្បីកំណត់អ្នកជំងឺផងដែរ។ ចំណែកមន្ទីរពិសោធន៍វិទ្យាស្ថានប៉ាស្ទ័រកម្ពុជា ត្រូវបើកដំណើរការទាំងយប់ទាំងថ្ងៃ ដើម្បីធ្វើតេស្តវត្ថុវិភាគ ដែលបានផ្ញើមកពីទូទាំងប្រទេស ហើយក្រសួងត្រៀមមន្ទីរពិសោធន៍ពីរទៀត ដើម្បីជួយធ្វើតេស្តរកមេរោគកូរ៉ូណា។ អ្នកសម្របសម្រួលសមាគមអាដហុក (Adhoc) ប្រចាំខេត្តព្រះសីហនុ អ្នកស្រី ជៀប សុធារី មានប្រសាសន៍ថា ក្រោយពេលរដ្ឋាភិបាល ប្រកាសកុំឱ្យពលរដ្ឋព្រួយបារម្ភខ្លាំង និងប្រកាសថា រកឃើញវីរុសកូរ៉ូណា មួយករណីនោះ គឺធ្វើឱ្យប្រជាពលរដ្ឋភាគច្រើន ហាក់មិនសូវប្រុងប្រយ័ត្នក្នុងការថែទាំសុខភាពនោះទេ។ អ្នកស្រីជំរុញក្រសួងសុខាភិបាល ឱ្យសហការជាមួយអាជ្ញាធរពាក់ព័ន្ធ ផ្សព្វផ្សាយអំពីគ្រោះថ្នាក់ដ៏សាហាវនៃវីរុសកូរ៉ូណា និងពីរបៀបការពារខ្លួនដល់ប្រជាពលរដ្ឋគ្រប់ទីកន្លែង៖ « គិតត្រឹមថ្ងៃទី៩ ខែកុម្ភៈ វីរុសកូរ៉ូណាថ្មីដែលមានប្រភពរីករាលពីទីក្រុងវូហានប្រទេសចិន បានសម្លាប់ មនុស្សកើនដល់ ៨១៣នាក់ នៅក្នុងប្រទេសចិន ខណៈអ្នកឆ្លងវីរុសនេះ កើនដល់ជិត ៤ម៉ឺន (៣៧. ៥៦២) នាក់។ អ្នកស្លាប់ និងអ្នកឆ្លងនៅមិនទាន់ថមថយនៅឡើយ ដោយរយៈពេលមួយថ្ងៃ កាលពីថ្ងៃសៅរ៍ អ្នកស្លាប់កើនដល់ ៨៦នាក់។ ចំណែកអ្នកជំងឺដែលព្យាបាលជាសះស្បើយ គឺមានចំនួនជាង ២ពាន់នាក់។ ប្រជាពលរដ្ឋក្នុងប្រទេសជិត ៣០ ត្រូវបានរកឃើញថា ឆ្លងវីរុសនេះកើនឡើងជាបន្តបន្ទាប់។ ចាប់ពីតាំងពីមានការរីករាលដាលនៃវីរុសនេះ ប្រទេសជាង ៦០ រួមមាន សហរដ្ឋអាមេរិក សិង្ហបុរី និងជប៉ុនជាដើម បានដាក់ចេញវិធានការរឹតបន្តឹងផ្ដោតលើការធ្វើដំណើររបស់ជនជាតិចិន។ ក្រៅពីនេះ ប្រទេសទាំងនោះ ក៏បានផ្សព្វផ្សាយអប់រំឱ្យប្រជាពលរដ្ឋពាក់ម៉ាស់ការពារដែរ ជាពិសេស នៅប្រទេសថៃ ប្រសិនបើជនបរទេសណា មិនព្រមពាក់ម៉ាស់ប្រឈមនឹងការបណ្ដេញចេញទៀតផង។ វិធានការទាំងនេះ ខុសឆ្ងាយពីប្រមុខរដ្ឋាភិបាលកម្ពុជា លោក ហ៊ុន សែន ដែលអំពាវនាវកុំឱ្យពលរដ្ឋ ភ័យខ្លាចជ្រុលហួសហេតុ និងថែមទាំងហាមកុំឱ្យអ្នកសារព័ត៌មានពាក់ម៉ាស់ការពារវីរុសកូរ៉ូណាទៀតផង។ លើសពីនេះទៀត លោក ហ៊ុន សែន ក៏ពុំមានវិធានការបិទជើងហោះហើរ ឬជម្លៀសនិស្សិតខ្មែរ ពីប្រទេសចិន ដូចអ្វីដែលរដ្ឋាភិបាលប្រទេសនានា បានធ្វើនោះទេ ដោយលើកហេតុផលថា កុំឱ្យមានប៉ះពាល់សេដ្ឋកិច្ច និងទំនាក់ជាមួយប្រទេសចិន៕
|
2020-02-09T22:25:00+07:00
|
rfa.org
|
https://www.rfa.org/khmer/news/health/Coronavirus-contracted-Chinese-in-SHV-has-recovered-02092020102350.html
|
211c4333-f486-4b61-bf8d-85d5e686b392
|
ក្រសួងសុខាភិបាល ច្រានចោលការផ្សព្វផ្សាយរបស់ Facebook «ព័ត៌មានពិត ពីកម្ពុជា» ដែលកំពុងបំពុលសង្គមតាមរយៈបង្ហោះព័ត៌មានមិនពិតអំពីជំងឺកូរ៉ូណាថ្មី (Video inside)
|
លោកស្រី ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាល បានអះអាងប្រាប់នាយកប្រតិបត្តិបណ្តាញព័ត៌មាន Fresh News ឱ្យដឹងនៅរសៀលថ្ងៃអាទិត្យនេះថា ក្រសួងសុខាភិបាលសូមបដិសេធទាំងស្រុងចំពោះការផ្សព្វផ្សាយរប់ស Facebook «ព័ត៌មានពិត ពីកម្ពុជា» ដែលបានបង្ហោះព័ត៌មានមិនពិតបំពុលសង្គមពាក់ព័ន្ធនឹងជំងឺផ្លូវដង្ហើមកូរ៉ូណាថ្មី ហើយករណីនេះគួរតែត្រូវផ្តន្ទាទោសតាមច្បាប់របស់កម្ពុជា។ ប្រតិកម្មរបស់ក្រសួងសុខាភិបាល បានធ្វើឡើងបន្ទាប់ពី Facebook «ព័ត៌មានពិត ពីកម្ពុជា» បានផ្សព្វផ្សាយព័ត៌មានមិនពិត ញុះញង់ថា មានករណីឆ្លងជំងឺកូរ៉ូណាថ្មីបណ្តាលឱ្យស្លាប់ និងឈឺនៅកម្ពុជារាប់រយនាក់ ប៉ុន្តែសារព័ត៌មានកម្ពុជាមិនផ្សាយ។ Facebook បានប្រើប្រាស់រូបភាព លោកស្រី ហេង សុខគង់ ភរិយារបស់អភិបាលខណ្ឌដូនពេញ ដើម្បីបង្កឱ្យមានការភាន់ច្រឡំដល់សាធារណជន។ លោកស្រី ឱ វណ្ណឌីន បានបញ្ជាក់ថា ក្រសួងសុខាភិបាល សូមច្រានចោលទាំងស្រុងចំពោះព័ត៌មានដែលលើកឡើងនេះ គឺជាព័ត៌មានមិនពិត កំពុងបំពុលសង្គម ពាក់ព័ន្ធនឹងជំងឺកូរ៉ូណា។ លោកស្រី វណ្ណឌីន បញ្ជាក់បញ្ជាក់ថា អ្នកនាំពាក្យក្រសួងសុខាភិបាល លោកស្រី ឱ វណ្ណឌីន ក៏បានអំពាវនាវដល់ជនរួមជាតិខ្មែរទាំងអស់ រួមសាមគ្គីគ្នាក្នុងការអនុវត្តនូវវិធានការការពារការចម្លងវីរុសកូរ៉ូណាថ្មីនេះឱ្យបានគ្រប់ៗគ្នា ហើយមិនត្រូវជឿលើការឃោសនាបោកប្រាស់ផ្សេងៗទៀត ដូចករណីបំពុលសង្គមខាងលើនេះឡើយ។ គិតរហូតដល់ថ្ងៃទី០៩ ខែកុម្ភ: ឆ្នាំ២០២០នេះ ពុំទាន់រកឃើញករណីជំងឺកូរ៉ូណាវីរុសថ្មីបន្ថែមទៀតទេ។ ចំណែកជនជាតិចិនម្នាក់ ដែលបានឆ្លងជំងឺរលាកផ្លូវដង្ហើមកូរ៉ូណា ហើយចូលមកកម្ពុជា កាលពីថ្ងៃទី២៣ ខែមករា ឆ្នាំ២០២០ បានជាសះស្បើយហើយ ដោយនឹងចាកចេញពីមន្ទីរពេទ្យបង្អែកខេត្តព្រះសីហនុ នៅថ្ងៃទី១០ ខែកុម្ភៈ ឆ្នាំ២០២០។ ទោះជាយ៉ាងនេះក្តី ក្រសួងសុខាភិបាល នៅបន្តយកចិត្តទុកដាក់ខ្ពស់ក្នុងការស្រាវជ្រាវ និងរុករកវីរុសកូរ៉ូណាថ្មី នៅក្នុងប្រទេសកម្ពុជា ខណៈដែលពិភពលោក នៅតែបន្តមានការរីករាលដាលកើនឡើងពីមួយថ្ងៃទៅមួយថ្ងៃ៕
|
2020-02-09T21:58:00+07:00
|
freshnewsasia.com
|
https://m.freshnewsasia.com/index.php/en/localnews/147866-2020-02-09-07-58-03.html
|
4c4cb9ab-1b48-42b1-b98b-555113a75893
|
រដ្ឋមន្ត្រីក្រសួងសុខាភិបាល៖ ជនជាតិចិនដែលជាសះស្បើយពីជំងឺផ្លូវដង្ហើមថ្មី នឹងចាកចេញពីមន្ទីរពេទ្យបង្អែកខេត្តព្រះសីហនុ នៅថ្ងៃស្អែក, វត្តមានជំងឺកូរ៉ូណានៅកម្ពុជាបានបញ្ចប់ (Video inside)
|
លោក ម៉ម ប៊ុនហេង រដ្ឋមន្រ្តីក្រសួងសុខាភិបាល បានបញ្ជាក់ប្រាប់នាយកប្រតិបត្តិអង្គភាពព័ត៌មាន Fresh News ឲ្យដឹងថា ជនជាតិចិនម្នាក់ ដែលទើបនឹងជាសះស្បើយពីជំងឺផ្លូវដង្ហើមថ្មីកូរ៉ូណា ក្រោយពីសម្រាកព្យាបាលនៅខេត្តព្រះសីហនុនោះ នឹងចាកចេញពីមន្ទីរពេទ្យនេះ នៅថ្ងៃទី១០ ខែកុម្ភៈ ឆ្នាំ២០២០ ស្អែកនេះ។ វត្តមានជំងឺកូរ៉ូណានៅកម្ពុជាពេលនេះបានបញ្ចប់ហើយ។ ជនជាតិចិនរូបនេះមានឈ្មោះ ចា ជិនហូរ អាយុ៦០ឆ្នាំ បានធ្វើដំណើរមកពីទីក្រុងវូហាន ជាមួយក្រុមគ្រួសារ៣នាក់ទៀត មកដល់ក្រុងព្រះសីហនុ ប្រទេសកម្ពុជា កាលពីថ្ងៃទី២៣ ខែមករា ឆ្នាំ២០២០។ បន្ទាប់ពីមកដល់រយៈពេល២ថ្ងៃ លោកមានអាការៈក្អក ក្តៅខ្លួនខុសធម្មតា ហើយត្រូវបានមន្រ្តីសុខាភិបាល យកសំណាកបំពងកទៅពិនិត្យឃើញថា គាត់មានជំងឺរលាកផ្លូវដង្ហើមប្រភេទថ្មីកូរ៉ូណា នៅថ្ងៃទី២៧ ខែមករា ឆ្នាំ២០២០ ព្រមទាំងដាក់ឱ្យសម្រាកព្យាបាលនៅមន្ទីរពេទ្យបង្អែកខេត្តព្រះសីហនុ។ លោករដ្ឋមន្រ្តី ម៉ម ប៊ុនហេង បានបង្ហាញដោយភាពរីករាយ និងអបអរសាទរជាមួយនឹងជោគជ័យនៃសុខាភិបាលកម្ពុជា ក្នុងការព្យាបាលអ្នកជំងឺផ្លូវដង្ហើមថ្មីកូរ៉ូណា ឱ្យជាសះស្បើយ ខណៈដែលអ្នកជំងឺនេះប្រមាណ២១៥២នាក់ ត្រូវបានព្យាបាលឱ្យជាសះស្បើយនៅលើពិភពលោក។ បើតាមប្រភពពីសមត្ថកិច្ច បានឱ្យដឹងថា ជនជាតិចិនខាងលើនេះ ក៏នឹងចាកចេញពីប្រទេសកម្ពុជា នៅថ្ងៃទី១១ ខែកុម្ភៈ ឆ្នាំ២០២០ ខាងមុខនេះផងដែរ បន្ទាប់ពីរូបគេបានជាសះស្បើយចាកចេញពីមន្ទីរពេទ្យ។ អ្នកនាំពាក្យក្រសួងសុខាភិបាល លោក លី សូវ៉ាន់ ក៏បានបញ្ជាក់ដែរថា គិតរហូតដល់ថ្ងៃទី០៩ ខែកុម្ភ: ឆ្នាំ២០២០នេះ ពុំទាន់រកឃេីញករណីជំងឺកូរ៉ូណាវីរុសថ្មីបន្ថែមទៀតទេ៕
|
2020-02-09T20:21:00+07:00
|
freshnewsasia.com
|
https://m.freshnewsasia.com/index.php/en/localnews/147857-2020-02-09-06-21-12.html
|
0aacc13f-89f9-47e6-a5e5-c26fd62d05a9
|
BREAKING NEWS: ក្រសួងសុខាភិបាល៖ ជនបរទេសម្នាក់ដែលដួលសន្លប់នៅព្រលានយន្តហោះអន្តរជាតិភ្នំពេញ មិនពាក់ព័ន្ធជំងឺកូរ៉ូណាទេ (Video inside)
|
នៅវេលាម៉ោងប្រមាណ៩៖៣០នាទីព្រឹក ថ្ងៃទី០៩ ខែកុម្ភៈ ឆ្នាំ២០២០នេះ មានជនបរទេសម្នាក់ បានដួលសន្លប់នៅព្រលានយន្តហោះអន្តរជាតិភ្នំពេញ បណ្តាលឱ្យសាធារណជនជាច្រើនថតទៅបង្ហោះលើបណ្តាញសង្គម Facebook ដោយបំភ្លៃថាជាជំងឺកូរ៉ូណា។ សមត្ថកិច្ចប្រចាំនៅព្រលានយន្តហោះបានឱ្យដឹងថា ជនបរទេសនេះ ត្រូវបានដឹកទៅសង្គ្រោះបន្ទាន់នៅមន្ទីរពេទ្យរ៉ូយាល់រតនៈ បន្ទាប់ពីឃើញដួលសន្លប់។ ទោះជាយ៉ាងនេះក្តី សមត្ថកិច្ចបានអះអាងថា ក្រោយពេលពិនិត្យកំដៅក្នុងខ្លួន របស់ជនបរទេសរូបនេះគឺឃើញថា មិនមានការឡើងកម្តៅនោះទេ។ លោក លី សូវ៉ាន់ អ្នកនាំពាក្យក្រសួងសុខាភិបាល បានថ្លែងប្រាប់អង្គភាពព័ត៌មាន Fresh News ឱ្យដឹងភ្លាមៗថា ក្រោយពេលក្រុមគ្រូពេទ្យពិនិត្យជនរងគ្រោះហើយនោះឃើញថា ជនបរទេសរូបនេះមិនមានការពាក់ព័ន្ធនឹងជំងឺកូរ៉ូណាទេ ដោយកម្តៅខ្លួនរបស់គាត់ធម្មតា។ ការដួលសន្លប់របស់គាត់នេះ អាចបណ្តាលមកពីខ្យល់គរ។ តាមការឲ្យដឹងពីមន្រ្តីព្រលានយន្តហោះបានឲ្យដឹងថា បុរសដែលដួលសន្លប់នោះ ជនជាតិឥណ្ឌាកាត់អង់គ្លេស។ សូមបញ្ជាក់ថា រហូតមកដល់ពេលនេះ នៅកម្ពុជាករណីជំងឺរលាកផ្លូវដង្ហើមថ្មីកូរ៉ូណាតែមួយករណីប៉ុណ្ណោះ ដែលត្រូវបានរកឃើញនៅលើខ្លួនជនជាតិចិនម្នាក់ ដែលបានមកដល់កម្ពុជា កាលពីថ្ងៃទី២៣ ខែមករា ឆ្នាំ២០២០។ ប៉ុន្តែបន្ទាប់ពីព្យាបាលរួច ហើយពិនិត្យសំណាកជាថ្មី គឺជនបរទេសនេះ ពុំមានឃើញមេរោគកូរ៉ូណាទៀតឡើយ៕
|
2020-02-09T17:54:00+07:00
|
freshnewsasia.com
|
https://m.freshnewsasia.com/index.php/en/localnews/147847-2020-02-09-03-54-11.html
|
287b795a-d59f-4ae2-a1a2-7df9f494ebea
|
វិស័យទេសចរណ៏ក្នុងខេត្តសៀមរាប រងផលប៉ះពាល់ ខណៈវីរុសកូរ៉ូណាកំពុងរាលដាលពាសពេញពិភពលោក
|
ភ្ញៀវទេសចរភាគច្រើនបានលុបចោលការធ្វើដំណើរទេសចរណ៍របស់ខ្លួនមកកម្ពុជា ជាពិសេសមកកាន់ខេត្តសៀមរាប បន្ទាប់ពីមានការផ្ទុះវីរុសកូរ៉ូណាប្រភេទថ្មី (2019-nCoV) ។ នៅក្នុងអំឡុងពេលផ្ទុះមេរោគកូរ៉ូណាវីរុសថ្មីនេះ សណ្ឋាគារនៅខេត្តសៀមរាបយ៉ាងហោចណាស់ចំនួន១០ត្រូវបានបិទទ្វារ។ នេះបើតាមការអះអាងប្រធានសមាគមទីភ្នាក់ងារទេសចរណ៍កម្ពុជា។ ហើយក្រុមហ៊ុនទេសចរណ៍ធំៗចំនួនពីរដែលមានភោជនីយដ្ឋានរបស់ខ្លួនចំនួន៨ មានហាងលក់វត្ថុអនុស្សារិ៍យក៏បានប្រកាសបិទទ្វារជាបន្ទាន់កាលពីចុងខែមករានេះដែរ។ លោកស្រី ឆាយ ស៊ីវលីន ប្រធានសមាគមទីភ្នាក់ងារទេសចរណ៍កម្ពុជា បានប្រាប់ ឲ្យដឹងថា ចាប់តាំងពីមានមេរោគកូរ៉ូណាវីរុសផ្ទុះឡើង ភ្ញៀវទេសចរប្រមាណជាង៦០ភាគរយបានលុបចោលការធ្វើដំណើររបស់ខ្លួនមកកាន់កម្ពុជា។ លោកស្រីមានសណ្ឋាគារមួយ នៅក្នុងខេត្តសៀមរាបដែលមាន១២០បន្ទប់។លោកស្រីថា នៅមុនការផ្ទុះមេរោគកូរ៉ូណាវីរុសនេះកើតឡើង មានភ្ញៀវកក់ប្រមាណជា១០០បន្ទប់ ក្នុងមួយថ្ងៃ ប៉ុន្តែបច្ចុប្បន្ននេះ មានភ្ញៀវមកស្នាក់នៅ ចន្លោះពី១០ទៅ១៥បន្ទប់ប៉ុណ្ណោះជារៀងរាល់ថ្ងៃ។ «រៀងរាល់ថ្ងៃនេះ គឺមានការលុបចោលភ្ញៀវដែលបានកក់ហើយនៅតាមសណ្ឋាគារក៏ដូចជានៅតាមទីភ្នាក់ងារទេសចរណ៍ ហើយនិងរមណីយដ្ឋាន ភោជនីយដ្ឋាន។ ក្នុង១ថ្ងៃ១០០បន្ទប់ហើយ ឥឡូវវានៅសល់ត្រឹម១០បន្ទប់ ១៥បន្ទប់ គេលុបចោលអស់។ [ខ្ញុំ] ព្រួយបារម្ភមែនទែន ខ្លាចនៅតែបន្តការធ្លាក់ចឹងទៅ វាធ្វើឲ្យប៉ះពាល់ទៅដល់ជីវភាពរបស់ប្រជាពលរដ្ឋរបស់យើងទូទាំងប្រទេសតែម្តង»។ អ្នកស្រីបន្តថា រដ្ឋាភិបាលគួរតែមានវិធានការបង្ហាញឲ្យភ្ញៀវទេសចរជឿជាក់ ថា ការធ្វើដំណើរមកកម្ពុជាទទួលបានសុវត្ថិភាពជាជាងគ្រាន់តែធ្វើការប្រកាសតែប៉ុណ្ណោះ។ «មិនមែនធ្វើដើម្បីតែប្រជាពលរដ្ឋជឿជាក់ទេ គឺត្រូវធ្វើឲ្យទេសចរណ៍ទូទាំងសាកលលោកហ្នឹង គាត់ជឿជាក់ដែរថា កម្ពុជាអត់អីទេ ចឹងគួរតែធ្វើអ្វីមួយបន្ថែមទៀតឲ្យការរឹតបន្តឹងនៅតាមច្រកចេញចូលហ្នឹងគឺជារឿងសំខាន់»។ មេរោគកូរ៉ូណាវីរុសដែលមានប្រភពក្នុងខេត្តហ៊ូប៉ីទីក្រុងវូហាន នៃប្រទេសចិន បានឆ្លងរីករាលដាលដល់មនុស្សយ៉ាងហោចណាស់ប្រមាណជាង៣ម៉ឺននាក់ និងបានសម្លាប់មនុស្សជាង៨០០នាក់ទូទាំងប្រទេស។ ប្រទេសកម្ពុជាក៏បានរកឃើញអ្នកកើតមេរោគកូរ៉ូណាវីរុសថ្មីជាជនជាតិចិនម្នាក់ កាលពីថ្ងៃទី២៧ ខែមករានេះ នៅក្រុងព្រះសីហនុ។ លោកស្រី ឆាយ ស៊ីវលីន ជាអ្នកប្រកបរបរលើវិស័យទេសចរណ៍នេះជាង២០ឆ្នាំកន្លងមកហើយ។ អ្នកស្រីមានសណ្ឋាគារធំចំនួន២ ក្នុងខេត្តសៀមរាប មានក្រុមហ៊ុនទេសចរណ៍និងក្រុមហ៊ុនលក់សំបុត្រយន្តហោះ។ លោកស្រីបានឲ្យដឹងថា ផលប៉ះពាល់នៃមេរោគកូរ៉ូណាវីរុសថ្មីក្នុងអំឡុងពេលនេះមកលើវិស័យទេសចរណ៍មានសភាពធ្ងន់ធ្ងរជាងការផ្ទុះជំងឺ SARS កាលពីឆ្នាំ២០០៣ ទៅទៀត។ ក្រុមសមាគមទេសចរណ៍នៃវិស័យឯកជនបានជួបពិភាក្សាគ្នាដើម្បីរកវិធានការទប់ទល់នឹងការធ្លាក់ចុះនៃភ្ញៀវទេសចរ។ ក្នុងអំឡុងពេលនេះ ក្រុមសមាគមទាំងនោះព្យាយាមបញ្ចុះតម្លៃលើកញ្ចប់សេវាទេសចរណ៍មកកាន់ប្រទេសកម្ពុជាប្រមាណ៥០ភាគរយ។ កាលពីសប្តាហ៍មុន ក្រសួងទេសចរណ៍ក៏បានធ្វើការប្រជុំដាក់នូវវិធានការមួយចំនួនដើម្បីជួយជំរុញដល់ទេសចរណ៍ក្នុងស្រុកដូចជា កញ្ចប់សេវាទស្សនកិច្ចមានតម្លៃថោក ពង្រឹងគុណភាពសេវាកាន់តែល្អ ផលិតវីដេអូផ្សព្វផ្សាយអំពីសក្តានុពលទេសចរណ៍កម្ពុជាជាដើម។ លោក លូ ម៉េង ប្រធានសហព័ន្ធទេសចរណ៍កម្ពុជាបានឲ្យដឹងថា ឥទ្ធិពលនៃមេរោគកូរ៉ូណាវីរុសនេះធ្វើឲ្យភ្ញៀវទេសចរបន្តលុបចោលគម្រោងមកកាន់ប្រទេសកម្ពុជា ជាពិសេសខេត្តសៀមរាប។ លោកបានបញ្ជាក់ថាពេលនេះវិស័យឯកជន និងមន្ត្រីជំនាញរបស់រដ្ឋាភិបាលគួរតែសហការគ្នាដើម្បីជួយដល់វិស័យទេសចរណ៍ក្នុងប្រទេសកម្ពុជា។ «ឲ្យឯកជនទាំងអស់គ្នា ធ្វើការជាមួយគ្នា។ គឺយើងហៅថាសំឡេងតែមួយហើយធ្វើការជាមួយក្រសួងទេសចរណ៍ ឬក៏ក្រសួងពាណិជ្ជកម្ម។ តើយើងត្រូវធ្វើដូចម្តេចជំរុញយុទ្ធនាកាថា យើងមានសុវត្ថិភាពទេ យើងមានផលិតផលល្អៗ ជាពេលវេលាយើងត្រូវផ្សព្វផ្សាយ ធ្វើម៉េច ឲ្យគេដឹង ទាំងអស់គ្នាអង្គុយធ្វើការជាមួយគ្នា ប្រមូលថវិកាផ្សព្វផ្សាយឲ្យបានត្រឹមត្រូវ ការផ្សព្វផ្សាយយើងឲ្យមាំ»។ យោងតាមស្ថិតិរបស់ក្រសួងទេសចរណ៍បានឲ្យដឹងថា នៅក្នុងឆ្នាំ២០១៩កន្លងទៅ ភ្ញៀវទេសចរចូលមកទស្សនាប្រទេសកម្ពុជាមានចំនួន៦.៦លាននាក់ ក្នុងនោះភ្ញៀវទេសចរជនជាតិចិនមានចំនួន២.៣លាននាក់ ដែលចំនួននេះធ្វើឲ្យភ្ញៀវទេសចរជនជាតិចិនឈរក្នុងលំដាប់ថ្នាក់លេខ១ ពោលគឺស្នើ៣៥ភាគរយនៃភ្ញៀវទេសចរសរុបក្នុងចំណោម១១០សញ្ជាតិ។ លោក ទៀ សីហា អភិបាលខេត្តសៀមរាប បានប្រសាសន៍ដែរថា ភាគច្រើនភ្ញៀវទេសចរជនជាតិចិនបានលុបចោលការមកទស្សនាក្នុងប្រទេសកម្ពុជា ដែលកំពុងបង្កឲ្យមានការព្រួយបារម្ភជាខ្លាំង ក្នុងអំឡុងពេលផ្ទុះមេរោគកូរ៉ូណាវីរុសថ្មីនេះ។ «ជាក្រុមហ៊ុនទេសចរណ៍មួយដោយគាត់មានទំនាក់ទំនងដូចជាកក់យន្តហោះមួយទាំងមូល មកចុះនៅខេត្តសៀមរាបយើង ក៏មានការលុបចោលជើងហោះហើរ ក៏ដូចជាការលុបចោលបន្ទប់ជាច្រើនដែរ ទាំងសេវាកម្ម ក៏ដូចជាអូតែលអីឥឡូវនេះជឿជាក់ថា មានផលប៉ះពាល់យ៉ាងខ្លាំង ក៏ប៉ុន្តែកំពុងរៀបចំកម្មវិធីមួយចំនួននៅក្នុងខេត្តសៀមរាបរបស់យើង ជាពិសេសគឺកម្មវិធីចូលឆ្នាំប្រពៃណីខ្មែរយើងផងដែរ»។ តាមការណ៍ឲ្យដឹងស្រដៀងៗគ្នាពីក្រុមអ្នកប្រកបរបរអាជីវកម្មលើវិស័យទេសចរណ៍បានត្អូញត្អែរថា បើមានការអូសបន្លាយនៃការរីករាលដាលមេរោគកូរ៉ូណាវីរុសនេះ ប្រហែលជា៣ខែបន្តទៅមុខទៀត សណ្ឋាគារនៅក្នុងខេត្តសៀមរាបជាច្រើនត្រូវប្រឈមមុខបិទទ្វារជាមិនខាន។ ប្រជាពលរដ្ឋរស់នៅក្នុងខេត្តសៀមរាបភាគច្រើនប្រកបរបរពឹងផ្អែកលើវិស័យទេសចរណ៍ដូចជាមគ្គុសទេសក៍ទេសចរណ៍ អ្នកលក់វត្ថុអនុស្សាវរីយ៍ សណ្ឋាគារ ផ្ទះសំណាក់ ភោជនីយដ្ឋានជាដើម។ ខេត្តសៀមរាបមានមគ្គុសទេសក៍ទេសចរណ៍ចំនួនជាង៥០០០នាក់ ភាគច្រើនជាមគ្គុសទេសក៍ទេសចរណ៍ភាសាអង់គ្លេស និងចិន។ លោក ខៀវ ធី ជាប្រធានសមាគមមគ្គុសទេសក៍ទេសចរណ៍អង្គរនិងមគ្គុសទេសក៍ទេសចរណ៍ភាសាអង់គ្លេស បានឲ្យដឹងថា សមាគមលោកមានការព្រួយបារម្ភជាខ្លាំងចំពោះការលុបចោលរបស់ភ្ញៀវទេសចរមកលេងខេត្តសៀមរាប ក្រោយពីមានការផ្ទុះមេរោគកូរ៉ូណាវីរុសនេះ។ «ស្ថានភាពភ្ញៀវទេសចរនៅខេត្តសៀមរាបមានការលុបចោលច្រើន សូម្បីជនជាតិអាមេរិកាំងក៏ដោយ លុបចោលដោយសារគាត់បារម្ភ ពីជំងឺកូរ៉ូណាវីរុសហ្នឹងឯង លុបចោលមួយចំនួនធំ»។ លោកបន្តថា៖ «ហើយជនជាតិចិនអត់មកសោះតែម្តង។ ខ្លួនបងផ្ទាល់គេលុបអស់២ក្រុមមគ្គុសទេសក៍ដទៃទៀត ក៏គេលុបដែរ មិត្តភក្តិបងគេនិយាយប្រាប់បងថា គេលុបដែរបើជំងឺកូរ៉ូណាវីរុស គេមិនអាចបង្ក្រាបវាបាន នៅតែសាយភាយរីករាលដាលច្រើនឡើងៗនោះ ប្រាកដជាគេឈប់មកហើយ បារម្ភណាស់ចេះតែបារម្ភ»។ លោក តុប សុភ័ក អនុរដ្ឋលេខាធិការនិងជាអ្នកនាំពាក្យនៃក្រសួងទេសចរណ៍ បានមានប្រសាសន៍ថា ការប៉ះពាល់លើវិស័យទេសចរណ៍ដោយសារមេរោគកូរូណាវីរុសនេះ គឺជាបញ្ហាដែលពិបាកគ្រប់គ្រងពីព្រោះវាជាបញ្ហាសាកល។ ហេតុដូច្នេះលោកបានឲ្យដឹងថា មានតែជំរុញភ្ញៀវទេសចរក្នុងស្រុកឲ្យកាន់តែខ្លាំងនៅក្នុងអំឡុងពេលនេះ ដើម្បីទ្រទ្រង់វិស័យទេសចរណ៍នេះ។ «ពេលវេលាដ៏លំបាកនេះ គឺយើងចូលរួមទាំងអស់គ្នាជាពិសេសជាមួយអាជ្ញាធរដែនដី និងប្រតិបត្តិករទេសចរណ៍ទាំងអស់។ បើកាលណាយើងអត់មានចលនាទេសចរណ៍ក្នុងស្រុក ចឹងអាជីវកម្ម ទេសចរណ៍មួយចំនួនពិតណាស់ជួបការលំបាក ប៉ុន្តែនៅខណៈពេលនេះគឺយើងជួបការលំបាកទាំងអស់គ្នាទាំងកម្ពុជាយើងក៏ដូចជាប្រទេសផ្សេងៗទៀត ជាពិសេសប្រទេសដែលទទួលបានទេសចរណ៍ចិនច្រើន គឺយើងមានការថមថយទេសចរណ៍» ។ យោងតាមស្ថិតិរបស់ក្រសួងទេសចរណ៍ នៅក្នុងខេត្តសៀមរាបមាន សណ្ឋាគារចំនួន ២៣៤ គិតជាបន្ទប់មានប្រមាណជាង១៤០០០បន្ទប់ ផ្ទះសំណាក់ ៣១០ គិតជាបន្ទប់ ជាង ៤៦០០បន្ទប់ និងភោជនីយដ្ឋានមានចំនួន១៩៦។ ខេត្តសៀមរាបគឺជាខេត្តមួយដែលស្រូបទាញភ្ញៀវទេសចរជាតិនិងអន្តរជាតិច្រើនជាងគេនៅក្នុងប្រទេសកម្ពុជា។ ជារៀងរាល់ឆ្នាំ ភ្ញៀវទេសចរប្រហែលជាង២លាននាក់ធ្វើដំណើរកម្សាន្តនៅខេត្តនេះ ដែលអាចផ្តល់ចំណូល ប្រហែល១០០លានដុល្លារក្នុងមួយឆ្នាំ ៕ ប្រភព៖
|
2020-02-09T12:06:34+07:00
|
kbnnews.com
|
https://kbn.news/archives/149746
|
323a908c-a0b5-45d2-b61f-682ed40371bf
|
បរទេសម្នាក់ដែលដួលសន្លប់នៅព្រលានយន្តហោះ មិនពាក់ព័ន្ធវីរុសកូរ៉ូណាទេ
|
ភ្នំពេញ ៖ លោក លី សូវ៉ាន់ អ្នកនាំពាក្យក្រសួងសុខាភិបាល សូមប្រកាសច្រានចោលនូវការផ្សព្វផ្សាយតាមបណ្តាញសង្គមថា ការដួលសន្លប់របស់ជនបរទេសម្នាកនេះ មិនមែនបណ្តាលមកពីជំងឺរលាកផ្លូវដង្ហើមថ្មីកូរ៉ូណា នោះទេ ។ អ្នកនាំពាក្យក្រសួងសុខាភិបាល បានថ្លែងប្រាប់សារព័ត៌មានក្នុងស្រុកអោយដឹងថា ក្រោយពេលក្រុមគ្រូពេទ្យពិនិត្យជនរងគ្រោះ រួចមក ឃើញថា បុរសជនបរទេសរូបនេះ មិនមានការពាក់ព័ន្ធនឹងជំងឺកូរ៉ូណាទេ ដោយកម្តៅខ្លួនរបស់គាត់ធម្មតា ។ ការដួលសន្លប់របស់គាត់នេះ អាចបណ្តាលមកពីខ្យល់គរ តែប៉ុណ្ណោះ ។ យ៉ាងណា បុរសដែលដួលសន្លប់នោះ គឺជនជាតិឥណ្ឌាកាត់អង់គ្លេសត្រូវបានសមត្ថកិច្ចប្រចាំនៅព្រលានយន្តហោះដឹកទៅសង្គ្រោះបន្ទាន់នៅមន្ទីរពេទ្យរ៉ូយាល់រតនៈ បន្ទាប់ពីឃើញដួលសន្លប់ ។ សូមជម្រាបថា នៅវេលាម៉ោងប្រមាណ៩និង៣០នាទីព្រឹកថ្ងៃទី៩ កុម្ភៈនេះ មានការភ្ញាក់ផ្អើលមួយ ដោយមានជនបរទេសម្នាក់ បានដួលសន្លប់ នៅព្រលានយន្តហោះអន្តរជាតិភ្នំពេញ ជាហេតុធ្វើឱ្យសាធារណជននៅក្បែរនោះ ថតបង្ហោះលើបណ្តាញសង្គម ដោយបំភ្លៃថាជាជំងឺកូរ៉ូណា ៕
|
2020-02-09T11:12:04+07:00
|
kbnnews.com
|
https://kbn.news/archives/149752
|
085ace6a-2da1-44c4-bd07-fe5d203b57de
|
ក្រសួងសុខាភិបាលកម្ពុជាអះអាងថា មិនទាន់រកឃើញករណីវីរុសកូរ៉ូណាថ្មីទេ ត្រឹមថ្ងៃទី៨ កុម្ភៈ
|
អ្នកនាំពាក្យក្រសួងសុខាភិបាលកម្ពុជា លោក លី សូវ៉ាន់ អះអាងថា គិតត្រឹមល្ងាចថ្ងៃទី៨ ខែកុម្ភៈ ក្រសួង ពុំទាន់រកឃើញករណីវីរុសកូរ៉ូណាថ្មីទៀតទេ ក្រៅពីបុរសជនជាតិចិនម្នាក់ ដែលកំពុងសម្រាកព្យាបាល នៅក្នុងមន្ទីរពេទ្យខេត្តព្រះសីហនុ ហើយកំពុងជាសះស្បើយពីជំងឺនេះ។ លោកបញ្ជាក់ថា ការរកមិនឃើញករណីថ្មី មិនមែនដោយសារប្រព័ន្ធសុខាភិបាលកម្ពុជាខ្សោយនោះទេ។ ប្រធាននាយកដ្ឋានប្រយុទ្ធនឹងជំងឺឆ្លងរូបនេះបន្តថា ក្រសួងនៅតែបន្តតាមដានឃ្លាំមើលទូទាំងប្រទេសដដែល។ គិតត្រឹមល្ងាចថ្ងៃទី៨ ខែកុម្ភៈ ជំងឺរលាកសួតបង្កឡើងដោយវីរុសកូរ៉ូណា ដែលមានប្រភពរីករាលដាលពីទីក្រុងវូហាន ប្រទេសចិន បានសម្លាប់មនុស្សកើនដល់ ៧២៤ នាក់ហើយ នៅក្នុងប្រទេសចិន ក្នុងនោះក៏មានជនជាតិអាមេរិកម្នាក់ និងជនជាតិជប៉ុនម្នាក់ផង។ ចំណែកអ្នកឆ្លងវីរុសនេះ ក៏បានកើតដល់ជាង ៣ម៉ឺន ៤ពាន់ (៣៤.៨៨៩) នាក់។ ប្រទេសជិត៣០ ត្រូវបានវីរុសនេះ ឆ្លងរាតត្បាត។ ប្រទេសជប៉ុន ស្ថិតក្នុងលេខរៀងទី២ ដែលមានអ្នកឆ្លងកើនដល់ចំនួន ៨៩នាក់ ខណៈប្រទេសថៃ កើនដល់ ៣២នាក់ ក្នុងនោះមានជនជាតិថៃចំនួន ៣នាក់។ ក្រសួងសុខាភិបាលថៃ បញ្ជាក់ថា ក្នុងចំណោមបីករណីឆ្លងលើជនជាតិថៃនេះ គឺមានមួយករណីកើតលើអ្នកដែលជម្លៀសពីវូហាន និងពីរនាក់ទៀតប្រហែលជាឆ្លងពីភ្ញៀវទេសចរ។ ប្រទេសភាគច្រើនទៀត ក៏បានរកឃើញអ្នកឆ្លងវីរុសនេះកើតឡើងជាបន្តបន្ទាប់ដែរ លើកលែងតែកម្ពុជាដែលរកឃើញតែមួយករណី។ ចាប់ពីតាំងពីមានការរីករាលដាលនៃវីរុសនេះ ប្រទេសជាង ៦០ រួមមាន សហរដ្ឋអាមេរិក សិង្ហបុរី និងជប៉ុនជាដើម បានដាក់ចេញវិធានការរឹតបន្តឹងលើការធ្វើដំណើររបស់ជនជាតិចិន។ ក្រៅពីនេះ ប្រទេសទាំងនោះ ក៏បានផ្សព្វផ្សាយអប់រំឱ្យប្រជាពលរដ្ឋពាក់ម៉ាស់ការពារដែរ ជាពិសេស នៅប្រទេសថៃ ប្រសិនបើជនបរទេសណា មិនព្រមពាក់ម៉ាស់ប្រឈមនឹងការបណ្តេញចេញទៀតផង។ វិធានការទាំងនេះ ខុសឆ្ងាយពីប្រមុខរដ្ឋាភិបាលកម្ពុជា លោក ហ៊ុន សែន ដែលអំពាវនាវកុំឱ្យពលរដ្ឋ ភ័យខ្លាចជ្រុលហួសហេតុ និងថែមទាំងហាមកុំឱ្យអ្នកសារព័ត៌មានពាក់ម៉ាស់ការពារវីរុសកូរ៉ូណា។ លើសពីនេះទៀត លោក ហ៊ុន សែន ក៏ពុំមានវិធានការបិទជើងហោះហើរ ឬជម្លៀសនិស្សិតខ្មែរពីប្រទេសចិន ដូចអ្វីដែលរដ្ឋាភិបាលប្រទេសនានា បានធ្វើនោះទេ ក្រោមហេតុផលថា កុំឱ្យមានប៉ះ ពាល់ដល់សេដ្ឋកិច្ច និងទំនាក់ជាមួយប្រទេសចិន៕
|
2020-02-08T21:29:00+07:00
|
rfa.org
|
https://www.rfa.org/khmer/news/health/Coronavirona-update-8th-Feb-02082020092925.html
|
7bcdc683-5333-41ee-9ae8-0527217cca59
|
អាជ្ញាធរចិន៖ អ្នកជំងឺឆ្លងវីរុសកូរ៉ូណាថ្មីសរុប ២,០៥០នាក់ជាសះស្បើយ និងចាកចេញពីមន្ទីរពេទ្យ
|
អាជ្ញាធរសុខាភិបាលចិននាថ្ងៃសៅរ៍នេះបានប្រកាសថា អ្នកជំងឺសរុប ២,០៥០នាក់ហើយ ដែលឆ្លងវីរុសកូរ៉ូណាប្រភេទថ្មី (2019-nCoV) ត្រូវបានអនុញ្ញាតឲ្យចេញពីមន្ទីរពេទ្យ បន្ទាប់ពីជាសះស្បើយពីជំងឺ។ នេះបើតាមការដកស្រង់ការផ្សាយ ចេញពីទីភ្នាក់ងារព័ត៌មានស៊ីនហួរ នៅព្រឹកថ្ងៃសៅរ៍ ទី០៨ ខែកុម្ភៈ ឆ្នាំ២០២០។ បើតាមរបាយការណ៍ប្រចាំថ្ងៃស្តីពីតួលេខអ្នកជំងឺវីរុសកូរ៉ូណាថ្មី របស់គណៈកម្មការជាតិសុខាភិបាលចិន កំឡុងថ្ងៃសុក្រម្សិលមិញ មនុស្សរហូតដល់ ៥១០នាក់ បានចាកចេញពីមន្ទីពេទ្យក្នុងនោះ ២៩៨នាក់គឺនៅខេត្ត Hubei ក្រោយពីសុខភាពពួកគេបានប្រសើរឡើងវិញទាំងស្រុង។ គួរជម្រាបថា ទាក់ទងនឹងចំនួនអ្នកស្លាប់វិញ នៅព្រឹកថ្ងៃសៅរ៍នេះអាជ្ញាធរចិនបានឲ្យដឹងថា មនុស្សកើនដល់ ៧២២នាក់ហើយ បានបាត់បង់ជីវិតដោយសារតែវីរុសកូរ៉ូណាថ្មី ខណៈករណីអ្នកឆ្លងបានឡើងដល់ ៣៤,៥៤៦នាក់ នៅទូទាំងខេត្ត និងតំបន់ចំនួន ៣១ របស់ចិន៕
|
2020-02-08T16:28:00+07:00
|
freshnewsasia.com
|
https://m.freshnewsasia.com/index.php/en/internationalnews/147781-2020-02-08-02-28-33.html
|
041060a6-afe5-4a1b-965c-82eb861ab1b4
|
ក្រុមការងារគ្រូពេទ្យលោក ហ៊ុន ម៉ានី ជាង៥០០នាក់ នឹងចុះពិនិត្យព្យាបាលជំងឺដោយឥតគិតថ្លៃ ជូនប្រជាពលរដ្ឋក្នុងស្រុកបសេដ្ឋ ខេត្តកំពង់ស្ពឺ នៅថ្ងៃស្អែក
|
នៅព្រឹកថ្ងៃទី០៨ ខែកុម្ភៈ ឆ្នាំ២០២០ស្អែកនេះ ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ចំនួន៥២២នាក់ នឹងបន្តចុះពិនិត្យព្យាបាលជំងឺ និងចែកជូនអំណោយថ្នាំពេទ្យដោយឥតគិតថ្លៃ ដល់ប្រជាពលរដ្ឋប្រមាណជាង២ពាន់នាក់ នៅសាលាវិទ្យាល័យសម្ដេចឪ សម្ដេចម៉ែ បសេដ្ឋ នៅភូមិតានួន ឃុំពោធិម្រាល ស្រុកបសេដ្ឋ ខេត្តកំពង់ស្ពឺ។ ជំងឺដែលបានព្យាបាលជូនប្រជាពលរដ្ឋរួមមាន៖ ជំងឺទូទៅ មានវះកាត់ខ្នាតតូច ជំងឺផ្លូវចិត្ត ជំងឺទូទៅផ្នែកកុមារ ជំងឺរោគស្ត្រី ជំងឺឬសដូងបាត ជំងឺសួត ក្រពះ ពោះវៀន ជំងឺផ្លូវដង្ហើម ជំងឺប្រដាប់រំលាយអាហារ ជំងឺសើស្បែក ជំងឺព្រូន ជំងឺស្លេកស្លាំង ជំងឺសន្លាក់ឆ្អឹង ជំងឺរលាកថ្លើម ជំងឺកាមរោគ ជំងឺគ្រុនចាញ់ ជំងឺគ្រុនឈាម ជំងឺភ្នែក សុខភាពមាត់ធ្មេញ ជំងឺទឹកនោមផ្អែម ជំងឺបេះដូង លើសឈាម ជំងឺត្រចៀក ច្រមុះ បំពង់ករ ជំងឺតម្រងនោម អេកូសាស្ត្រ ម៉ាស៊ីនផ្លុំរកមេរោគក្រពះតាមរយះខ្យល់ដង្ហើម ព្យាបាលរបួស វាស់ចង្វាក់បេះដូង ផ្នែកប្រព័ន្ធប្រសាទនិងបំបាត់ការឈឺចុកចាប់ មន្ទីរពិសោធន៍(វិភាគឈាម)...។ល។ លោក លេង ផាលី ប្រធានក្រុមគ្រូពេទ្យស្ម័គ្រចិត្ត លោក ហ៊ុន ម៉ានី បានឲ្យដឹងថា ។ លោកបន្ថែមថា ការចុះពិនិត្យ និងព្យាបាលជំងឺជូនប្រជាពលរដ្ឋនេះ គឺជាស្មារតីមនុស្សធម៌សុទ្ធសាធ ដែលស្តែងចេញពីសេចក្តីស្រឡាញ់ បងប្អូន ប្រជាពលរដ្ឋ ក្នុងនាមជាឈាមជ័រ ខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយ អនាគតតែមួយ ពោលគឺការ ព្យា បាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្រ របស់ប្រជា ពលរដ្ឋ មួយចំណែក។ បញ្ហាសុខភាព គឺជាមូលដ្ឋានគ្រឹះដើម្បីឆ្ពោះទៅរក ភាពជោគជ័យសុភមង្គល ជូនគ្រួសារ និងសង្គម ជាតិ។ មិនថារដូវប្រាំង មិនថារដូវវស្សា ទោះជាការងារមមាញឹករវល់យ៉ាងណា ក៏ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ក្រោមការដឹកនាំ និងចង្អុលបង្ហាញយ៉ាងឈ្លាសវៃ និងប្រកបដោយថាមពល មិនដែលព្រងើយកន្តើយ ឬភ្លេចពីសុខទុក្ខបងប្អូនជនរួមជាតិឡើយ។ សូមបញ្ជាក់ថា នេះជាឆ្នាំទី៨ហើយ (២០១២-២០២០) ដែលក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន៤,២៧៥នាក់ (បួនពាន់ពីររយចិតសិបប្រាំនាក់) ចុះពិនិត្យនិងព្យាល បាលជូនប្រជាពលរដ្ឋដោយឥតគិតថ្លៃ ចំនួន២១៦លើកហើយ៕
|
2020-02-08T16:10:00+07:00
|
freshnewsasia.com
|
https://m.freshnewsasia.com/index.php/en/localnews/147780-2020-02-08-02-10-32.html
|
38e3b114-e5ca-4583-924b-1c35dbdc4dce
|
លោក ហ៊ុន ម៉ានី៖ យើងនឹងនៅជាមួយប្រជាជន និងរដ្ឋាភិបាលចិន ដើម្បីចូលរួមគាំទ្រក្នុងការទប់ស្កាត់ និងឈានឆ្ពោះទៅដល់ការលុបបំបាត់ជំងឺ «កូរ៉ូណា» (Video inside)
|
លោក ហ៊ុន ម៉ានី ប្រធានសហភាពសហព័ន្ធយុវជនកម្ពុជា (ស.ស.យ.ក) និងក្រុមប្រឹក្សាយុវជនអាស៊ី បានលើកឡើងថា ប្រទេសកម្ពុជា នឹងនៅជាមួយប្រជាជន និងរដ្ឋាភិបាលចិន ដើម្បីចូលរួមគាំទ្រក្នុងការទប់ស្កាត់ និងឈានឆ្ពោះទៅដល់ ការលុបបំបាត់ជំងឺ «កូរ៉ូណា» ទាំងស្រុង។ នេះបើតាមវីដេអូរបស់លោក ហ៊ុន ម៉ានី ដែលបានបង្ហោះលើ Page Facebook ផ្លូវការ នៅថ្ងៃទី០៧ ខែកុម្ភៈ ឆ្នាំ២០២០។ លោក ហ៊ុន ម៉ានី បានបញ្ជាក់ថា »។ លោក ហ៊ុន ម៉ានី បានលើកឡើងផងដែរថា ។ លើសពីនោះទៀត លោក ហ៊ុន ម៉ានី ក៏សូមចូលរួមចែករំលែកមរណទុក្ខ ជូនចំពោះក្រុមគ្រួសារដែលបាន បាត់បង់សមាជិករបស់ខ្លួន ដោយកូរ៉ូណាវីរុស ហើយសូមជូនពរ អ្នកដែលកំពុងទទួលការព្យាបាល សូមឲ្យបានឆាប់ជាសះស្បើយឡើងវិញ។ ឆ្លៀតយកឱកាសនេះ លោក ហ៊ុន ម៉ានី បានធ្វើការថ្លែងអំណរគុណ ទៅដល់រដ្ឋាភិបាលទូទាំងពិភពលោក ចំពោះការសហការ និងឧបត្ថម្ភគាំទ្រ ក្នុងការទប់ស្កាត់នៃស្ថានភាពដ៏អាក្រក់មួយនេះ សូមជូនពរទៅដល់ប្រជាពលរដ្ឋ ទូទាំងពិភពលោក ឲ្យបានទទួលសុខភាពល្អគ្រប់ៗគ្នា។ គួរជម្រាបថា យោងតាមរបាយការណ៍នៅព្រឹកថ្ងៃសុក្រនេះ ចំនួនអ្នកស្លាប់ដោយសារវីរុសកូរ៉ូណា 2019-nCoV នៅទូទាំងប្រទេសចិនបានកើនឡើងដល់ ៦៣៦នាក់ និងឆ្លងដល់ ៣១,១៦១នាក់ បន្ទាប់ពីថ្ងៃព្រហស្បតិ៍ម្សិលមិញ មានមនុស្ស៧៣នាក់បន្ថែមទៀត បានបាត់បង់ជីវិត។ ជាមួយគ្នានេះអ្នកជំងឺសរុប១,៥៤០នាក់ ក៏បានជាសះស្បើយ និងចាកចេញពីមន្ទីរពេទ្យផងដែរ៕
|
2020-02-08T00:37:00+07:00
|
freshnewsasia.com
|
https://m.freshnewsasia.com/index.php/en/localnews/147754-2020-02-07-10-37-16.html
|
17462d34-3837-4cd0-a91e-021fe923a4f1
|
សង្គមស៊ីវិល ព្រួយបារម្ភរឿងប្រទេសមួយចំនួនដាក់កម្ពុជា ក្រោមការឃ្លាំមើលអំពីបញ្ហាវីរុសកូរ៉ូណាដូចនៅចិន
|
សង្គមស៊ីវិល ព្រួយបារម្ភរឿងប្រទេសមួយចំនួន អាចនឹងដាក់កម្ពុជា ឱ្យស្ថិតក្រោមការឃ្លាំមើលករណី វីរុសកូរ៉ូណា ស្របពេលដែលរដ្ឋាភិបាលកម្ពុជា នៅតែអនុញ្ញាតឲ្យមានជើងហោះហើរទៅវិញទៅមក រវាងកម្ពុជា-ចិន ជាធម្មតាដូចដើម ខណៈការឆ្លងមេរោគវីរុសកូរ៉ូណា បន្តរាតត្បាតធ្ងន់ធ្ងរដដែល។ ចំណែកមន្ត្រីរដ្ឋាភិបាល ចាត់ទុកការបញ្ចេញមតិយោបល់នេះថា មានលក្ខណៈជ្រុលនិយម និងអះអាងទៀតថា រដ្ឋាភិបាលមានវិធានការគ្រប់គ្រាន់ ដើម្បីបង្ការ និងទប់ស្កាត់វីរុសកូរ៉ូណាថ្មីនេះ។ មន្ត្រីសង្គមស៊ីវិលមួយចំនួន សម្ដែងការព្រួយបារម្ភថា ប្រសិនបើរដ្ឋាភិបាលកម្ពុជា បន្តរក្សាជំហរមិន ផ្អាកជើងហោះហើរទៅវិញទៅមករវាងកម្ពុជា-ចិន ស្របពេលមេរោគកូរ៉ូណា កាន់តែរាតត្បាតធ្ងន់ធ្ងរឡើង នៅក្នុងប្រទេសចិននោះ គឺអាចនាំឲ្យប្រទេសជឿនលឿនមួយចំនួន រឹតបន្តឹងអ្នកដំណើរពីកម្ពុជាទៅកាន់ប្រទេសទាំងនោះ ព្រោះគេបារម្ភថា កម្ពុជាអាចជាភ្នាក់ងារចម្លងមេរោគកូរ៉ូណាថ្មី។ នាយកប្រតិបត្តិអង្គការសម្ព័ន្ធគណនេយ្យភាពសង្គមកម្ពុជា លោក សន ជ័យ មានប្រសាសន៍ថា នៅ ពេលប្រទេសមួយចំនួនធំ ព្យាយាមនៅឆ្ងាយពីប្រទេសចិន ដោយខ្លាចមេរោគវីរុសកូរ៉ូណា ហើយកម្ពុជាបែរជាឆក់ឱកាសបង្កើនភាពល្អូកល្អិនជាមួយចិនបែបនេះ ទោះចង់ឬមិនចង់ គឺប្រទេសដែលខ្លាចវីរុសកូរ៉ូណាមួយចំនួន ប្រាកដជាមើលកម្ពុជាក្នុងផ្លូវអវិជ្ជមានមិនខានឡើយ។ ទោះជាយ៉ាងណាក្ដី លោកអះអាងថា នេះគ្រាន់តែជាដំណាក់កាលនៃការព្រួយបារម្ភប៉ុណ្ណោះ ព្រោះមកទល់ពេលនេះ លោកមិនទាន់ដឹងថា មានប្រទេសណាមួយរឹតបន្តឹងអ្នកដំណើរពីកម្ពុជា ឬក៏ដាក់កម្ពុជាក្រោមការឃ្លាំមើលវីរុសកូរ៉ូណានៅឡើយទេ។ លោក សន ជ័យ ជំរុញក្រសួងសុខាភិបាល ឱ្យរឹតបន្តឹងការត្រួតពិនិត្យឲ្យមានប្រសិទ្ធភាព ចំពោះអ្នកដំណើរមកពីប្រទេសចិន ព្រោះករណីផ្ទុះវីរុសកូរ៉ូណានៅកម្ពុជា គឺអាចជះឥទ្ធិពលអវិជ្ជមានច្រើនដល់សេដ្ឋកិច្ចកម្ពុជាទាំងមូល ដែលពិបាកវាយតម្លៃបំផុត៖ ចំណែកនាយកប្រតិបត្តិមជ្ឈមណ្ឌលសម្ព័ន្ធភាពការងារ និងសិទ្ធិមនុស្ស (CENTRAL) លោក មឿន តុលា ថ្លែងថា ស្របពេលដែលប្រទេសភាគច្រើន រួមមានអាមេរិកជាដើម ផ្អាកជើងហោះហើរ និងរឹត បន្តឹងអ្នកដំណើរពីប្រទេសចិន គឺប្រាកដណាស់ប្រទេសចិន នឹងប្រឈមការធ្លាក់ចុះសេដ្ឋកិច្ចធ្ងន់ធ្ងរ។ ជាក់ស្ដែងរដ្ឋាភិបាលចិន បានបញ្ចេញប្រតិកម្មរួចហើយ ចំពោះអាមេរិក និងប្រទេសមួយចំនួនថា មានការព្រួយបារម្ភ និងមានចំណាត់ការជ្រុលហួសហេតុ។ ស្ថិតក្នុងបរិបទនេះលោក មឿន តុលា មើលឃើញថា នៅពេលរដ្ឋាភិបាលកម្ពុជាធ្វើដំណើរទៅទីក្រុងប៉េកាំង ប្រទេសចិន និងថ្លែងការពារប្រទេសចិន ព្រមទាំងប្រកាន់ជំហរដាច់ខាត មិនផ្អាកជើងហោះហើរ និងមិនជម្លៀសនិស្សិតរបស់ខ្លួនចេញពីទីក្រុងវូហាន គឺបង្ហាញថា រដ្ឋាភិបាលកម្ពុជា ហាក់មានចេតនាការពារការធ្លាក់ចុះសេដ្ឋកិច្ចរបស់ចិន ច្រើនជាងការពារប្រជាពលរដ្ឋរបស់ខ្លួន៖ ទោះជាយ៉ាងណាក្តី លោក មឿន តុលា ព្រួយបារម្ភថា ក្នុងករណីកម្ពុជានៅតែរក្សាជំហរមិនផ្អាក ជើងហោះហើរជាមួយចិនដដែល ហើយវីរុសកូរ៉ូណា នៅតែបន្តវាយលុយខ្លាំងក្លាឥតស្រាកស្រាន្តនៅក្នុងប្រទេសចិន និងពិភពលោក ដែលមិនទាន់ទប់ស្កាត់បានក្នុងរយៈពេលយូរ គឺកម្ពុជា អាចនឹងក្លាយជាទីតាំងមួយ ដែលប្រទេសមួយចំនួនដាក់ក្នុងបញ្ជីឃ្លាំមើលវីរុសកូរ៉ូណា ដូចជានៅប្រទេសចិនដែរ៖ « មានប្រទេសជាង ៦០ បានដាក់ចេញវិធានការរឹតបន្តឹងលើការធ្វើដំណើររបស់ជនជាតិចិន ចាប់តាំងពីមានការរីករាលដាលនៃវីរុសនេះ រួមមាន សហរដ្ឋអាមេរិក សិង្ហបុរី និងជប៉ុនជាដើម។ ដោយឡែក កាលពីសប្ដាហ៍មុន ប្រមុខរដ្ឋាភិបាលកម្ពុជា លោក ហ៊ុន សែន ប្រកាសថា អាជ្ញាធរគ្មានវិធានការបិទជើងហោះហើរ និងជម្លៀសនិស្សិតខ្មែរពីចិននោះទេ ដោយលោកអះអាងថា វិធានការនេះគឺ ស្មើនឹងសម្លាប់សេដ្ឋកិច្ចកម្ពុជា និងកាត់បន្ថយទំនាក់ទំនងជាមួយចិន។ អ្នកនាំពាក្យក្រសួងការបរទេសកម្ពុជា លោក កុយ គួង មានប្រសាសន៍ថា កម្ពុជានៅតែរក្សាជំហរ ដូចការ ប្រកាសម្ដងហើយម្ដងទៀត របស់លោកនាយករដ្ឋមន្ត្រី ហ៊ុន សែន ហើយលោកអះអាងថា ជំហរនេះ គ្មានការបង្គាប់បញ្ជាពីរដ្ឋាភិបាលចិននោះទេ គឺជាជំហរអព្យាក្រឹត្យ ព្រោះកន្លងមក ទោះបីជាមានប្រទេសផ្សេងផ្ទុះការរីករាលដាលវីរុស ក៏កម្ពុជា មិនដែលផ្អាកជើងហោះហើរដែរ។ លោក ចាត់ទុកថា ការព្រួយបារម្ភនានា គឺជាសិទ្ធិសេរីភាព ។ អ្នកនាំពាក្យក្រសួងការបរទេសរូបនេះ ឲ្យដឹងដែរថា ចំពោះប្រទេសណា ដែលដាក់កម្ពុជាក្រោមការឃ្លាំមើល ឬមានត្រួតពិនិត្យ សុខភាពពលរដ្ឋរបស់ខ្លួនរយៈពេល ១៤ថ្ងៃ ដោយសារខ្លាចឆ្លងមេរោគវីរុសកូរ៉ូណាពីកម្ពុជា គឺជានីតិវិធីផ្ទៃក្នុងប្រទេសគេ ហើយលោកមិនបានដឹងរឿងនេះទេ៖ អាស៊ីសេរី បានព្យាយាមទាក់ទងអ្នកនាំពាក្យក្រសួងសុខាភិបាល គឺអ្នកស្រី ឱ វណ្ណឌីន និងលោក លី សូវ៉ាន់ ជាច្រើនលើក ប៉ុន្តែទូរស័ព្ទចូលពុំមានអ្នកទទួល។ រដ្ឋាភិបាលលោក ហ៊ុន សែន បានបង្កើនទំនាក់ទំនងជាមួយមហាអំណាចកុម្មុយនិស្តចិនកាន់តែស៊ីជម្រៅ បន្ទាប់ពីក្រុមប្រទេសប្រជាធិបតេយ្យធំៗ នៅលើពិភពលោក បានថ្កោលទោស ចំពោះចំណាត់ការទាំងឡាយលើគណបក្សសង្គ្រោះជាតិ ដោយបានចាត់ទុកថា នោះជាការគាស់រំលើងគ្រឹះប្រជាធិបតេយ្យនៅកម្ពុជា។ សហភាពអឺរ៉ុប នឹងសម្រេចជាផ្លូវការដក ឬមិនដក ឬដកផ្នែកខ្លះនៃប្រព័ន្ធអនុគ្រោះផ្នែកពាណិជ្ជកម្ម ''គ្រប់មុខទំនិញលើកលែងតែអាវុធ ឬហៅកាត់ EBA'' ពីកម្ពុជា នៅសប្ដាហ៍ក្រោយនេះ។ ក្នុងដំណើរទស្សនកិច្ចពិសេសមួយទៅកាន់ទីក្រុងប៉េកាំងប្រទេសចិន កាលពីថ្ងៃទី៥ ខែកុម្ភៈ លោក ហ៊ុន សែន មិនបានជួបសួរសុខទុក្ខនិស្សិតខ្មែរដោយផ្ទាល់ ឬទំនាក់ទំនងតាមវិធីណាមួយ ដើម្បីដឹង អំពីសុខទុក្ខរបស់ពួកគេនោះទេ។ ប៉ុន្តែនៅទីនោះ លោក ហ៊ុន សែន បានស្នើសុំត្រង់ៗ ទៅមេដឹកនាំ ចិនឲ្យជួយដល់សេដ្ឋកិច្ចកម្ពុជា ដែលកំពុងប្រឈមមុខនឹងការបាត់បង់ប្រព័ន្ធ EBA របស់សហភាពអឺរ៉ុប ដោយសារមិនព្រមស្តារលទ្ធិប្រជាធិបតេយ្យ និងការគោរពសិទ្ធិមនុស្សតាមសំណើរបស់សហភាពអឺរ៉ុប។ ការណ៍នេះ បានធ្វើឲ្យក្រុមអ្នកនិយមប្រជាធិបតេយ្យនៅកម្ពុជា ចាត់ទុកដំណើរទស្សនកិច្ចរបស់លោក ហ៊ុន សែន ថា មិនបានបង្ហាញពីការយកចិត្តទុកដាក់ពិតប្រាក ចំពោះនិស្សិតខ្មែរដែលជាប់គាំងក្នុងតំបន់រីករាលដាលនៃវីរុសកូរ៉ូណានោះទេ ប៉ុន្តែលោក ហ៊ុន សែន ទៅទីនោះ ដើម្បីចង់ឈ្នះចិត្តពលរដ្ឋខ្មែរផង និងសុំឲ្យចិនជួយធ្វើជាខ្នងបង្អែកការពារអំណាចរបស់ខ្លួនផងប៉ុណ្ណោះ។ គិតត្រមថ្ងៃទី៧ ខែកុម្ភៈ វីរុសដែលមានប្រភពផ្ទុះរីករាលដាលពីទីក្រុងវូហាន ប្រទេសចិន បាន សម្លាប់មនុស្សកើនដល់ ៦៣៨នាក់ហើយ ខណៈអ្នកឆ្លងវីរុសនេះ ក៏បានកើនដល់ជាង ៣ម៉ឺន១ពាន់ (៣១.៤៥៣) នាក់។ ក្នុង ១យប់ តួលេខអ្នកស្លាប់ដោយវីរុសនេះកើនឡើងចន្លោះពី ៥០នាក់ទៅជាង ៧០នាក់។ បច្ចុប្បន្ន មានប្រទេសជិត ៣០ ត្រូវបានវីរុសនេះឆ្លងរាតត្បាត ហើយប្រទេសភាគច្រើនទៀត បានរកឃើញអ្នកឆ្លងវីរុសនេះកើតឡើងជាបន្តបន្ទាប់ លើកលែងតែកម្ពុជាប៉ុណ្ណោះដែលមិនទាន់រកឃើញករណីថ្មីទៀតនៅឡើយ ក្រៅពីបុរសជនជាតិចិនម្នាក់ ដែលកំពុងសម្រាកព្យាបាលនៅក្នុងមន្ទីរពេទ្យខេត្តព្រះសីហនុ។ អង្គការសុខភាពពិភពលោក (WHO) កាលពីថ្ងៃទី៥ កុម្ភៈ បានដាក់ក្តីបារម្ភថា ប្រទេសមានប្រព័ន្ធ សុខាភិបាលទន់ខ្សោយ អាចមិនមានសមត្ថភាពរកឃើញអ្នកដែលបានឆ្លងមេរោគកូរ៉ូណាថ្មីនេះ ខណៈមន្ត្រីសង្គមស៊ីវិលនៅកម្ពុជា ក៏កំពុងមានការព្រួយបារម្ភដូច្នេះដែរ ព្រោះប្រទេសកម្ពុជា មាន ជនជាតិចិនចេញចូលច្រើន។ ទោះជាយ៉ាងណា ក្រសួងសុខាភិបាល អះអាងប្រាប់អ្នកកាសែតក្នុង ស្រុកថា សមត្ថភាពតាមដាន និងឆ្លើយតបលើវីរុសកូរ៉ូណារបស់កម្ពុជាមិនចាញ់ប្រទេសរីកចម្រើននោះទេ៕
|
2020-02-07T22:10:00+07:00
|
rfa.org
|
https://www.rfa.org/khmer/news/health/Civil-Society-group-concerned-of-international-measure-to-put-Cambodia-under-watchful-eyes-on-Coronavirus-02072020092723.html
|
8b93e524-4bac-4973-a63f-bff8fef056eb
|
គួរឲ្យអាសូរណាស់ !!!ដើរឆ្លងផ្លូវសុខៗ ត្រូវបានរថយន្តដឹកដីបុក ហើយកិនស្លាប់…
|
(ភ្នំពេញ)÷នៅថ្ងៃទី ៧ ខែកុម្ភៈ ឆ្នាំ២០២០ វេលាម៉ោង ៣:០០ រសៀល មានករណីគ្រោះថ្នាក់ចរាចរណ៍ដ៏រន្ធត់មួយ គឺរថយន្តដឹកដីបានបុកបុរសម្នាក់ ពីក្រោយហើយកិនពីលើទៀត បណ្ដាលឲ្យស្លាប់បាត់បង់ជីវិតភ្លាម ទីតាំងនៅកន្លែងកើតហេតុ ស្ថិតនៅតាមបណ្ដោយផ្លូវម៉ុងរិទ្ធី សង្កាត់គោកឃ្លាង ខណ្ឌសែនសុខរាជធានីភ្នំពេញ។ តាមប្រភពព័ត៌មានពីកន្លែងកើតហេតុ បានឲ្យដឹងថា ជនរងគ្រោះដើរឆ្លងផ្លូវ ត្រូវបានរថយន្តដឹកដីបើកបរទិសដៅពីកើតទៅលិច បុកពីក្រោយហើយកិនពីលើបណ្ដាលឲ្យស្លាប់បាត់បង់ជីវិតភ្លាមនៅហ្នឹងកន្លែង ហើយរថយន្តព្យាយាមបើករត់តែត្រូវសមត្ថកិច្ច និងបងប្អូនប្រជាពលរដ្ឋធ្វើការឃាត់បានចម្ងាយពីកន្លែងកើតហេតុ ប្រហែល៥០០ម៉ែត្រ ។ ជនរងគ្រោះមានឈ្មោះ ជា ឆែ ហៅ ពេញ អាយុ២៦ឆ្នាំ រស់នៅជាមួយជីដូន នៅជិតទីតាំងកើតហេតុខាងលើ ។ បច្ចុប្បន្នសមត្ថកិច្ចធ្វើការវាស់វែង ហើយយកសពទៅតម្កល់ទុកនៅវត្តទឹកថ្លា ដើម្បីរងចាំសាច់ញាតិយកទៅធ្វើបុណ្យតាមប្រពៃណី ចំណែករថយន្តចាក់ដី ត្រូវបានសមត្ថកិច្ច យកទៅរក្សាទុករង់ចាំការដោះស្រាយ៕ រាយការណ៍ដោយ៖ ជា សុគន្ធ
|
2020-02-07T19:06:50+07:00
|
kbnnews.com
|
https://kbn.news/archives/149670
|
557b4b19-9c2f-4ad0-923b-517b3d519c20
|
ក្រសួងអះអាងថា ជនជាតិចិនម្នាក់ដែលផ្ទុះមេរោគកូរ៉ូណា មានសុខភាពល្អប្រសើរដូចធម្មតា
|
ក្រសួងសុខាភិបាលកាលពីថ្ងៃទី៦ កុម្ភៈ ម្សិលមិញអះអាងថា ជនជាតិចិនម្នាក់ដែលបានរកឃើញថា មានផ្ទុកមេរោគកូរ៉ូណា នៅខេត្តព្រះសីហនុ មានសុខភាពល្អប្រសើរដូចធម្មតាវិញហើយ។ ប៉ុន្តែក្រសួងមិនទាន់អនុញ្ញាតឱ្យបុរសដែលមានវ័យ៦០ឆ្នាំនេះ ចេញពីមន្ទីរពេទ្យខេត្តនៅឡើយទេ ព្រោះក្រុមគ្រូពេទ្យនៅតាមដានលោករហូតដល់ថ្ងៃអាទិត្យទី៩ ខែកុម្ភៈ។ ក្រសួងនឹងអនុញ្ញាតអាចឱ្យលោកចេញពីមន្ទីរពេទ្យ បន្ទាប់ពីការធ្វើតេស្តឈាមនៅថ្ងៃច័ន្ទ ទី១០ ខែកុម្ភ: បើសិនមិនមានបង្ហាញលទ្ធផលវិជ្ជមានវីរុសកូរ៉ូណានោះទេ។ ហើយសមាជិកក្រុមគ្រួសារគាត់ ៣នាក់ទៀតរកមិនឃើញមាន វីរុសកូរ៉ូណាថ្មីនេះ ក៍៏នឹងបានរួចផុតពីការសង្កេតតាមដានសុខភាពចំនួន ១៤ថ្ងៃផងដែរ។ មកទល់នឹងថ្ងៃទី៦ កុម្ភៈនេះ កម្ពុជាមិនទាន់រកឃើញអ្នកមានផ្ទុកមេរោគកូរ៉ូណាថ្មីទៀតទេ ប៉ុន្តែក្រសួងសុខាភិបាលបានត្រៀមបន្ទប់ដាក់អ្នកជំងឺឱ្យនៅដាច់ដោយឡែកនៅមន្ទីរពេទ្យមិត្តភាពខ្មែរ សូវៀត និងនៅតាមបណ្ដាខេត្តទាំងអស់ ព្រមទាំងបានត្រៀមសម្ភារ: បរិក្ខារពេទ្យ និងឱសថចាំបាច់សម្រាប់ការព្យាបាលផងដែរ។ អង្គការសុខភាពពិភពលោក (WHO) ឱ្យដឹងថា បច្ចុប្បន្នមានករណីឆ្លងវីរុសកូរ៉ូណាថ្មីនេះចំនួនជិត ៣ម៉ឺន ករណី ហើយមាន មនុស្សស្លាប់ ៥៦៥ នាក់ នៅក្នុង៣០ប្រទេសនិងដែនដី៕
|
2020-02-07T16:46:00+07:00
|
rfa.org
|
https://www.rfa.org/khmer/news/health/Coronavirus-update-02072020043744.html
|
8f64e37d-0242-4164-b753-2fd2b77af6b1
|
អាជ្ញាធរចិន៖ អ្នកជំងឺឆ្លងវីរុសកូរ៉ូណាថ្មីសរុប ១,៥៤០នាក់ជាសះស្បើយ និងចាកចេញពីមន្ទីរពេទ្យ (Video inside)
|
ក្រៅពីចំនួនសរុបនៃមនុស្សស្លាប់ និងឆ្លងវីរុសកូរ៉ូណាថ្មីកើនឡើង មនុស្សប្រមាណ ១,៥៤០នាក់ផ្សេងទៀតក៏បានជាសះស្បើយ និងត្រូវបានក្រុមគ្រូពេទ្យអនុញ្ញាតឲ្យចាកចេញ ពីមន្ទីរពេទ្យផងដែរ។ គណៈកម្មការសុខាភិបាលចិនបានបញ្ជាក់ថា កាលពីថ្ងៃព្រហស្បតិ៍ម្សិលមិញនេះ អ្នកជំងឺឆ្លងវីរុសកូរ៉ូណាថ្មី ៣៨៧នាក់ឯណោះបានជាសះស្បើយ និងចាកចេញពីមន្ទីរពេទ្យ។ នេះបើតាមការចេញផ្សាយដោយ ទីភ្នាក់ងារព័ត៌មានចិនស៊ីនហួ នាព្រឹកថ្ងៃសុក្រ ទី០៧ ខែកុម្ភៈ ឆ្នាំ២០២០។ អាជ្ញាធរចិនបានបញ្ចេញរបាយការណ៍ប្រចាំថ្ងៃ នៅព្រឹកថ្ងៃសុក្រនេះ អំពីស្ថានភាពនៃការរីករាលដាលវីរុសកូរ៉ូណាថ្មី នៅទូទាំងផ្ទៃប្រទេស ក្នុងនោះចំនួនមនុស្សស្លាប់បានកើនឡើងដល់ ៦៣៦នាក់ និងឆ្លង ៣១,១៦១នាក់នៅក្នុងខេត្ត និងតំបន់សរុបចំនួន ៣១ របស់ចិន។ គួរបញ្ជាក់ថា កាលពីថ្ងៃព្រហស្បតិ៍ម្សិលមិញនេះ មនុស្ស ៧៣នាក់បន្ថែមទៀតបានបាត់បង់ជីវិត ដោយក្នុងនោះ ៦៩នាក់នៅខេត្តហ៊ូប៉ី (Hubei) ម្នាក់នៅខេត្តជីលីន (Jilin), ម្នាក់នៅខេត្តហេណា (Henan), ម្នាក់នៅក្វាងទុង (Guangdong) និងម្នាក់ទៀតនៅខេត្តហៃណាន (Hainan)។ បន្ថែមពីនេះក៏មានអ្នកជំងឺ ឆ្លងវីរុសកូរ៉ូណាថ្មីចំនួន ៤,៨៣៣នាក់ផងដែរត្រូវបានរាយការណ៍ផងដែរ៕
|
2020-02-07T15:58:00+07:00
|
freshnewsasia.com
|
https://m.freshnewsasia.com/index.php/en/internationalnews/147695-2020-02-07-01-58-51.html
|
1ad2669f-b4f2-4ec0-8f5b-c70f138cdb33
|
អ្នកជំងឺវីរុសកូរ៉ូណានៅកូរ៉េខាងត្បូងសរុប២នាក់ បានជាស្បើយឡើងវិញទាំងស្រុង និងត្រូវអនុញ្ញាតឲ្យចេញពីមន្ទីរពេទ្យ (Video inside)
|
កូរ៉េខាងត្បូងនាថ្ងៃព្រហស្បតិ៍នេះ បានអនុញ្ញាតឲ្យអ្នកជំងឺវីរុសកូរ៉ូណាប្រភេទថ្មី (2019-nCoV) ទីពីររបស់ខ្លួន ចាកចេញ ពីមន្ទីរពេទ្យ បន្ទាប់អ្នកជំងឺម្នាក់នោះបានជាសះស្បើយឡើងវិញទាំងស្រុង និងលែងបង្ហាញរោគសញ្ញានៃជំងឺទៀតហើយ។ នេះ បើតាមការដកស្រង់ការផ្សាយចេញពីទីភ្នាក់ងារព័ត៌មាន Yonhab នៅថ្ងៃព្រហស្បតិ៍ ទី០៦ ខែកុម្ភៈ ឆ្នាំ២០២០។ មជ្ឈមណ្ឌលគ្រប់គ្រងនិងការពារជំងឺឆ្លងរបស់កូរ៉េខាងត្បូង បានឲ្យដឹងថា អ្នកជំងឺខាងលើ គឺជាស្រ្តីជនជាតិចិនម្នាក់អាយុ៣៥ឆ្នាំ ដែលបានមកកាន់ប្រទេសកូរ៉េខាងត្បូង ដោយចេញពីទីក្រុង Wuhan ដែលចំណុចផ្ទុះឡើងដំបូងនៃវីរុសកូរ៉ូណាថ្មី ហើយគាត់ជា បុគ្គលដំបូងគេ ដែលត្រូវបានពិនិត្យរកឃើញថា មានផ្ទុកវីរុសកូរ៉ូណា 2019-nCoV នៅក្នុងប្រទេសអាស៊ីខាងកើតមួយនេះ។ គួរជម្រាបថា អ្នកដំណើរជនជាតិចិននោះត្រូវបានធ្វើតេស្តរកឃើញវីរុស កាលពីថ្ងៃទី២០ ខែមករា ឆ្នាំ២០២០ នៅអាកាសយានដ្ឋាន អន្តរជាតិ Incheon ស្របពេលដែលគាត់ត្រៀមបន្តដំណើរទៅកាន់ប្រទេសមួយទៀត។ មកទល់ពេលនេះ កូរ៉េខាងត្បូងមានករណី អ្នកឆ្លងវីរុសកូរ៉ូណា 2019-nCoV ចំនួន២៣ករណី ដែលក្នុងនោះ២នាក់បានជាសះស្បើយឡើងវិញ ខណៈ២១នាក់ កំពុងបន្តទទួល ការព្យាបាល៕
|
2020-02-07T04:47:00+07:00
|
freshnewsasia.com
|
https://m.freshnewsasia.com/index.php/en/internationalnews/147678-2020-02-06-14-47-22.html
|
5e7153bd-d269-4ceb-9622-b0cb59730ec3
|
BREAKING NEWS: ក្រសួងសុខាភិបាល៖ អ្នកជំងឺជនជាតិចិនដែលឆ្លងវីរុសកូរ៉ូណា មានសុខភាពល្អប្រសើរដូចធម្មតាឡើងវិញ ខណៈការធ្វើតេស្ត២លើក បង្ហាញលទ្ធផលអវិជ្ជមាន (Video inside)
|
ក្រសួងសុខាភិបាលកម្ពុជា នៅរសៀលថ្ងៃទី០៦ ខែកុម្ភៈ ឆ្នាំ២០២០នេះ បានចេញសេចក្តីប្រកាសព័ត៌មានបញ្ជាក់ពីលទ្ធផលនៃការធ្វើតេស្ត លើវត្ថុវិភាគរបស់អ្នកជំងឺជនជាតិចិនម្នាក់ ដែលបានរកឃើញមានឆ្លងវីរុសកូរ៉ូណាប្រភេទថ្មី នៅខេត្តព្រះសីហនុ ដោយលទ្ធផលនៃការធ្វើតេស្តចំនួន២លើក បង្ហាញនូវលទ្ធផលអវិជ្ជមាន។ ក្រសួងសុខាភិបាលបានបញ្ជាក់យ៉ាងដូច្នេះថា ។ ក្រសួងបញ្ជាក់ថា ថ្វីត្បិតតែសុខភាពរបស់ជនជាតិចិនរូបនោះ មានសភាពល្អប្រសើរ និងដើម្បីឲ្យមានភាពច្បាស់លាស់ តាមការពិភាក្សាជាមួយអង្គការសុខភាពពិភពលោក អ្នកមិនទាន់ត្រូវបានអនុញ្ញាតឲ្យចេញពីមន្ទីរពេទ្យនៅថ្ងៃទី០៦ ខែកុម្ភៈ ឆ្នាំ២០២០ នេះនៅឡើយទេ ដោយទុកតាមដានបន្ថែមទៀតរហូតដល់ថ្ងៃអាទិត្យទី ០៩ ខែកុម្ភៈ ឆ្នាំ២០២០ ដើម្បីរង់ចាំការធ្វើតេស្តជាថ្មីម្តងទៀត ទៅតាមវិធានវេជ្ជសាស្ត្រ ក្នុងការបញ្ជាក់នូវ ភាពសះស្បើយដោយមិនមានវីរុសកូរ៉ូណាថ្មី ពិតប្រាកដរបស់អ្នកជំងឺ។ ក្រសួងសុខាភិបាលបានបញ្ជាក់ទៀតថា នៅពេលវិភាគធ្វើតេស្តបង្ហាញលទ្ធផលអវិជ្ជមាន វីរុសកូរ៉ូណាថ្មីនេះ ជាលើកទី៣ នៅថ្ងៃទី១0 ខែកុម្ភៈ ឆ្នាំ២០២០នោះ ក្រសួងនឹងរៀបចំតាមលក្ខណៈបច្ចេកទេស ឲ្យអ្នកជំងចេញពីមន្ទីរពេទ្យតែម្តង ហើយសមាជិកគ្រួសារគាត់បីនាក់ទៀត ដែលមានអវិជ្ជមានវីរុស ក៏នឹងបានរួចផុតពីការសង្កេតតាមដានសុខភាពចំនួន១៤ថ្ងៃ ស្របពេលជាមួយគ្នាទៅនឹងការចាកចេញពីមន្ទីរពេទ្យរបស់អ្នកជំងឺ។ សូមបញ្ជាក់ថា លោក ចា ជិនហូរ អាយុ៦០ឆ្នាំ ដែលផ្ទុកជំងឺផ្លូវដង្ហើមថ្មីកូរ៉ូណា បានធ្វើដំណើរមកពីទីក្រុងវូហាន ជាមួយក្រុមគ្រួសារ៣នាក់ទៀត មកដល់ក្រុងព្រះសីហនុ ប្រទេសកម្ពុជា កាលពីថ្ងៃទី២៣ ខែមករា ឆ្នាំ២០២០។ បន្ទាប់ពីមកដល់រយៈពេល២ថ្ងៃ លោកមានអាការៈក្អក ក្តៅខ្លួនខុសធម្មតា ហើយត្រូវបានមន្រ្តីសុខាភិបាល យកសំណាកបំពងកទៅពិនិត្យឃើញថា គាត់មានជំងឺរលាកផ្លូវដង្ហើមប្រភេទថ្មីកូរ៉ូណា នៅថ្ងៃទី២៧ ខែមករា ឆ្នាំ២០២០៕
|
2020-02-07T01:05:00+07:00
|
freshnewsasia.com
|
https://m.freshnewsasia.com/index.php/en/localnews/147662-2020-02-06-11-05-57.html
|
f996f1db-36eb-4a68-ae80-672c7ebd256a
|
អ្នកនាំពាក្យរាជរដ្ឋាភិបាលកម្ពុជា ប្រាប់ប្រជាជនកុំភ័យខ្លាចជំងឺ EBA របស់អឺរ៉ុប (Video inside)
|
លោក ផៃ ស៉ីផាន អ្នកនាំពាក្យរាជរដ្ឋាភិបាលកម្ពុជា បានសំណូមពរប្រជាពលរដ្ឋកម្ពុជា កុំមានការភ័យខ្លាចការបាត់ប្រព័ន្ធអនុគ្រោះពន្ធអ្វីគ្រប់យ៉ាងលើកលែងតែអាវុធ (EBA) របស់សហភាពអឺរ៉ុប។ លោកថា រាជរដ្ឋាភិបាលកម្ពុជា បានត្រៀមទប់ទាល់រួចរាល់អស់ហើយ ហើយមុន និងក្រោយ EBA គង់តែបាត់ទេ។ ការសំណូមពររបស់លោក ផៃ ស៉ីផាន បានធ្វើឡើងនៅព្រឹកថ្ងៃទី០៦ ខែកុម្ភៈ ឆ្នាំ២០២០នេះ ក្នុងឱកាសដែលអង្គភាពអ្នកនាំពាក្យរាជរដ្ឋាភិបាលកម្ពុជា រៀបចំសន្និសីទសារព័ត៌មាន នៅទីស្តីការគណៈស្តីពី «បច្ចុប្បន្នភាព និងវឌ្ឍនភាពក្រសួងពាណិជ្ជកម្ម»។ ប្រធានអង្គភាពអ្នកនាំពាក្យរាជរដ្ឋាភិបាលកម្ពុជា បានបញ្ជាក់យ៉ាងដូច្នេះថា៖ ។ បើតាមលោក ផៃ ស៉ីផាន ប្រព័ន្ធអនុគ្រោះពន្ធទំនិញគ្រប់យ៉ាងលើកលែងតែសព្វាវុធ ឬហៅកាត់ថា EBA គ្រាន់តែជាព្រឹត្តិការណ៍នយោបាយ មិនមែនជាបីសាច ដូចវីរ៉ុសកូរ៉ូណាទេ ពោលវាគ្រាន់តែជាព្រឹត្តិការណ៍ ធ្វើវិទ្ធង្សនា ផ្លូវចិត្តសាស្ត្រតែប៉ុណ្ណោះ។ លោកបន្តថា រាជរដ្ឋាភិបាល បានរៀបចំជាកញ្ចប់ថវិកាស្រេចរួចទៅហើយ ដើម្បីឆ្លើយតបជាមួយនឹងការដក ឬការកាត់បន្ថយ EBA។ លោកបន្ថែមថា ការកាត់បន្ថយប្រព័ន្ធអនុគ្រោះពន្ធ EBA គ្រាន់តែឲ្យកម្ពុជា ឬអ្នកនាំចេញអ៉ីវ៉ាន់ពីកម្ពុជា បង្កើនការបង់ពន្ធតែប៉ុណ្ណោះ ដោយឡែកកម្ពុជាអត់មានបាត់ទីផ្សារ នៅសហគមន៍អឺរ៉ុបនោះទេ។ លោកថ្លែងថា កម្ពុជាមានផែនការត្រឹមត្រូវ ហើយ EBA មិនមែនជាមូលដ្ឋានគ្រឹះ និងជាចំណុចសំខាន់សម្រាប់កំណើនសេដ្ឋកិច្ចរបស់កម្ពុជាទេ។ លោក ផៃ ស៉ីផាន គូសបញ្ជាក់ថា៖ ។ សូមបញ្ជាក់ថា សហភាពអឺរ៉ុប បានផ្ញើរបាយការណ៍របស់ខ្លួន មកកាន់រដ្ឋាភិបាលកម្ពុជា កាលពីថ្ងៃទី១២ ខែវិច្ឆិកា ឆ្នាំ២០១៩កន្លងទៅ និងទុករយៈពេល១ខែ ដើម្បីឲ្យភាគីកម្ពុជា ធ្វើការឆ្លើយតប។ បន្ទាប់ពីកម្ពុជាឆ្លើយតប សហភាពអឺរ៉ុប នឹងធ្វើសេចក្តីសម្រេចចិត្តមួយ នៅខែកុម្ភៈឆ្នាំ២០២០ ថាតើត្រូវដកការអនុគ្រោះពន្ធរបស់កម្ពុជា ជាបណ្តោះអាសន្ន ឬយ៉ាងណា។ សេចក្តីសម្រេចចិត្តនេះ គឺត្រូវធ្វើឡើងដោយសំឡេងភាគច្រើន នៅក្នុងចំណោមសមាជិកទាំង២៧ នៃគណៈកម្មការអឺរ៉ុប។ បើសិនគណៈកម្មការអឺរ៉ុប សម្រេចមិនព្យួរប្រព័ន្ធអនុគ្រោះពន្ធនេះទេ នោះនីតិវិធីត្រូវបិទបញ្ចប់ត្រឹមនេះ។ ផ្ទុយទៅវិញ ប្រសិនបើគណៈកម្មការអឺរ៉ុបសម្រេចព្យួរប្រព័ន្ធអនុគ្រោះពន្ធនេះមែន សេចក្តីសម្រេចនេះ ក៏នៅមិនទាន់អាចចូលជាធរមានបានភ្លាមៗនោះដែរ ពីព្រោះថា សេចក្តីសម្រេចរបស់គណៈកម្មការអឺរ៉ុប ធ្វើឡើងតាមនីតិវិធីប្រតិភូកម្មអំណាច គឺអាចចូលជាធរមានបាន លុះត្រាតែគ្មានការជំទាស់ពីសំណាក់សភា ឬក្រុមប្រឹក្សាអឺរ៉ុប។ ប៉ុន្តែប្រសិនបើសភាអឺរ៉ុប ឬក្រុមប្រឹក្សាអឺរ៉ុបសម្រេចមិនជំទាស់ ឬមិនអាចរកសំឡេងភាគច្រើន ដើម្បីជំទាស់នឹងសេចក្តីសម្រេចរបស់គណៈកម្មការអឺរ៉ុបបានទេ ការព្យួរប្រព័ន្ធអនុគ្រោះពន្ធ នឹងត្រូវចូលជាធរមាន៦ខែ រាប់ចាប់ពីថ្ងៃដែលគណៈកម្មការអឺរ៉ុប អនុម័តសេចក្តីសម្រេចព្យួរប្រព័ន្ធអនុគ្រោះពន្ធនេះ។ ប្រទេសកម្ពុជាទំនងជាប៉ះពាល់ខ្លះដល់វិស័យកាត់ដេរសម្លៀកបំពាក់ និងស្បែកជើង ប្រហែលជាង២០ភាគរយ ដែលស្មើនឹងទឹកប្រាក់ ចំនួន៥០០លានដុល្លារ សហរដ្ឋអាមេរិកតែប៉ុណ្ណោះ ប៉ុន្តែកម្ពុជាបានត្រៀមខ្លួនរួចជាស្រេចហើយលើបញ្ហានេះ។ នេះបើតាមការលើកឡើងរបស់ លោក វង្ស៊ី វិស្សុត រដ្ឋលេខាធិការប្រចាំការ ក្រសួងសេដ្ឋកិច្ច និងហិរញ្ញវត្ថុ ដែលលោកទទួលបានក្រៅផ្លូវការ។ ព័ត៌មានក្រៅផ្លូវការ នៅការសម្រេចរបស់អឺរ៉ុប គ្រោងប្រកាសនៅទី១២ ខែកុម្ភៈ ឆ្នាំ២០២០ ខាងមុខនេះ។ លោកថា ឆ្លើយតបនឹងភាពមិនប្រាកដប្រជានៃប្រព័ន្ធអនុគ្រោះផ្សេងៗ ដែលផ្តល់ជូនពីដៃគូអភិវឌ្ឍន៍ នៅឆ្នាំ២០២០នេះ រាជរដ្ឋាភិបាលបានបម្រុងថវិកា៣ភាគរយនៃថវិកាជាតិ ស្មើនឹងប្រមាណ៧០០លានដុល្លារ ដើម្បីត្រៀមដោះស្រាយបញ្ហាដែលអាចកើតមានឡើយ៕
|
2020-02-06T22:29:00+07:00
|
freshnewsasia.com
|
https://m.freshnewsasia.com/index.php/en/localnews/147645-2020-02-06-08-29-38.html
|
f8adad23-dd3c-4186-a266-f36f04f0e910
|
សម្តេចម៉ែ និងព្រះមហាក្សត្រ ប្រទានព្រះរាជទ្រព្យ ១៥ម៉ឺនដុល្លារដល់ចិន ដើម្បីចូលរួមសម្រាលការលំបាក ពេលជំងឺកូរ៉ូណាកំពុងរាតត្បាត
|
ព្រះករុណា ព្រះបាទ សម្តេច ព្រះបរមនាថ នរោត្តម សីហមុនី ព្រះមហាក្សត្រនៃកម្ពុជា និងសម្តេចព្រះមហាក្សត្រី ព្រះវររាជមាតាជាតិ នរោត្តម មុនិនាថ សីហនុ សម្តេចម៉ែ បានសព្វព្រះហឫទ័យប្រទានព្រះរាជទ្រព្យ ១៥ម៉ឺនដុល្លារអាមេរិក ដល់រដ្ឋាភិបាលចិន ដើម្បីជួយសម្រាលការលំបាកបញ្ហារាតត្បាតជំងឺរលាកផ្លូវដង្ហើមថ្មី ដែលបង្កឡើងដោយវីរ៉ុសកូរ៉ូណា។ នេះបើយោងតាមលោក កៅ គឹមហួន រដ្ឋមន្ត្រីប្រតិភូអមនាយករដ្ឋមន្ត្រីស្រង់សម្តីរបស់លោក ស៉ី ជិនពីង ប្រធានាធិបតីចិន នៅក្នុងជំនួបជាមួយសម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា នៅល្ងាចថ្ងៃទី០៥ ខែកុម្ភៈ ឆ្នាំ២០២០នៅទីក្រុងប៉េកាំង។ បើតាមលោក កៅ កឹមហួន បានឲ្យដឹងថា សម្តេចតេជោ ហ៊ុន សែន ក្នុងដំណើរបំពេញទស្សនកិច្ចរយៈពេលខ្លីនៅទីក្រុងប៉េកាំង ប្រទេសចិន ចំពេលចិនកំពុងជួបការលំបាក ដោយសារជំងឺផ្លូវដង្ហើម បង្កដោយមេរោគកូរ៉ូណា លោកប្រធានាធិបតី ស៉ី ជិនពីង បានគូសបញ្ជាក់ថា កម្ពុជាជាមិត្តស្មោះត្រង់របស់ចិន។ លោកប្រធានាធិបតី បានផ្ញើនូវការថ្លែងអំណរព្រះគុណចំពោះព្រះមហាក្សត្រខ្មែរ ព្រះករុណា ព្រះបាទ សម្តេចព្រះបរមនាថ នរោត្តម សីហមុនី និងសម្តេចព្រះមហាក្សត្រី ព្រះវររាជមាតាជាតិ នរោត្តម មុនិនាថ សីហនុ ដែលបានសព្វព្រះហឫទ័យរំលែកទុក្ខលំបាកជាមួយរដ្ឋាភិបាលចិន។ លោក កៅ កឹមហួន គូសបញ្ជាក់។ សូមបញ្ជាក់ថា ព្រះមហាក្សត្រនៃកម្ពុជា នៅថ្ងៃទី០៥ ខែកុម្ភៈ ឆ្នាំ២០២០ បានសព្វព្រះរាជហឫទ័យ ប្រោសព្រះរាជទានព្រះរាជសារជូន លោក ស៉ី ជីនពីង ចំពោះការផ្ទុះឡើងនូវមេរោគកូរ៉ូណា។ ក្នុងព្រះរាជសារលិខិតនោះ ព្រះមហាក្សត្រនៃកម្ពុជា ទ្រង់បានបង្ហាញនូវអារម្មណ៍សោកសៅក្រៃលែង ចំពោះការផ្ទុះឡើងនៃវីរុសកូរ៉ូណា ដែលបានធ្វើឱ្យប៉ះពាល់ ដល់ប្រទេសចិន និងបណ្តាលឲ្យបាត់បង់ជីវិតប្រជាពលរដ្ឋ។ ស្របពេលជាមួយគ្នានេះ សម្តេចម៉ែ ទ្រង់ក៏បានសព្វព្រះហ ឫទ័យ ប្រទានរាជសារមួយជូនលោក ស៉ី ជិនពីង ដោយសម្តែងនូវសេចក្តីក្រៀមក្រំ ចំពោះប្រជាជនចិនជាបងប្អូន ដែលបានបាត់បង់ជីវិត និងរងគ្រោះដោយសារវីរ៉ុសកូរ៉ូណាថ្មី។ សម្តេចម៉ែ សូមចូលរួមរំលែកទុក្ខសោក របស់ប្រជាជនចិន ជាពិសេសក្រុមគ្រួសារនៃជនរងគ្រោះ ដែលបានបាត់បង់ជីវិត ដោយសារវីរ៉ុសនេះ៕
|
2020-02-06T22:08:00+07:00
|
freshnewsasia.com
|
https://m.freshnewsasia.com/index.php/en/localnews/147640-2020-02-06-08-08-47.html
|
ab1f5dfc-6d92-461d-aeab-bb2f48f01aa0
|
ក្រសួងពាណិជ្ជកម្ម៖ ទោះបីមានផ្ទុះជំងឺកូរ៉ូណា តែការនាំចេញទំនិញពីកម្ពុជាទៅចិន ដំណើរការទៅធម្មតា (Video inside)
|
ការនាំចេញទំនិញរបស់កម្ពុជាទៅកាន់ប្រទេសចិន មិនទាន់មានសញ្ញាបញ្ជាក់ពីផលប៉ះពាល់ ដោយសារជំងឺរលាកផ្លូវដង្ហើម ដែលបង្កឡើងដោយវីរ៉ុសកូរ៉ូណាប្រភេទថ្មី នៅឡើយទេ។ នេះបើតាមលោក ស៊ាង ថៃ អនុរដ្ឋលេខាធិការ និងជាអ្នកនាំពាក្យក្រសួងពាណិជ្ជកម្ម ថ្លែងនៅព្រឹកថ្ងៃទី០៦ ខែកុម្ភៈ ឆ្នាំ២០២០ ក្នុងសន្និសីទសារព័ត៌មាន នៅទីស្តីការគណៈស្តីពី «បច្ចុប្បន្នភាព និងវឌ្ឍនភាពក្រសួងពាណិជ្ជកម្ម» ដែលរៀបចំឡើងដោយអង្គភាពអ្នកនាំពាក្យ រាជរដ្ឋាភិបាលកម្ពុជា ។ លោក ស៊ាង ថៃ បានបញ្ជាក់យ៉ាងដូច្នេះថា៖ ។ អ្នកនាំពាក្យរូបនេះបន្តថា កម្ពុជាក៏កំពុងរង់ចាំមើលថា តើការផ្ទុះឡើងនៃវីរុសកូរ៉ូណានេះ អូសបន្លាយរយៈពេលវែងបែបណា ហើយអាចនឹងជះឥទ្ធពលយ៉ាងណា ចំពោះវិស័យពាណិជ្ជកម្មរបស់កម្ពុជា ប៉ុន្តែចំពោះពេលបច្ចុប្បន្ននេះ ដំណើរការនាំចេញនាំចូលពីកម្ពុជាទៅចិន និងពីចិនកម្ពុជា នៅតែដំណើរការធម្មតា។ លោក ប៉ែន សុវិជាតិ អនុរដ្ឋលេខាធិការ និងជាអ្នកនាំពាក្យឆ្លាស់វេនក្រសួងពាណិជ្ជកម្ម បានឲ្យដឹងថា ការផ្ទុះឡើងនៃជំងឺកូរ៉ូណា បានប៉ះពាល់ដល់ស្ថានភាពសេដ្ឋកិច្ចជាសកល ប៉ុន្តែចំពោះការប្តេជ្ញាចិត្តរបស់រាជរដ្ឋាភិបាលកម្ពុជា និងរដ្ឋាភិបាលចិន គឺមិនមានបិទច្រកពាណិជ្ជកម្មរវាងប្រទេសទាំង២ ដោយសារតែភ័យខ្លាចវីរុសកូរ៉ូណានោះទេ។ លោក សុវិជាតិ បានបញ្ជាក់ថា ។ លោក ប៉ែន សុវិជាតិ បានបង្ហាញនូវក្តីសង្ឃឹម និងជឿជាក់ថា ដោយសារតែទំនាក់ទំនងល្អរវាងកម្ពុជា-ចិន ជាមួយនឹងគោលនយោបាយ ជំរុញការវិនិយោគិនរបស់ចិនមកកម្ពុជា រោងចក្រកែច្នៃផលិតកសិកម្ម ដែលវិនិយោគដោយភាគីចិន នឹងបង្កើតឡើងជាបន្តបន្ទាប់ នៅប្រទេសកម្ពុជាជាក់ជាពុំខាន។ អ្នកនាំពាក្យរូបនេះនិយាយថា ។ សូមជម្រាបថា ទំហំពាណិជ្ជកម្មកម្ពុជា-ចិន ឆ្នាំ២០១៨ សម្រេចបានទឹកប្រាក់ ៧,៤០០លានដុល្លារអាមេរិក នៅក្នុងនោះការនាំចេញរបស់កម្ពុជា ទៅចិនមានទំហំទឹកប្រាក់១,៣៧៧លានដុល្លារអាមេរិក កើនឡើង៣៧% និងនាំចូលមានទំហំទឹកប្រាក់ ៦,០០០លានដុល្លារអាមេរិក គឺបានកើនឡើង២៦%។ ប្រទេសទាំងពីរ បានដាក់ចេញនូវគោលដៅថ្មីទៀត គឺជំរុញទំហំពាណិជ្ជកម្មទ្វេភាគីឲ្យឈានដល់ ១០ប៊ីលានដុល្លាអាមេរិក នៅឆ្នាំ២០២៣៕
|
2020-02-06T22:01:00+07:00
|
freshnewsasia.com
|
https://m.freshnewsasia.com/index.php/en/localnews/147639-2020-02-06-08-01-12.html
|
0b47d431-9ce4-468d-8dc6-4eadd72ded08
|
សាលា អាយឌាលី អន្តរជាតិ ចេញវិធានការកាពារសិស្សពីជំងឺរលាកសួត ដែលបង្កដោយវីរ៉ុសកូរ៉ូណា តាមការអំពាវនាវរបស់ក្រសួងអប់រំ
|
តបតាមសេចក្តីណែនាំ ក៏ដូចជាការអំពាវនាវរបស់ ក្រសួងអប់រំ យុវជន និងកីឡា សាលា អាយឌាលី អន្តរជាតិ បានចេញសេចក្តីជូនដំណឹង ដោយដាក់ចេញវិធានការមួយចំនួន ក្នុងការកាពារសិស្សរបស់ខ្លួន ពីជំងឺរលាកសួត ដែលបង្កដោយវីរ៉ុសកូរ៉ូណាប្រភេទថ្មី។ *១៖ ត្រូវពាក់ម៉ាសការពារ ដោយគ្របលើមាត់ និងច្រមុះ។ *២៖ ត្រូវលាងដៃឲ្យបានញឹកញាប់ជាមួយសាប៊ូ និងទឹកស្អាត ឬអាល់កុល។ *៣៖ ត្រូវបរិភោគអាហារដែលឆ្អិនល្អ។ *៤៖ ចៀសវាងប៉ះពាល់ជាមួយអ្នកដែលមានជំងឺ គ្រុនក្តៅ ក្អក។ *៥៖ ប្រសិនបើមានគ្រុនក្តៅ ក្អក និងពិបាកដកដង្ហើម ត្រូវស្វែងរកការព្យាបាលជាបន្ទាន់។ *៦៖ ក្រុមគ្រួសារដែលបានទៅកម្សាន្តនៅប្រទេសចិន សូមនៅផ្ទះតាមដានសុខភាព ១សប្តាហ៍សិន មុនឲ្យកូនមកសាលារៀន ឬចូលបម្រើការងារ។ *៧៖ ក្នុងករណីមានការសង្ស័យត្រូវរាយការណ៍មកការិយាល័យកណ្តាល និងទូរសព្ទជាបន្ទាន់ទៅលេខ ១១៥។ បន្ថែមលើសេចក្តីជូនដំណឹងនេះដែរ លោក លី ហាវ ស្ថាបនិក សាលា អាយឌាលី អន្តរជាតិ បានថ្លែងថា គ្រប់សាខាត្រូវអនុវត្តន៍ និងតាមដានជាប្រចាំ នូវសុខភាព និងអនាម័យរបស់សិស្សគ្រប់រូប ទាំងពេលចូលរៀន និងពេលចេញលេង។ ជាពិសេសត្រូវ មានសហការល្អជាមួយអាណាព្យាបាល និងតាមដានព័ត៌មានពីក្រសួងសុខាភិបាល និងក្រសួងអប់រំជាប្រចាំផងដែរ។ លោក លី ហាវ ថែមទាំងបានអំពាវនាវ ដល់អាណាព្យាបាល និងសិស្សានុសិស្ស មិនត្រូវមានការភ័យខ្លាចជំងឺនេះឡើយ ព្រោះបើសិនជាយើងធ្វើអនាម័យបានល្អ យើងក៏មិនឆ្លងជំងឺនេះបានដែរ។ លោកបញ្ជាក់ថា «ប្រសិនបើយើងបានចូលរួមរក្សាអនាម័យល្អហើយ ព្រមទាំងមានការយកចិត្តទុកដាក់ពីសាលាផង សូមបញ្ជូនកូនទៅសាលារៀនជាធម្មតា ដើម្បីកុំឲ្យមានការប៉ះពាល់ដល់ ការសិក្សារបស់ពួកគាត់»។ សូមបញ្ជាក់ថា បន្ទាប់ពីក្រសួងអប់រំ យុវជន និងកីឡាចេញសេចក្ដីណែនាំ ស្ដីពីការអនុវត្តន៍វិធានការបង្ការជំងឺរលាកសួត ដោយវីរុសកូរ៉ូណាថ្មីរួចមក, គ្រឹះស្ថានសិក្សាសាធារណៈ និងឯកជននានា បានចូលរួមធ្វើសកម្មភាពទប់ស្កាត់ ការឆ្លងវីរុសនេះនៅតាមគ្រឹះស្ថានសិក្សារបស់ខ្លួន ដោយលើកទឹកចិត្តឲ្យបុគ្គលិក និងសិស្សានុសិស្ស ពាក់ម៉ាសការពារជាប្រចាំ មានការវាស់ស្ទង់សីតុណ្ហភាពក្នុងខ្លួន មុនពេលចូលរៀនជាដើម។ ក្រសួងអប់រំបានឲ្យដឹងថា ក្នុងនោះដែរក៏មានដាក់អាកុល សាប៊ូ សម្រាប់សិស្សលាងដៃ ឲ្យបានទៀងទាត់ និងញឹកញាប់ជាប្រចាំ ពិសេសមុនពេលបរិភោគអាហារ ឬក្រោយពេលប៉ះពាល់អ្វីដែលកខ្វក់ ព្រមទាំងមានការណែនាំឲ្យសិស្ស ចៀសវាងប៉ះពាល់អ្នកមានជំងឺផ្លូវដង្ហើម ប្រកាន់ខ្ជាប់នូវការអនុវត្តអនាម័យស្អាត សុវត្ថិភាពចំណីអាហារ មិនគួរទៅកាន់កន្លែងណាដែលមានមនុស្សអ៊ូអរពេក ព្រមទាំងបរិភោគទឹកឲ្យបានច្រើន។ កម្ពុជាបានរកឃើញករណីឆ្លងជំងឺរលាកផ្លូវដង្ហើមប្រភេទថ្មី ដែលបង្កឡើងដោយវីរុសកូរ៉ូណានេះ នៅលើខ្លួនជនជាតិចិនម្នាក់ ដែលបានចាកចេញពីក្រុងវូហាន ប្រទេសចិន ដែលជាក្រុងផ្ទុះជំងឺមុនគេ ហើយមកដល់ក្រុងព្រះសីហនុ ប្រទេសកម្ពុជា កាលពីថ្ងៃទី២៣ ខែមករា ឆ្នាំ២០២០។ ជនជាតិចិនម្នាក់ដែលឆ្លងជំងឺនេះមានឈ្មោះ ចា ជិនហូរ (Jia Jianhua) ភេទប្រុស អាយុ៦០ឆ្នាំ ធ្វើដំណើរមកពីទីក្រុងវូហាន ខេត្តហ៊ូប៉ី ប្រទេសចិន ជាមួយក្រុមគ្រួសារ៣នាក់ទៀត។ ទោះជាយ៉ាងនេះក្តី រហូតដល់មកដល់ពេលនេះ ស្ថានភាពជនជាតិចិនដែលផ្ទុកជំងឺផ្លូវដង្ហើមថ្មី ហើយដាក់ឲ្យសម្រាកនៅបន្ទប់ដាច់ដោយឡែក នៅមន្ទីរពេទ្យបង្អែកខេត្តព្រះសីហនុនោះ កំពុងមានសុខភាពល្អប្រសើរឡើង ដោយមិនមានអ្វីគួរឲ្យកត់សម្គាល់ទៀតឡើយ ខណៈដែលក្រុមគ្រួសាររបស់គាត់ទាំង៣នាក់ ពុំមានរោគសញ្ញានៃមេរោគកូរ៉ូណានោះទេ៕
|
2020-02-06T21:53:00+07:00
|
freshnewsasia.com
|
https://m.freshnewsasia.com/index.php/en/localnews/147634-2020-02-06-07-53-01.html
|
d5e72a81-7fc7-4a66-b85f-a0f6d03da11e
|
ប្រជាជនចិនសម្ដែងនូវអំណរគុណ ទឹកចិត្តរបស់សម្ដេចតេជោ ហ៊ុន សែន ចំពោះជំងឺរលាកផ្លូវដង្ហើមថ្មីកូរ៉ូណា (Video inside)
|
នាពេលថ្មីៗនេះបន្ទាប់ពីសម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា ថ្លែងសារអំពីស្ថានភាពជំងឺរលាកផ្លូវដង្ហើមថ្មី ដែលបង្កដោយវីរុសកូរ៉ូណា នៅក្នុងប្រទេសកម្ពុជា, សារភាពព័ត៌មានចិនបានផ្សព្វផ្សាយជាបន្ដបន្ទាប់ នៅអនុសាសន៍របស់សម្ដេចតេជោ ហ៊ុន សែន ដែលបានអំពាវនាវឲ្យប្រជាជនខ្មែរ ជឿទុកចិត្តប្រទេសចិនដែលអាចដោះស្រាយព្រឹត្តិការណ៍នេះដោយខ្លួនឯង។ ចាប់តាំងពីថ្ងៃទី៣០ ខែមករា ឆ្នាំ២០២០មក មានប្រជាជនចិនជាច្រើននាក់បានចូលមកសរសេរសារថា ។ ប្រជាជនចិនបានអះអាងទៀតថា ទឹកចិត្តរបស់សម្ដេចតេជោ ហ៊ុន សែន បានធ្វើឲ្យប្រជាជនចិនមានអារម្មណ៍កក់ក្ដៅក្នុងចិត្ត ខណៈដែលប្រទេសមួយនេះ កំពុងស្ថិតក្នុងកាលៈទេសៈដ៏លំបាកនេះ។ ពួកគេបញ្ជាក់ថា «ការធ្វើដំណើរយូរទើបដឹងកម្លាំងសេះ នៅពេលប្រឈមនឹងគ្រាលំបាកបាន គឺកាន់ដឹងច្បាស់ណាស់ថា ប្រទេសកម្ពុជាជាមិត្តភ័ក្ដិល្អ ជាអ្នកជិតខាងល្អ និងជាបងប្អូនល្អរបស់ប្រទេសចិន»។ ជាមួយគ្នានេះ វិនិយោគិនចិនដែលរស់នៅស្រុកខ្មែរ ក៏បានលើកឡើងដែរថា សម្ដេចតេជោ ហ៊ុន សែន ស្រលាញ់ប្រជាជនដោយមិនប្រកាន់ថា ជាជនជាតិខ្មែរ ឬក៏ជាជនជាតិចិន មិនរើសអើងជាតិសាសន៍ ធ្វើឲ្យយើងខ្ញុំរំភើបចិត្តខ្លាំងណាស់។ ជនជាតិចិនដែលរកស៉ីនៅស្រុកខ្មែរ នឹងមិនភ្លេចគុណកម្ពុជានោះទេ ហើយការលំបាករបស់យើង គឺគ្រាន់តែជាគ្រាបណ្ដោះអាសន្នប៉ុណ្ណោះ។ ជនជាតិចិនទាំងអស់នោះ បានគូសបញ្ជាក់ទៀតថា បន្ទាប់ពីយកឈ្នះលើជំងឺរលាកផ្លូវដង្ហើមថ្មីនេះ ចិន និងកម្ពុជា ពួតដៃជាមួយគ្នា អភិវឌ្ឍន៍ជាមួយគ្នាឆ្ពោះទៅមុខ៕
|
2020-02-06T20:42:00+07:00
|
freshnewsasia.com
|
https://m.freshnewsasia.com/index.php/en/localnews/147617-2020-02-06-06-42-18.html
|
d1229bea-33e3-4f5d-b2ec-c3f671a3ee0d
|
សល់៤ថ្ងៃទៀត បុរសចិនផ្ទុកវីរុសកូរ៉ូណាលើកដំបូងនៅកម្ពុជា នឹងជាសះស្បើយ
|
រាជធានីភ្នំពេញ ៖ ជនជាតិចិនដែលឆ្លងមេរោគកូរ៉ូណាវីរុស នៅក្រុងព្រះសីហនុនោះ លទ្ធផលតេស្តបង្ហាញថា អវិជ្ជមានលើកទី២ ប៉ុន្តែនឹងត្រូវតាមដានរហូតដល់ថ្ងៃទី៩ ខែកុម្ភៈ ឆ្នាំ២០២០ ខាងមុខនេះទៀត នេះបើយោងតាមសេចក្តីប្រកាសព័ត៌មានរបស់ក្រសួងសុខាភិបាលស្តីពីលទ្ធផលតេស្តអវិជ្ជមាន ។ ការប្រកាសពីស្ថានភាពអ្នកជំងឺបែបនេះ បន្ទាប់ពីក្រសួងបានធ្វើតេស្តសុខភាព លើសំណាកអ្នកជំងឺរូបនេះ បង្ហាញលទ្ធផលអវិជ្ជមានទាំង២លើក គិតត្រឹមថ្ងៃទី៦ ខែកុម្ភៈ ឆ្នាំ២០២០នេះ ។ ប្រសិនបើបុរសជនជាតិចិនរូបនេះ ធ្វើតេស្តបន្តឃើញ អវិជ្ជមាន«គ្មាន នូវែលកូរ៉ូណាវីរុស» ជាលើកទី៣ទៀតនោះ នឹងអាចចេញពីមន្ទីរពេទ្យបានហើយ នៅថ្ងៃទី១០ កុម្ភៈ ២០២០ ខាងមុននេះតែម្តង ខណៈក្រុមគ្រួសាររបស់គាត់៣នាក់ទៀតលទ្ធផលតេស្ត អវិជ្ជមានដដែល ៕ សូមអានសេចក្តីប្រកាសព័ត៌មានរបស់ក្រសួងសុខាភិបាល ៖
|
2020-02-06T18:44:10+07:00
|
kbnnews.com
|
https://kbn.news/archives/149587
|
8c5de804-e010-443c-9c25-c2ffd9bbb0a4
|
អង្គការសុខភាពពិភពលោកបញ្ជូនវេជ្ជបណ្ឌិតជំនាញទៅចិន ដើម្បីទប់ស្កាត់វីរុសកូរ៉ូណាថ្មី
|
ប្រជាពលរដ្ឋនៅប្រទេសជាច្រើនក្នុងពិភពលោកកំពុងព្រួយបារម្ភជាខ្លាំង ពីការរីករាលដាលយ៉ាងឆាប់រហ័សនៃជំងឺរលាកប្រព័ន្ធដង្ហើម ដែលបង្កដោយវីរុសកូរ៉ូណាប្រភេទថ្មី (nCoV-2019)។ រហូតមកដល់ថ្ងៃទី៥ ខែកុម្ភៈនេះ ចំនួនអ្នកស្លាប់បានកើនឡើងដល់ជិត ៥០០នាក់ គឺកើនអ្នកស្លាប់ ៦៥នាក់ ក្នុងអំឡុងពេល២៤ម៉ោង នៅខេត្តហ៊ូបេ ប្រទេសចិន ក្នុងចំណោមអ្នកឆ្លងចំនួន ជាង ២ម៉ឺននាក់ ៤ពាន់នាក់ ក្នុងនោះ ១៥០ករណី ឆ្លងទៅប្រទេសផ្សេងទៀតជិត ៣០ប្រទេស។ ចំនួនអ្នកស្លាប់ក្នុងប្រទេសចិន គឺមាន៤៩០នាក់ ក្នុងនោះជាង ៨០% អាយុលើសពី ៦០ឆ្នាំ។ ចំណែក២នាក់ផ្សេងទៀត គឺម្នាក់ស្លាប់នៅប្រទេសហ្វីលីពីន និងម្នាក់ទៀតនៅហុងកុង។ ក្រុមអ្នកវិទ្យាសាស្ត្រសុខភាពនៃអង្គការសុខភាពពិភពលោក (WHO) រួមមានទាំងក្រុមវេជ្ជបណ្ឌិតជំនាញអាមេរិកាំងផង បានធ្វើដំណើរទៅដល់ប្រទេសចិន ដើម្បីពិនិត្យស្ថានភាពផ្ទាល់ នៃការរីករាលដាលជំងឺរលាកសួត បង្កដោយវីរុសកូរ៉ូណាប្រភេទថ្មី (2019-nCoV) ដែលបណ្ដាលឱ្យចំនួនមនុស្សស្លាប់និងអ្នកឆ្លង កាន់តែកើនឡើងយ៉ាងខ្លាំង ពីមួយថ្ងៃទៅមួយថ្ងៃ។ ក្រុមវេជ្ជបណ្ឌិតជំនាញទាំងនោះ បង្ហាញក្តីបារម្ភថា ជំងឺរលាកប្រព័ន្ធដង្ហើម បង្កដោយវីរុសកូរ៉ូណាប្រភេទថ្មីនេះ អាចជាជំងឺឆ្លងមួយមានសភាពកាចសាហាវជាងជំងឺរលាកសួត បណ្តាលមកពីវីរុស SARS ដែលបានផ្ទុះរាលដាលកន្លងទៅនេះ។ គណៈកម្មការជាតិសុខាភិបាលចិន ឱ្យដឹងថា មានពលរដ្ឋចិន រាប់ម៉ឺននាក់ផ្សេងទៀត សង្ស័យថាមានផ្ទុក វីរុសកូរ៉ូណាប្រភេទថ្មីនេះ។ ចំណែកមជ្ឈមណ្ឌលការពារ និងទប់ស្កាត់ជំងឺឆ្លងនៅសហរដ្ឋអាមេរិក (CDC) ឱ្យដឹងថា គេមានការសង្ស័យថា អ្នកផ្ទុកជំងឺរលាកសួត បង្កដោយវីរុសកូរ៉ូណាថ្មីនេះ អាចកើនឡើងដល់ទៅជាង ៧ម៉ឺននាក់។ ក៏ប៉ុន្តែគេនៅពុំទាន់ដឹងច្បាស់ពីស្ថិតិពិតប្រាកដ នៅឡើយទេ ពីព្រោះស្ថិតិដែលមាននេះ គឺបានមកពីក្រសួងសុខាភិបាលចិន។ ទោះជាយ៉ាងនេះក្តី សហរដ្ឋអាមេរិក សន្យា នឹងសហការជាមួយរដ្ឋាភិបាលចិន ដើម្បីទប់ស្កាត់ការរាលដាល និងផលិតថ្នាំ ព្រមទាំងវ៉ាក់សាំងសម្រាប់ការពារ និងព្យាបាល។ រហូតមកដល់ពេលនេះ គឺគេគ្មានថ្នាំ ឬវ៉ាក់សាំងសម្រាប់ព្យាបាលទេ។ ប៉ុន្តែមជ្ឈមណ្ឌលការពារនិងទប់ស្កាត់ជំងឺឆ្លងនៅសហរដ្ឋអាមេរិក (CDC) កំពុងធ្វើតេស្តពិសោធន៍វ៉ាក់សាំងការពារ នៅរដ្ឋអាតលែនតា (Atlanta) រដ្ឋហ្យកហ្យា (Georgia)ក្រោយពីបានទទួលសំណាកវីរុសប្រភេទថ្មីនេះពីចិន ប៉ុន្តែមិនទាន់ចេញជាលទ្ធផលនៅឡើយទេ អាចប្រើពេលដល់ទៅរាប់ខែ ឬឆ្នាំក៏ថាបាន។ ចំណែកថ្នាំពេទ្យវិញ ក៏ពុំទាន់សម្រេចជាផ្លូវការថា ប្រើថ្នាំព្យាបាលប្រភេទណានៅឡើយទេ។ ក្រុមវេជ្ជបណ្ឌិតចិនអះអាងថា ថ្នាំព្យាបាលដល់អ្នកកើតអេដស៍ រួមផ្សំជាមួយថ្នាំព្យាបាលគ្រុនផ្ដាសាយធំ កំពុងប្រើប្រាស់សម្រាប់ការព្យាបាលអ្នកជំងឺនៅចិន ហើយឃើញមានប្រសិទ្ធភាព។ ទោះបីគ្មានថ្នាំ ឬវ៉ាក់សាំងសម្រាប់ព្យាបាលក៏ដោយ កាលពីប៉ុន្មានថ្ងៃមុននេះ វេជ្ជបណ្ឌិតជំនាញនៅប្រទេសថៃ បានប្រើវិធីព្យាបាលដោយផ្សំថ្នាំពីរមុខ បញ្ចូលគ្នា គឺថ្នាំបង្ការ សម្រាប់គ្រុនផ្ដាសាយធំ និងថ្នាំពន្យារជីវិតសម្រាប់ អ្នកផ្ទុក វីរុស HIV នាំឱ្យកើតជំងឺអេដស៍ ទៅលើអ្នកជំងឺស្ត្រីម្នាក់ អាយុ៧១ឆ្នាំ ដែលមានរោគសញ្ញាធ្ងន់ធ្ងរនៃវីរុសកូរ៉ូណាថ្មីនេះ ក្រោយពីធ្វើដំណើរមកពីប្រទេសចិន។ រដ្ឋមន្ត្រីក្រសួងសុខាភិបាលថៃ បានប្រាប់ក្រុមអ្នកកាសែតថា ជាលទ្ធផល ស្ត្រីចំណាស់រូបនោះមានអាការៈល្អប្រសើរជាសះស្បើយ ក្រោយទទួលការព្យាបាលរយៈពេល៤៨ម៉ោង រួចមក។ ក្រុមគ្រូពេទ្យថៃក៏កំពុងផ្ដល់វិធីព្យាបាលដដែលនេះ ទៅដល់អ្នកជំងឺទី២ ក៏ប៉ុន្តែគេនៅមិនទាន់ដឹងពីលទ្ធផលនៅឡើយទេ។ វេជ្ជបណ្ឌិតជំនាញនៃមជ្ឈមណ្ឌលការពារ និងទប់ស្កាត់ជំងឺឆ្លងនៅសហរដ្ឋអាមេរិក (CDC) អះអាងផងដែរថា វិធីព្យាបាលសំខាន់បំផុតនាពេលនេះ គឺធ្វើយ៉ាងណា អ្នកជំងឺ មានអ៊ុកស៊ីហ្សែន ដកដង្ហើមគ្រប់គ្រាន់ជួយដល់សួត សម្រាកនិងបរិភោគទឹកឱ្យបានច្រើន។ ហើយអ្វីដែលសំខាន់បំផុតគឺប្រសិនបើអ្នកជំងឺ មានប្រព័ន្ធការពារខ្លួន (Immune System) ខ្លាំងគឺអាចកម្ចាត់វីរុស ដោយខ្លួនឯងបាន ហើយឆាប់ជាសះស្បើយ។ ក្នុងសន្និសីទផ្ទល់ព័ត៌មានស្ដីពីវីរុសកូរ៉ូណាថ្មី កាលពីថ្ងៃទី៤ ខែកុម្ភៈ អគ្គលេខាធិការនៃអង្គការសុខភាពពិភពលោក (WHO) អំពាវនាវឱ្យប្រទេសទាំងអស់ក្នុងពិភពលោក ផ្ដល់ទិន្នន័យត្រឹមត្រូវនៃចំនួនអ្នកស្លាប់ និងអ្នកឆ្លងវីរុសកូរ៉ូណា ដើម្បីរួមគ្នាទប់ស្កាត់ការឆ្លងរាលដាល។ ក្នុងសន្និសីទដដែលនោះ អ្នកជំនាញសុខភាពរបស់អង្គការសុខភាពពិភពលោកបារម្ភថា ចំនួនអ្នកស្លាប់និងឆ្លងអាចកើនឡើងច្រើនថែមទៀត ពីព្រោះមានពលរដ្ឋចិន រាប់ម៉ឺននាក់ បានធ្វើតេស្តរកមេរោគដែរ តែពុំទាន់បានទទួលលទ្ធផល។ អ្នកជំនាញសុខភាពដដែលក៏បានឱ្យដឹងផងដែរថា អ្នកជំងឺ ចាប់ផ្ដើមដំបូងគឺគ្រុនក្តៅ ក្អក ហៀរសំបោរ និងពិបាកដកដង្ហើម។ ភាគច្រើនអ្នកជំងឺដែលស្លាប់ គឺមានអាយុ លើសពី៦០ឆ្នាំ បន្ទាប់ពីមានការវិវត្តន៍រលាកសួតធ្ងន់ធ្ងរ និងសរីរាង្គខាងក្នុង ឈប់ដំណើរការ។ ដោយឡែកទាក់ទងនឹងវិធីបង្ការការឆ្លងវិញ ទាំងអង្គការសុខភាពពិភពលោក និងមជ្ឈមណ្ឌលការពារនិងទប់ស្កាត់ជំងឺឆ្លងនៅសហរដ្ឋអាមេរិក (CDC) ផ្ដល់ដំបូន្មាន ដល់ពលរដ្ឋឱ្យចាក់វ៉ាក់សាំងការពារជំងឺផ្តាសាយធំ និងរក្សាអនាម័យឱ្យបានខ្ជាប់ខ្ជួន រួមមាន លាងដៃនឹងសាប៊ូឱ្យបានញឹកញាប់ ជាពិសេសក្រោយកណ្ដាស់ ក្អក និងញើសសំបោរ ក្រោយចូលបង្គន់ និងលាងដៃមុនបរិភោគ ជាដើម។ ជៀសវាងប៉ះភ្នែក ច្រមុះ និងមាត់ មុនពេលលាងដៃ។ ជៀសវាងប៉ះពាល់ដល់អ្នកដែលឈឺ ហើយប្រសិនបើឈឺ គឺនៅផ្ទះគេងសម្រាកឱ្យបានច្រើន។ នៅពេលក្អក ឬកណ្ដាស់ ត្រូវខ្ទប់មាត់ច្រមុះ នឹងក្រដាសជូតមាត់ រួចហើយបោះចោលក្នុងធុងសម្រាម និងលាងដៃភ្លាម។ បន្ថែមពីនេះ ប្រសិនបើមានរោគសញ្ញាណាមួយ ដូចជាគ្រុនក្ដៅ ក្អក ហៀរសំបោរ ឬពិបាកដកដង្ហើម អ្នកជំងឺ ត្រូវទៅជួបគ្រូពេទ្យជាបន្ទាន់ ដើម្បីធ្វើតេស្តរកមេរោគ និងទទួលការព្យាបាល។ មជ្ឈមណ្ឌលការពារនិងទប់ស្កាត់ជំងឺឆ្លងនៅសហរដ្ឋអាមេរិក (CDC) ឱ្យដឹងថា វីរូសកូរ៉ូណាថ្មីនេះ គឺស្រដៀងគ្នាទៅនឹងជំងឺរលាកសួត MERS និង SARS ដែលឆ្លងមកពីសត្វប្រជៀវ។ វីរុសកូរ៉ូណានេះបានផ្ទុះរាលដាលជាលើកដំបូង នៅទីក្រុងវូហាន (Wuhan) ប្រទេសចិន កាលពីចុងខែធ្នូ ឆ្នាំ២០១៩ ដែលជាទីកន្លែងលក់អាហារសមុទ្ទដ៏ធំជាងគេ និងលក់សាច់សត្វព្រៃ ដូចជាប្រជៀវ និងពស់វែក ជាដើម។ អាជ្ញាធរចិន កាលពីថ្ងៃអាទិត្យ ទី២៦ ខែមករា បានប្រកាសបិទទីផ្សារ នៅទីក្រុងវូហាន (Wuhan) និងហាមជួញដូរលក់សាច់សត្វព្រៃទាំងនោះដើម្បីទប់ស្កាត់ការរីករាលដាល។ ពាក់ព័ន្ធនឹងការរាលដាលយ៉ាងខ្លាំងនៃវីរុសកូរ៉ូណាថ្មីនេះ រដ្ឋាភិបាលចិន បានបិទការធ្វើដំណើរតាមជើងយន្តហោះ រថភ្លើង និងយានយន្តដឹកអ្នកដំណើរ ដល់ពលរដ្ឋចិន ប្រមាណជិត ៦០លាននាក់ នៅក្នុងប្រទេសចិន។ ទន្ទឹមនេះដែរ រដ្ឋាភិបាលប្រទេសជាច្រើនទៀត នៅលើពិភពលោក រួមមានសហរដ្ឋអាមេរិក អង់គ្លេស ជប៉ុន ឥណ្ឌា ម៉ាឡេស៊ី និងឥណ្ឌូណេស៊ី ជាដើម ក៏បានបន្តដឹកជម្លៀសពលរដ្ឋខ្លួន ចេញពីខេត្តហ៊ូបេ (Hubei) ផ្អាកជើងយន្តហោះពីប្រទេសចិន ហើយប្រទេសជិតខាងចិន ក៏បិទព្រំដែនមួយរយៈ និងរាំងខ្ទប់មិនឱ្យអ្នកដំណើរចិន ចូលប្រទេសរបស់ខ្លួន ជាដើម។ ចំណែក រដ្ឋាភិបាលសហរដ្ឋអាមេរិក ជាពិសេសCDC បានចេញវិធានការជាបន្តបន្ទាប់ ដើម្បីទប់ស្កាត់ការរាលដាលនេះ។ ចាប់ពីថ្ងៃទី២ ខែកុម្ភៈមក សហរដ្ឋអាមេរិក ហាមពលរដ្ឋធ្វើដំណើរពីប្រទេសចិនចូលមកទឹកដីសហរដ្ឋអាមេរិក ប៉ុន្តែចំពោះពលរដ្ឋអាមេរិកាំងវិញ អាចចូលមកប្រទេសវិញបាន តែត្រូវទៅស្នាក់នៅកន្លែងដាច់ពីគេ ដោយបង្ខាំងទុក ១៤ថ្ងៃ សម្រាប់តាមដានការវិវត្តន៍នៃវីរុសកូរ៉ូណាថ្មីនេះ៕
|
2020-02-06T17:10:00+07:00
|
rfa.org
|
https://www.rfa.org/khmer/news/health/WHO-sent-Health-experts-to-cope-with-Coronavirus-Outbreaks-in-China-02062020050720.html
|
7be8f8a7-05a7-47e7-8c44-0d77f840326e
|
ព្រះមហាក្សត្រផ្ញើសារជូនប្រធានាធិបតីចិនសម្ដែងទុក្ខក្រៀមក្រំចំពោះការផ្ទុះឡើងវីរុសកូរ៉ូណា
|
ព្រះមហាក្សត្រ ព្រះបាទសម្ដេច ព្រះនរោត្តម សីហមុនី បានផ្ញើសារជូនប្រធានាធិបតីចិន លោក ស៊ី ជីនពីង (Xi Jinping) ដើម្បីសម្ដែងទុក្ខក្រៀមក្រំ ចំពោះការផ្ទុះឡើងមេរោគកូរ៉ូណាថ្មីនេះ ដែលបង្កឱ្យប្រជាពលរដ្ឋរាប់ម៉ឺននាក់ឆ្លងវីរុសនេះ ហើយរាប់រយនាក់បានបាត់បង់ជីវិត។ ក្នុងព្រះរាជសារចេញនៅថ្ងៃទី៥ ខែកុម្ភះ នេះ ព្រះមហាក្សត្រ ក៏បានធ្វើការបួងសួងដល់សាធារណរដ្ឋចិន ឱ្យទទួលបានជោគជ័យរាល់វិធានការទប់ស្កាត់ការរីករាលដាលវីរុសកូរ៉ូណាថ្មីនេះ៕
|
2020-02-06T16:23:00+07:00
|
rfa.org
|
https://www.rfa.org/khmer/news/health/king-sends-a-saddened-message-to-Chinese-people-02062020042226.html
|
a9b0e6d6-11e8-41bc-a819-3cf083faae4d
|
អាជ្ញាធរចិន៖ អ្នកជំងឺឆ្លងវីរុសកូរ៉ូណាថ្មីសរុប១,១៥៣នាក់ជាសះស្បើយ និងចាកចេញពីមន្ទីរពេទ្យ (Video inside)
|
អាជ្ញាធរចិនទើបតែបានបញ្ចេញរបាយការណ៍ថ្មី នៅព្រឹកថ្ងៃព្រហស្បតិ៍ ទី០៦ ខែកុម្ភៈ ឆ្នាំ២០២០ នេះឲ្យដឹងថា ចំនួនអ្នកជំងឺដែលបានជាសះស្បើយ និងត្រូវបានក្រុមគ្រូពេទ្យ អនុញ្ញាតឲ្យត្រឡប់ទៅផ្ទះវិញនោះ បានកើនឡើងដល់ ១,១៥៣នាក់ហើយ ខណៈកាលពីថ្ងៃពុធម្សិលមិញនេះ មានអ្នកជាសះស្បើយបន្ថែមទៀតរហូតដល់ ២៦១នាក់។ នេះបើតាមការចេញផ្សាយដោយទីភ្នាក់ងារព័ត៌មានចិន ស៊ីនហួ។ មនុស្សសរុប ៥៦៣នាក់ហើយបានស្លាប់ និង ២៨,០១៨នាក់ឆ្លងវីរុសកូរ៉ូណាថ្មី នៅទូទាំងខេត្ត និងតំបន់ចំនួន ៣១ របស់ប្រទេសចិន គិតតាមតួលេខនៅព្រឹកថ្ងៃព្រហស្បតិ៍នេះ ចេញផ្សាយដោយគណៈកម្មការសុខាភិបាលចិន ដែលតែងតែធ្វើឡើងជាប្រចាំថ្ងៃ។ កាលពីថ្ងៃពុធមនុស្ស ៧៣នាក់បន្ថែមទៀតបានស្លាប់ក្នុងនោះ ៧០នាក់នៅខេត្តហ៊ូប៉ី (Hubei), ម្នាក់នៅទីក្រុងធានជិន (Tianjin), ម្នាក់នៅខេត្តហៃឡុងជាំង (Heilongjiang) និងម្នាក់ទៀតនៅគួយចូវ (Guizhou)។ គួរបញ្ជាក់ថា អ្នកជំងឺឆ្លងវីរុសកូរ៉ូណាថ្មី (Coronavirus ឬ 2019-nCoV) ដែលត្រូវបានរកឃើញនៅតាមបណ្តាប្រទេសនានា និងតំបន់ក្រៅពីចិនដីគោក ក៏ត្រូវបានក្រុមគ្រូពេទ្យព្យាបាលឲ្យបានជាសះស្បើយជាបណ្តើរៗផងដែរ ខណៈមនុស្សស្លាប់ក្រៅពីចិនដីគោកគឺមានពីរនាក់ ក្នុងនោះម្នាក់នៅប្រទេសហ្វីលីពីន និងម្នាក់ទៀតនៅទីក្រុងហុងកុង៕
|
2020-02-06T15:48:00+07:00
|
freshnewsasia.com
|
https://m.freshnewsasia.com/index.php/en/internationalnews/147582-2020-02-06-01-48-46.html
|
803a9ba3-2e53-47ce-8c83-e7f15d17b64b
|
អបអរសាទរ! ចិននឹងបន្តការគាំទ្រ គៀងគរវិនិយោគបន្ថែមមកកាន់កម្ពុជា ទោះបីចិនជួបទុកលំបាកករណីផ្ទុះជំងឺវីរុសកូរ៉ូណាក៏ដោយ
|
លោក លី ខឺឈាំង នាយករដ្ឋមន្ត្រីចិន បានបញ្ជាក់ថា ចិននឹងបន្តការគាំទ្រដល់កម្ពុជាទៅតាមលទ្ធភាព នូវអ្វីដែលចិនអាចជួយបាន ហើយចិននឹងបន្តការគាំទ្រ គៀងគរវិនិយោគបន្ថែមមកកាន់កម្ពុជា។ ក្នុងជំនួបពិភាក្សាការងារជាមួយ សម្ដេចតេជោ ហ៊ុន សែន នាយករដ្ឋមន្ត្រីកម្ពុជា កាលពីថ្ងៃទី៥ ខែកុម្ភៈ ឆ្នាំ២០២០ លោកលី ខឺឈាំង បានបញ្ជាក់ឲ្យដឹងថា រដ្ឋាភិបាលចិន និងប្រជាជនចិនកំពុងតែប្រយុទ្ធប្រឆាំងជាមួយ នឹងជំងឺវីរុសកូរ៉ូណា តាមរយៈដំណើរទស្សនកិច្ចរបស់សម្ដេចតេជោ នៅពេលនេះគឺបង្ហាញពីការគាំទ្រដ៏ខ្លាំងក្លា ចំពោះប្រទេសចិនក្នុងគ្រាលំបាក។ លោកបន្តថា រដ្ឋាភិបាល និងប្រជាពលរដ្ឋចិន មានជំនឿយ៉ាងមុតមាំក្នុងការប្រយុទ្ធប្រឆាំងចំពោះជំងឺកូរ៉ូណានេះ ហើយចិននឹងនៅតែបន្តគាំទ្រផលប្រយោជន៍របស់ប្រជាជនចិន និងប្រជាពលរដ្ឋនៅក្នុងប្រទេសកម្ពុជា។ នាយករដ្ឋមន្ត្រីចិន បន្ថែមទៀតថា “ចិននឹងបន្តការគាំទ្រដល់កម្ពុជាទៅតាមលទ្ធភាព នូវអ្វីដែលចិនអាចជួយបាន ហើយ ចិននឹងបន្តការគាំទ្រ គៀងគរវិនិយោគបន្ថែមមកកាន់កម្ពុជា និងរក្សាវិនិយោគិនដែលកំពុងតែវិនិយោគ នៅកម្ពុជាផងដែរ”។ លោក លី ខឺឈាំង បានឲ្យដឹងទៀតថា ពាក់ព័ន្ធជាមួយនឹងកិច្ចព្រមព្រៀងពាណិជ្ជកម្មសេរីរវាងប្រទេសទាំងពីរ គឺកំពុងតែស្ថិតនៅក្នុងដំណាក់កាលចរចាគ្នា ដោយភាគីទាំងពីរ នឹងបន្តការជជែកគ្នាទៀតនៅខែមីនាខាងមុខ ដើម្បីជំរុញឱ្យបានចប់សព្វគ្រប់។ ក្នុងឱកាសនោះដែរ សម្តេចតេជោ ហ៊ុន សែន បានមានប្រសាសន៍បញ្ជាក់ថា ទស្សនកិច្ចនៅពេលនេះ ក៏ដើម្បីលុបបំបាត់នៃការភ័យខ្លាច ក្នុងចំណោមប្រជាពលរដ្ឋកម្ពុជា ជាពិសេសគឺការប្រឆាំងទៅនឹងភាពភ័យខ្លាចរបស់ប្រជាពលរដ្ឋ។ សម្ដេចបានបញ្ជាក់ថា អ្វីដែលសំខាន់មិនមែនដោយសារវីរុសកូរ៉ូណាទេ ប៉ុន្តែគឺជាការភ័យខ្លាចរបស់ប្រជាពលរដ្ឋ។ សម្ដេចបានចាត់ទុកថាបញ្ហាជំងឺកូណានេះគឺជាសង្គ្រាមចិត្តសាស្រ្ត ដែលកំពុងធ្វើឲ្យប្រជាពលរដ្ឋភ័យខ្លាច។ សម្ដេចតេជោ បន្ថែមទៀតថា មានអ្នកខ្លះចោទប្រកាន់ថារាជរដ្ឋាភិបាល ថាបានដោះដូរអាយុជីវិតរបស់ប្រជាពលរដ្ឋកម្ពុជា ជាមួយទំនាក់ទំនងកម្ពុជា-ចិនទៅវិញ តែការលើកឡើងនោះគឺសុទ្ធតែជារឿងមិនពិតទាល់តែសោះ ពីព្រោះសម្ដេចបន្តការយកចិត្តទុកដាក់ចំពោះនិស្សិត ដែលកំពុងតែសិក្សានៅប្រទេសចិន។ សម្ដេចតេជោមិនអាចរត់ចេញពីអ្វីដែលកំពុងកើតឡើងនេះបានទេ ប៉ុន្តែសម្ដេចនៅតែបង្ហាញពីការរួមសុខរួមទុក្ខជាមួយប្រជាពលរដ្ឋកម្ពុជា និងប្រជាពលរដ្ឋចិន។ សម្ដេចតេជោ បានបញ្ជាក់ជូននាយករដ្ឋមន្ត្រីចិនថា ការបិទល្បែងអនឡាញនៅកម្ពុជាគឺដើម្បីធ្វើយ៉ាងណា ធានាសន្តិសុខជាតិរបស់កម្ពុជា នឹងចូលរួមប្រយុទ្ធប្រឆាំងនិងឧក្រិដ្ឋកម្មផ្សេងៗ ដែលពាក់ព័ន្ធទៅនឹងល្បែងអនឡាញផងដែរ៕
|
2020-02-06T11:15:28+07:00
|
kbnnews.com
|
https://kbn.news/archives/149530
|
32620d72-3c61-43f4-ac46-ba15c9591bd7
|
ប្រធានាធិបតី ស៉ី ជីនពីង យល់ឃើញដូចសម្ដេចតេជោ៖ អត្រាឆ្លងជំងឺកូរ៉ូណាមានកម្រិតទាបបើធៀបជាមួយជំងឹផ្សេង ប៉ុន្តែជំងឺភ័យខ្លាចគឺជាបញ្ហាដ៏ធំ
|
ក្នុងជំនួបនៅល្ងាចថ្ងៃទី០៥ ខែកុម្ភៈ ឆ្នាំ២០២០នេះ នាទីក្រុងប៉េកាំង លោក ស៉ី ជីនពីង ប្រធានាធិបតីចិន បានបង្ហាញការយល់ឃើញដូច សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជាថា ការភ័យខ្លាចគឺជាបញ្ហាដ៏ធំ ខណៈការពិតអត្រាឆ្លងជំងឺរលាកសួត ដែលបង្កដោយវីរុសកូរ៉ូណា មានកម្រិតទាបបំផុត បើធៀបជាមួយជំងឺផ្សេងៗទៀត។ លោក កៅ គឹមហួន រដ្ឋមន្ត្រីប្រតីភូអមនាយករដ្ឋមន្ត្រី បានឲ្យដឹងទៀតថា ក្នុងជំនួបដ៏មានសារសំខាន់នេះ លោកប្រធានាធិបតីចិន បានជម្រាបជូនសម្ដេចតេជោ ហ៊ុន សែន ថាតាមការស្រាវជ្រាវជំងឺនេះអាចព្យាបាលបាន ហើយអ្នកជំងឺមួយចំនួនបានព្យាបាលឲ្យជាឡើងវិញ ហើយអ្នកខ្លះកំពុងមានសុខភាពល្អប្រសើរឡើងវិញផងដែរ។ ប្រធានាធិបតីប្រទេសមហាអំណាចមួយនេះ បានវាយតម្លៃថា ជំងឺនេះគ្រាន់តែជាជំងឺមួយស្ថិតក្នុងអន្តរកាលប៉ុណ្ណោះ ហើយលោកក៏បានគូសបញ្ជាក់ដែរថា កាលពីប៉ុន្មានឆ្នាំមុន ចិនក៏បានជួបប្រទះជាមួយជំងឺ «សា» ផងដែរ។ លោកប្រធានាធិបតី បានអះអាងថា រដ្ឋាភិបាលចិន មានជំនឿលើសមត្ថភាពក្នុងការដោះស្រាយ និងកម្ចាត់ជំងឺនេះ។ ឆ្លៀតក្នុងឱកាសនេះដែរ សម្តេចតេជោ ហ៊ុន សែន ក៏បានចូលរួមរំលែកនូវទុក្ខកង្វល់ទាំងឡាយ ជាមួយប្រជាពលរដ្ឋរងគ្រោះដោយជំងឺបង្កដោយមេរោគ «កូរ៉ូណា» នេះ ហើយបានគូសបញ្ជាក់ថា សម្តេចគាំទ្ររដ្ឋាភិបាលចិន ចំពោះវិធានការដែលបានធ្វើនាពេលកន្លងមកនេះ។ សម្ដេចបានសង្កត់ធ្ងន់ថា វត្តមានរបស់សម្តេច នៅប្រទេសចិននាពេលនេះ គឺបង្ហាញពីសាមគ្គីភាពជាមួយប្រទេសចិន ហើយរួមសុខរួមទុក្ខ ជាមួយប្រជាជនចិន។ គួរជម្រាបថា នៅក្នុងអំឡុងពេលថ្លែងសារទៅកាន់ប្រជាពលរដ្ឋខ្មែរទូទាំងប្រទេស នៅវិមានសន្តិភាព នាព្រឹកថ្ងៃទី៣០ ខែមករា ឆ្នាំ២០២០ ពាក់ព័ន្ធនឹងជំងឺផ្លូវដង្ហើមថ្មីកូរ៉ូណានៅក្នុងប្រទេសកម្ពុជា សម្តេចតេជោ ហ៊ុន សែន បានថ្លែងថា ជំងឺដែលកម្ពុជាកំពុងជួបប្រទះពិតប្រាកដនាពេលនេះ មិនមែនជាងជំងឺរលាកផ្លូវដង្ហើមថ្មីដែលបង្កឡើងដោយវីរុសកូរ៉ូណា (Coronavirus) នោះទេ ប៉ុន្តែគឺជាជំងឺភ័យខ្លាច ដែលកើតឡើងតាមរយៈការបំពុលព័ត៌មាន។ រហូតមកដល់ថ្ងៃទី០៥ ខែកុម្ភៈ ឆ្នាំ២០២០នេះ កម្ពុជាមិនទាន់មានករណីអ្នកផ្ទុកមេរោគកូរ៉ូណាថ្មីនោះទេ មានតែមួយករណីប៉ុណ្ណោះលើជនជាតិចិន៕
|
2020-02-06T04:58:00+07:00
|
freshnewsasia.com
|
https://m.freshnewsasia.com/index.php/en/localnews/147570-2020-02-05-14-58-57.html
|
06657ffb-8bb0-4e1a-94fe-89a0732084f3
|
សម្តេចតេជោ ហ៊ុន សែន រីករាយនិងកក់ក្តៅក្នុងចិត្ត បន្ទាប់ពីជួបមេដឹកនាំកំពូលៗចិនដែលអះអាងថា នឹងមើលថែពលរដ្ឋ និងសិស្សនិស្សិតខ្មែរ មិនឲ្យឆ្លងជំងឺកូរ៉ូណាឡើយ
|
សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា យប់ថ្ងៃទី០៥ ខែកុម្ភៈ ឆ្នាំ២០២០នេះ មុនពេលដឹកនាំគណៈប្រតិភូជាន់ខ្ពស់កម្ពុជា ចាកចេញពីទីក្រុងប៉េកាំង ប្រទេសចិនមកកាន់កម្ពុជាវិញ ក្រោយពេលបញ្ចប់ជំនួបរវាងមេដឹកនាំកំពូលៗរបស់ចិននោះ សម្តេចបានបង្ហោះសារបង្ហាញនូវក្តីរីករាយ និងកក់ក្តៅក្នុងចិត្ត ដែលមេដឹកនាំរបស់ចិន បានអះអាងថា នឹងមើលថែពលរដ្ឋ និងសិស្សនិស្សិតខ្មែរ ដែលនៅទីក្រុងវូហាន មិនឲ្យឆ្លងនូវជំងឺរលាកសួត បង្កដោយវីរុសកូរ៉ណាឡើយ។ ទោះជាយ៉ាងណាសម្តេចតេជោ ហ៊ុន សែន ក៏នៅតែបង្ហាញនូវអារម្មណ៍សោកស្តាយ ដែលមិនបានជួបជាមួយនិស្សិតខ្មែរ ដែលកំពុងស្នាក់នៅទីក្រុងវូហាន ដោយផ្ទាល់ ប៉ុន្តែសម្តេចសង្ឃឹមថា នឹងបានជួបនៅពេលខាងមុខ។ សម្តេចតេជោក៏បានណែនាំដល់និស្សិតដែលកំពុងស្នាក់នៅប្រទេសចិន ថែរក្សាសុខភាពឲ្យបានល្អ យកចិត្តទុកដាក់ធ្វើតាមការណែនាំរបស់សាលា និងអាជ្ញាធរសុខាភិបាលចិន ដើម្បីចៀសវាងការឆ្លងជំងឺរលាកផ្លូវដង្ហើមថ្មីកូរ៉ូណា (Coronavirus) និងជំងឺផ្សេងៗទៀត។ សម្តេចតេជោ ហ៊ុន សែន បានសរសេរយ៉ាងដូច្នេះថា «នៅទីក្រុងប៉េកាំងពេលនេះ ធាតុអាកាសត្រជាក់ធ្លាក់ទឹកកក ប៉ុន្តែសុខភាពខ្ញុំ គឺល្អរឹងមាំ។ នៅពេលបន្តិចទៀតនេះ ខ្ញុំនឹងដឹកនាំគណប្រតិភូចាកចេញពីទីក្រុងប៉េកាំង ឆ្ពោះមកកាន់ប្រទេសកម្ពុជា តាមជើងយន្តហោះពិសេសរបស់រាជរដ្ឋាភិបាល។ ខ្ញុំពិតជាសប្បាយរីករាយ និងកក់ក្តៅយ៉ាងខ្លាំងក្រោយ ពីបានជួបពិភាក្សាការងារជាមួយភាគីមិត្តចិន ដោយបានដឹងច្បាស់អំពីការយកចិត្តទុកដាក់ខ្ពស់ និងវិធានការទាំងឡាយរបស់មិត្តចិន ក្នុងការមើលថែពលរដ្ឋ និងសិស្សនិស្សិតខ្មែរ ដែលកំពុងសិក្សា និងរស់នៅក្នុងប្រទេសចិន ជាពិសេសនៅក្នុងទីក្រុងវូហាន ខេត្ត ហ៊ូប៉ីនេះតែម្តង។ ដូច្នេះសូមក្មួយៗទាំងអស់មានទំនុកចិត្ត ហើយត្រូវមានជំនឿ និងសង្ឃឹមចំពោះវិធានការទប់ស្កាត់ មិនអោយជំងឺឆ្លងនេះរីករាលដាល មកដល់កន្លែងសុវត្ថិភាពរបស់កូនក្មួយ ដែលកំពុងរស់នៅ។ ប៉ុន្តែទោះបីយ៉ាងណាក៏ដោយ ក៏ពូសោកស្តាយដែលមិនបានទៅជួប កូនក្មួយដោយផ្ទាល់ ប៉ុន្តែពូសូមអរគុណ កូនក្មួយនិស្សិតនៅវូហានទាំងអស់ ដែលបានផ្ញើសារ និងឃ្លីបវីដេអូសម្តែងនូវការគោរពស្រឡាញ់នឹករឮក និងការព្រួយបារម្ភ ចំពោះសុវត្ថិភាពពូដែលគ្រោង ទៅសួរសុខទុក្ខក្មួយៗនៅទីនោះ។ ទោះបីពេលនេះពូមិនបានទៅ ប៉ុន្តែពូសង្ឃឹមថានឹងបានជួបក្មួយៗ នៅពេលខាងមុខណាមួយមិនខាន។ សូមក្មួយៗថែរក្សាសុខភាពឲ្យបានល្អ យកចិត្តទុកដាក់ធ្វើតាមការណែនាំ របស់សាលា និងអាជ្ញាធរសុខាភិបាលចិន ដើម្បីចៀសវាងការឆ្លងជំងឺរលាកផ្លូវដង្ហើមថ្មីកូរ៉ូណា (Coronavirus) និងជំងឺផ្សេងៗទៀត។ សូមជូនពរបងប្អូនជនរួមជាតិ និងក្មួយៗទាំងអស់ជួបតែសេចក្តីសុខ និងសំណាងល្អគ្រប់ៗគ្នា ជាពិសេសសូមចៀសផុតពីជំងឺទាំងឡាយរួមទាំងជំងឺឆ្លងកូរ៉ូណានេះផងដែរ»៕
|
2020-02-06T03:22:00+07:00
|
freshnewsasia.com
|
https://m.freshnewsasia.com/index.php/en/localnews/147560-2020-02-05-13-22-15.html
|
f731a2d4-a593-4a8e-acfb-4349044e77dc
|
TOP NEWS: ព្រះមហាក្សត្រកម្ពុជា ផ្ញើសារជូនលោក ស៊ី ជីនពីង បង្ហាញនូវសមានទុក្ខដ៏ក្រៀមក្រំ ចំពោះការផ្ទុះឡើងនូវមេរោគកូរ៉ូណា និងបួងសួងឲ្យឆាប់គ្រប់គ្រងជំងឺឆ្លងនេះបាន (Video inside)
|
នៅថ្ងៃទី០៥ ខែកុម្ភៈ ឆ្នាំ២០២០នេះ ព្រះករុណាជាអម្ចាស់ជីវិតលើត្បូង ព្រះបាទសម្ដេចព្រះបរមនាថ នរោត្តម សីហមុនី ព្រះមហាក្សត្រនៃកម្ពុជា ជាទីគោរពសក្ការៈដ៏ខ្ពង់ខ្ពស់បំផុត បានសព្វព្រះរាជហឫទ័យ ប្រោសព្រះរាជទានព្រះរាជសារជូន លោក ស៊ី ជីនពីង ប្រធានាធិបតីនៃសាធារណរដ្ឋប្រជាមានិតចិន ចំពោះការផ្ទុះឡើងនូវមេរោគកូរ៉ូណា ស្របពេលប្រមុខរាជរដ្ឋាភិបាលកម្ពុជា សម្តេចតេជោ ហ៊ុន សែន កំពុងបំពេញទស្សនកិច្ចការងារនៅទីក្រុងប៉េកាំង ដោយជួបពិភាក្សាការងារជាមួយមដឹកនាំកំពូលៗនៅរសៀលថ្ងៃពុធនេះ។ ក្នុងព្រះរាជសារលិខិតនោះព្រះមហាក្សត្រនៃកម្ពុជា ទ្រង់បានបង្ហាញនូវអារម្មណ៍សោកសៅក្រៃលែង ចំពោះការផ្ទុះឡើងនៃវីរុសកូរ៉ូណា ដែលបានធ្វើឱ្យប៉ះពាល់ ដល់ប្រទេសចិន និងបណ្តាលឱ្យបាត់បង់ជីវិតប្រជាពលរដ្ឋ។ ព្រះករុណា ជាអម្ចាស់ជីវិតលើត្បូង ទ្រង់បានបួងសួងសូមឲ្យប្រទេសចិន ដើម្បីឲ្យទទួលបានជោគជ័យ ពេញលេញក្នុងការទប់ស្កាត់ការរីករាលដាល និងគ្រប់គ្រងជំងឺឆ្លងនេះបាន។ ខ្ញុំមានអារម្មណ៍សោកសៅក្រៃលែង ដែលបានដឹងអំពីការផ្ទុះឡើងនៃវីរុសកូរ៉ូណាថ្មី ដែលបានធ្វើឱ្យប៉ះពាល់ ដល់សាធារណរដ្ឋប្រជាមានិតចិន និងបណ្តាលឱ្យបាត់បង់ជីវិតមនុស្ស។ ខ្ញុំសូមចូលរួមសមានទុក្ខដ៏ក្រៀមក្រំ និងប្រកបដោយការអាណិតអាសូរយ៉ាងជ្រាលជ្រៅ ចំពោះឯកឧត្តម និងក្រុមគ្រួសារដ៏ក្លាហាននៃជនរងគ្រោះទាំងឡាយ។ យើងនៅប្រទេសកម្ពុជា បានផ្សារភ្ជាប់ទៅនឹងសាធារណរដ្ឋប្រជាមានិតចិន តាមរយៈចំណងពីបុរាណដែលមិនអាចកាត់ផ្តាច់បាន សូមចែករំលែកនូវការរងទុក្ខវេទនា របស់ប្រជាជនចិន និងបង្ហាញការកោតសរសើរដោយស្មោះ ចំពោះការឆ្លើយតបនានាដោយអាជ្ញាធរចិន នៅតំបន់ស្នូលនៃការផ្ទុះរបស់វីរុសនោះ គឺទីក្រុងវូហាន នៅក្នុងខេត្តហ៊ូប៉ី។ យើងសូមធ្វើការបួងសួង យ៉ាងអស់ពីចិត្តពីថ្លើម ដើម្បីឲ្យទទួលបានជោគជ័យពេញលេញ នៃវិធានការដ៏ម៉ឺងម៉ាត់ និងរឹងមាំ ដែលសាធារណរដ្ឋប្រជាមានិតចិន កំពុងអនុវត្ត ក្នុងការទប់ស្កាត់ការរីករាលដាល និងគ្រប់គ្រងជំងឺឆ្លងនេះបាន។ ដោយការអាណិតអាសូរយ៉ាងជ្រាលជ្រៅបំផុតអំពីខ្ញុំ៕
|
2020-02-06T01:25:00+07:00
|
freshnewsasia.com
|
https://m.freshnewsasia.com/index.php/en/localnews/147540-2020-02-05-11-25-14.html
|
5501d351-f910-4317-8e5c-3a9f0802e7a4
|
ថៃប្រកាសថា អ្នកជំងឺឆ្លងវីរុសកូរ៉ូណា៩នាក់ហើយបានជាសះស្បើយ និងចេញពីមន្ទីរពេទ្យ ខណៈ១៦នាក់ទៀតក៏នឹងអាចជាឆាប់ៗផងដែរ (Video inside)
|
អាជ្ញាធរសុខាភិបាលថៃបានឲ្យដឹងថា គិតត្រឹមថ្ងៃពុធនេះ អ្នកដែលឆ្លងវីរុសកូរ៉ូណាប្រភេទថ្មី (2019-nCoV) សរុបចំនួន ០៩នាក់នៅក្នុងប្រទេសថៃ ទទួលការព្យាបាលបានជាសះស្បើយឡើងវិញ ហើយត្រូវបានអនុញ្ញាតឲ្យចេញពីមន្ទីរពេទ្យ។ នេះបើតាមការដកស្រង់ការផ្សាយ ចេញពីសារព័ត៌មាន Bangkok Post នៅល្ងាចថ្ងៃពុធ ទី០៥ ខែកុម្ភៈ ឆ្នាំ២០២០។ រដ្ឋមន្រ្តីសុខាភិបាលថៃលោក អានុធីន ឆានវីរ៉ាគុល (Anutin Charnvirakul) នាថ្ងៃពុធនេះបាននិយាយថា អ្នកជំងឺវីរុសកូរ៉ូណាម្នាក់ទៀតហើយត្រូវបានព្យាបាល ឲ្យជា និងអនុញ្ញាតឲ្យចេញពីមន្ទីរពេទ្យ ដែលជាជនជាតិថៃដំបូងគេ បានឆ្លងវីរុសនៅក្នុងប្រទេសថៃផ្ទាល់ និងមានមុខរបរជាអ្នករត់តាក់ស៊ី ហើយធ្លាប់ដឹកអ្នកដំណើរជនជាតិចិន។ គិតសរុបត្រឹមពេលនេះ អ្នកឆ្លងវីរុសកូរ៉ូណា 2019-nCoV សរុបចំនួន ០៩នាក់ហើយ ដែលត្រូវបានព្យាបាលជាសះស្បើយ និងចេញពីមន្ទីរពេទ្យនៅក្នុងប្រទេសថៃ។ ប្រការនេះធ្វើឲ្យចំនួនអ្នកជំងឺ ដែលកំពុងបន្តទទួលការព្យាបាលថយមកនៅត្រឹម ១៦នាក់ ខណៈករណីវីរុសកូរ៉ូណាសរុបនៅថៃគឺ ២៥ករណី។ គួរជម្រាបថា បើតាមលោក Anutin អ្នកជំងឺទាំង ១៦នាក់ទៀតនោះ ក៏កំពុងតែមានសុខភាពប្រសើរឡើងផងដែរ ហើយអាជ្ញាធរថៃប្រហែលអាចនឹងប្រកាសថា ពួកគេជាសះស្បើយតែម្តង នៅក្នុងឆាប់ៗខាងមុខ។ ក្រៅពីថៃ អ្នកជំងឺវីរុសកូរ៉ូណាមួយចំនួន នៅឯប្រទេសវៀតណាម សិង្ហបុរី និងកូរ៉េខាងត្បូងជាដើម ក៏ត្រូវបានព្យាបាលឲ្យជាផងដែរ ខណៈអ្នកវិទ្យាសាស្រ្តកំពុងបន្តប្រឹងប្រែងស្រាវជ្រាវរកវ៉ាក់សាំង និងថ្នាំសម្រាប់ព្យាបាលវីរុសផ្លូវដង្ហើមថ្មីនេះនៅឡើយ។ ដោយឡែក កាលពីយប់ថ្ងៃអង្គារម្សិលមិញ ថៃបានជម្លៀសពលរដ្ឋខ្លួន ១៣៨នាក់ ចេញពីក្រុងវូហាន (Wuhan) របស់ចិន មកដល់ប្រទេសកំណើតពួកគេវិញ ខណៈការធ្វើតេស្តជាជំហានដំបូងបានបង្ហាញថា ពួកគេមិនមានផ្ទុកវីរុសកូរ៉ូណាប្រភេទថ្មីឡើយ ប៉ុន្តែអ្នកទាំងអស់នោះត្រូវស្ថិត នៅកន្លែងដាច់ដោយឡែក ដើម្បីតាមដានសម្រាប់រយៈពេល ១៤ថ្ងៃ គឺរហូតដល់ថ្ងៃទី១៨ ខែកុម្ភៈ ឆ្នាំ២០២០៕
|
2020-02-06T01:22:00+07:00
|
freshnewsasia.com
|
https://m.freshnewsasia.com/index.php/en/internationalnews/147538-2020-02-05-11-22-27.html
|
7c1008bd-eed3-42bd-9993-e6a903c4865e
|
រដ្ឋមន្ត្រីក្រសួងសុខាភិបាល អញ្ជើញចុះត្រួតពិនិត្យសកម្មភាពការងារបង្ការជំងឺផ្លូវដង្ហើម «កូរ៉ូណា» នៅច្រកទ្វារព្រំដែនអន្តរជាតិប៉ោយប៉ែត
|
លោកសាស្ត្រាចារ្យ ម៉ម ប៊ុនហេង រដ្ឋមន្ត្រីក្រសួងសុខាភិបាល អមដំណើរដោយថ្នាក់ដឹកនាំក្រសួងសុខាភិបាល និងប្រធានមន្ទីរសុខាភិបាលខេត្តបន្ទាយមានជ័យ លោក កែវ សុភក្រ្តា បានអញ្ជើញសំណេះសំណាល និងត្រួតពិនិត្យដំណើរការការងារចតាឡីស័ក នៅច្រកទ្វារព្រំដែនអន្តរជាតិប៉ោយប៉ែតនៅថ្ងៃទី៥ ខែកុម្ភៈ ឆ្នាំ២០២០នេះ។ ការអញ្ជើញចុះត្រួតពិនិត្យប៉ុស្តិ៍ចត្តាឡីស័ករបស់រដ្ឋមន្ត្រី ដើម្បីបង្កើនការយកចិត្ដទុកដាក់បន្ថែមទៀត ទប់ស្កាត់ការកើតឡើងពីការចម្លង វីរុសផ្លូវដង្ហើមប្រភេទថ្មី កូរ៉ូណាវីរុស ដែលកំពុងផ្ទុះឡើង នៅក្នុងទីក្រុងវូហាន ខេត្តហ៊ូប៉ី ប្រទេសចិន កុំឱ្យចូលមកកម្ពុជា។ លោកសាស្ត្រាចារ្យ ម៉ម ប៊ុនហេង បានថ្លែងថា ។ ក្នុងឱកាសនោះ រដ្ឋមន្ដ្រី ម៉ម ប៊ុនហេង បានកោតសរសើរចំពោះការយកចិត្ដទុកដាក់ខ្ពស់របស់មន្រ្តីចត្តាឡីស័ក ដែលខិតខំបំពេញកិច្ចការងារប្រចាំការត្រួតពិនិត្យកំដៅ ភ្ញៀវទេសចរណ៍ និងអ្នកដំណើរឆ្លងកាត់ទាំងអស់ និងបានណែនាំឲ្យយកចិត្តទុកដាក់ថែរទាំ ម៉ាស៊ីនស្កែនមើលកំដៅ ក៏ដូចជាសម្ភារបរិក្ខារផ្សេងទៀត។ ជាងនេះទៅទៀត រដ្ឋមន្ត្រី ម៉ម ប៊ុនហេង ក៏បានទៅពិនិត្យ បន្ទប់ថ្មីនៃប៉ុស្តិ៍ចត្តាឡីស័ក ដែលស្ថិតនៅជាប់ផ្នែកបែបបទចូលប្រទេសនៅខាងមុខនៃប៉ុស្តិ៍នគរបាលច្រកកទ្វារអន្តរជាតិប៉ោយប៉ែតផងដែរ។ សូមជម្រាបថា ក្រោមការយកចិត្ដទុកដាក់របស់រដ្ឋមន្ដ្រីក្រសួងសុខាភិបាល ក៏បានដាក់ម៉ាស៊ីនស្កេនកំដៅ នៅអាកាសយានដ្ឋានអន្តរជាតិភ្នំពេញ ខេត្តព្រះសីហនុ និងសៀមរាប បាវិត ប៉ោយប៉ែត ព្រែកចាក និងស្រាវជ្រាវរកករណីសង្ស័យ ដោយក្រុមចត្តាឡីស័ក នៅតាមច្រកអាកាសយានដ្ឋានអន្តរជាតិ។ លើសពីនោះ ក្រសួងក៏បានត្រៀមបន្ទប់ដាក់អ្នកជំងឺ ឲ្យនៅដាច់ដោយឡែកនៅមន្ទីរពេទ្យមិត្តភាពខ្មែរ-សូវៀត មន្ទីរពេទ្យខេត្តព្រះសីហនុ និងមន្ទីរពេទ្យខេត្តសៀមរាប ត្រៀមសម្ភារ បរិក្ខារពេទ្យ និងឱសថចាំបាច់ សម្រាប់ការព្យាបាលផងដែរ តាំងពីដើមខែមករាមកម៉្លេះ។ ទន្ទឹមនឹងនោះ រដ្ឋមន្ដ្រី ក៏បានអំពាវនាវដល់គ្រប់មន្ទីរពេទ្យ ដែលបានត្រៀមបន្ទប់ដាក់អ្នកជំងឺ ឱ្យនៅដាច់ដោយឡែក ក៏ត្រូវយកមានការប្រុងប្រយ័ត្នខ្ពស់ ប្រសិនបើការករណី មានអ្នកដំណើរណាមួយ មានសញ្ញាសង្ស័យថា មានវីរុសផ្លូវដង្ហើមប្រភេទថ្មីនេះ នៅក្នុងខ្លួន។ ជាពិសេស ក៏បានអំពាវនាវដល់ ប្រជាពលរដ្ឋ ត្រូវគួរតែចៀសវាងការចូលទៅកន្លែងចិញ្ចឹមសត្វ (បើគ្មានភារកិច្ច) ឬប៉ះពាល់ផ្ទាល់ជាមួយសត្វនៅតាមកសិដ្ឋានចិញ្ចឹមសត្វ និងទីផ្សារបក្សីរស់ ឬចូលកន្លែងសត្តឃាត ឬប៉ះពាល់ជាមួយផ្ទៃណាមួយដែលកខ្វក់ ឬប្រឡាក់ដោយលាមកសត្វ បសុបក្សី ឬសត្វដទៃទៀត។ * ចៀសវាងប៉ះពាល់ជិតស្និទ្ធ ឬទៅទីផ្សារលក់គ្រឿងសមុទ្រហួណាន ឬទីផ្សារ ឬកសិដ្ឋានដែលមានសត្វរស់ ឬសត្វព្រៃ ឬកន្លែងដែលគេដឹងថាមានវីរុសកំពុងចរាចរ។ * ត្រូវលាងដៃឱ្យបានញឹកញាប់ជាមួយសាប៊ូ និងទឹកស្អាត បន្ទាប់ពីការប៉ះពាល់សត្វ ឬវត្ថុផ្សេងៗដែលអាចជាប្រភពចម្លងរោគ ព្រមទាំងប្រកាន់ខ្ជាប់នូវការអនុវត្តអនាម័យ និងចំណីអាហារដែលមានសុវត្ថិភាពល្អ។ ត្រូវចងចាំថា មិនអាចឆ្លងវីរុសផ្តាសាយបក្សី ឬវីរុសរលាកសួតប្រភេទថ្មីនេះទេ បើលោកអ្នកកាន់ ឬបរិភោគបសុបក្សី និងស៊ុត ឬម្ហូបអាហារ ដែលចម្អិនបានល្អត្រឹមត្រូវ។ * ចៀសវាងប៉ះពាល់ជិតស្និទ្ធជាមួយអ្នកមានជំងឺផ្លូវដង្ហើមស្រួច។ * អ្នកមានរោគសញ្ញាជំងឺផ្លូវដង្ហើមស្រួច ត្រូវខ្ទប់មាត់ និងច្រមុះនៅពេលក្អក ឬកណ្តាស់ ដោយកន្សែង ក្រម៉ា ឬក្រដាស។ * បុគ្គលិកសុខាភិបាលដែលផ្តល់ការថែទាំអ្នកជំងឺត្រូវប្រកាន់ខ្ជាប់នូវវិធានការបង្ការការចម្លងរោគក្នុងគ្រឹះស្ថាន សុខាភិបាលឲ្យបានហ្មត់ចត់ និងត្រឹមត្រូវដើម្បីជៀសវាងការឆ្លងជំងឺនេះមកបុគ្គលខ្លួនឯង។ ប្រសិនបើសង្ស័យថា ឆ្លងជំងឺរលាកសួតដោយវីរុសកូរ៉ូណាប្រភេទថ្មី ដោយមានគ្រុនក្តៅ ៣៨ អង្សាសេ និងមានរោគសញ្ញាមួយយ៉ាងតិចក្នុងចំណោម ក្អក ហូរសំបោរ ឈឺបំពង់ក ដង្ហើមខ្លី និងពិបាកដកដង្ហើម និងមានប្រវត្តិធ្វើដំណើរមកពីប្រទេសចិន ដោយបានប៉ះពាល់ជាមួយអ្នកជំងឺផ្លូវដង្ហើម ប៉ះពាល់ជាមួយសត្វឈឺ ក្នុងអំឡុង១៤ថ្ងៃមុនចេញរោគសញ្ញា ឬដោយបានប៉ះពាល់ជាមួយ អ្នកស្លាប់ដោយសារជំងឺផ្លូវដង្ហើមស្រួចស្រាវមិនដឹងអំពីអត្តសញ្ញាណ (ប្រភេទមេរោគ) ច្បាស់លាស់ ត្រូវប្រញាប់រាយការណ៍ទៅលេខទូរស័ព្ទទាន់ហេតុការណ៍ 115៕
|
2020-02-05T22:20:00+07:00
|
freshnewsasia.com
|
https://m.freshnewsasia.com/index.php/en/localnews/147513-2020-02-05-08-20-22.html
|
3872037b-ed0e-4df3-9442-9ce6445e143a
|
អាជ្ញាធរចិន៖ អ្នកជំងឺឆ្លងវីរុសកូរ៉ូណាសរុប៨៩២នាក់ជាសះស្បើយ និងចាកចេញពីមន្ទីរពេទ្យ (Video inside)
|
អ្នកឆ្លងវីរុសកូរ៉ូណាថ្មី 2019-nCoV សរុបចំនួន ៨៩២នាក់ហើយ ត្រូវបាន ក្រុមគ្រូពេទ្យព្យាបាល ឲ្យជាសះស្បើយ និងត្រឡប់ទៅផ្ទះវិញ ខណៈចំនួនមនុស្សស្លាប់បានកើនឡើងដល់ ៤៩០នាក់ និងរហូតដល់ ២៤,៣២៤នាក់បានឆ្លងនៅក្នុងបណ្តាខេត្ត និងតំបន់ចំនួន ៣១ ទូទាំងប្រទេសចិន។ នេះបើតាមការចេញផ្សាយដោយស៊ីនហួរ នាព្រឹកថ្ងៃពុធ ទី០៥ ខែកុម្ភៈ ឆ្នាំ២០២០។ របាយការណ៍បានបន្តទៀតថា គិតត្រឹមព្រឹកថ្ងៃពុធនេះអ្នកជំងឺ ៤៣១នាក់ធ្លាក់់ខ្លួនឈឺធ្ងន់បន្ថែមទៀត ខណៈអ្នកជំងឺ ៣,២១៩នាក់ទៀត នៅតែបន្តស្ថិតនៅក្នុងស្ថានភាពធ្ងន់ធ្ងរ និង ២៣,២៦០នាក់កំពុងទទួលការអង្កេតនៅឡើយ ដើម្បីរកមើលថាពួកគេមានផ្ទុកវីរុសកូរ៉ូណាថ្មី ឬមួយក៏អត់។ គួរបញ្ជាក់ថា គិតចាប់តាំងពីការផ្ទុះវីរុសកូរ៉ូណាថ្មីដំបូងកាលពីចុងឆ្នាំ២០១៩ មនុស្សប្រមាណ ២៥២,១៥៤នាក់ហើយត្រូវបានក្រុមគ្រូពេទ្យ ធ្វើការពិនិត្យរកវីរុសកូរ៉ូណាថ្មីនៅទូទាំង ប្រទេសចិន។ ក្រៅពីចិនដីគោក ទីក្រុងហុងកុងមានមនុស្សស្លាប់ម្នាក់ និងប្រទេសហ្វីលីពីនក៏មានមនុស្សស្លាប់ម្នាក់ដូចគ្នា ដោយសារតែវីរុសកូរ៉ូណាថ្មីនេះ ហើយពួកគេសុទ្ធតែមានប្រភពពីទីក្រុងវូហានទាំងអស់៕
|
2020-02-05T16:10:00+07:00
|
freshnewsasia.com
|
https://m.freshnewsasia.com/index.php/en/internationalnews/147444-2020-02-05-02-10-27.html
|
70d83bbb-87fe-472a-9667-3f9958dbc18b
|
អង្គការសង្គមស៊ីវិលសង្ស័យលើសមត្ថភាព និងការលាក់បាំងព័ត៌មានករណីឆ្លងវីរុស កូរ៉ូណា នៅកម្ពុជា
|
សង្គមស៊ីវិល សង្ស័យលើសមត្ថភាព និងតម្លាភាពរបស់ក្រសួងសុខាភិបាល ពាក់ព័ន្ធនឹងករណីឆ្លងមេរោគវីរុសកូរ៉ូណានៅកម្ពុជា។ ការសង្ស័យនេះ បន្ទាប់ពីមានជនជាតិចិន ៣នាក់ រកឃើញថា ឆ្លងមេរោគកូរ៉ូណា ក្រោយពួកគេចាកចេញពីកម្ពុជារយៈពេល ៤ថ្ងៃ។ មន្ត្រីសង្គមស៊ីវិល និងពលរដ្ឋមួយចំនួន នៅតែមិនអស់ចិត្តចំពោះការបកស្រាយរបស់ក្រសួងសុខាភិបាលដែលថា ជនជាតិចិន ៣នាក់ មិនបានឆ្លងវីរុសកូរ៉ូណានៅកម្ពុជានោះទេ ប៉ុន្តែ ពួកគេទំនងជាឆ្លង ពេលធ្វើដំណើរនៅលើយន្តហោះ ឬពេលទៅដល់ និងស្នាក់នៅក្នុងប្រទេសចិនវិញ។ នាយកប្រតិបត្តិអង្គការសម្ព័ន្ធគណនេយ្យភាពសង្គមកម្ពុជា លោក សន ជ័យ មានប្រសាសន៍ថា លោកមានការសង្ស័យច្រើន ចំពោះការរកឃើញផ្ទុយគ្នារវាងក្រុមគ្រូពេទ្យកម្ពុជា និងក្រុមគ្រូពេទ្យ ចិន លើជនជាតិចិន ៣នាក់ ដែលឆ្លងវីរុសកូរ៉ូណានោះ។ លោកយល់ថា ក្រសួងសុខាភិបាលកម្ពុជា គួរតែពិនិត្យ និងស្រាវជ្រាវករណីនេះឡើងវិញឲ្យបានច្បាស់លាស់ ព្រោះមិនអាចទៅរួចនោះទេ ដែលថា ជនជាតិចិន ៣នាក់ អាចឆ្លងវីរុសកូរ៉ូណានៅលើយន្តហោះ៖ ការលើកឡើងនេះ បន្ទាប់ពីសារព័ត៌មានចិនចុះផ្សាយ កាលពីថ្ងៃទី៣ ខែកុម្ភៈថា មានជនជាតិ ៣នាក់ ដែលទើបតែចាកចេញពីកម្ពុជាកាលពីថ្ងៃទី២៩ ខែមករា ត្រូវបានរកឃើញថា ពួកគេបានផ្ទុកវីរុសកូរ៉ូណា នៅពេលទៅដល់ប្រទេសចិនវិញរយៈពេល ៤ថ្ងៃ។ ជនជាតិចិនទាំង ៣នាក់នេះ មានប្រុសម្នាក់អាយុ ៦២ឆ្នាំ និងស្រី ២នាក់ ដោយម្នាក់អាយុ ៦២ឆ្នាំ និងម្នាក់ទៀត អាយុ ៥៨ឆ្នាំ។ ពួកគេទាំង ៣នាក់នេះ ស្ថិតក្នុងចំណោមជនជាតិចិនជិត ៨០នាក់ ដែលបានជិះយន្តហោះជាមួយបុរសចិនម្នាក់ទៀត ដែលផ្ទុកមេរោគកូរ៉ូណា ចេញពីទីក្រុងវូហាន មកកាន់ខេត្តព្រះសីហនុ កាលពីថ្ងៃទី២៣ ខែមករា ឆ្នាំ២០២០។ អ្នកនាំពាក្យក្រសួងសុខាភិបាល វេជ្ជបណ្ឌិត លី សូវ៉ាន់ បានប្រាប់អាស៊ីសេរី កាលពីថ្ងៃទី៣ ខែកុម្ភៈថា ជនជាតិចិនទាំង ៣នាក់នោះ អាចប្រហែលឆ្លងពីជនជាតិចិនដូចគ្នាពេលធ្វើដំណើរតាមយន្តហោះ ឫ ពេលទៅដល់ប្រទេសចិនវិញ មិនមែនឆ្លងក្នុងអំឡុងពេលពួកគេស្នាក់នៅកម្ពុជាឡើយ។ លោកអះអាងថា ជនជាតិចិនទាំង ៣នាក់នេះ មុនពេលត្រឡប់ទៅប្រទេសចិនវិញនោះ គឺពួកគេស្នាក់នៅសណ្ឋាគារមួយ ក្នុងខែត្រព្រះសីហនុ ហើយគ្រូពេទ្យកម្ពុជា ក៏បានពិនិត្យសុខភាព របស់ពួកគេដែរ ប៉ុន្តែរកមិនឃើញមានរោគសញ្ញាវិជ្ជមាននោះទេ។ ទោះជាយ៉ាងណា ប្រជាពលរដ្ឋមួយចំនួន បង្ហោះសារនៅលើហ្វេសប៊ុកបង្ហាញការព្រួយបារម្ភ និង ដាក់ការសង្ស័យទៅលើសមត្ថភាពរបស់ក្រសួងសុខាភិបាលកម្ពុជា ក្នុងការពិនិត្យរកមេរោគកូរ៉ូណានេះ ឬអាចថា ក្រសួងសុខាភិបាលលាក់បាំងព័ត៌មាន។ អ្នកខ្លះចោទជាសំណួរថា យោងតាមការ ប្រកាសរបស់ក្រសួងសុខាភិបាលកន្លងមក គឺអ្នកឆ្លងវីរុសនេះ នឹងចេញរោគសញ្ញាក្នុងរយៈពេល ១៤ថ្ងៃ ឬពីរសប្តាហ៍ ដូច្នេះមានន័យថា ប្រសិនបើជនជាតិចិនទាំង ៣នាក់នេះ ទើបតែទៅដល់ប្រទេសចិនក្នុងរយៈពេល៣ទៅ៤ថ្ងៃនេះ ហើយរកឃើញរោគសញ្ញាភ្លាម គឺមានន័យថា ពួកគេមាន វីរុសកូរ៉ូណាក្នុងខ្លួនតាំងពីនៅស្រុកខ្មែររួចទៅហើយ ហើយក៏មានលទ្ធភាពខ្ពស់ក្នុងចម្លងទៅមនុស្ស ផ្សេងទៀតដែរ។ ទាក់ទងនឹងករណីនេះ អគ្គនាយកក្រុមហ៊ុន ម៉េងលី ជេ. គួច អេឌ្យូខេសិន (J.Quach Education) លោកវេជ្ជបណ្ឌិត គួច ម៉េងលី មានប្រសាសន៍ថា លោកមិនជំទាស់ចំពោះការបកស្រាយរបស់ក្រសួងសុខាភិបាលនោះទេ ប៉ុន្តែលោកបញ្ជាក់ថា នៅពេលមេរោគអ្វីមួយឆ្លងចូលក្នុងខ្លួនមនុស្ស គឺមិនអាចចេញរោគសញ្ញាភ្លាមៗ នោះទេ។ លោកអះអាងថា ការចេញរោគសញ្ញា គឺអាចចាប់ពីថ្ងៃទី២ រហូតដល់ថ្ងៃទី១៤ បន្ទាប់ពីការឆ្លងមេរោគពីមនុស្សម្នាក់ទៅមនុស្សម្នាក់៖ » អាស៊ីសេរី បានព្យាយាមសុំការបញ្ជាក់បន្ថែមពីអ្នកនាំពាក្យក្រសួងសុខាភិបាលពីររូប គឺអ្នកស្រី ឱ វណ្ណឌីន និងលោក លី សូវ៉ាន់ ប៉ុន្តែពុំមានអ្នកទទួលទូរស័ព្ទនៅថ្ងៃទី៤ ខែកុម្ភៈ។ ជំងឺរលាកប្រព័ន្ធដង្ហើម ដែលបង្កដោយវីរុសកូរ៉ូណាថ្មីនេះ បានផ្ទុះឡើងនៅទីក្រុងវូហាន ខេត្តហ៊ូបេ (Hubei) ប្រទេសចិន ចាប់តាំងពីចុងខែធ្នូ ឆ្នាំ២០១៩។ គិតត្រឹមថ្ងៃទី៤ ខែកុម្ភៈ វីរុសកូរ៉ូណា បានសម្លាប់មនុស្ស ៤២៧នាក់ក្នុងប្រទេសចិន និងម្នាក់ទៀតនៅប្រទេសហ្វីលីពីន ហើយអ្នកឆ្លងវីរុសនេះ បានកើនដល់ជាង ២ម៉ឺនាក់ហើយ ។ រួមទាំងក្នុងប្រទេសចិនផង ករណីឆ្លងមេរោគនេះ បានរីករាលដាលដល់ប្រទេសចំនួន២៦។ រដ្ឋាភិបាលលោក ហ៊ុន សែន ពុំមានវិធានការបិទជើងហោះហើរ និងជម្លៀសនិស្សិតខ្មែរពីប្រទេស ចិន ដូចអ្វីដែលរដ្ឋាភិបាលប្រទេសមួយចំនួនកំពុងតែធ្វើនោះទេ ទោះបីជាអង្គការសុខភាពពិភពលោក ប្រកាសដាក់ករណីផ្ទុះរីករាលដាលនៃជំងឺរលាកផ្លូវដង្ហើមបង្កឡើងដោយមេរោគវីរុសកូរ៉ូណាប្រភេទថ្មីនេះ ជាបញ្ហាអាសន្នសាកលផ្នែកសុខភាពក៏ដោយ៕
|
2020-02-05T13:20:00+07:00
|
rfa.org
|
https://www.rfa.org/khmer/news/health/civil-society-still-skeptical-about-medical-capability-and-transparency-in-coronavirus-prevention-in-cambodia-02052020003856.html
|
466565a8-3626-4343-a0c7-695ff1064fec
|
សម្ដេចតេជោ ចង់ឃើញកូរ៉េជួយសាងសង់ស្ពានដែលធ្វើឡើងដោយកូរ៉ ជាពិសេសស្ពានឆ្លងកាត់ទន្លេមេគង្គ
|
សម្ដេចតេជោ ហ៊ុន សែន នាយករដ្ឋមន្ត្រីកម្ពុជាបានមានប្រសាសន៍ថា សម្ដេចចង់ឃើញ សាធារណរដ្ឋកូរ៉េ ជួយសាងសង់ ស្ពានដែលធ្វើឡើង ដោយសាធារណរដ្ឋកូរ៉ ជាពិសេសស្ពានឆ្លងកាត់ទន្លេមេគង្គ។ ក្នុងជំនួបពិក្សាការងារជាមួយលោក មូន ជេអ៊ីន ប្រធានាធិបតីនៃសាធារណរដ្ឋកូរ៉េខាងត្បូង កាលពីថ្ងៃទី៤ ខែកុម្ភៈ ឆ្នាំ២០២០ សម្តេចតេជោ ហ៊ុន សែន បានមានប្រសាសន៍ថា” សម្ដេចចង់ឃើញសាធារណរដ្ឋកូរ៉េ ជួយសាងសង់ ស្ពានដែលធ្វើឡើង ដោយសាធារណរដ្ឋកូរ៉ ជាពិសេសស្ពានឆ្លងកាត់ទន្លេមេគង្គ ត្បិតបច្ចុប្បន្នកម្ពុជា មានស្ពានមិត្តភាពកម្ពុជា ចិន ស្ពានមិត្តភាពកម្ពុជា ជប៉ុន។ ក្នុងន័យនេះសម្ដេចបាន ស្នើរឲ្យរដ្ឋាភិបាលកូរ៉េពិចារណាក្នុង ការជួយការកសាងស្ពាន នៅពេលខាងមុខផងដែរ”។ ពាក់ព័ន្ធជាមួយនឹងវិស័យហេដ្ឋារចនាសម្ព័ន្ធ សម្ដេចអរគុណដល់រដ្ឋាភិបាលកូរ៉េ ដែលបានជួយក្នុងការផ្ដល់ឥណទាន ដល់កម្ពុជា ជាពិសេសចាប់ពីឆ្នាំ ២០១៩ ដល់២០២០ មានការកើនឡើងពី៣៥០ ទៅ៧០០ លានដុល្លារសហរដ្ឋអាមេរិក ដែលនឹងជួយក្នុងការតភ្ជាប់នឹងពង្រឹងវិស័យហេដ្ឋារចនាសម្ព័ន្ធកម្ពុជាពីខេត្តមួយ ទៅខេត្តមួយ ដូចជាផ្លូវជាតិលេខ២២ និងផ្លូវជាតិលេខ២ និងផ្លូវជាតិលេខ៤៨ផងដែរ។ ពាក់ព័ន្ធជាមួយនឹងបញ្ហាធនធានមនុស្ស សម្ដេចតេជោ អរគុណដល់រដ្ឋាភិបាលកូរ៉េដែលបានផ្ដល់អាហារូបករណ៍ជូនដល់ និស្សិតកម្ពុជា។ សម្ដេចអរគុណដល់កូរ៉េដែលបានផ្ដល់ការគាំទ្រចំពោះពលករកម្ពុជានៅធ្វើការនៅកូរ៉េ ៕
|
2020-02-05T10:16:05+07:00
|
kbnnews.com
|
https://kbn.news/archives/149374
|
45c61c54-32dc-4c83-bac2-a9a2586cfa3a
|
និស្សិតខ្មែរ៣នាក់នៅវូហាន ចេញវីដេអូថា បច្ចុប្បន្ននេះខ្លួនមានសុខភាពល្អ ទទួលការយកចិត្តទុកដាក់ពីមន្រ្តីកម្ពុជា ហើយមិនមានឆ្លងជំងឺកូរ៉ូណានោះទេ (Video inside)
|
និស្សិតខ្មែរ៣នាក់ទៀត ដែលកំពុងសិក្សានៅទីក្រុងវូហាន ប្រទេសចិន ដែលជាទីក្រុងដំបូងដែលផ្ទុះជំងឺរលាកផ្លូវដង្ហើមកូរ៉ូណា នៅថ្ងៃទី០៤ ខែកុម្ភៈ ឆ្នាំ២០២០នេះ បានចេញវីដេអូមួយបញ្ជាក់ថា ពួកគេទាំងអស់គ្នានាពេលបច្ចុបន្ននេះ មានសុខភាពល្អធម្មតា ដោយមិនមាននរណាម្នាក់មានជំងឺរលាកផ្លូវដង្ហើមថ្មីកូរ៉ូណានោះទេ ហើយពេលនេះពួកគេកំពុងស្នាក់នៅសាលា ដោយកំពុងទទួលបានការយកចិត្តទុកដាក់យ៉ាងខ្លាំងពីមន្រ្តីកម្ពុជា។ សូមបញ្ជាក់ថា ទីក្រុងវូហាន ប្រទេសចិន គឺជាទីតាំងដែលផ្ទុះជំងឺរលាកផ្លូវដង្ហើមថ្មី (កូរ៉ូណា) មុនគេបង្អស់។ ប្រភពនៃជំងឺនេះ មិនទាន់មានការស្រាវជ្រាវ និងបញ្ជាក់ពិតប្រាកដនៅឡើយទេ ខណៈដែលអ្នកស្លាប់កើនឡើងដល់ ៤២៥នាក់ និងឆ្លងជំងឺនេះជាង២នាក់ ព្រមទាំងរីករាលដាលដល់២៤ប្រទេស នៅទូទាំងពិភពលោក។ ក្រសួងការបរទេស និងសហប្រតិបត្តិការអន្តរជាតិ បានឱ្យដឹងថា នាពេលបច្ចុប្បន្ននេះ ក្រុងវូហាន ដែលជាក្រុងធំទំនើប ដែលមានប្រជាជនរស់នៅច្រើនជាងគេលំដាប់ទី៧ នៅប្រទេសចិន មាននិស្សិតខ្មែរប្រមាណ២៣នាក់ កំពុងសិក្សា និងស្នាក់នៅទីនោះ។ ជាយ៉ាងនេះក្តី បើតាម លោក វ៉ាង វិនធាន (Wang Wentian) អគ្គរដ្ឋទូតចិនប្រចាំនៅកម្ពុជា គឺពេលនេះ រដ្ឋាភិបាលចិន នៅតែបន្តធានាពីសុវត្ថិភាព និងសុខភាពជូនពលរដ្ឋកម្ពុជាទាំងអស់ ដែលកំពុងរស់នៅក្នុងប្រទេសចិន និងផ្តល់ជំនួយជូនដល់ពលរដ្ឋខ្មែរទាំងនោះ រាល់មានតម្រូវការចាំបាច់៕
|
2020-02-05T06:45:00+07:00
|
freshnewsasia.com
|
https://m.freshnewsasia.com/index.php/en/localnews/147434-2020-02-04-16-45-14.html
|
08c9488c-0e72-450a-a7a1-a888de422629
|
អង្គការសុខភាពពិភពលោក WHO៖ វីរុសកូរ៉ូណាថ្មី មិនទាន់ក្លាយជា «ជំងឺរាតត្បាត នៅទូទាំងសកលលោក» ឡើយ
|
អង្គការសុខភាពពិភពលោក (WHO) នៅថ្ងៃអង្គារនេះ បាននិយាយថា វីរុសកូរ៉ូណា ដែលមានប្រភពមកពីទីក្រុងវូហាន ប្រទេសចិន មិនទាន់ក្លាយ ជា«ជំងឺរាតត្បាត នៅទូទាំងសកលលោក» នោះទេ។ នេះបើតាមការចេញផ្សាយដោយសារព័ត៌មាន BBC នៅថ្ងៃអង្គារ ទី០៤ ខែកុម្ភៈ ឆ្នាំ២០២០។ ការអះអាងខាងលើធ្វើឡើងដោយ លោកស្រី Sylvie Brian ជាប្រធានអង្គភាពបង្ការគ្រោះមហន្តរាយនៃជំងឺឆ្លងពិភពលោករបស់អង្គការ WHO។ ថ្លែងប្រាប់ អ្នកសារព័ត៌មាន លោកស្រី Briand បានគូសបញ្ជាក់ដូច្នេះថា៖ «បច្ចុប្បន្ន វីរុសកូណាថ្មី មិនទាន់ក្លាយជាជំងឺរាតត្បាតនៅទូទាំងសកលលោក នោះទេ...ប៉ុន្តែ ជាការពិតវីរុសនេះបានរីករាលដាលយ៉ាងឆាប់រហ័ស នៅខេត្ត Hubei ប្រទេសចិន»។ គួរជម្រាបថា នៅថ្ងៃអង្គារនេះដែរ ប្រទេសក្នុងតំបន់អាស៊ីអាគ្នេយ៍ចំនួនបី ដូចជាសិង្ហបុរី ម៉ាឡេស៊ី និងថៃ សុទ្ធតែអះអាងដូចៗគ្នាពីការរកឃើញករណីឆ្លងថ្មីនៃវីរុស កូរ៉ូណា នៅក្នុងប្រទេសរបស់ពួកគេ ក្នុងចំណោមពលរដ្ឋមិនធ្លាប់ធ្វើដំណើរទៅកាន់ប្រទេសចិន។ ចំណែកឯចំនួនអ្នកស្លាប់ ដោយសារវីរុសដ៏កាចសាហាវនេះវិញ បានកើនដល់ ៤២៥នាក់នៅចិនដីគោក និងម្នាក់នៅហុងកុង ហើយម្នាក់ទៀតនៅហ្វីលីពីន ខណៈចំនួនអ្នកឆ្លងមានច្រើនជាង ២០,០០០នាក់។ ១៖ ប្រទេសចិនឆ្លង ២០,៤៣៨ករណី និងបាត់បង់ជីវិត ៤២៥នាក់ ២៖ ទីក្រុងហុងកុង ១៥ករណីឆ្លង និងស្លាប់ម្នាក់ ៣៖ ទីក្រុងម៉ាកាវ ០៨ករណីឆ្លង ៤៖ កោះតៃវ៉ាន់ ១០ករណីឆ្លង ៥៖ ប្រទេសជប៉ុន ២០ករណីឆ្លង ៦៖ ប្រទេសថៃ ២៥ករណីឆ្លង ៧៖ ប្រទេសសិង្ហបុរី ២៤ករណីឆ្លង ៨៖ ប្រទេសកូរ៉េខាងត្បូង ១៦ករណីឆ្លង ៩៖ ប្រទេសអូស្ត្រាលី ១២ករណីឆ្លង ១០៖ សហរដ្ឋអាមេរិក ១១ករណីឆ្លង ១១៖ ប្រទេសអាល្លឺម៉ង់ ១២ករណីឆ្លង ១២៖ ប្រទេសម៉ាឡេស៊ី ១០ករណីឆ្លង ១៣៖ ប្រទេសវៀតណាម ១០ករណីឆ្លង ១៤៖ ប្រទេសបារាំង ០៦ករណីឆ្លង ១៥៖ ប្រទេសអេមីរ៉ាត់អារ៉ាប់រួម ០៥ករណីឆ្លង ១៦៖ ប្រទេសកាណាដា ០៤ករណីឆ្លង ១៧៖ ប្រទេសអ៊ីតាលី ០២ករណីឆ្លង ១៨៖ ចក្រភពអង់គ្លេស ០២ករណីឆ្លង ១៩៖ ប្រទេសរុស្ស៉ី ០២ករណីឆ្លង ២០៖ ប្រទេសកម្ពុជា ០១ករណីឆ្លង ២១៖ ប្រទេសនេប៉ាល់ ០១ករណីឆ្លង ២២៖ ប្រទេសហ្វីលីពីន ០២ករណីឆ្លង និងស្លាប់ម្នាក់ ២៣៖ ប្រទេសស្រីលង្កា ០១ករណីឆ្លង ២៤៖ ប្រទេសឥណ្ឌា ០៣ករណីឆ្លង ២៥៖ ប្រទេសហ្វាំងឡង់ ០១ករណីឆ្លង ២៦៖ ប្រទេសស៊ុយអែត ០១ករណីឆ្លង ២៧៖ ប្រទេសអេស្ប៉ាញ ០១ករណីឆ្លង ២៨៖ ប្រទេសប៊ែលហ្សិក ០១ករណីឆ្លង តួលេខខាងលើ គឺគិតត្រឹមម៉ោង ៨៖៤០នាទីយប់ ថ្ងៃអង្គារ ទី០៤ ខែកុម្ភៈ ឆ្នាំ២០២០៕
|
2020-02-05T03:50:00+07:00
|
freshnewsasia.com
|
https://m.freshnewsasia.com/index.php/en/internationalnews/147426-2020-02-04-13-50-03.html
|
37121596-7475-4213-a29e-2d11547f4d30
|
គូបាកោតសរសើររាជរដ្ឋាភិបាលកម្ពុជា ចំពោះការខិតខំប្រឹងប្រែង និងចាត់វិធានការឆ្លើយតបទប់ស្កាត់ជំងឺផ្លូវដង្ហើមកូរ៉ូណា
|
លោកស្រី Liurka Rodriguez Barrios ឯកអគ្គរដ្ឋទូតវិសាមញ្ញ និងពេញសមត្ថភាពនៃសាធារណរដ្ឋគូបាប្រចាំកម្ពុជា បានថ្លែងកោតសរសើររាជរដ្ឋាភិបាលកម្ពុជា ដែលខិតខំប្រឹងប្រែងចាត់វិធានការឆ្លើយតប ទប់ស្កាត់ការរីករាលដាលជំងឺរលាកសួតប្រភេទកូរ៉ូណាវីរុស ពីទីក្រុងវូហាន ប្រទេសចិនចូលមកកម្ពុជា។ ជាពិសេសឆ្លើយតប និងបានជូនព័ត៌មានលម្អិត ជូនទៅដល់ដៃប្រជាពលរដ្ឋពីវិធានការ ទោះបីជាមានព័ត៌មាន Fake news បំពុលសង្គមច្រើនក៏ដោយ តែបានឆ្លើយតបទាន់ពេលវេលា ដើម្បីកុំឱ្យប្រជាពលរដ្ឋភ័យខ្លាច។ ការថ្លែងបែបនេះ របស់លោកស្រី ក្នុងឱកាសចូលជួបសម្ដែងការគួរសម និងពិភាក្សាការងារជាមួយរដ្ឋមន្ដ្រីក្រសួងសុខាភិបាល លោកសាស្ដ្រាចារ្យ ម៉ម ប៊ុនហេង នៅថ្ងៃទី០៤ ខែកុម្ភៈ ឆ្នាំ២០២០នេះ នៅទីស្ដីការក្រសួង។ ក្នុងឱកាសនោះ លោកស្រី Liurka Rodriguez Barrios បានថ្លែងថា គូបានឹងបន្ដពង្រឹងកិច្ចសហការប្រតិបត្ដិការជាមួយកម្ពុជា កាន់តែស្អិតរមួតបន្ថែមទៀត ជាពិសេសនឹងបន្ដបណ្ដុះបណ្ដាលធនធានមនុស្ស ក្នុងវិស័យសុខាភិបាល ឱ្យកាន់តែល្អប្រសើរឡើង។ ជាការឆ្លើយតប រដ្ឋមន្ត្រីក្រសួងសុខាភិបាល លោកសាស្ត្រាចារ្យ ម៉ម ប៊ុនហេង បានថ្លែងអំណរគុណសាធារណរដ្ឋគូបា ដែលបានជួយកម្ពុជាកន្លង ជាពិសេសក្នុងគ្រាក្រីក្រលំបាក ទើបរួចផុតពីរបបប្រល័យពូជសាសន៍ប៉ុលពត បានជួយជ្រោមជ្រែងឧបត្ថម្ភគាំទ្រ និងបណ្ដុះបណ្ដាលធនធានមនុស្ស ក្នុងវិស័យសុខាភិបាល បានយ៉ាងល្អប្រសើរ ព្រមទាំងដឹកនាំក្រុមគ្រូពេទ្យរបស់ប្រទេសខ្លួនមកផ្ទាល់ ដើម្បីបណ្តុះបណ្តល និងផ្តល់ឱកាសឲ្យនិស្សិត និងបុគ្គលិកយើងទៅសិក្សាស្រាវជ្រាវ នៅប្រទេសរបស់ខ្លួន។ រដ្ឋមន្ត្រី ម៉ម ប៊ុនហេង ថ្លែងបន្តថា នេះជាឱកាសមួយដ៏ល្អបន្ថែមទៀត ដែលសាធារណរដ្ឋគូបា មកបន្តពង្រឹងកិច្ចសហប្រតិបត្តិការជាមួយកម្ពុជា ជាពិសេសផ្តោតលើវិស័យសុខាភិបាល ដែលនឹងផ្តល់ឱកាសឱ្យនិស្សិតរបស់យើង បានទៅសិក្សាជំនាញ និងទទួលបានបទពិសោធន៍ មកបម្រើសេវាជូនប្រជាពលរដ្ឋយើង ឲ្យកាន់តែប្រសើរបន្ថែមទៀត៕
|
2020-02-05T00:22:00+07:00
|
freshnewsasia.com
|
https://m.freshnewsasia.com/index.php/en/localnews/147389-2020-02-04-10-22-14.html
|
a6e5cdfe-1044-44d2-837a-4e3013186542
|
នៅវៀតណាម អ្នកជំងឺវីរុសកូរ៉ូណាសរុប៣នាក់ហើយ ត្រូវបានព្យាបាលជាសះស្បើយ និងអនុញ្ញាតឲ្យចេញពីមន្ទីរពេទ្យ (Video inside)
|
នៅវៀតណាម អ្នកជំងឺវីរុសផ្លូវដង្ហើម «កូរ៉ូណា» ប្រភេទថ្មី ដែលមានប្រភពចេញពីក្រុង Wuhan ប្រទេសចិន សរុបចំនួន៣នាក់ ហើយ ត្រូវបានព្យាយាមជាសះស្បើយ និងអនុញ្ញាតឲ្យចេញពីមន្ទីរពេទ្យ។ នេះបើតាមការដកស្រង់ការផ្សាយពីសារព័ត៌មាន VN Express នៅរសៀលថ្ងៃអង្គារ ទី០៤ ខែកុម្ភៈ ឆ្នាំ២០២០។ អ្នកទាំង៣នោះ រួមមានស្រ្តីជនជាតិវៀតណាមម្នាក់ ដែលត្រូវបានបញ្ជូនឲ្យទៅសិក្សាវគ្គបំប៉នការងារ នៅទីក្រុង Wuhan រយៈពេល ២ខែ បុរសជនជាតិចិនម្នាក់ដែលឆ្លងពីឪពុករបស់ខ្លួន ខណៈឪពុកនោះបានមកកាន់វៀតណាម ដោយចេញពីក្រុង Wuhan ខណៈបុគ្គលទីបីគឺជា ស្រ្តីអាយុ២៥ឆ្នាំម្នាក់ ដែលជាអ្នកទទួលភ្ញៀវនៅសណ្ឋាគារមួយកន្លែងក្នុងក្រុង Nha Trang ដែលឪពុក-កូនជនជាតិចិនទាំងពីរនាក់ បានចូល ស្នាក់នៅ។ យ៉ាងណាមិញ បុរសជនជាតិចិនដែលមានឈ្មោះថា Li Zichao បើទោះបីជាត្រូវបានក្រុមគ្រូពេទ្យវៀតណាមអនុញ្ញាតឲ្យចេញពី មន្ទីរពេទ្យក៏ ដោយ លោកចង់នៅរង់ចាំមើលថែឪពុក ដែលកំពុងស្ថិតក្រោមការព្យាយាមនៅឡើយសិន។ គួរជម្រាបថា គិតត្រឹមរសៀលថ្ងៃអង្គារនេះ វៀតណាមមានករណីអ្នកបានឆ្លងវីរុសកូរ៉ូណាប្រភេទថ្មី ចំនួន១០ករណី ក្នុងនោះរួមមានពលរដ្ឋ អាមេរិកដែលមានដើមកំណើតវៀតណាមម្នាក់ ដែលគាត់បានឆ្លងកាត់ទីក្រុង Wuhan ក្នុងកំឡុងការធ្វើដំណើរពីសហរដ្ឋអាមេរិកឆ្ពោះមក កាន់ប្រទេសវៀតណាម ព្រមទាំងបុគ្គលិកក្រុមហ៊ុនមួយជាជនជាតិវៀតណាមចំនួន៦នាក់ ដែលត្រឡប់មកពី Wuhan និងឪពុក-កូនជនជាតិ ចិនទាំងពីរនាក់ ប៉ុន្តែ៣នាក់ត្រូវបានជាសះស្បើយ៕
|
2020-02-04T22:48:00+07:00
|
freshnewsasia.com
|
https://m.freshnewsasia.com/index.php/en/internationalnews/147382-2020-02-04-08-48-25.html
|
9554ffac-757c-4818-a0d6-11a8ea8c6478
|
សម្តេចតេជោ ហ៊ុន សែន៖ ជំងឺផ្លូវដង្ហើម «កូរ៉ូណា» ជាបញ្ហាពិភពលោកទាំងមូល ដែលត្រូវរួមគ្នាដោះស្រាយ (Video inside)
|
សម្តេចតេជោ ហ៊ុន សែន នាយករដ្ឋមន្ត្រីកម្ពុជា បានលើកឡើងថា ជំងឺផ្លូវដង្ហើមបង្កឡើងដោយមេរោគ ដែលកំពុងរីករាតត្បាតយ៉ាងខ្លាំងនោះ មិនមែនជាបញ្ហាសម្រាប់តែចិននោះទេ គឺជាបញ្ហារបស់ពិភពលោកទាំងមូល ដែលត្រូវរួមគ្នាដោះស្រាយ។ សម្តេចតេជោនាយករដ្ឋមន្ត្រី បានគូសបញ្ជាក់បែបនេះ ក្នុងជំនួបពិភាក្សាការងារជាមួយលោកស្រី ហាក់ ចាហានមូន (Hak Ja Han Moon) ស្ថាបនិកអង្គការសហព័ន្ធសន្តិភាពសកល មុនពេលអញ្ជើញចូលរួមបើកកិច្ចប្រជុំកំពូលពិភពលោកឆ្នាំ២០២០ នៅព្រឹកថ្ងៃទី០៤ ខែកុម្ភៈ ឆ្នាំ២០២០នេះ នៅទីក្រុងសេអ៊ូល ប្រទេសកូរ៉េខាងត្បូង។ ជំងឺផ្លូវដង្ហើមបង្កឡើងដោយមេរោគ ដែលផ្តើមចេញពីទីក្រុងវូហាន ខេត្តហ៊ូប៉ី ប្រទេសចិន បានកើតមានទៅលើមនុស្សប្រមាណ ២០,៦២៨នាក់ និងស្លាប់បាត់បង់ជីវិត ៤២៧នាក់។ ជាមួយគ្នានេះ អ្នកកើតជំងឺ ៦៣២នាក់ ត្រូវបានព្យាបាលឱ្យជាសះស្បើយ។ ក្រៅពីប្រទេសចិន ជំងឺនេះ បានរីករាលដាលទៅដល់ប្រទេសចំនួន២៣ផ្សេងទៀត មាននៅតំបន់អាស៊ី អឺរ៉ុប អាហ្រ្វិក និងអូស្ត្រាលី។ រដ្ឋាភិបាលចិន បាននិងកំពុងប្រយុទ្ធប្រឆាំងជាខ្លាំងជាមួយនឹងការរីករាតត្បាតនៃជំងឺនេះ។ បើទោះបីជាជំងឺផ្លូវដង្ហើមថ្មី កំពុងរាតត្បាតខ្លាំងយ៉ាងណាក្តី តែការអន្តរាគមន៍ពីអង្គការអន្តរជាតិ និងបណ្តាប្រទេសនានាហាក់មិនទាន់មានសភាពផុលផុសនៅឡើយនោះទេ។ សម្តេចតេជោ ហ៊ុន សែន បានថ្លែងទៅកាន់លោកស្រីប្រធានស្ថាបនិកអង្គការសហព័ន្ធសន្តិភាពសកលថា ការផ្ទុះឡើងនៃជំងឺផ្លូវដង្ហើម មិនមែនជាកង្វល់សម្រាប់តែប្រទេសចិននោះទេ គឺជាកង្វល់របស់ពិភពលោកទាំងមូល ដែលត្រូវរួមគ្នារកវិធីដោះស្រាយ។ យោងតាមការចេញផ្សាយនៅលើទំព័រ Facebook សម្តេចតេជោ ហ៊ុន សែន បានបញ្ជាក់យ៉ាងដូច្នេះថា ។ សម្តេចតេជោ ហ៊ុន សែន បានបញ្ជាក់ទៅកាន់លោកស្រី ហាក់ ចាហានមូន ទៀតថា ការផ្ទុះជំងឺប្រភេទថ្មីនេះ មិនមែនជាឧបសគ្គសម្រាប់សម្តេចនោះទេ ហើយសម្តេចមានឆន្ទៈពិតប្រាកដជាមួយមេដឹកនាំពិភពលោក ក្នុងការរួមគ្នាដោះស្រាយលើបញ្ហាដែលកើតមានឡើងនេះ។ សម្តេចតេជោ ហ៊ុន សែន ក្នុងសន្និសីទព័ត៌មានកាលពីថ្ងៃទី៣០ ខែមករា ឆ្នាំ២០២០កន្លងទៅ បានកោតសរសើររដ្ឋាភិបាលចិន ដែលមានទំនួលខុសត្រូវខ្ពស់ក្នុងការប្រយុទ្ធប្រឆាំង និងទប់ស្កាត់ជំងឺប្រភេទថ្មីនេះ។ រដ្ឋាភិបាលចិន មិនត្រឹមតែទប់ស្កាត់មិនឱ្យរីកសាយភាយក្នុងប្រទេសចិនទេ តែបានទប់ស្កាត់កុំឱ្យរីករាលដាលទៅកាន់ពិភពលោកផងដែរ ដោយបិទជើងហោះហើរ និងបិទរាល់មធ្យោបាយធ្វើដំណើរចេញពីទីក្រុងវូហាន ទៅកាន់តំបន់ដទៃទៀត៕
|
2020-02-04T22:05:00+07:00
|
freshnewsasia.com
|
https://m.freshnewsasia.com/index.php/en/localnews/147373-2020-02-04-08-05-53.html
|
6cea1462-7298-4b37-a7c5-1bba62c3bafc
|
អ្នកជំងឺឆ្លងវីរុសកូរ៉ូណានៅ Wuhan ចាប់ផ្តើមចូលទៅទទួលការព្យាបាលនៅមន្ទីរពេទ្យថ្មី ដែលទើបបើកដំណើរការ (Video inside)
|
នៅថ្ងៃអង្គារ ទី០៤ ខែកុម្ភៈ ឆ្នាំ២០២០នេះ អ្នកជំងឺឆ្លងវីរុសកូរ៉ូណាមួយចំនួន បានទៅដល់មន្ទីរពេទ្យធំថ្មីមួយ ដែលរដ្ឋាភិបាលចិនទើបតែបើកសម្ពោធជាផ្លូវការ ក្រោយពីបានព្យាយាមសាងសង់ទាំងយប់ទាំងថ្ងៃអស់ ១០ថ្ងៃមកនេះ នៅទីក្រុងវូហាន (Wuhan) របស់ខេត្តហ៊ូប៉ី (Hubei)។ នេះបើតាមការចេញផ្សាយដោយសារព័ត៌មាន CNA។ មន្ទីរពេទ្យខាងលើនេះមានឈ្មោះថា ហួសិនសាន (Houshenshan) ជាមន្ទីរពេទ្យធំមួយក្នុងចំណោម ២ ដែលរដ្ឋាភិបាលចិនបានសម្រេចឲ្យធ្វើការសាងសង់យ៉ាងបន្ទាន់បំផុត នៅក្នុងទីក្រុងវូហាន ដើម្បីទទួលអ្នកឆ្លងវីរុសផ្លូវដង្ហើមកូរ៉ូណាថ្មី ដែលបាននិងកំពុងកើនឡើងឥតឈប់ឈរ។ គួរបញ្ជាក់ថា នៅព្រឹកថ្ងៃអង្គារនេះអ្នកជំងឺឆ្លងវីរុសកកូរ៉ូណាថ្មីចំនួន ០៥នាក់ បានមកដល់មន្ទីរពេទ្យហួសិនសានមុនគេ។ មន្ទីរពេទ្យហួសិនសាន ក៏ដូចជាមន្ទីរពេទ្យមួយទៀត ដែលនឹងត្រូវបើកដំណើរការប៉ុន្មានថ្ងៃខាងមុខ គឺឡៃសិនសាន (Leishenshan) មានគ្រែសម្រាប់អ្នកជំងឺសម្រាកព្យាបាលសរុបចូលគ្នាជាង ២,០០០គ្រែឯណោះ។ មន្ទីរពេទ្យទទាំងពីរនេះត្រូវបានដាក់ឲ្យ ស្ថិតក្រោមការគ្រប់គ្រងរបស់យោធា និងមន្ត្រីសុខាភិបាលចិនតែម្តង។ ប្រទេសចិនឆ្លង ២០,៤៣៨ករណី និងបាត់បង់ជីវិត ៤២៥នាក់ ទីក្រុងហុងកុង ១៥ករណីឆ្លង និងស្លាប់ម្នាក់ ទីក្រុងម៉ាកាវ ០៨ករណីឆ្លង កោះតៃវ៉ាន់ ១០ករណីឆ្លង ប្រទេសជប៉ុន ២០ករណីឆ្លង ប្រទេសថៃ ១៩ករណីឆ្លង ប្រទេសសិង្ហបុរី ១៨ករណីឆ្លង ប្រទេសកូរ៉េខាងត្បូង ១៥ករណីឆ្លង ប្រទេសអូស្ត្រាលី ១២ករណីឆ្លង សហរដ្ឋអាមេរិក ១១ករណីឆ្លង ប្រទេសអាល្លឺម៉ង់ ១២ករណីឆ្លង ប្រទេសម៉ាឡេស៊ី ០៨ករណីឆ្លង ប្រទេសវៀតណាម ០៨ករណីឆ្លង ប្រទេសបារាំង ០៦ករណីឆ្លង ប្រទេសអេមីរ៉ាត់អារ៉ាប់រួម ០៥ករណីឆ្លង ប្រទេសកាណាដា ០៤ករណីឆ្លង ប្រទេសអ៊ីតាលី ០២ករណីឆ្លង ចក្រភពអង់គ្លេស ០២ករណីឆ្លង ប្រទេសរុស្ស៉ី ០២ករណីឆ្លង ប្រទេសកម្ពុជា ០១ករណីឆ្លង ប្រទេសនេប៉ាល់ ០១ករណីឆ្លង ប្រទេសហ្វីលីពីន ០២ករណីឆ្លង និងស្លាប់ម្នាក់ ប្រទេសស្រីលង្កា ០១ករណីឆ្លង ប្រទេសឥណ្ឌា ០៣ករណីឆ្លង ប្រទេសហ្វាំងឡង់ ០១ករណីឆ្លង ប្រទេសស៊ុយអែត ០១ករណីឆ្លង ប្រទេសអេស្ប៉ាញ ០១ករណីឆ្លង តួលេខខាងលើ គឺគិតត្រឹមម៉ោង ១២៖៣៥នាទីរសៀលថ្ងៃអង្គារ ទី០៤ ខែកុម្ភៈ ឆ្នាំ២០២០៕
|
2020-02-04T19:46:00+07:00
|
freshnewsasia.com
|
https://m.freshnewsasia.com/index.php/en/internationalnews/147360-2020-02-04-05-46-16.html
|
f82ca29c-1db8-4b81-98ef-20cc3b1b89e6
|
ប្រជាជនចិនរំជួលចិត្តពេលលឺសម្តីរបស់សម្តេចតេជោ ហ៊ុន សែន ចង់ទៅកាន់ទីក្រុងវូហាន កន្លែងផ្ទុះជំងឺរលាកសួតកូរ៉ូណា (Video inside)
|
ការប្រកាសពីបំណងទៅសួរសុខទុក្ខនិស្សិតខ្មែរ នៅទីក្រុងវូហាន ខេត្តហ៊ូប៉ី ប្រទេសចិន ប្រសិនបើរដ្ឋាភិបាលចិនអនុញ្ញាតរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា មិនត្រឹមតែបានធ្វើឲ្យប្រជាជនកម្ពុជា មានការរំភើបចិត្តប៉ុណ្ណោះទេ នៅពេលនេះក៏បានធ្វើប្រជាជនចិន ដែលកំពុងយាយីដោយជំងឺរលាក សួតកូរ៉ូណា រំជួលចិត្តផងដែរ ព្រោះតែបានលឺផ្ទាល់ត្រចៀកថា «សម្តេចតេជោ ហ៊ុន សែន ពិតជាមេដឹកនាំដែលរួមចិត្តថ្លើមតែមួយ ជាមួយប្រទេសចិនប្រាកដមែន»។ ជាក់ស្តែងព័ត៌មានស្តីពីការប្រកាសថា នឹងទៅសួរសុខទុក្ខនិស្សិតខ្មែរ នៅទីក្រុងវូហាន ខេត្តហ៊ូប៉ី ប្រទេសចិន ប្រសិនបើរដ្ឋាភិបាលចិនអនុញ្ញាត កាលពីយប់ថ្ងៃទី០៣ ខែកុម្ភៈ ឆ្នាំ២០២០ ពេលសម្តេចជួបសំណេះសំណាលជាមួយប្រជាពលរដ្ឋខ្មែរ នៅប្រទេសកូរ៉េខាងត្បូង ត្រូវបានបណ្តាញផ្សព្វផ្សាយព័ត៌មានចិន ធ្វើការផ្សព្វផ្សាយដល់ប្រទេសចិនផងដែរ។ ការប្រកាសនេះធ្វើឡើង ស្របពេលដែលប្រជាជនចិន ជាង១៤០០លាននាក់ កំពុងមានទុក្ខដោយជំងឺរលាកសួត បង្កដោយវីរុសកូរ៉ូណា យាយី ហើយមានប្រទេសជាង៧០ប្រកាសជំហរមិនស្វាគមន៍ ចំពោះប្រជាជនចិនចូលទៅប្រទេសរបស់ពួកគេ ប៉ុន្តែផ្ទុយទៅវិញសម្តេចតេជោ ហ៊ុន សែន នាយករដ្ឋមន្ត្រីនៃម្ពុជា មិនត្រឹមតែមិនផ្អាកជើងហោះហើរពីចិនមកកម្ពុជានោះទេ សម្តេចថែមទាំងប្រកាសថា នឹងទៅសួរសុខទុក្ខនិស្សិតខ្មែរ នៅអ៊ូហានថែមទៀត ដែលទង្វើរនេះធ្វើឱ្យប្រជាជនចិនរាប់សែននាក់រំជួលចិត្ត។ យោងតាមសារព័ត៌មានចិន The Cambodia China Times ចេញផ្សាយ និងសារព័ត៌ភាសាចិន The Commercial News ក្នុងប្រទេសកម្ពុជា នៅល្ងាចថ្ងៃទី៣ ខែកុម្ភៈ ឆ្នាំ២០២០ បានចេញផ្សាយក្នុងបណ្តាញ Wechat ផ្លូវការរបស់ខ្លួនថា សម្តេច ហ៊ុន សែន នឹងទៅសួរសុខទុក្ខនិស្សិតខ្មែរនៅអ៊ូហាន ប្រសិនបើរដ្ឋាភិបាលចិនអនុញ្ញាត។ គិតត្រឹមថ្ងៃទី៤ កុម្ភៈ ឆ្នាំ២០២០នេះ អត្ថបទសារព័ត័មានជាភាសាចិន របស់ The Commercial News ដែលបានចុះផ្សាយនោះ មានអ្នកចូលទស្សនាទៅដល់ជិត១០ម៉ឺននាក់ភាគច្រើន ជាជនជាតិចិន។ ពួកគាគ់ភាគច្រើនបានបញ្ចេញមតិ នៅខាងក្រោមអត្ថបទ ដោយសំដែងនៅក្តីរំភើប និងគោរពស្រលាញ់សម្តេច ហ៊ុន សែន។ ជនជាតិចិនខ្លះយល់ឃើញថា សម្តេច ហ៊ុន សែន សម្តែងឥរិយាបថបែបនេះ «ពិតជាមានតំលៃណាស់» និងជាសញ្ញាប្រាប់ទៅពិភពលោកថា «កម្ពុជានៅឈរជាមួយចិនជានិច្ច» ទោះក្នុងកាលៈទេសៈណាក៏ដោយ។ ជនជាតិចិនម្នាក់បានបញ្ជេញមតិដូច្នេះថា «សូមផ្តល់យោបល់ទៅសម្តេច យល់ល្អកុំទៅអី ត្រូវគិតពីសុវត្តិភាពជាចំបងទឹកចិត្តរបស់សម្តេចនាយករដ្ឋមន្រ្តី ហ៊ុន សែន ខ្ញុំគិតថាបងប្អូនប្រជាជនខ្មែរ ប្រាកដជាយល់ច្បាស់។ ក្នុងនាមជាប្រជាជនចិនម្នាក់ ខ្ញុំពិតជាអគុណសម្តេចនាយករដ្ឋមន្រ្តី ហ៊ុន សែន ដែលរួមចិត្តថ្លើមតែមួយជាមួយប្រទេសចិន»។ មិនខុសពីមតិខាងលើ សម្រាប់ជនជាតិចិនម្នាក់ទៀត បានសរសេរថា «សម្តេចនាយករដ្ឋមន្រ្តី ហ៊ុន សែន ជាថ្នាក់ដឹកនាំប្រទេសកម្ពុជា សម្តេចទៅអ៊ូហាន ត្រូវតែគិតពីសុវត្ថិភាពផង។ ក្នុងនាមជាប្រជាជនចិនម្នាក់ ខ្ញុំពិតកោតស្ញប់ស្ញែង ចំពោះសម្តេចនាយករដ្ឋមន្រ្តីណាស់ លោកពិតជាមិត្តមហិមាណាស់ សូមជូនពរមិត្តភាពប្រទេសទាំងពីរម៉ឺនឆ្នាំ»។ ចំណែកអ្នកខ្លះសរសរថា «នៅពេលអាមេរិក និងលោកខាងលិចបិទទ្វារយ៉ាងជិត មិនឲ្យប្រជាជនយើងទៅប្រទេសគេ ហើយមានប្រទេសជាង៧០ផ្សេងទៀត មិនស្វាគមន៍ពួកយើង សម្តេចនាយករដ្ឋមន្រ្តីហ៊ុន សែន សម្តែងឥរិយាបថបែបនេះ ពិតជាមានតំលៃណាស់។ គាត់បានប្រាប់ទៅពិភពលោកទាំងមូលថា "គាត់ឈរជាមួយចិនជានិច្ច"។ ក្នុងនាមជាប្រជាជនចិនម្នាក់ ពួកយើងគួរដឹងច្បាស់ ពួកយើងត្រូវសំដែងឥរិយាបថបែបណាហើយ»។ រីឯជនជាតិចិនម្នាក់ទៀតបានសរសេរថា «សម្តេចនាយករដ្ឋមន្រ្តី ហ៊ុន សែន សម្តែងឥរិយាបថបែបនេះ ក្នុងនាមជាប្រជាជនចិនម្នាក់ ខ្ញុំពិតជារំភើបណាស់ ធ្វើឱ្យយើងខ្ញុំមានអារម្មណ៍ថា "កក់ក្តៅណាស់" ។ ខ្ញុំក៏សូមពរឱ្យប្រជាជនចិន ដែលរស់នៅប្រទេសកម្ពុជា នៅពេលដែលចប់ចូលឆ្នាំចិន ហើយត្រឡប់មកខ្មែរវិញ ត្រូវតែនៅឱ្យឆ្ងាយពីគេមួយរយៈសិន ជៀសវាងមានជំងឺជាប់ខ្លួន ដែលធ្វើឱ្យឆ្លងដល់ប្រជាជនកម្ពុជា»។ សូមរំលឹកថា ក្នុងឱកាសអញ្ជើញចូលរួមក្នុងពិធីសំណេះសំណាលជាមួយប្រជាពលរដ្ឋខ្មែរ នៅប្រទេសកូរ៉េខាងត្បូង នាល្ងាច ថ្ងៃទី០៣ ខែកុម្ភៈ ឆ្នាំ២០២០ សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានប្រកាសថា សម្តេចនឹងទៅសួរសុខទុក្ខនិស្សិតខ្មែរ នៅទីក្រុងវូហាន ខេត្តហ៊ូប៉ី ប្រទេសចិន ប្រសិនបើរដ្ឋាភិបាលចិនអនុញ្ញាត។ ការប្រកាសនេះបានឆ្លើយតបនឹងក្រុមប្រឆាំងមួយចំនួន ដែលបានលើកឡើងតាមបណ្តាញសង្គម ដោយទាមទារឱ្យសម្តេចទៅសួរសុខទុក្ខនិស្សិតខ្មែរ នៅក្រុងវូហាន ប្រទេសចិន។ សម្តេចតេជោ ហ៊ុន សែន បានបញ្ជាក់យ៉ាងដូច្នេះថា ។ តាមរបាយការណ៍របស់ក្រសួងការបរទេស និងសហប្រតិបត្តិការអន្តរជាតិ បានឱ្យដឹងថា នាពេលបច្ចុប្បន្ននេះ ក្រុងវូហាន ដែលជាក្រុងធំទំនើប ដែលមានប្រជាជនរស់នៅច្រើនជាងគេលំដាប់ទី៧ នៅប្រទេសចិន មាននិស្សិតខ្មែរប្រមាណ២៣នាក់ កំពុងសិក្សា។ នៅព្រឹកថ្ងៃទី០៤ ខែកុម្ភៈនេះ អាជ្ញាធរសុខាភិបាលរបស់ចិន បានប្រកាសឲ្យដឹងនៅព្រឹកថ្ងៃអង្គារ៍នេះថា ចំនួនមនុស្សស្លាប់ដោយសារវីរុសផ្លូវដង្ហើម កូរ៉ូណាថ្មី (Coronavirus) បានកើនឡើងដល់ ៤២៥នាក់ហើយ ខណៈមនុស្សចំនួនជាង២ម៉ឺននាក់ទៀតឆ្លង។ បើតាមអាជ្ញាធរសុខាភិបាលរបស់ចិន បានរាយការណ៍ថា មានមនុស្ស៦៤នាក់ទៀតបានស្លាប់ ធ្វើឲ្យចំនួនកើនដល់៤២៥នាក់ និងមនុស្សចំនួន៣២៣៥ទៀតបានឆ្លង ដែលជាហេតុធ្វើឲ្យអ្នកឆ្លងនៅទូទាំងពិភពលោក កើនរហូតដល់២០៤៣៨ករណី៕
|
2020-02-04T17:18:00+07:00
|
freshnewsasia.com
|
https://m.freshnewsasia.com/index.php/en/localnews/147334-2020-02-04-03-18-59.html
|
0d13b14f-a750-4d5f-912e-93cc1e6cf8c0
|
ក្រសួងសុខាភិបាលបង្កើនការយកចិត្តទុកដាក់ទៅលើការបង្ការវីរុសកូរ៉ូណា
|
សង្គមស៊ីវិលចង់ឲ្យរដ្ឋាភិបាលបង្កើនការយកចិត្តទុកដាក់ និងមានវិធានការជាក់លាក់ទៅលើការបង្ការជំងឺឆ្លងដែលបង្កដោយវីរុសកូរ៉ូណាថ្មី ដើម្បីឲ្យប្រជាពលរដ្ឋមានទំនុកចិត្ត។ ប៉ុន្តែមន្ត្រីក្រសួងសុខាភិបាលអះអាងថាខ្លួនកំពុងគិតគូរអំពីរឿងនេះ ដោយបានដាក់ពង្រាយបុគ្គលិកពេទ្យជិត (៣០០០) នាក់នៅតាមច្រកចេញចូលក្នុងប្រទេសទាំងអស់ ដែលនៅជាប់ប្រទេសវៀតណាម ឡាវ និងថៃ។ សង្គមស៊ីវិលសម្ដែងក្ដីបារម្ភអំពីភ្ញៀវទេសចរចិន ដែលបន្តធ្វើដំណើរចូលមកកម្ពុជា ក្នុងខណៈជំងឺរលាកផ្លូវដង្ហើមដែលបង្កដោយវីរុសកូរ៉ូណាថ្មីនេះ កំពុងរីករាលដាលខ្លាំង ប៉ុន្តែកម្ពុជាហាក់មិនសូវយកចិត្តទុកដាក់ទៅលើការឆ្លងវីរុសនេះទេ។ ប្រធានមជ្ឈមណ្ឌលប្រជាពលរដ្ឋ ដើម្បីអភិវឌ្ឍន៍និងសន្តិភាពលោក យង់ គឹមអេង ប្រាប់អាស៊ីសេរីនៅថ្ងៃទី៣ ខែកុម្ភៈថា ក្រសួងសុខាភិបាលគួរយកចិត្តទុកដាក់បន្ថែមទៀត ទៅលើការត្រួតពិនិត្យអ្នកឆ្លងជំងឺរលាកផ្លូវដង្ហើមនេះ ដើម្បីធ្វើឲ្យប្រជាពលរដ្ឋខ្មែរមានទំនុកចិត្តចំពោះវិធានការរបស់របស់រដ្ឋាភិបាល៖ « » ការលើកឡើងនេះបន្ទាប់ពីសារព័ត៌មានចិនមួយមានឈ្មោះថា The Cambodia China Times បានចេញផ្សាយកាលពីថ្ងៃទី២ ខែកុម្ភៈថា ជនជាតិចិន ៣នាក់ ដែលបានចាកចេញពីប្រទេសកម្ពុជា ត្រូវបានរកឃើញថាមានផ្ទុកមេរោគកូរ៉ូណានៅពេលទៅដល់ប្រទេសចិន។ ជនជាតិចិនទាំង៣នាក់នេះ គឺជាអ្នកដែលបានរួមដំណើរតាមយន្តហោះជាមួយអ្នកឆ្លងមេរោគកូរ៉ូណាដំបូងបំផុតនៅកម្ពុជា។ ទាក់ទងនឹងការចុះផ្សាយនេះ អ្នកនាំពាក្យក្រសួង សុខាភិបាល លោក លី សូវ៉ាន់ បានឲ្យអាស៊ីសេរីដឹងនៅថ្ងៃទី៣ កុម្ភៈថា ជនជាតិចិន ៣នាក់ឆ្លងមេរោគកូរ៉ូណានោះ ក្រោយពេលពួកគេបានចាកចេញពីកម្ពុជាកាលពីថ្ងៃទី២៩ ខែមករា។ លោក លី សុវណ្ណ បញ្ជាក់ថា ជនជាតិចិនទាំង ៣នាក់នោះ អាចប្រហែលឆ្លងពី ជនជាតិចិនដូចគ្នាពេលធ្វើដំណើរតាមយន្តហោះ ឫ ពេលទៅដល់ ប្រទេសចិនវិញ មិនមែនឆ្លងមេរោគកូរ៉ូណា ក្នុងកំឡុងពេលពួកគេស្នាក់នៅកម្ពុជាឡើយ។ ការរកឃើញថា ជនជាតិចិន ៣នាក់ ឆ្លងមេរោគកូរ៉ូណា ក្រោយពីត្រឡប់ពីកម្ពុជាវិញនេះ បង្កើតឲ្យមានមន្ទិលសង្ស័យជាច្រើន អំពីអសមត្ថភាពរបស់ក្រសួងសុខាភិបាលកម្ពុជា។ លោកវេជ្ជបណ្ឌិត លី សុវ៉ាន់ មានប្រសាសន៍បន្តថា ក្រសួងសុខាភិបាលបានយកចិត្តទុកដាក់ខ្លាំងណាស់ទៅលើការពិនិត្យឈាមចំពោះពលរដ្ឋណាដែលមានការសង្ស័យថាមានផ្ទុកវីរុសកូរ៉ូណាថ្មីនេះ ប៉ុន្តែមកទល់ថ្ងៃច័ន្ទ ទី៣ កុម្ភៈម្សិលមិញ គឺមិនបានរកឃើញមានករណីថ្មីទៀតទេ។ លោកថា មន្ត្រីក្រសួងសុខាភិបាល បានពិនិត្យឈាមទៅលើនិស្សិតខ្មែរម្នាក់ ក្នុងចំណោមនិស្សិតមួយចំនួនទៀត ដែលបានវិលត្រឡប់មកពីប្រទេសចិនវិញកាលពីពេលថ្មីៗ នេះ ហើយសង្ស័យថានិស្សិតម្នាក់នេះមានផ្ទុកវីរុសកូរ៉ូណា ដោយសារគាត់មានរោគសញ្ញា ក្អកនិងឈឺបំពង់ក ប៉ុន្តែលទ្ធផលបញ្ជាក់ថាអវិជ្ជមាន។ លោកថា មន្ត្រីក្រសួងសុខាភិបាល ក៏បានពិនិត្យឈាមទៅលើជនជាតិចិនច្រើននាក់ផងដែរ បន្ទាប់ពីសង្ស័យថា ពួកគេមានផ្ទុកវីរុសកូរូណានេះ ប៉ុន្តែមិនបានរកឃើញលទ្ធផលវេជ្ជមានទេ។ ទោះបីយ៉ាងណាលោកបដិសេធផ្ដល់ព័ត៌មានថា មានជនជាតិចិនចំនួនប៉ុន្មាននាក់ ដែលបានយកឈាមទៅពិនិត្យនៅវិទ្យាស្ថានប៉ាស្ទ័រនោះទេ៖ « » លោកបន្តថា មកទល់ពេលនេះ ក្រសួងសុខាភិបាលបានបង្កើនការដាក់ម៉ាស៊ីនកម្ដៅ និងដាក់ពង្រាយពេទ្យបន្ថែមទៀតគ្រប់ខេត្តទាំងអស់នៅទូទាំងប្រទេស ជាពិសេសនៅតាមច្រកព្រំដែនជាប់ប្រទេសវៀតណាម ឡាវ និងថៃផងដែរ៕
|
2020-02-04T13:05:00+07:00
|
rfa.org
|
https://www.rfa.org/khmer/news/health/civil-society-wants-governoment-to-take-more-measures-to-tackle-coronavirus-prevention-02042020025546.html
|
b51aed63-d3ae-44dc-b4bd-f6b131f582eb
|
បច្ចុប្បន្ននេះ និសិត្ស ឫប្រជាពលរដ្ឋខ្មែរនៅចិន ពុំមានករណីឆ្លងវីរុសកូរ៉ូណានោះទេ
|
រាជធានីភ្នំពេញ ៖ គិតមកដល់បច្ចុប្បន្ននេះ ពុំមានករណីឆ្លងជំងឺផ្លូវដង្ហើមកូរ៉ូណា មកលើប្រជាពលរដ្ឋខ្មែរ ឫនិសិត្សខ្មែរដែលកំពុងសិក្សានៅសាធារណរដ្ឋប្រជាមានិតចិន នោះទេ ។ យោងតាមសេចក្តីជូនព័ត៌មានក្រសួងការបរទេស និងសហប្រតិបត្តិការអន្តរជាតិ បានបញ្ជាក់ឱ្យដឹងថា កន្លងមក រាជរដ្ឋាភិបាលកម្ពុជាបានតាមដានដោយយកចិត្តទុកដាក់ខ្ពស់បំផុត ចំពោះស្ថានការណ៍វិវត្តនៃការរាលដាលជំងឺឆ្លងផ្លូវដង្ហើមកូរ៉ូណានេះ ។ ហេតុដូច្នេះក្រសួងការបរទេស បានធ្វើការទាក់ទងយ៉ាងជិតស្និទ្ធជាមួយអាជ្ញាធរ និងក្រសួងការបរទេសចិន ដើម្បីតាមដានបច្ចុប្បន្នភាពនៃសុខុមាលភាពរបស់ពលរដ្ឋខ្មែរ ជាពិសេសនិស្សិតខ្មែរ ដែលកំពុងសិក្សានៅសាធារណរដ្ឋប្រជាមានិតចិន ។ ក្រសួងការបរទេស ក៏បានទទួលការបញ្ជាក់ប្រកបដោយភាពកក់ក្តៅថា សាកលវិទ្យាល័យចិន បានឧបត្ថម្ភស្បៀង និងសម្ភារៈចាំបាច់នានា ដល់និស្សិត ហើយបានសំណូមពរអោយអនុវត្ត និងគោរព តាមវិធានការបង្ការ និងទប់ស្កាត់ដែលអាជ្ញាធរចិនបានដាក់ចេញ ដើម្បីធានានូវសុវត្ថិភាព និងសុខភាពផ្ទាល់ខ្លួនផង និងសាធារណៈផង ។ ក្រសួងការបរទេស និងស្ថានតំណាងកម្ពុជា នៅចិន បានបង្កើតបណ្តាញ WeChat ជាមួយនិស្សិតខ្មែរនៅតាមតំបន់នានា នៅប្រទេសចិន ដើម្បីសំរួលដល់ទំនាក់ទំនង និងការផ្តល់ព័ត៌មានបានទាន់ពេលវេលា ក្នុងស្មារតីយកចិត្តទុកដាក់ជួយឧបត្ថម្ភ និងតាមដានសុខុមាលភាពរបស់ពលរដ្ឋយើង ជាពិសេសនិស្សិតខ្មែរដែលកំពុង ស្នាក់នៅ និងសិក្សានៅប្រទេសចិន ។ ទន្ទឹមនឹងនេះ ក្រសួងការបរទេសនិង សហប្រតិបត្តិការអន្តរជាតិក៏បានរៀបចំជាប្រព័ន្ធទូរស័ព្ទសំរាប់មាតាបិតា អាណាព្យាបាលនិស្សិតដែលកំពុងស្នាក់អាស្រ័យនៅប្រទេសចិនដែលចង់បានព័ត៌មានបន្ថែម តាមលេខទំនាក់ទំនង ដូចខាងក្រោម ៖ – លោក ជ័យ រដ្ឋា 077 575 807 – លោក យស សុខេមរិន 012 445 959 – លោក ហន ឧសភា 089 216 599 សូមបញ្ជាក់ថា គិតត្រឹមព្រឹកថ្ងៃទី០៤ ខែកុម្ភៈ ឆ្នាំ២០២០ ចំនួនមនុស្សស្លាប់ដោយសារវីរុសផ្លូវដង្ហើម កូរ៉ូណាថ្មី បានកើនឡើងដល់ ៤២៥នាក់ ស្របពេលដែលចំនួនអ្នកឆ្លងបានកើន២០,៤៣៨ករណី ៕
|
2020-02-04T10:40:38+07:00
|
kbnnews.com
|
https://kbn.news/archives/149263
|
a9612ad6-d6c7-4290-a632-2de2fa5002a3
|
ជនជាតិចិន ៣នាក់ឆ្លងមេរោគកូរ៉ូណា ក្រោយពេលពួកគេចាកចេញពីកម្ពុជា
|
ព័ត៌មានចុងក្រោយទាក់ទងនឹងវីរុសកូរ៉ូណាវិញ គឺអ្នកនាំពាក្យក្រសួងសុខាភិបាល លោក លី សូវ៉ាន់ បានឲ្យអាស៊ីសេរីដឹងនៅមុនការផ្សាយនេះបន្តិចថា កាសែតចិនចុះផ្សាយថា ជនជាតិចិន ៣នាក់ឆ្លងមេរោគកូរ៉ូណា ក្រោយពេលពួកគេបានចាកចេញពីកម្ពុជា កាលពីថ្ងៃទី២៩ ខែមករា។ លោក លី សុវណ្ណ បញ្ជាក់ថា ជនជាតិចិនទាំង ៣នាក់នោះ អាចប្រហែលឆ្លងពី ជនជាតិចិនដូចគ្នាពេលធ្វើដំណើរតាមយន្តហោះ ឫ ពេលទៅដល់ ប្រទេសចិនវិញ មិនមែនឆ្លងមេរោគកូរ៉ូណា ក្នុងអំឡុងពេលពួកគេស្នាក់នៅកម្ពុជាឡើយ។ លោក លី សុវណ្ណ អះអាងថា ជនជាតិចិនទាំង ៣នាក់នេះ មុនពេលត្រឡប់ទៅប្រទេសចិនវិញនោះ គឺពួកគេស្នាក់នៅសណ្ឋាគារមួយ ក្នុងខែត្រព្រះសីហនុ។ ទាក់ទង និងការរកឃើញជនជាតិចិន ៣នាក់ឆ្លងមេរោគកូរ៉ូណា ក្រោយពីត្រឡប់ពីកម្ពុជាវិញនេះ បង្កើតឲ្យមានមន្ទិលសង្ស័យជាច្រើន អំពីអសមត្ថភាពរបស់ក្រសួងសុខាភិបាលកម្ពុជា ក្នុងការពិនិត្យរកមេរោគកូរ៉ូណានេះនៅប្រទេសកម្ពុជា ហើយនិងបង្កើតការសង្ស័យថា ពួកគេមានលទ្ធភាពអាចចម្លងដល់អ្នកដទៃទៀតដែរឬទេ? មុនពេលពួកគេត្រឡប់ទៅប្រទេសចិនវិញនោះ៕
|
2020-02-04T01:25:00+07:00
|
rfa.org
|
https://www.rfa.org/khmer/news/health/two-chinese-nationals-get-coronavirus-after-leaving-cambodia-02032020122555.html
|
1359e11e-e4da-4ee3-b4c7-048646859e6c
|
ថៃប្រកាសជោគជ័យក្នុងការព្យាបាលអ្នកជំងឺកូរ៉ូណាម្នាក់ ឲ្យបានជាសះស្បើយ ដោយការប្រើប្រាស់ថ្នាំរួមបញ្ចូលគ្នាមួយប្រភេទ
|
ក្រុមវេជ្ជបណ្ឌិតនៅក្នុងប្រទេសថៃបានអះអាងថា ពួកគេបានព្យាបាលអ្នកជំងឺឆ្លងវីរុសកូរ៉ណាម្នាក់ ឲ្យជាសះស្បើយប្រកបដោយជោគជ័យ ជាមួយការប្រើប្រាស់ថ្នាំរួមបញ្ចូលគ្នាមួយ ដើម្បីប្រឆាំងនឹងវីរុសនេះតែម្តង។ នេះបើតាមការដកស្រង់ចេញផ្សាយដោយសារព័ត៌មាន CNN នៅរសៀលថ្ងៃចន្ទ ទី០៣ ខែកុម្ភៈ ឆ្នាំ២០២០។ បើតាមសន្និសីទសារព័ត៌មានដ៏ខ្លីមួយរបស់ក្រសួងសុខាភិបាលថៃ លោក គ្រាងសាក់ អាធិផនវ៉ានិច (Kriangsak Atipornwanich) ជាវេជ្ជបណ្ឌិតម្នាក់មកពីមន្ទីរពេទ្យ រាជាវិធី (Rajavithi Hospital) ក្នុងទីក្រុងបាងកកបាននិយាយថា លោកបានព្យាបាលអ្នកជំងឺវីរុសកូរ៉ូណាជាស្ត្រីម្នាក់មានអាយុ ៧១ឆ្នាំ មកពីប្រទេសចិន ជាមួយថ្នាំរួមបញ្ចូលគ្នាមួយ ដែលធ្លាប់ត្រូវបានប្រើក្នុងការព្យាបាលជំងឺ HIV និងជំងឺផ្ដាសាយ ហើយអ្នកជំងឺរូបនេះទៀតសោត ធ្លាប់ទទួលបានការព្យាបាលដោយប្រើប្រាស់ថ្នាំប្រឆាំង HIV តែមួយមុខប៉ុណ្ណោះ។ លោក Atipornwanich បានគូសបញ្ជាក់យ៉ាងដូច្នេះថា ។ គួរជម្រាបថា បើតាមក្រុមមន្ត្រីថៃដែលបានថ្លែង នៅក្នុងសន្និសីទសារព័ត៌មានខាងលើ ការធ្វើតេស្ដលើកចុងក្រោយបានបង្ហាញថា គ្មានវីរុសកូរ៉ូណានៅក្នុងប្រព័ន្ធផ្លូវដង្ហើម អ្នកជំងឺជាស្ត្រីខាងលើទៀតនោះឡើយ។ តែទោះបីជាយ៉ាងនេះក្ដី លោក អាន់ថូនី ហ្វូស៊ី (Anthony Fauci) ជានាយកវិទ្យាស្ថានជាតិជំងឺ អាល្លឺជី (Allergy) និងជំងឺឆ្លង នៃវិទ្យាស្ថានជាតិសុខភិបាលអាមេរិក ធ្លាប់បានប្រាប់ CNN កាលពីសប្ដាហ៍មុនថា បច្ចុប្បន្នគ្មានថ្នាំណាមួយអាចព្យាបាលវីរុសកូរ៉ូណាថ្មី (2019-nCoV) បាននៅឡើយទេ ខណៈមន្ទីរពេទ្យចិនមួយចំនួនក្នុងទីក្រុងប៉េកាំង ក៏ត្រូវបានគេរាយការណ៍ដែរថា បានប្រើប្រាស់ថ្នាំបញ្ចូលគ្នាស្រដៀងគ្នានេះ លើអ្នកជំងឺ HIV និង AIDs ជាផ្នែកមួយនៃការរកវិធីការព្យាបាលវីរុសកូរ៉ូណាថ្មី ប៉ុន្តែមិនទាន់មានព័ត៌មានថា ពួកគេបានទទួលជោគជ័យ ឬក៏យ៉ាងណានោះទេ៕
|
2020-02-03T19:06:00+07:00
|
freshnewsasia.com
|
https://m.freshnewsasia.com/index.php/en/internationalnews/147257-2020-02-03-05-06-13.html
|
01b32104-ec63-49a2-a874-57ffe6177135
|
ក្រសួងសុខាភិបាល ច្រានចោលការលើកឡើងរបស់បណ្ឌិត មាស នី ផ្សាយតាមវិទ្យុអាស៊ីសេរី ដែលថា ក្រសួងនិយាយមិនច្បាស់លាស់ពីជំងឺកូរ៉ូណាវីរុស (Video inside)
|
លោក លី សុវណ្ណ អ្នកនាំពាក្យក្រសួងសុខាភិបាល តាមរយៈបណ្ដាញព័ត៌មាន Fresh News នៅថ្ងៃទី០៣ ខែកុម្ភៈ ឆ្នាំ២០២០នេះ លោកបានចេញមកច្រានចោល ចំពោះការលើកឡើង ដោយមិនបានតាមដានព័ត៌មានគ្រប់ជ្រុងជ្រាយរបស់បណ្ឌិត មាស នី ដែលថា ក្រសួងសុខាភិបាលនិយាយមិនច្បាស់លាស់ពីជំងឺកូរ៉ូណាវីរុស ដែលធ្វើប្រជាជនមានការភ័ណ្ឌច្រឡំ។ ក្នុងកិច្ចសម្ភាសន៍ជាមួយវិទ្យុអាសេរី នៅយប់ថ្ងៃទី០២ ខែកុម្ភៈ ឆ្នាំ២០២០ ម្សិលមិញបណ្ឌិត មាស នី បានលើកឡើងថា ក្រសួងសុខាភិបាល និយាយមិនច្បាស់លាស់ ម្ដងថា មានជំងឺកូរ៉ូណាវីរុស ម្ដងថា អត់មានជំងឺកូរ៉ូណាវីរុស ដែលធ្វើប្រជាជនមានការភ័ណ្ឌច្រឡំ។ លោក លី សុវណ្ណ បានឆ្លើយតបថា ។ អ្នកនាំពាក្យក្រសួងសុខាភិបាល បានឲ្យដឹងថា នាយកដ្ឋានប្រយុទ្ធប្រឆាំងនៃជំងឺឆ្លង តែងតែបង្ហោះព័ត៌មានបច្ចុប្បន្នភាពជាប្រចាំថ្ងៃ ចាប់តាំងពីថ្ងៃទី១១ ខែមករា ឆ្នាំ២០២០ ដែលធ្វើបច្ចុប្បន្នជារៀងរាល់ថ្ងៃ អំពីករណីជំងឺកូរ៉ូណាវីរុស ដែលកើតមាននៅក្នុងប្រទេសគេ ហើយក៏គ្មានកើតឡើងនៅប្រទេសកម្ពុជានោះឡើយ។ លោកបានបន្ថែមទៀតថា ។ លើសពីនោះទៀត លោក លី សុវណ្ណ ក៏សូមឲ្យលោកបណ្ឌិត មាស នី ធ្វើការកែតម្រូវ ដើម្បីកុំឲ្យមានការភ័ណ្ឌច្រឡំ ដល់សាធារណៈជន ពីព្រោះមន្ដ្រីសុខាភិបាលទាំងអស់ ខិតខំធ្វើការមិនថាថ្ងៃ មិនថាយប់ ទាំងលេខ១១៥ ដើម្បីផ្សព្វផ្សាយជូនប្រជាពលរដ្ឋ ឲ្យមានការជាក់ស្ដែង ក្រសួងសុខាភិបាល ដែលយើងនិយាយអ្វី ដែលពិតត្រឹមត្រូវតម្លាភាព។ លោកបានគូសបញ្ជាក់ថា បើសិនជាអស់លោក-លោកស្រី ចង់រកភស្ដុតាងជាក់ស្ដែង អស់លោក-លោកស្រី អាចចូលទៅក្នុង នាយកដ្ឋានប្រយុទ្ធប្រឆាំងនៃជំងឺឆ្លង ដែលមានប្រវិត្ដ មិនអាចកែបាន ដែលធ្វើបច្ចុប្បន្នភាព ជារៀងរាល់ថ្ងៃ ហើយជាប្រព័ន្ធបច្ចេកវិទ្យា មិនអាចកែត្រឡប់ថយក្រោយបានទេ។ លោក លី សុវណ្ណ បានបន្ថែមថា ។ ទី១៖ ធ្វើការផ្សព្វផ្សាយអប់រំប្រជាជនទាំងអស់ ឲ្យបានទូលំទូលាយ និងប្រកបដោយតម្លាភាព ទី២៖ ត្រូវសិក្សាស្រាវជ្រាវតាមដាន ឲ្យមានប្រសិទ្ធភាពបំផុត ក្នុងការរកករណីដំបូងឲ្យឃើញ ហើយមិនឲ្យចម្លងទៅករណីទី២ ឬទី៣ ជាបន្ដបន្ទាប់ ទី៣៖ ត្រូវធ្វើការផ្លាស់ប្ដូរព័ត៌មាន ជាអង្គការសុខភាពពិភពលោក ជាមួយប្រទេសជិតខាង នូវព័ត៌មានទាន់ហេតុការណ៍ នូវមេរោគកូរ៉ូណាវីរុស ក្នុងគោលបំណងសិក្សារួមគ្នា ឲ្យទាន់ពេលវេលា ទី៤៖ ប្រទេសទាំងអស់រួមគ្នា សិក្សាស្រាវជ្រាវរួមគ្នា ប្រសិនជារកឃើញអ្វីដែលថ្មី ត្រូវតែធ្វើការផ្លាស់ប្ដូរព័ត៌មានជាបន្ទាន់ ទី៥៖ អង្គការសុខភាពពិភពលោក មិនបានណែនាំឲ្យប្រទេសទាំងឡាយ ក្នុងសមាជិករបស់ប្រទេសក្នុងពិភពលោកនេះ មានការរើសអើង មានការផ្អាក ឬក៏មានការបញ្ឈប់ ក្នុងការធ្វើដំណើរចេញចូល ទៅប្រទេសចិន ឬមួយក៏ធ្វើពាណិជ្ជកម្ម ជាមួយប្រទេសចិននោះទេ។ លោកថា នេះជាសារសំខាន់ៗ ដែលជាច្បាប់ចេញដោយ អង្គការសុខភាពពិភពលោក ក្រោយពីប្រកាសអាសន្ន នូវជំងឺកូរ៉ូណាវីវុស ជាសុខភាពសាធារណៈ ដែលយើងត្រូវប្រកាសអាសន្ន។ បន្ថែមពីនោះទៀតលោក លី សុវណ្ណ ក៏សូមជម្រាបសាធារណជនផងដែរថា ប្រទេសកម្ពុជា បានអនុវត្ដរាល់អនុសាសន៍ ឬមួយក៏ច្បាប់ចេញ ដោយអង្គការសុខភាពពិភពលោក មុននឹងថែមទៀត ប្រកបដោយតម្លាភាពបំផុត៕
|
2020-02-03T18:53:00+07:00
|
freshnewsasia.com
|
https://m.freshnewsasia.com/index.php/en/localnews/147256-2020-02-03-04-53-57.html
|
98cc6507-efc0-452d-8f23-b71c0dd153ab
|
រដ្ឋមន្រ្តីក្រសួងសុខាភិបាល៖ អ្នកជំងឺជនជាតិចិននៅខេត្តព្រះសីហនុ មានសុខភាពល្អប្រសើរជាបន្តបន្ទាប់ និងកំពុងបន្តទទួលការព្យាបាល មិនទាន់បានចាកចេញពីមន្ទីរពេទ្យទេ
|
ថ្លែងប្រាប់ឲ្យដឹងពីសំណាក់លោករដ្ឋមន្រ្តីក្រសួងសុខាភិបាល នៅព្រឹកថ្ងៃទី០៣ ខែកុម្ភៈ ឆ្នាំ២០២០នេះថា អ្នកជំងឺផ្ទុកមេរោគកូរ៉ូណា ជនជាតិចិនម្នាក់ នៅខេត្តព្រះសីហនុ មានសុខភាពល្អប្រសើរជាធម្មតា មិនមានអ្វីគួរឲ្យចាប់អារម្មណ៍នោះ ហើយអ្នកជំងឺកំពុងបន្តទទួលការព្យាបាលថែទាំ នៅក្នុងមន្ទីរពេទ្យបង្អែកខេត្តព្រះសីហនុនៅឡើយទេ មិនទាន់បានចាកចេញពីមន្ទីរពេទ្យទេ។ លោករដ្ឋមន្រ្តីបានបញ្ជាក់ថា រហូតដល់ពេលនេះ កម្ពុជាមិនទាន់មានករណីអ្នកផ្ទុកមេរោគកូរ៉ូណាថ្មីនោះទេ មានតែមួយករណីប៉ុណ្ណោះលើជនជាតិចិន។ លោក ម៉ម ប៊ុនហេង បានថ្លែងប្រាប់នាយកប្រតិបត្តិអង្គភាពព័ត៌មានយ៉ាងដូច្នេះថា៖ ។ លោករដ្ឋមន្រ្តីបានបញ្ជាក់បន្ថែមថា ។ សូមជំរាបថា អាជ្ញាធរសុខាភិបាលរបស់ចិន បានប្រកាសឲ្យដឹងនៅព្រឹកថ្ងៃចន្ទនេះថា ចំនួនមនុស្សស្លាប់ដោយសារវីរុសផ្លូវដង្ហើម កូរ៉ូណាថ្មី (Coronavirus) បានកើនឡើងដល់ ៣៦០នាក់ហើយ ខណៈមនុស្សចំនួន១៧២០០នាក់ទៀតឆ្លង។ នេះបើតាមការចេញផ្សាយដោយសារព័ត៌មាន CNA នាព្រឹកថ្ងៃទី០៣ ខែកុម្ភៈ ឆ្នាំ២០២០៕
|
2020-02-03T17:24:00+07:00
|
freshnewsasia.com
|
https://m.freshnewsasia.com/index.php/en/localnews/147238-2020-02-03-03-24-54.html
|
a5b4b978-5cf1-4fbb-baf9-1b242472fef3
|
ចិនសាងសង់មន្ទីរពេទ្យធំមួយរួចរាល់តែក្នុងពេល៨ថ្ងៃ និងអាចទទួលអ្នកជំងឺ១,០០០នាក់ (Photo inside)
|
ចិនបានសាងសង់មន្ទីរពេទ្យបណ្ដោះអាសន្ន ដែលមានគ្រែចំនួនជាង ១,០០០ ដោយចំណាយពេលតែ ០៨ថ្ងៃប៉ុណ្ណោះ ដើម្បីប្រយុទ្ធប្រឆាំងនឹងវីរុសកូរ៉ូណា ដែលផ្ទុះឡើងដំបូងចេញពីទីក្រុងវូហាន (Wuhan) នៃខេត្តហ៊ូប៉ី (Hubei)។ នេះបើតាមការចេញផ្សាយដោយ ទីភ្នាក់ងារព័ត៌មានចិនស៊ីនហួរ នៅព្រឹកថ្ងៃចន្ទ ទី០៣ ខែកុម្ភៈ ឆ្នាំ២០២០។ មន្ទីរពេទ្យ ហួសិនសាន (Huoshenshan) នៅក្នុងទីក្រុងវូហាន ត្រូវបានសង់រួចជាស្ថានពរកាលពីថ្ងៃអាទិត្យ ហើយនឹងចាប់ផ្ដើមដំណើរការ ព្យាបាលអ្នកជំងឺឆ្លងវីរុសកូរ៉ូណានៅថ្ងៃចន្ទនេះ។ គិតជាសរុប បុគ្គលិកពេទ្យយោធា ១,៤០០នាក់នឹងត្រូវបម្រើការនៅក្នុងមន្ទីរពេទ្យនេះ ខណៈមន្ទីរពេទ្យធំមួយទៀត ឡៃសិនសាន (Leishenshan) ក៏នឹងត្រូវបញ្ចប់ការសាងសង់នៅថ្ងៃពុធសប្ដាហ៍នេះដែរ។ គួរបញ្ជាក់ថា ដើម្បីប្រយុទ្ធប្រឆាំងនឹងវីរុសកូរ៉ូណា ចិនបានសាងសង់មន្ទីរពេទ្យបណ្ដោះអាសន្នចំនួនពីរគឺ មន្ទីរពេទ្យ Huoshenshan និងមន្ទីរពេទ្យ Leishenshan ចាប់តាំងពីថ្ងៃទី២៣ ខែមករា មកម្ល៉េះ។ ចំនួនអ្នកសា្លប់ដោយសារវីរុសកូរ៉ូណា នៅប្រទេសចិនបានកើនដល់ ៣៦១នាក់ហើយ និងច្រើនជាង ១៧,២០៩នាក់បានឆ្លង ហើយក្នុងនោះ ៤៧៥នាក់ បានត្រូវបានអនុញ្ញាតឱ្យចេញពីមន្ទីរពេទ្យ ក្រោយជាសះស្បើយ។ ការឆ្លងបានកើតមានឡើងនៅខេត្ត និងតំបន់ស្វយ័តចំនួន ៣១របស់ចិន ប៉ុន្តែទីក្រុងវូហាន និងខេត្តហ៊ូប៉ី នៅតែជាកន្លែងដែលការឆ្លង និងស្លាប់ច្រើនបំផុត៕
|
2020-02-03T17:11:00+07:00
|
freshnewsasia.com
|
https://m.freshnewsasia.com/index.php/en/internationalnews/147235-2020-02-03-03-11-09.html
|
3f819f2f-11c9-428e-a994-e782d927e391
|
ក្រសួងសុខាភិបាលថា មិនទាន់រកឃើញករណីវីរុសកូរ៉ូណាថ្មីនៅកម្ពុជាទេ ត្រឹមថ្ងៃទី២ កុម្ភៈ
|
ក្រសួងសុខាភិបាលអះអាងថា គិតត្រឹមល្ងាចថ្ងៃទី២ ខែកុម្ភៈ ក្រសួងពុំទាន់រកឃើញករណីវីរុសកូរ៉ូណាថ្មីទៀតនោះទេ ក្រៅពីបុរស ជនជាតិចិនម្នាក់ដែលកំពុងសម្រាកព្យាបាល នៅក្នុងមន្ទីរពេទ្យខេត្តព្រះសីហនុ។នាយកដ្ឋានប្រយុទ្ធនឹងជំងឺឆ្លងរបស់ក្រសួងសុខាភិបាល ប្រកាសថា សម្រាប់អ្នកជំងឺជនជាតិចិនដែល ផ្ទុកវីរុសកូរ៉ូណានោះ បន្តមានសុខភាពល្អ គ្មានរោគសញ្ញាផ្លូវដង្ហើមគួរឱ្យកត់សំគាល់នោះទេ។ ចំណែកអ្នកប៉ះពាល់ និងប្រាស្រ័យទាក់ទងជាមួយអ្នកជំងឺ និងអ្នកជិះយន្តហោះជាមួយអ្នកជំងឺ រហូតមកដល់ពេលនេះ ក៏ពុំមានអ្នកណាចេញរោគសញ្ញាអ្វីនៅឡើយដែរ។ នាយកដ្ឋានមួយនេះអះអាងថា មន្ត្រីជំនាញ នឹងបន្តតាមដានសុខភាពអ្នកទាំងអស់នោះជារៀងរាល់ថ្ងៃ។ ជំងឺរលាកប្រព័ន្ធដង្ហើម ដែលបង្កដោយវីរុសកូរ៉ូណាថ្មីនេះ បានផ្ទុះឡើងនៅទីក្រុងវូហាន ខេត្តហ៊ូបេ (Hubei) ប្រទេសចិន ចាប់តាំងពីចុងខែធ្នូ ឆ្នាំ២០១៩។ គិតត្រឹមថ្ងៃទី២ ខែកុម្ភៈ វីរុសកូរ៉ូណា បានសម្លាប់មនុស្ស ៣០៤នាក់ក្នុងប្រទេសចិន និងម្នាក់ទៀតនៅប្រទេសហ្វីលីពីន ហើយអ្នកឆ្លងវីរុសនេះ បានកើនដល់ជិត ១ម៉ឺន ៥ពាន់នាក់ហើយ ។ ករណីឆ្លងមេរោគនេះ បានរីករាលដាល ដល់ប្រទេសចំនួន២៦ នៅលើពិភពលោក រួមទាំងប្រទេសចិនផងដែរ។ រដ្ឋាភិបាលលោក ហ៊ុន សែន ពុំមានវិធានការបិទជើងហោះហើរ និងជម្លៀសនិស្សិតខ្មែរពីប្រទេសចិន ដូចអ្វីដែលរដ្ឋាភិបាលប្រទេសនានា កំពុងធ្វើនោះទេ ទោះបីជាអង្គការសុខភាពពិភពលោក ប្រកាសដាក់ករណីផ្ទុះរីករាលដាលនៃជំងឺរលាកផ្លូវដង្ហើមបង្កឡើងដោយវីរុសកូរ៉ូណាប្រភេទថ្មី ជាបញ្ហាអាសន្នសាកលផ្នែកសុខភាពក៏ដោយ៕
|
2020-02-02T23:55:00+07:00
|
rfa.org
|
https://www.rfa.org/khmer/news/health/updated-Coronavirus-in-Cambodia-02022020115752.html
|
ff05af81-ddec-4d06-95c4-82d3ced70c06
|
វេជ្ជបណ្ឌិតឯកទេសជំងឺបេះដូងនៃមន្ទីរពេទ្យកាលម៉ែត្រ៖ ដើម្បីកាត់បន្ថយជំងឺលើសឈាម ត្រូវកាត់បន្ថយការបរិភោគជាតិប្រៃ អាហារសម្បូរជាតិខ្លាញ់ ការជក់បារី និងគ្រឿងស្រវឹង
|
លោកវេជ្ជបណ្ឌិត ថេង យូដាលីន ឯកទេសជំងឺបេះដូង នៃមន្ទីរពេទ្យកាលម៉ែត្រ បានលើកឡើងថា ដើម្បីកាត់បន្ថយជំងឺលើសម្ពាធឈាម (លើសឈាម) សំរាប់អ្នកមិនទាន់កើត និងអ្នកកើត គឺត្រូវកាត់បន្ថយ ការបរិភោគជាតិប្រៃ អាហារដែលសម្បូរជាតិខ្លាញ់ ការជក់បារី និងការទទួលទានគ្រឿងស្រវឹង ហើយបែរមកលេងកីឡាវិញ។ លើសពីនោះទៀត លោកវេជ្ជបណ្ឌិត ថេង យូដាលីន បានបន្ថែមទៀតថា ទាំងនេះហើយ ទើបអាចជួយកាត់បន្ថយជំងឺនេះ មួយភាគធំ និងទទួលទានថ្នាំយូរអង្វែង អស់មួយជីវិតសំរាប់អ្នក ដែលកើតជំងឺលើសសម្ពាធឈាម។ ការលើកឡើងបែបនេះ បានធ្វើឡើងក្នុងសិក្ខាសាលា ក្រោមប្រធានបទ ដែលរៀបចំដោយ ក្រុមហ៊ុន អាលីយ៉ង់ហ្វាម៉ាកាំបូដ ឡាបូ សាណូហ្វី បានសហការជាមួយ សមាគមគ្រូពេទ្យបេះដូងកម្ពុជា នៅសណ្ឋាគារភ្នំពេញ នាថ្ងៃទី០១ ខែកុម្ភៈ ឆ្នាំ២០២០។ លោកសាស្ត្រាចារ្យមហាបរិញ្ញា វេជ្ជបណ្ឌិត សុខ ជួរ ប្រធានផ្នែកអគារបេះដូង នៃមន្ទីរពេទ្យកាល់ម៉ែត្រ និងជាប្រធានសមាគមគ្រូពេទ្យបេះដូងកម្ពុជា បានថ្លែងថា ។ មួយវិញទៀត លោកសាស្ត្រាចារ្យ ក៏បានបញ្ជាក់បន្ថែមទៀតថា សិក្ខាសាលាជំងឺបេះដូង និងសរសៃឈាម គឺជាការដុះខាត់នៅចំណេះដឹង ដើម្បីយកមកអនុវត្ត ក្នុងវិស័យវេជ្ជសាស្ត្រ នៅក្នុងការព្យាបាល និងនែនាំការថែទាំសុខភាព អ្នកជំងឺប្រកបដោយប្រសិទ្ធភាព។ បើតាមលោកវេជ្ជបណ្ឌិត លីវ ឈីញ ឯកទេសជំងឺបេះដូង នៃមន្ទីរពេទ្យកាលម៉ែត្រ បានថ្លែងថា ចំពោះអ្នកកើតជំងឺលើសសម្ពាធឈាម អាចប្រឈមទៅនឹងជំងឺបេះដូង នៅពេលក្រោយ ដែលអាចបង្កឲ្យមានអាការៈចុកដើមទ្រូងខ្លាំង នឹងអាចឈានទៅដល់ ការស្ទះសរសៃឈាម ក្នុងបេះដូងឈានទៅដល់ ការប៉ះពាល់ដល់អាយុជីវិត។ លោកបន្ដថា ក្រសួងសុខាភិបាល នៅតែបន្តយកចិត្តទុកដាក់ដោះស្រាយ បញ្ហាជំងឺមិនឆ្លង ដែលក្នុងនោះរួមមាន៖ ជំងឺបេះដូង និងសរសៃឈាម។ ទោះជាយ៉ាងណាក៏ដោយ ជំងឺបេះដូងនិងសរសៃឈាម នៅតែមាន ចំនួនអ្នកស្លាប់ យ៉ាងច្រើននៅកម្ពុជា។ ជំងឺលើសសម្ពាធឈាម និងជំងឺស្ទះសរសៃឈាមបេះដូង គឺជាជំងឺកើតមានជាញឹកញាប់បំផុត ក្នុងចំណោមជំងឺបេះដូង និងសរសៃឈាម និងមានអត្រាស្លាប់ច្រើនជាងគេ។ នេះជាក្តីបារម្ភ សម្រាប់ប្រជាជនកម្ពុជា ព្រោះយើងអាចនឹងមើលឃើញ ពីចំនួនប្រជាជនវ័យចំណាស់ កាន់តែច្រើនឡើងៗ ដែលរស់នៅជាមួយបញ្ហាសុខភាព និងពិការភាពដែលបណ្តាល មកពីជំងឺបេះដូង និងសរសៃឈាម។ ដូចនេះ វាមានសារសំខាន់ណាស់ ក្នុងការបញ្ឈប់បញ្ហានេះ ឲ្យបានឆាប់។ នេះជាការបញ្ជាក់បន្ថែម របស់លោកវេជ្ជបណ្ឌិត លីវ ឈីញ។ លោកថា របៀបរស់នៅ ប្រកបដោយសុខភាពល្អ និងរក្សាទម្ងន់ ឲ្យបានសមស្រប នឹងកាត់បន្ថយហានិភ័យ នៃជំងឺរ៉ាំរ៉ៃដូចជា ជំងឺលើសសម្ពាធឈាម លើសជាតិខ្លាញ់ និងជំងឺទឹកនោមផ្អែម ដែលជាកត្តាគ្រោះថ្នាក់ចម្បង នៃជំងឺបេះដូង និងសរសៃឈាម។ កត្តាហានិភ័យទាំងនេះ ត្រូវដោះស្រាយឲ្យបានឆាប់ ហើយទំនងជានឹងផ្តល់លទ្ធផលល្អបំផុត។ សូមបញ្ជាក់ផងដែរថា ក្រុមហ៊ុនអាលីយ៉ង់ហ្វាម៉ាកាំបូដ ឡាបូ សាណូហ្វី មានលក់ឱសថ សម្រាប់ព្យាបាលជំងឺសរសៃឈាម និងបេះដូងប្រកបដោយប្រសិទ្ធភាព ដោយឱសថទាំងនោះ នាំចូលដោយផ្ទាល់មកពីប្រទេសបារាំង និងមានលក់នៅតាមឱសថស្ថាននានា ក្នុងប្រទេសកម្ពុជា៕
|
2020-02-02T23:18:00+07:00
|
freshnewsasia.com
|
https://m.freshnewsasia.com/index.php/en/localnews/147212-2020-02-02-09-18-46.html
|
423e9617-acab-447c-8e01-bf003a9e2ea7
|
មន្ទីរពេទ្យបណ្តោះអាសន្ននៅក្រុង Wuhan ដែលទើបតែសង់ប៉ុន្មានថ្ងៃមុន នឹងហើយជាស្ថាពរនៅថ្ងៃនេះ ដើម្បីចាប់ផ្តើមទទួលអ្នកជំងឺវីរុសកូរ៉ូណានៅថ្ងៃស្អែក
|
ទីបំផុតមន្ទីរពេទ្យឈ្មោះថា Huoshenshan ដែលទើបតែត្រូវបានសាងសង់ឡើងនៅក្រុង Wuhan ខេត្ត Hubei របស់ចិន ដើម្បីជួយដល់ការទទួលព្យាបាលអ្នកឆ្លងវីរុសផ្លូវដង្ហើម «កូរ៉ូណា» ប្រភេទថ្មី (2019-nCoV) នឹងត្រូវបញ្ចប់ការសាងសង់ជាស្ថាពរនៅ ថ្ងៃអាទិត្យនេះ។ នេះបើតាមការដកស្រង់ការផ្សាយចេញពីទីភ្នាក់ងារព័ត៌មាន ស៊ីនហួរ នៅរសៀលថ្ងៃអាទិត្យ ទី០២ ខែកុម្ភៈ ឆ្នាំ២០២០។ ដំណើរការសាងសង់មន្ទីរពេទ្យខាងលើបានចាប់ផ្តើមកាលពីថ្ងៃទី២៥ ខែមករា ឆ្នាំ២០២០ ជាមួយការរំពឹងថានឹងអាចសម្រេចបាន ក្នុងរយៈពេលចន្លោះពី៦ទៅ១០ថ្ងៃ។ មន្ទីរពេទ្យ Huoshenshan នឹងចាប់ផ្តើមបើកទទួលពិនិត្យព្យាបាលអ្នកឆ្លងវីរុសកូរ៉ូណា នៅថ្ងៃ ចន្ទស្អែកនេះ ដោយប្រធានាធិបតីចិន លោក ស៊ី ជិនពីង បានបង្គាប់ឲ្យគ្រូពេទ្យយោធាប្រមាណ១,៤០០នាក់ ចុះទៅទទួលបន្ទុក ព្យាបាលអ្នកជំងឺនៅទីនោះ។ គួរជម្រាបថា មន្ទីរពេទ្យខាងលើមានចំណុះ១,០០០គ្រែ ហើយវាស្ថិតក្នុងចំណោមមន្ទីរពេទ្យ បណ្តោះអាសន្នចំនួនពីរ ដែលចិនទើបតែចាប់ផ្តើមសង់ ឡើងជាពិសេសសម្រាប់ការវាយលុកនៃវីរុសកូរ៉ូណា។ មន្ទីរពេទ្យមួយទៀតឈ្មោះថា Leishenshan ដែលកំពុងស្ថិតក្រោមដំណើរការសាងសង់នៅឡើយ។ មន្ទីរពេទ្យនេះមានចំណុះ១,៥០០គ្រែ ហើយត្រូវគេរំពឹងថា នឹងអាចដាក់ឲ្យ ដំណើរការទទួលអ្នកជំងឺបាននៅថ្ងៃទី០៦ ខែកុម្ភៈ ឆ្នាំ២០២០៕
|
2020-02-02T22:39:00+07:00
|
freshnewsasia.com
|
https://m.freshnewsasia.com/index.php/en/internationalnews/147209-2020-02-02-08-39-50.html
|
4588b00c-d901-4f9d-85b0-035d566687c9
|
ក្រុមមូលនិធិចក្ខុខ្មែរ បន្តចុះពិនិត្យ ពិគ្រោះ និងព្យាបាលជំងឺជូនប្រជាពលរដ្ឋ ដែលមានជំងឺភ្នែកឡើងបាយ ជំងឺភ្នែកដុំះកន្ទុយថ្លែន នៅឃុំសំបូរ ស្រុកបាធាយ ខេត្តកំពង់ចាម ដោយឥតគិតថ្លៃ
|
លោកវេជ្ជបណ្ឌិត តាន់ គឹមម៉េង ទីប្រឹក្សាក្រសួងសុខាភិបាល និងជាប្រធានមូនិធិហូបខេមបូឌា Hope Cambodia បានដឹកនាំក្រុមគ្រូពេទ្យចក្ខុខ្មែរ ចុះពិនិត្យ ពិគ្រោះ និងព្យាបាលជំងឺភ្នែកឡើងបាយ ជំងឺភ្នែកដុំះកន្ទុយថ្លែនជូនប្រជាពលរដ្ឋចំនួនសរុប ១៩៨នាក់ ដោយឥតគិតថ្លៃ។ ពិធីពិនិត្យ ពិគ្រោះ និងព្យាបាលជំងឺនេះ បានធ្វើឡើងនៅថ្ងៃទី០១ ខែកុម្ភៈឆ្នាំ២០២០នេះ ស្ថិតនៅបរវេណសាលាឃុំសំបូរ ក្នុងភូមិសំបូរ ឃុំសំបូរស្រុកបាធាយ ខេត្តកំពង់ចាមដោយមានការចូលរួមពីលោកស្រី តាន់ សុគន្ធមាលា ប្រធានគណៈពង្រឹងឃុំសំបូរ និងក្រុមការងារជាច្រើនរូបទៀត។ លោក ង៉ា ឆៃលាង មេឃុំសំបូរ បានឡើងថ្លែងអំណរគុណដល់គណៈពង្រឹងឃុំ ជាពិសេសលោកវេជ្ជបណ្ឌិតដែលដឹកនាំក្រុមគ្រូពេទ្យចក្ខុខ្មែរមកពេលនេះដែរ ដែលសបញ្ជាក់ពីការយកចិត្តទុកដាក់លើសុខមាលភាពប្រជាជន ជនចាស់ជរាដែលគ្មានលទ្ធភាពទៅព្យាបាលនៅរាជធានីភ្នំពេញ។ ក្នុងឱកាសនោះ លោកវេជ្ជបណ្ឌិត តាំង គីមម៉េង បានសំណេះសំណាល និងនាំយកនូវការផ្តាំផ្ញើសាកសួរសុខទុក្ខពីសំណាក់ សម្តេចតេជោ ហ៊ុន សែន និងសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ជូនពលរដ្ឋនៅក្នុងកម្មវិធីនោះផងដែរ ដែលជានិច្ចជាកាល សម្តេចតែងតែយកចិត្តទុកដាក់លើ សុខទុក្ខប្រជារាស្រ្តនៅតាមទីជនបទ។ លោកបន្តថា ក្នុងនាមជាប្រធានមូលនិធិហូបខេមបូឌាបានសម្របសម្រួល ដឹកនាំក្រុមគ្រូពេទ្យចក្ខុខ្មែរមកទីនេះ ដើម្បីផ្តល់សេវាមនុស្សធម៌ជូនពលតដ្ឋដែលប្រឈមនឹងបញ្ហាសុខភាពចក្ខុ ហើយសេវាសុខភាពមូលដ្ឋានមិនបានឆ្លើយតបនូវតម្រូវការ ក៏ដូចជាខ្វះលទ្ធភាពជាដើម។ លោកវេជ្ជបណ្ឌិតបានថ្លែងអំណរគុណអាជ្ញាធរគ្រប់លំដាប់ថ្នាក់ និងគណពង្រឹងនៃឃុំសំបូរ ដែលបានសម្របសម្រួល ពលរដ្ឋឲ្យអញ្ជើញមកដល់ទីតាំង ពិនិត្យ ពិគ្រោះ និងព្យាបាលជំងឺដោយឥតគិតថ្លៃនេះ។ មុនការពិនិត្យ ពិគ្រោះ និងព្យាបាលជំងឺ ក្រុមការងារបានផ្តល់ជូនអាហារសម្រន់នៅពេលព្រឹក មាន នំបុ័ង និងភេសជ្ជៈ ទទួលទានរួមគ្នាយ៉ាងឆ្ងាញ់ពិសារប្រកបដោយភាពស្និទ្ធស្នាល និងបង្កប់នូវស្នាមញញឹមគ្រប់ៗគ្នា។ ក្រុមគ្រូពេទ្យបានផ្តល់ការអប់រំផ្នែកសុខភាពបន្ថែមជូនដល់ពលរដ្ឋទាំងអស់ ដែលបានអញ្ជើញមកទទួលសេវាព្យាបាលសម្រាប់ថ្ងៃនេះ។ ក្រុមការងារគ្រូពេទ្យស្ម័គ្រចិត្តបានបន្តវាស់ភ្នែក ពិនិត្យសុខភាពជូនលោកយាយលោកតា ពលរដ្ឋ ថែមទាំងចែកជូនវែនតាសម្រាប់ពួកគាត់ ដែលមានបញ្ហាភ្នែកឡើងបាយខ្លាំង កើតជំងឺកន្ទុយថ្លែនជាដើមដើម្បីកាត់បន្ថយការប៉ះពាល់នៃពន្លឺថ្ងៃ។ ប្រជាពលរដ្ឋដែលបានអញ្ជើញមកទទួលការពិនិត្យ ពិគ្រោះ និងព្យាបាលជំងឺ នាពេលនេះ សុទ្ធតែបានសម្តែងនូវអារម្មណ៍សប្បាយរីករាយ និងបានថ្លែងអំណរគុណចំពោះយ៉ាងជ្រាលជ្រៅចំពោះលោកវេជ្ជបណ្ឌិត និងក្រុមការងារដែលបានជួយផ្តល់សេវាថែទាំសុខភាពប្រចាំថ្ងៃ ឱ្យកាន់តែបង្ខិតជិតមកដល់មូលដ្ឋាន។ ជាលទ្ធផលក្នុងការចុះពិនិត្យព្យាបាលនេះ លោកយាយ លោកតា និងពលរដ្ឋ ដែលបានទទួលបានការពិនិត្យ ព្យាបាលសរុប ១៩៨នាក់ ក្នុងនោះមានចំនួន ៣៩នាក់ដែលត្រូវទទួលការវះកាត់នៅឯភ្នំពេញ។ សូមបញ្ជាក់ផងដែរថា ក្រុមគ្រូពេទ្យខ្មែរសាយនេះបានចុះពិនិត្យជំងឺភ្នែកក្នុងប្រទេកម្ពុជាតាំងពី២០១២ រហូតមកដល់ពេលនេះ មានលោកយាយលោកតា និងពលរដ្ឋចំនួន ២៥០០០នាក់ដែលទទួលការព្យាបាលពីក្រុមគ្រូពេទ្យចក្ខុខ្មែរដោយបេសកកម្មរបស់ក្រុមគ្រូពេទ្យ គឺពិនិត្យនៅទីតាំង ហើយនាំយកប្រជាពលរដ្ឋដែលត្រូវទទួលការវះបកជំងឺកន្ទុុយថ្លែន និងជំងឺភ្នែកឡើងបាយ មកព្យាបាលនៅសាកលវិទ្យាល័យពុទ្ធិសាស្រ្ត នៅរាជធានីភ្នំពេញ ដោយស្នាក់នៅសណ្ឋាគារកំឡុងពេលព្យាបាល រហូតជាសះស្បើយ ទើបបញ្ជូនពួកគាត់ត្រឡប់មកស្រុកកំណើតវិញ៕
|
2020-02-02T18:46:00+07:00
|
freshnewsasia.com
|
https://m.freshnewsasia.com/index.php/en/localnews/147203-2020-02-02-04-46-21.html
|
8464e368-8f63-431b-824d-64fa5cd809b4
|
អ្នកជំងឺវីរុសកូរ៉ូណានៅចិនសរុប៣២៨នាក់ មានសុខភាពធូរស្បើយឡើងវិញ ហើយចាកចេញពីមន្ទីរពេទ្យបាន
|
អាជ្ញាធរសុខាភិបាលចិន នៅអាទិត្យនេះបានឲ្យដឹងថា អ្នកឆ្លងវីរុសកូរ៉ូណាសរុប ៣២៨នាក់ ត្រូវបានអនុញ្ញាតឱ្យចេញពីមន្ទីរពេទ្យហើយ បន្ទាប់ពីពួកគេមានស្ថានភាពសុខភាពធម្មតាឡើងវិញ គិតត្រឹមថ្ងៃសៅរ៍ម្សិលមិញ។ នេះបើតាមការចេញផ្សាយដោយ សារព័ត៌មាន CGTN នៅព្រឹកថ្ងៃអាទិត្យ ទី០២ ខែកុម្ភៈ ឆ្នាំ២០២០។ បើតាមអាជ្ញាធរសុខាភិបាលចិន អ្នកជំងឺ៨៥នាក់បន្ថែមទៀត កាលពីថ្ងៃសៅរ៍ម្សិលមិញ ទើបតែបានចាកចេញពីមន្ទីរពេទ្យនៅតាមតំបន់ផ្សេងៗ ក្នុងប្រទេសចិន ដោយក្នុងនោះ៤៩នាក់ នៅខេត្ត Hubei។ ពួកគេទាំងអស់ ត្រូវបានអនុញ្ញាតឱ្យចាកចេញពីមន្ទីរពេទ្យ បន្ទាប់រោគសញ្ញានៃជំងឺមានភាពធូរស្រាល ហើយកម្ដៅនៅក្នុងរាងកាយបានត្រឡប់មករកភាពប្រក្រតីវិញ ជាមួយការធ្វើតេស្ដពីរ-បីលើកសុទ្ធតែបានបង្ហាញថា ពួកគេគ្មានវីរុសកូរ៉ូណាថ្មី 2019-nCoV ទៀតនោះឡើយ។ គួរជម្រាបថា យោងតាមអាជ្ញាធរចិននៅថ្ងៃអាទិត្យនេះ វីរុសកូរ៉ូណាបានសម្លាប់មនុស្សកើនដល់៣០៤នាក់ (នៅចិនទាំងអស់) និងឆ្លងដល់ប្រមាណ ១៤,៥៥១នាក់ ដែលនៅក្នុងប្រទេសចិន និងនៅតាមប្រទេសដៃទៀត។ ១៖ ប្រទេសចិនឆ្លង ១៤,៣៨០ករណី និងបាត់បង់ជីវិត ៣០៤នាក់ ២៖ ទីក្រុងហុងកុង ១៤ករណីឆ្លង ៣៖ ប្រទេសជប៉ុន ១៤ករណីឆ្លង ៤៖ ប្រទេសថៃ ១៩ករណីឆ្លង ៥៖ ប្រទេសសិង្ហបុរី ១៨ករណីឆ្លង ៦៖ ប្រទេសអូស្ត្រាលី ០៩ករណីឆ្លង ៧៖ កោះតៃវ៉ាន់ ១០ករណីឆ្លង ៨៖ ប្រទេសម៉ាឡេស៊ី ០៨ករណីឆ្លង ៩៖ ទីក្រុងម៉ាកាវ ០៧ករណីឆ្លង ១០៖ ប្រទេសកូរ៉េខាងត្បូង ១២ករណីឆ្លង ១១៖ ប្រទេសបារាំង ០៦ករណីឆ្លង ១២៖ សហរដ្ឋអាមេរិក ០៦ករណីឆ្លង ១៣៖ ប្រទេសអាល្លឺម៉ង់ ០៧ករណីឆ្លង ១៤៖ ប្រទេសវៀតណាម ០៥ករណីឆ្លង ១៥៖ ប្រទេសអេមីរ៉ាត់អារ៉ាប់រួម ០៤ករណីឆ្លង ១៦៖ ប្រទេសកាណាដា ០៣ករណីឆ្លង ១៧៖ ប្រទេសអ៊ីតាលី ០២ករណីឆ្លង ១៨៖ ប្រទេសកម្ពុជា ០១ករណីឆ្លង ១៩៖ ប្រទេសហ្វាំងឡង់ ០១ករណីឆ្លង ២០៖ ប្រទេសឥណ្ឌា ០១ករណីឆ្លង ២១៖ ប្រទេសនេប៉ាល់ ០១ករណីឆ្លង ២២៖ ប្រទេសហ្វីលីពីន ០១ករណីឆ្លង ២៣៖ ប្រទេសស្រីលង្កា ០១ករណីឆ្លង ២៤៖ ចក្រភពអង់គ្លេស ០២ករណីឆ្លង ២៥៖ រុស្ស៉ី ០២ករណីឆ្លង ២៦៖ ស៊ុយអែត ០១ករណីឆ្លង ២៧៖ អេស្ប៉ាញ ០១ករណីឆ្លង តួលេខខាងលើ គិតត្រឹមវេលាម៉ោង ៨៖០០នាទីព្រឹកថ្ងៃអាទិត្យ ទី០២ ខែកុម្ភៈ ឆ្នាំ២០២០៕
|
2020-02-02T15:34:00+07:00
|
freshnewsasia.com
|
https://m.freshnewsasia.com/index.php/en/internationalnews/147193-2020-02-02-01-34-39.html
|
e60d509c-5b4a-4422-94a3-c71d7af86192
|
ជំងឺផ្លូវដង្ហើម «កូរ៉ូណា»៖ អ្នកស្លាប់កើនដល់ ៣០៤នាក់, អ្នកកើតជំងឺ កើនដល់ ១៤,៥៥១នាក់ (Video inside)
|
ព័ត៌មានចិន បានផ្សាយឱ្យដឹងថា មកដល់ព្រឹកថ្ងៃអាទិត្យ ទី០២ ខែកុម្ភៈ ឆ្នាំ២០២០នេះ អ្នកកើតជំងឺផ្លូវដង្ហើមបង្កឡើងដោយមេរោគ «កូរ៉ូណា» បានកើនឡើងដល់ ១៤,៥៥១នាក់ហើយ ខណៈអ្នកស្លាប់ដោយជំងឺនេះ កើនឡើងដល់ ៣០៤នាក់។ ព័ត៌មាន បានផ្សាយឱ្យដឹងថា អ្នកកើតជំងឺប្រមាណ ១៤,៣៨០នាក់ រស់នៅក្នុងប្រទេសចិន ហើយអ្នកស្លាប់ គឺសុទ្ធតែជាពលរដ្ឋរស់នៅក្នុងប្រទេសចិន។ ក្នុងនោះប្រជាពលរដ្ឋប្រមាណ ៩,០៧៤នាក់ ដែលកើតជំងឺនេះ គឺជាអ្នករស់នៅក្នុងខេត្តហ៊ូប៉ី ដែលជាទីតាំងផ្ទុះជំងឺនេះឡើង។ បើទោះបីជាយ៉ាងណា មានអ្នកជំងឺប្រមាណ ៣២៨នាក់ផងដែរ ត្រូវបានព្យាបាលឱ្យជាពីជំងឺនេះ។ ក្រៅពីប្រទេសចិន ទីក្រុងហុងកុង តៃវ៉ាន់ និងម៉ាកាវ ជំងឺផ្លូវដង្ហើមបង្កដោយមេរោគ «កូរ៉ូណា» បានរីករាយលដាលទៅប្រទេសចំនួន ២៣ផ្សេងទៀតផងដែរ។ ខាងក្រោមនេះ គឺជាតួលេខនៃចំនួនអ្នកស្លាប់ និងឆ្លងវីរុសកូរ៉ូណាថ្មី ព្រមទាំងប្រទេស និងតំបន់នានាទូទាំងពិភពលោក ដែលមានវត្តមានវីរុសដ៏កាចសាហាវនេះ៖ ១៖ ប្រទេសចិនឆ្លង ១៤,៣៨០ករណី និងបាត់បង់ជីវិត ៣០៤នាក់ ២៖ ទីក្រុងហុងកុង ១៤ករណីឆ្លង ៣៖ ប្រទេសជប៉ុន ១៤ករណីឆ្លង ៤៖ ប្រទេសថៃ ១៩ករណីឆ្លង ៥៖ ប្រទេសសិង្ហបុរី ១៨ករណីឆ្លង ៦៖ ប្រទេសអូស្ត្រាលី ០៩ករណីឆ្លង ៧៖ កោះតៃវ៉ាន់ ១០ករណីឆ្លង ៨៖ ប្រទេសម៉ាឡេស៊ី ០៨ករណីឆ្លង ៩៖ ទីក្រុងម៉ាកាវ ០៧ករណីឆ្លង ១០៖ ប្រទេសកូរ៉េខាងត្បូង ១២ករណីឆ្លង ១១៖ ប្រទេសបារាំង ០៦ករណីឆ្លង ១២៖ សហរដ្ឋអាមេរិក ០៦ករណីឆ្លង ១៣៖ ប្រទេសអាល្លឺម៉ង់ ០៧ករណីឆ្លង ១៤៖ ប្រទេសវៀតណាម ០៥ករណីឆ្លង ១៥៖ ប្រទេសអេមីរ៉ាត់អារ៉ាប់រួម ០៤ករណីឆ្លង ១៦៖ ប្រទេសកាណាដា ០៣ករណីឆ្លង ១៧៖ ប្រទេសអ៊ីតាលី ០២ករណីឆ្លង ១៨៖ ប្រទេសកម្ពុជា ០១ករណីឆ្លង ១៩៖ ប្រទេសហ្វាំងឡង់ ០១ករណីឆ្លង ២០៖ ប្រទេសឥណ្ឌា ០១ករណីឆ្លង ២១៖ ប្រទេសនេប៉ាល់ ០១ករណីឆ្លង ២២៖ ប្រទេសហ្វីលីពីន ០១ករណីឆ្លង ២៣៖ ប្រទេសស្រីលង្កា ០១ករណីឆ្លង ២៤៖ ចក្រភពអង់គ្លេស ០២ករណីឆ្លង ២៥៖ រុស្ស៉ី ០២ករណីឆ្លង ២៦៖ ស៊ុយអែត ០១ករណីឆ្លង ២៧៖ អេស្ប៉ាញ ០១ករណីឆ្លង តួលេខខាងលើ គិតត្រឹមវេលាម៉ោង ៨៖០០នាទីព្រឹកថ្ងៃអាទិត្យ ទី០២ ខែកុម្ភៈ ឆ្នាំ២០២០៕
|
2020-02-02T15:03:00+07:00
|
freshnewsasia.com
|
https://m.freshnewsasia.com/index.php/en/internationalnews/147192-2020-02-02-01-03-41.html
|
8609f457-3adb-44fd-9f71-156e1ff1baf5
|
ជំងឺផ្តាសាយបក្សី កើតមាននៅចិន ខណៈជំងឺផ្លូវដង្ហើម «កូរ៉ូណា» មិនទាន់ស្ងប់
|
យោងតាមការចេញផ្សាយ របស់ព័ត៌មានចិននៅថ្ងៃអាទិត្យ ទី០២ ខែកុម្ភៈ ឆ្នាំ២០២០នេះ បានឱ្យដឹងថា ជំងឺផ្តាសាយបក្ស H5N1 បានកើតមាននៅកសិដ្ឋានមួយ ក្នុងទីក្រុងសៅយ៉ាង ភាគខាងត្បូងខេត្តហ៊ូណាន ប្រទេសចិន។ ព័ត៌មានរាយការណ៍បន្តថា ជំងឺនេះបានកើតមាននៅកសិដ្ឋានមួយ ដែលមានសត្វមាន់ប្រមាណ៧,៨៥០ក្បាល ហើយមាន់ប្រមាណ៤,៥០០ក្បាល បានងាប់ដោយសារជំងឺផ្តាសាយបក្សីនេះ។ ព័ត៌មានក៏បានរាយការណ៍ផងដែរថា មានសត្វមាន់ប្រមាណ១៧,៨២៨ក្បាលហើយ ត្រូវបានអាជ្ញាធរប្រមូលចេញពីកសិដ្ឋានចិញ្ចឹមមាន់ បន្ទាប់ពីផ្ទុះជំងឺនេះ។ សូមបញ្ជាក់ថា ទន្ទឹមនឹងការកើតជំងឺផ្តាសាយបក្សីនេះ ចិនក៏កំពុងរងការវាយប្រហារដោយជំងឺផ្លូវដង្ហើមបង្កឡើងដោយមេរោគ «កូរ៉ូណា» ផងដែរ។ មកដល់ពេលនេះ ជំងឺផ្លូវដង្ហើមនេះ បានកើតមានលើមនុស្សប្រមាណ១៤,៥៥១នាក់ ហើយ៣០៤នាក់បានស្លាប់៕
|
2020-02-02T14:25:00+07:00
|
freshnewsasia.com
|
https://m.freshnewsasia.com/index.php/en/internationalnews/147190-2020-02-02-00-25-03.html
|
871f101d-695f-49a7-ad1a-3aa2fda7eee9
|
និស្សិតខ្មែរកំពុងព្រួយបារម្ភខ្លាំងពីសុខភាព ទោះលោក ហ៊ុន សែន ព្រមានឲ្យបន្តនៅរួមសុខរួមទុក្ខជាមួយចិននៅវូហាន
|
និស្សិតខ្មែរជាច្រើននាក់ ដែលកំពុងជាប់ផុងក្នុងទីក្រុងវូហាន ប្រទេសចិន នៅតែស្នើសុំយ៉ាងទទូច ឱ្យរដ្ឋាភិបាលកម្ពុជា ជម្លៀសពួកគាត់ទៅកម្ពុជាវិញ ឱ្យបានឆាប់តាមដែលអាចធ្វើទៅបាន ដោយសារជំងឺរលាកប្រព័ន្ធផ្លូវដង្ហើមបង្កដោយវីរុសកូរ៉ូណា កំពុងបន្តរាតត្បាតខ្លាំងនៅទីនោះ។ ចំណែករដ្ឋាភិបាល នៅតែព្រងើយកន្តើយ ចំពោះសំណូមពររបស់ពួកគាត់ដដែល ព្រោះអះអាងថា បើជម្លៀសខ្លាចចិនអន់ចិត្ត។ និស្សិតខ្មែរដែលកំពុងរស់នៅក្នុងទីក្រុងវូហាន ដែលជាកន្លែងផ្ទុះការីករាលដាលខ្លាំង នៃវីរុសកូរ៉ូណា នៅតែសង្ឃឹមថា រដ្ឋាភិបាលកម្ពុជា នឹងពិចារណាឡើងវិញ ក្នុងការយកពួកគាត់ ចេញពីទីនោះ ព្រោះពួកគាត់ និងក្រុមគ្រួសារ ព្រួយបារម្ភយ៉ាងខ្លាំង អំពីសុវត្ថិភាព និងសុខភាព។ និស្សិតបរិញ្ញាបត្រឆ្នាំទី៤ ជំនាញវិស្វកម្មសំណង់ស៊ីវិលនៃសកលវិទ្យាល័យវូហាន (Wuhan University) លោក ភួង បុប្ផាគីមហុង រៀបរាប់ថា បច្ចុប្បន្នលោក កំពុងរស់នៅក្នុងស្ថានភាពភ័យខ្លាច និងឯកោតែម្នាក់ឯងក្នុងបន្ទប់ ស្របពេលដែលវីរុសកូរ៉ូណា កំពុងបន្តវាយប្រហារ និងរីករាលដាលយ៉ាងលឿន ក្នុងប្រទេសចិន ជាពិសេសក្នុងទីក្រុងវូហាន តែម្ដង។ លោកឱ្យដឹងថា មកទល់ពេលនេះ ពុំទាន់ឃើញមានមន្ត្រីស្ថានទូត ឬស្ថានកុងស៊ុលខ្មែរនៅប្រទេសចិន ចុះសួរសុខទុក្ខលោកដោយផ្ទាល់ឡើយ។ ប៉ុន្តែលោកទទួលបានការយកចិត្តទុកដាក់ និងមានការឧបត្ថម្ភអាហារបីពេល ដោយឥតគិតថ្លៃ ពីខាងសាលាទៅវិញ។ និស្សិតវ័យ២៣ឆ្នាំរូបនេះ បន្តថា ស្ថានភាពនៅទីនោះ ស្ងប់ស្ងាត់ខ្លាំង ហើយលោកឃើញរដ្ឋាភិបាលប្រទេសនានា បានជម្លៀសនិស្សិតរបស់ខ្លួន ចេញពីទីក្រុងវ៉ូហានជាបន្តបន្ទាប់ ពោលគឺនៅសល់តែនិស្សិតខ្មែរ និងនិស្សិតប្រទេសក្រីក្រមួយចំនួនតូចប៉ុណ្ណោះ៖ « »។ និស្សិត ភួង បុប្ផាគីមហុង ឱ្យដឹងដែរថា អាណាព្យាបាលរបស់លោក មានក្តីបារម្ភយ៉ាងខ្លាំង ហើយ ពួកលោកដែលជាប់នៅក្នុងទីក្រុងវូហាន នៅតែសង្ឃឹមថា រដ្ឋាភិបាលកម្ពុជា នឹងចាត់វិធានការជម្លៀស ពួកលោកចេញទៅកម្ពុជាមួយរយៈ ព្រោះថាសាលា ក៏បានផ្អាកកម្មវិធីសិក្សាបណ្ដោះអាសន្នដែរ៖ « »។ ជំងឺរលាកប្រព័ន្ធដង្ហើម ដែលបង្កដោយវីរុសកូរ៉ូណាថ្មីនេះ បានផ្ទុះឡើងនៅទីក្រុងវូហាន ខេត្តហ៊ូបេ (Hubei) ប្រទេសចិន ចាប់តាំងពីចុងខែធ្នូ ឆ្នាំ២០១៩។ នៅខេត្តរបស់ចិនមួយនេះ មាននិស្សិតខ្មែរ ចំនួន២៣នាក់ កំពុងជាប់ផុងនៅទីនោះ ដោយសារអាជ្ញាធរចិន បានបិទទីក្រុង និងខេត្តនេះទាំងមូល ដោយមិនអនុញ្ញាតឱ្យធ្វើដំណើរចេញចូលទៀតឡើយ។ ទោះជាយ៉ាងណា រដ្ឋាភិបាលបរទេសនានា បានសហការជាមួយរដ្ឋាភិបាលចិន ជម្លៀសពលរដ្ឋនិងនិស្សិតរបស់ខ្លួនចេញពីទីនោះជាបន្តបន្ទាប់ ដើម្បីគេចពីវីរុសកូរ៉ូណា ហើយមានតែរដ្ឋាភិបាលកម្ពុជាទេ ដែលទុកពលរដ្ឋខ្មែរឱ្យបន្តស្នាក់នៅប្រទេសចិន ដើម្បីរួមសុខរួមទុក្ខជាមួយប្រជាជនចិន ក្រោមហេតុផលថា ជឿជាក់លើចិនក្នុងការគ្រប់គ្រងស្ថានការណ៍នេះ។ និស្សិតខ្មែរម្នាក់ទៀត កំពុងសិក្សាថ្នាក់បរិញ្ញាប័ត្រឆ្នាំទី៣ជំនាញសេដ្ឋកិច្ច ពាណិជ្ជកម្មអន្តរជាតិ នៃសកលវិទ្យាល័យបច្ចេកវិទ្យាវូហាន(Wuhan University Of Technology) លោក លី សេដ្ឋា ប្រាប់ អាស៊ីសេរីថា តំបន់ដែលលោកកំពុងរស់នៅក៏ មានសភាពស្ងាត់ជ្រងំដែរ ហើយម្នាក់ៗសំងំនៅតែក្នុង ផ្ទះ។ លោកបន្តថា នៅសាលារបស់លោក គឺមិនមានការឧបត្ថម្ភអាហារនោះទេ ដូច្នេះលោកតែងតែទៅផ្សារ ដើម្បីទិញម្ហូបអាហារដោយខ្លួនឯង សម្រាប់បរិភោគក្នុងរយៈពេលមួយសប្ដាហ៍ ឬពីរសប្ដាហ៍។ និស្សិតរូបនេះ បញ្ជាក់ថា លោកមិនទាន់ឃើញមានមន្ត្រីពាក់ព័ន្ធរបស់រដ្ឋាភិបាលខ្មែរ ចុះសួរសុខ ទុក្ខលោកដោយផ្ទាល់ ឬផ្ដល់ជំនួយអ្វីទេ។ ប៉ុន្តែ លោកទទួលបានថវិកាខ្លះៗ ពីសប្បុរសជន សម្រាប់ជួយផ្គត់ផ្គង់ការចំណាយផ្សេងៗ ក្នុងគ្រាមានអាសន្ននេះ៖ « »។ និស្សិត លី សេដ្ឋា បញ្ជាក់ថា លោកនៅតែចង់ឱ្យរដ្ឋាភិបាល ជម្លៀសពួកលោក ចេញពីទីក្រុងវូហានបណ្ដោះអាសន្ន ព្រោះដើម្បីកុំឱ្យក្រុមគ្រួសាររបស់លោកបារម្ភខ្លាំង ហើយម្យ៉ាងទៀតក្នុងស្ថានភាពអាក្រក់បែបនេះ លោក យល់ថា គ្មានអ្វីប្រសើរជាងវិលទៅមាតុភូមិរបស់ខ្លួនវិញនោះទេ៖ « »។ ដោយឡែក ក្រុមនិស្សិតមួយចំនួនទៀត ហាក់មិនសូវហ៊ាននិយាយនោះទេ ព្រោះពួកគេ បារម្ភខ្លាចប៉ះពាល់ ដល់ការរស់នៅនិងសិក្សាក្នុងប្រទេសចិន បន្ទាប់ពីលោកនាយករដ្ឋមន្ត្រី ហ៊ុន សែន ប្រកាសឱ្យពួកគេបន្តរស់នៅក្នុងប្រទេសចិន និងបង្ហាញការមិនពេញចិត្តចំពោះនិស្សិតរូបណាដែលចាកចេញទៅកម្ពុជា ក្នុងគ្រាប្រទេសចិនមានអាសន្នបែបនេះ។ តាំងពីមុនអង្គការសុខភាពពិភពលោក ប្រកាសអាសន្នអំពីការរីករាលដាលដ៏គ្រោះថ្នាក់នៃវីរុសកូរ៉ូណានេះម្ល៉េះ ប្រទេសជាច្រើននៅលើពិភពលោក បានចាត់វិធានការជាបណ្ដើរ ដើម្បីជម្លៀសប្រជាពលរដ្ឋរបស់ខ្លួនចេញពីទីក្រុងវូហាន និងបានផ្អាកជើងហោះហើរពីប្រទេសចិន ឬបិទច្រកព្រំដែនមួយរយៈ ដើម្បីសុវត្ថិភាពពលរដ្ឋរបស់ខ្លួន។ ប៉ុន្តែ ចំពោះកម្ពុជា រដ្ឋាភិបាលមិនត្រឹមគ្មានវិធានការនាំពលរដ្ឋខ្មែរ ដែលនៅជាប់គាំងនៅទីក្រុងវូហាន មកស្រុកកំណើតវិញនោះទេ ប៉ុន្តែលោកនាយករដ្ឋមន្ត្រី ហ៊ុន សែន ថែមទាំងព្រមានពលរដ្ឋទាំងនោះ អំពីផលវិបាក នៃការគេចចេញពីគ្រោះអាសន្ននេះទៀតផង។ លោក ហ៊ុន សែន បង្គាប់ឱ្យអ្នកទាំងនោះ បន្តនៅរួមសុខរួមទុក្ខជាមួយជនជាតិចិន ដែលកើតកំពុងឆ្លង និងប្រឈមនឹងការឆ្លងមេរោគដ៏កាចសាហាវ និងកំពុងរីករាលដាលនេះ ដោយលោកអះអាងថា ដើម្បីរឹតចំណងរវាងរដ្ឋាភិបាលប្រទេសទាំងពីរផង និងដើម្បីជួយប្រទេសចិន ក្នុងគ្រាមានអាសន្ននេះផង៖ « »។ ស្របពេលដែលប្រជាពលរដ្ឋខ្មែរ កំពុងជ្រួលច្របល់ រកវិធីការពារខ្លួនតែរៀងៗខ្លួន លោក ហ៊ុន សែន ថែមទាំងនិយាយចំអកដល់អ្នកដែលព្រួយបារម្ភខ្លាំង អំពីការឆ្លងមេរោគនេះ ថាភ័យហួសហេតុពេក។ លោកថែមទាំងលើកទឹកចិត្តកុំឱ្យប្រជាពលរដ្ឋពាក់ម៉ាស់ការពារ ដោយព្រមានបណ្ដេញអ្នកសារព័ត៌មាន និងអ្នកណាក៏ដោយដែលពាក់ម៉ាស់ ចូលក្នុងវិមានសន្តិភាព ក្នុងពេលលោកកំពុងធ្វើសន្និសីទសារព័ត៌មាននោះទៀតផង៖ « »។ ទោះជាយ៉ាងណា និស្សិតខ្មែរមួយរូបដែលទើបមកដល់ប្រទេសកម្ពុជាដោយខ្លួនឯង ថ្លែងក្នុងលក្ខខណ្ឌមិនបញ្ចេញឈ្មោះ ព្រោះបារម្ភពីសុវត្ថិភាពថា រដ្ឋាភិបាលកម្ពុជាគួរជួយជម្លៀសនិស្សិតខ្មែរ ដែលស្ថិតក្នុងទីក្រុងវូហាននោះ ព្រោះពួកគេប្រឈមគ្រោះថ្នាក់ខ្លាំង ហើយជាពិសេស ទោះបីជាពួកគេ នៅទីនោះក៏មិនអាចជួយអ្វីដល់រដ្ឋាភិបាលចិនដែរ។ យុវនិស្សិតរូបនេះ បន្តថា ពួកនិស្សិតទាំងនោះ គឺជាធនធានមនុស្ស សម្រាប់ជួយអភិវឌ្ឍកម្ពុជានាពេលអនាគត ហើយប្រសិនបើការព្រងើយកន្តើយរបស់រដ្ឋាភិបាលបែបនេះ ធ្វើឱ្យកើតមានរឿងអកុសលចំពោះនិស្សិតទាំងនោះវិញ គឺជារឿងឈឺចាប់ និងសោកស្ដាយសម្រាប់ជាតិខ្មែរ ហើយរដ្ឋាភិបាល នឹងត្រូវមហាជនស្តីបន្ទោស។ ចំពោះករណីនេះ អ្នកនាំពាក្យក្រសួងសុខាភិបាល លោក លី សូវ៉ាន់ ឆ្លើយតបយ៉ាងខ្លីថា រដ្ឋាភិបាល នៅមានជំហរ មិនបិទជើងហោះហើរពីចិន និងមិនជម្លៀសនិស្សិតខ្មែរ ពីទីក្រុងវូហានដដែល « »។ មន្ត្រីនាយកដ្ឋានប្រយុទ្ធនឹងជំងឺឆ្លងរូបនេះ ឱ្យដឹងដែរថា គិតត្រឹមល្ងាចថ្ងៃទី១ ខែកុម្ភៈ កម្ពុជាមិន ទាន់រកឃើញករណីឆ្លងថ្មី ដែលបង្កឡើងដោយវីរុសកូរ៉ូណានោះទេ ក្រៅពីបុរសជនជាតិចិនម្នាក់ដែលកំពុងសម្រាកព្យាបាលក្នុងមន្ទីរពេទ្យខេត្តព្រះសីហនុ ហើយដែលលោកអះអាងថា កំពុងមានស្ថានភាពសុខភាពល្អធម្មតានោះ។ ក្រុមគ្រូពេទ្យកម្ពុជា ក៏រកឃើញករណីសង្ស័យជាបន្តបន្ទាប់ដែរ ប៉ុន្តែគ្មាននរណាម្នាក់ ចេញរោគសញ្ញាជាវិជ្ជមាននៅឡើយទេ។ អាស៊ីសេរី បានព្យាយាមទាក់ទងអ្នកនាំពាក្យក្រសួងការបរទេសកម្ពុជា លោក កុយ គួង ជាច្រើន លើក តែទូរស័ព្ទចូលពុំមានអ្នកទទួល កាលពីថ្ងៃទី១ ខែកុម្ភៈ។ ប្រធានមជ្ឈមណ្ឌលប្រជាពលរដ្ឋសម្រាប់ការអភិវឌ្ឍន៍ និងសន្តិភាព លោក យង់ គិមអេង មានប្រ សាសន៍ថា នៅពេលដែលអង្គភាពសុខភាពលោក(WHO) ប្រកាសដាក់ពិភពលោកក្នុងភាពអាសន្ន ដោយសារតែវីរុសកូរ៉ូណានេះ គឺមានន័យថា មេរោគដ៏កាចសហាវនេះ មិនអាចថមថយ ឬមិនទាន់ រកវិធីបង្ការនិងទប់ស្កាត់ការរីករាលដាលបានទេ ដូច្នេះសម្រាប់និស្សិតខ្មែរដែលរស់នៅប្រទេសចិន ជាពិសេសក្នុងទីក្រុងវូហាន គឺមានការប្រឈមខ្លាំង។ មន្ត្រីសង្គមស៊ីវិលរូបនេះក៏ទទូចឱ្យរដ្ឋាភិបាល កម្ពុជា គួរតែពិចារណាឡើងវិញក្នុងការចាត់វិធានការកម្រិតខ្ពស់បំផុត ដើម្បីការពារសុវត្ថិភាព និង សុខុមាលភាពរបស់ពលរដ្ឋខ្មែរទាំងក្នុងប្រទេសនិងក្រៅប្រទេស ដូចដែលមានចែងក្នុងច្បាប់រដ្ឋធម្មនុញ្ញ៖ « »។ មាត្រា៣៣នៃរដ្ឋធម្មនុញ្ញ ចែងថា ប្រជាពលរដ្ឋខ្មែរដែលកំពុងរស់នៅនៅឯបរទេស ត្រូវបានរដ្ឋគាំ ពារ។ ចំណែកមាត្រា៣៥ ចែងថា សេចក្ដីស្នើទាំងឡាយរបស់ប្រជាពលរដ្ឋ ត្រូវបានទទួលការពិនិត្យ និងដោះស្រាយដោយហ្មត់ចត់ដោយអង្គការរដ្ឋ។ អ្នកវិភាគឯករាជ្យលោកបណ្ឌិត ឡៅ ម៉ុងហៃ បានបង្ហោះសារនៅលើគណនីហ្វេសប៊ុករបស់លោក ដោយសរសេរឃ្លាថា "គួរអនុវត្តឃ្លានេះក្នុងរដ្ឋធម្មនុញ្ញ៖ « » កាលពីថ្ងៃយប់ថ្ងៃទី៣០ ខែមករា អង្គការសុខភាពពិភពលោក (WHO) បានចេញសេចក្តីប្រកាស ដាក់ពិភពលោកក្នុងភាពអាសន្នបង្កឡើងដោយវីរុសកូរ៉ូណាថ្មី ក្រោយពិនិត្យឃើញថា មេរោគបង្កឱ្យរលាកសួតនេះ បានសម្លាប់មនុស្ស និងឆ្លងរីករាលដាលពីមនុស្សម្នាក់ទៅមនុស្ស កើនឡើងជាលំដាប់យ៉ាងឆាប់រហ័ស រហូតឆ្លងដល់ប្រទេសជាច្រើនក្នុងពិភពលោក។ គិតត្រឹមថ្ងៃទី១ ខែកុម្ភៈ មានមនុស្សស្លាប់ក្នុងប្រទេសចិនកើនដល់ ២៥៩នាក់ និងបានឆ្លងដល់ មនុស្សជាង១ម៉ឺននាក់។ ករណីឆ្លងមេរោគនេះ បានរីករាលដាល ដល់ប្រទេសចំនួន ២៣ នៅលើពិភពលោក រួមទាំងប្រទេសចិន៕
|
2020-02-02T01:20:00+07:00
|
rfa.org
|
https://www.rfa.org/khmer/news/health/khmer-students-at-Hubei-call-taking-home-02012020131716.html
|
d16b4992-b99f-4fc1-9119-7d34e5aefe75
|
ក្រុមអ្នកស្រាវជ្រាវជប៉ុនសម្រេចជោគជ័យ ក្នុងការញែកវីរុសកូរ៉ូណាប្រភេទថ្មី ចេញពីខ្លួនអ្នកជំងឺ និងកំពុងឈានទៅបង្កើតវ៉ាក់សាំងព្រមទាំងថ្នាំ
|
ក្រុមអ្នកស្រាវជ្រាវជប៉ុនបានប្រកាសថា ពួកគេបានទទួលជោគជ័យ នូវការញែកចេញ និងរក្សាទុកវីរុសកូរ៉ូណាប្រភេទថ្មី ដែលយកចេញពីខ្លួនអ្នកជំងឺផ្ទុកវីរុសនេះ ដើម្បីធ្វើការសិក្សាព្រមទាំងបង្កើតវ៉ាក់សាំង និងថ្នាំព្យាបាលជំងឺរលាកសួត ដែលកើតឡើងនៅពេលអ្នកជំងឺណាម្នាក់ ឆ្លងវីរុសដ៏កាចសាហាវនេះចូលក្នុងខ្លួន។ នេះបើតាមការដកស្រង់ការផ្សាយពី NHK នៅរសៀលថ្ងៃសៅរ៍ ទី០១ ខែកុម្ភៈ ឆ្នាំ២០២០។ ក្រុមអ្នកស្រាវជ្រាវនៃវិទ្យាសាស្ត្រជាតិសិក្សាពីជំងឺឆ្លងជប៉ុន (NIID) បានប្រកាសអំពីជោគជ័យខាងលើកាលពីថ្ងៃសុក្រសប្តាហ៍នេះ ខណៈអ្នកឆ្លងវីរុសកូរ៉ូណាថ្មី នៅជប៉ុនគិតត្រឹមថ្ងៃសៅរ៍នេះមានរហូតដល់ទៅ ១៤នាក់។ ក្រុមអ្នកស្រាវជ្រាវជប៉ុនក៏កំពុងបន្តធ្វើការសិក្សាអំពីដំណើរនៃការឆ្លង និងជាពិសេសគឺការស្វែងយល់អំពីអាវុធនានា ដែលវីរុសកូរ៉ូណាប្រភេទថ្មីនេះប្រើប្រាស់ ដើម្បីឆ្លង និងវាយប្រហារក្នុងខ្លួនមនុស្ស។ គួរបញ្ជាក់ថា ក្រុមអ្នកស្រាវជ្រាវរបស់ NIID ក៏មានបំណងចែករំលែកនូវសំណាកវីរុសកូរ៉ូណាថ្មីនេះ ទៅកាន់មន្ទីរពិសោធន៍នានា ទូទាំងប្រទេស និងអាចនៅក្រៅប្រទេសផងដែរ ដើម្បីឲ្យក្រុមអ្នកស្រាវជ្រាវទាំងឡាយ ធ្វើការសិក្សារួមគ្នា និងរកវិធីទប់ទល់វីរុសនេះ តបតាមការអំពាវនាវអង្គការសុខភាពពិភពលោក WHO។ ជប៉ុនគឺជាប្រភេទទីបីហើយ បន្ទាប់អូស្ត្រាលី និងប្រទេសចិនផ្ទាល់ ដែលអាចធ្វើការញែក ឬបង្កើតវីរុសកូរ៉ូណាប្រភេទថ្មី នៅក្នុងមន្ទីរពិសោធន៍៕
|
2020-02-01T23:34:00+07:00
|
freshnewsasia.com
|
https://m.freshnewsasia.com/index.php/en/internationalnews/147177-2020-02-01-09-34-42.html
|
51e47563-0992-46a3-978d-2c75660a622d
|
មន្ដ្រីសុខាភិបាល៖ បំបៅកូនដោយទឹកដោះម្តាយ ផ្ដល់នូវអត្ថប្រយោជន៍ជាច្រើនដល់សុខភាពម្តាយ និងទារក រួមទាំងកាត់បន្ថយហានីភ័យនៃជំងឺមួយចំនួន
|
លោកឱសថការី ហ៊ុន ហួង អគ្គនាយករងបច្ចេកទេសសុខាភិបាលនៃក្រសួងសុខាភិបាល បានថ្លែងថា ការបំបៅកូនដោយទឹកដោះម្តាយ ផ្ដល់នូវអត្ថប្រយោជន៍ជាច្រើន ដល់សុខភាពម្តាយ និងទារក ជាពិសេសជួយកាត់បន្ថយហានីភ័យខ្ពស់ នៃការហូរឈាមបន្ទាប់ពីសម្រាលកូន ជួយទប់ស្កាត់បញ្ហាកង្វះជាតិដែក និងការមានកូនញឹកញាប់។ លោកឱសថការីបានថ្លែងបន្ដថា ទឹកដោះម្តាយត្រូវបានគេចាត់ទុកថា ជាអាហារដ៏ល្អឥតខ្ចោះសម្រាប់ផ្តល់នូវថាមពល និងសារធាតុចិញ្ចឹមចំាបាច់បំផុត ដែលទារកត្រូវការក្នុងរយៈពេល៦ខែដំបូងនៃជីវិតរបស់ពួកគេ។ ដូចនេះត្រូវបំបៅកូនដោយទឹកដោះម្តាយរហូតបាន៦ខែ និងបន្តបំបៅកូន រហូតដល់ពីរឆ្នាំ ឬលើស។ * កាត់បន្ថយជំងឺ មហារីកដោះ និងស្បូនចំពោះម្ដាយ * កាត់បន្ថយទៅនឹងការប្រឈមមុខការបាក់ឆ្អឹងត្រគាក ចំពោះម្ដាយ * ដុតរំលាយបាន ៥០០០កាឡូរីក្នុង១ថ្ងៃ * កាត់បន្ថយ ការប្រឈមមុខទៅនឹង ជំងឺរាក ក្អួត ផ្លូវដង្ហើម ទល់លាមក ជំងឺត្រអក និងរោគធាត់ចំពោះទារក ។ ការថ្លែងបែបនេះ របស់លោក ហ៊ុន ហួង ធ្វើឡើងក្នុងឱកាសបើកវគ្គបណ្តុះបណ្តាល ស្តីពី ការពង្រឹងការអនុវត្តអនុក្រឹត្យលេខ ១៣៣ អនក្រ.បក ស្តីពីការផ្សព្វផ្សាយលក់ផលិតផល សម្រាប់ចិញ្ចឹមទារក និងកុមារ ដល់មន្រី្តអធិការកិច្ចសុខាភិបាល ដែលអញ្ជើញមកពីមន្ទីរសុខាភិបាលរាជធានីភ្នំពេញ ខេត្តកណ្តាល ខេត្តកំពង់ស្ពឺ ខេត្តកំពង់ឆ្នាំង និងខេត្តពោធិ៍សាត់។ ដើម្បីជាសុវត្ថិភាព ដល់ពលរដ្ឋប្រើប្រាស់ទឹកដោះគោ ជំនួសទឹកដោះម្ដាយ លោកឱសថការី អាំង ហុកស្រ៊ុន ប្រធានការិយាល័យសុវត្ថិភាពចំណីអាហារនៃនាយកដ្ឋានឱសថ ចំណីអាហារ បរិក្ខារពេទ្យ និងគ្រឿងសំអាង ក្រសួងសុខាភិបាល ក្រៅពីបណ្ដុះបណ្ដាល ក៏បានចុះទៅត្រួតពិនិត្យផ្ទាល់នៅតាមទីផ្សារ និងឱសថស្ថាន ដែលមានដាក់លក់ផលិតសម្រាប់ចិញ្ចឹមទារក និងកុមារ ដែលមានដូចជា ទឹកដោះគោម្សៅ ដបបំបៅទឹកដោះគោម្សៅ ក្បាលដោះជ័រជាដើម។ ជាងនេះទៅទៀតលោកឱសថការី អំាង ហុកស្រ៊ុន បានជំរុញដល់ក្រុមហ៊ុននាំចូល និងចែកចាយលក់ផលិតចិញ្ចឹមទារក និងកុមារ ត្រូវអនុវត្ដឱ្យបានត្រឹមត្រូវ ដែលក្រសួងបានដាក់ចេញ និងឱ្យក្រុមការងាររបស់ខ្លួន ស្វែងយល់ច្បាស់ក្នុងការប្រើប្រាស់តារាងវិន្និច្ឆ័យត្រួតពិនិត្យការផ្សព្វផ្សាយផលិតផលសម្រាប់ចិញ្ចឹមទារក និងកុមារ។ បើមានករណីរំលោភបំពាន ត្រូវរាយការណ៍ និងចាត់វិធានការភ្លាមៗទៅដល់ក្រុមហ៊ុននោះ៕
|
2020-02-01T22:44:00+07:00
|
freshnewsasia.com
|
https://m.freshnewsasia.com/index.php/en/localnews/147173-2020-02-01-08-44-10.html
|
6aa78a92-01df-4a0b-b8c1-2ec29db60627
|
រដ្ឋបាលខេត្តស្វាយរៀង ចុះពិនិត្យស្ថានភាពទប់ស្កាត់ការចម្លងជំងឺផ្លូវដង្ហើម បង្កដោយវីរុសកូរ៉ូណា នៅច្រកទ្វារព្រំដែនអន្តរជាតិបាវិត និងព្រៃវល្លិ៍
|
លោក សុខ រស់ អភិបាលរងខេត្ត តំណាងលោក ម៉ែន វិបុល អភិបាលខេត្តស្វាយរៀង និងលោក កែរ រដ្ឋា ប្រធានមន្ទីរសុខាភិបាលខេត្ត នៅព្រឹកថ្ងៃទី០១ ខែកុម្ភៈ ឆ្នាំ២០២០ បានអញ្ជើញចុះទៅតាមច្រកទ្វាព្រំដែនអន្ដរជាតិព្រៃវល្លិ៍ និងច្រកទ្វារព្រំដែនអន្ដរជាតិបាវិត ដោយជួបជាមួយប្រធានទីស្នាក់ការនាយប៉ុស្តិ៍នគរបាលអន្ដោរប្រវេសន៍ និងមន្រ្ដីពាក់ព័ន្ធប្រចាំការច្រកទ្វារព្រំដែនអន្ដរជាតិទាំងពីរ ដើម្បពិនិត្យស្ថានភាពអ្នកដំណើរឆ្លងកាត់ព្រំដែន ផ្សព្វផ្សាយពីអាការជំងឺ និងស្ថានភាពបច្ចុប្បន្ន នៃការរីករាលដាលជំងឺផ្លូវដង្ហើមកូរ៉ូណាវីរុស។ លោក សុខ រស់ បានថ្លែងការណែនាំ ដល់សមត្ថកិច្ចគ្រប់ផ្នែកប្រចាំការនៅច្រកទ្វារព្រំដែនអន្ដរជាតិទាំងពីរ ជាពិសេសមន្រ្ដីចត្តាឡីស័ក ដែលមាននៅច្រកទ្វារព្រំដែនអន្ដរជាតិបាវិតថា ឲ្យបន្ដយកចិត្ដទុកដាក់តាមដានពិនិត្យអ្នកដំណើរចេញ ចូលឆ្លងដែនឲ្យបានហ្មត់ចត់ ក្នុងករណីមានការសង្ស័យថា អ្នកដំណើរមានផ្ទុកជំងឺកូរ៉ូណា ត្រូវធ្វើការរាយការណ៍ជាបន្ទាន់ ទៅស្ថាប័នជំនាញ ដើម្បីមានវិធានការឲ្យបានទាន់ពេលវេលា។ លោកអភិបាលរងខេត្តក៏បាននាំយកម៉ាស ចែកជូនដល់ច្រកទ្វារព្រំដែនអន្ដរជាតិព្រៃវល្លិ៍ចំនួន ២,០០០ម៉ាស និងច្រកទ្វារព្រំដែនអន្ដរជាតិបាវិតចំនួន៦,០០០ម៉ាស ដើម្បីប្រើប្រាស់ក្នុងអង្គភាព និងចែកជូនដល់ប្រជាពលរដ្ឋ ក៏ដូចជាភ្ញៀវទេសចរដែលឆ្លងកាត់ច្រកទ្វារព្រំដែនផងដែរ៕
|
2020-02-01T21:06:00+07:00
|
freshnewsasia.com
|
https://m.freshnewsasia.com/index.php/en/localnews/147163-2020-02-01-07-06-37.html
|
e1e132df-0b1f-48ef-971f-f78f35b0b715
|
ម៉ាសជិត២ម៉ឺនអំណោយរបស់ឧត្តមសេនីយ៍ឯក ហ៊ុន ម៉ាណែត ត្រូវបានចែកជូនប្រជាពលរដ្ឋនៅច្រកព្រំដែនអន្តរជាតិដូង ការពារការឆ្លងជំងឺកូរ៉ូណា
|
លោក ហឿង សុគន្ធ អភិបាលស្តីទីខេត្តបាត់ដំបង និងក្រុមការងារបាននាំយកម៉ាសជិត២ម៉ឺនម៉ាស ដែលជាអំណោយរបស់លោកឧត្តមសេនីយ៍ឯក ហ៊ុន ម៉ាណែត អគ្គមេបញ្ជាការរង នៃកងយោធពលខេមរភូមិន្ទ និងជាមេបញ្ជាការកងទ័ពជើងគោកតាមរយ:លោកឧត្តមសេនីយ៍ទោ ច័ន្ទ រដ្ឋា មេបញ្ជាការរងយោធភូមិភាគទី៥ យកទៅចែកជូនប្រជាពលរដ្ឋចេញចូលដីថៃនៅចំណុចច្រកព្រំដែនអន្តរជាតិដូងកម្ពុជា-ថៃក្នុងស្រុកកំរៀង ដើម្បីការពារការឆ្លងរោគជំងឺកូរ៉ូណាថ្មី។ លោក ហឿង សុគន្ធ បានថ្លែងឲ្យដឹងថា នៅព្រឹកនេះលោកបាននាំយកម៉ាសចំនួន១៦,០០០អំណោយរបស់ឧត្តមសេនីយ៍ឯក ហ៊ុន ម៉ាណែត ដើម្បីការពារការឆ្លងរោគជំងឺកូរ៉ូណាថ្មី ដើម្បីការពារនូវការឆ្លងវីរុសថ្មីឈ្មោះថា កូរ៉ូណា ដែលកំពុងតែរីករាលដាលនៅក្នុងប្រទេសចិន ព្រមទាំងប្រទេសមួយចំនួនទៀត ក្នុងនោះមាននៅកម្ពុជា១ករណីផងដែរ។ សូមបញ្ជាក់ផងដែរថា ការចែកម៉ាសនេះ ក្នុងគោលបំណងដើម្បីចូលរួមទប់ស្កាត់ក្នុងការឆ្លងរីករាលដាលដល់ប្រជាពលរដ្ឋកម្ពុជា ពិសេសនៅខេត្តបាត់ដំបង, អភិបាលខេត្តបានសហការជាមួយរដ្ឋបាលមូលដ្ឋានដឹកនាំក្រុមការងារធ្វើការចែកម៉ាសជូនប្រជាពលរដ្ឋ ពិសេសអាជីវករដែលចេញចូលធ្វើការរកស៊ីក្នុងទឹកដីថៃប្រចាំថ្ងៃ ដើម្បីចូលរួមទប់ស្កាត់រោគឆ្លងជំងឺកូរ៉ូណាថ្មី មកកម្ពុជាតាមច្រកព្រំដែនអន្តរជាតិដូងកម្ពុជា-ថៃ។ ក្នុងនោះមន្ទីរសុខាភិបាលខេត្តក៏បានជួយម៉ាសចំនួន១ពាន់ផងដែរ។ បច្ចុប្បន្ននេះការឆ្លងជំងឺកូណូរ៉ាថ្មីនេះ ត្រូវបានយកចិត្តដាក់ពីរាជរដ្ឋាភិបាល និងក្រសួងសុខាភិបាល អាជ្ញាធរដែនដី ពិសេសក្រុមគ្រូពេទ្យ គ្រប់ទីកន្លែងនៅកម្ពុជាមិនឲ្យមានករណីឆ្លងមកកម្ពុជាផងដែរ៕
|
2020-02-01T17:39:00+07:00
|
freshnewsasia.com
|
https://m.freshnewsasia.com/index.php/en/localnews/147146-2020-02-01-03-39-38.html
|
eed01a71-7284-4cf5-9b46-83098229631a
|
ប្រទេសនានាចេញវិធានការណ៍តឹងរ៉ឹង ក្រោយ WHO ប្រកាសអាសន្នករណីវីរុសកូរ៉ូណាប្រភេទថ្មី
|
អង្គការសុខភាពពិភពលោក World Health Organization ឬ WHO កាលពីថ្ងៃទី៣០ មករា បានសម្រេចប្រកាសដាក់ករណីផ្ទុះរីករាលដាលនៃជំងឺរលាកផ្លូវដង្ហើមបង្កឡើងដោយវីរុសកូរ៉ូណាប្រភេទថ្មី ជាបញ្ហាអាសន្នសាកលផ្នែកសុខភាព។ តើរដ្ឋាភិបាលប្រទេសនានានៅលើពិភពលោក កំពុងចាត់វិធានការណ៍យ៉ាងណាខ្លះដែរ ឆ្លើយតបទៅនឹងការឆ្លងរាលដាលនៃជំងឺដ៏កាចសាហាវមួយនេះ? ការប្រកាសភាពអាសន្នជាសាកលផ្នែកសុខភាពរបស់អង្គការ WHO នេះ ធ្វើឡើងក្នុងរយៈពេលប្រមាណតែ ១ខែប៉ុណ្ណោះ ក្រោយវីរុសកូរ៉ូណាប្រភេទថ្មីនេះ បានផ្ទុះរាលដាលដោយមានប្រភពដើមចេញពីទីក្រុង វូហាន (Wuhan) ប្រទេសចិន កាលពីចុងខែធ្នូ ឆ្នាំ២០១៩។ ទោះបីមានការប្រកាសអាសន្ននេះក៏ដោយ ក៏អង្គការសុខភាពពិភពលោក មិនបានតម្រូវ ឬផ្ដល់អនុសាសន៍ឱ្យប្រទេសនានាត្រូវតែរឹតត្បិត ឬហាមប្រាមរាល់ការធ្វើដំណើរ ឬការធ្វើពាណិជ្ជកម្មជាមួយប្រទេសចិននោះទេ។ ក៏ប៉ុន្តែ អង្គការអន្តរជាតិមួយនេះ បានតម្រូវឱ្យប្រទេសទាំងអស់ត្រូវចែកចាយរាល់ព័ត៌មានដែលខ្លួនមានទាំងអស់ពាក់ព័ន្ធនឹងជំងឺនេះ ស្របតាមបញ្ញត្តិអន្តរជាតិ។ ជាមួយគ្នានេះ ប្រទេសនានានៅទូទាំងសាកលលោក ត្រូវត្រៀមខ្លួនបង្ហារ និងទប់ស្កាត់កុំឱ្យវីរុសនេះឆ្លងរាលដាលតទៅទៀត តាមរយៈការបន្តតាមដាន ការប្រកាសទុកជាមុន ការដាក់អ្នកជំងឺឱ្យនៅដាច់ដោយឡែកពីគេ ឬការគ្រប់គ្រងករណីឆ្លងវីរុសនេះ ជាដើម។ ជាពិសេស ប្រទេសនីមួយៗ ត្រូវផ្ដោតការយកចិត្តទុកដាក់ កាត់បន្ថយកុំឱ្យមានការឆ្លងពីមនុស្សទៅមនុស្ស ឬរីករាលដាលជាអន្តរជាតិ ហើយចូលរួមចំណែកក្នុងការឆ្លើយតបជាអន្តរជាតិ តាមរយៈការទំនាក់ទំនង និងកិច្ចសហប្រតិបត្តិការ និងចូលរួមក្នុងពង្រីកចំណេះដឹងអំពីវីរុស និងជំងឺនេះ និងការស្រាវជ្រាវបន្ថែមទៀត។ អង្គការសុខភាពពិភពលោក ក៏បានតម្រូវឱ្យប្រទេសដែលចេញបម្រាមមិនឱ្យពលរដ្ឋខ្លួនធ្វើដំណើរទៅកាន់ប្រទេសដែលផ្ទុះមេរោគនេះ ត្រូវជូនដំណឹងដល់អង្គការនេះ ហើយត្រូវប្រយ័ត្នប្រយែងចំពោះចំណាត់ការណាមួយ ដែលអាចបង្កឱ្យមានការរើសអើង ឬស្លាកស្នាមទុរយស ដល់ប្រទេសដែលកំពុងរងគ្រោះដោយសារតែការផ្ទុះវីរុសប្រភេទថ្មីនេះ។ ឆ្លើយតបនឹងការប្រកាសអាសន្នជាសាកលនេះ អ្នកនាំពាក្យក្រសួងសុខាភិបាល លោកវេជ្ជបណ្ឌិត លី សូវណ្ណ ប្រាប់អាស៊ីសេរីកាលពីយប់ថ្ងៃទី៣១ មករា ថា បន្ថែមពីលើវិធានការណ៍ដែលក្រសួងសុខាភិបាលបានដាក់ចេញ ក្រសួងបានធ្វើតាមរាល់ការណែនាំទាំងអស់របស់អង្គការ WHO នេះហើយ ក្នុងនោះមានការពង្រឹងការផ្សព្វផ្សាយអប់រំ ការផ្លាស់ប្តូរព័ត៌មាន និងការផ្លាស់ប្តូរចំណេះដឹង និងការស្រាវជ្រាវអំពីមេរោគនេះជាដើម។ លោកថា ផ្អែកតាមអង្គការ WHO នេះ កម្ពុជាមិនបានដាក់បម្រាមពលរដ្ឋកម្ពុជា មិនឱ្យធ្វើដំណើរទៅចិននោះទេ៖ « »។ អ្នកនាំពាក្យក្រសួងសុខាភិបាលរូបនេះ បញ្ជាក់ថា បច្ចុប្បន្នតួលេខចុងក្រោយត្រឹមយប់ថ្ងៃទី៣១ មករា នៅកម្ពុជា មានតែជនជាតិចិន១រូបដដែលនោះទេ ដែលឆ្លងមេរោគនេះ ពុំមានករណីថ្មីឡើយ។ យ៉ាងណាក៏ដោយ លោកថា ក្រសួងសុខាភិបាលកំពុងបន្តតាមដានសុខភាពយ៉ាងដិតដល់លើមនុស្សប្រមាណជា ១០០ នាក់ ដែលជាមុខសញ្ញាសង្ស័យ ហើយក្នុងនោះក៏មានពលរដ្ឋខ្មែរផងដែរ។ ពាក់ព័ន្ធនឹងបញ្ហាបិទជើងហោះហើរទៅមករវាងចិន និងកម្ពុជាវិញ អាស៊ីសេរីមិនអាចទាក់ទងលោក ជា អូន អ្នកនាំពាក្យអាកាសចរណ៍ស៊ីវិល ដើម្បីសុំព័ត៌មានចុងក្រោយនៅឡើយទេ។ ក៏ប៉ុន្តែ កន្លងមក លោកធ្លាប់ប្រាប់ថា កម្ពុជាបិទតែជើងហោះហើរតែពីទីក្រុងវូហានមួយតែប៉ុណ្ណោះដែលជាកន្លែងផ្ទុះមេរោគនេះ រីឯចំណុចដទៃទៀតនៅរក្សាការហោះហើរដដែល។ ដូចគ្នានេះដែរ លោក កុយ គួង អ្នកនាំពាក្យក្រសួងការបរទេស ប្រាប់អាស៊ីសេរីថា លោកមិនមានអ្វីបន្ថែមនោះទេ ក្រៅពីអ្វីដែលក្រសួងធ្លាប់ប្រកាសថា នឹងមិនមានចំណាត់ការជម្លៀសពលរដ្ឋខ្មែរជានិស្សិត២៣នាក់ ដែលកំពុងជាប់នៅក្រុងវូហាននោះឡើយ។ លើសពីនោះទៀត នៅមួយថ្ងៃមុនអង្គការ WHO ប្រកាសអាសន្ន លោក ហ៊ុន សែន ចេញមុខអះអាងថា កម្ពុជាគ្មានវិធានការបិទជើងហោះហើរ និងជម្លៀសពលរដ្ឋខ្មែរពីប្រទេសចិននោះទេ ព្រោះវិធានការនេះ ជាការសម្លាប់សេដ្ឋកិច្ចកម្ពុជា និងកាត់បន្ថយទំនាក់ទំនងជាមួយចិន។ លោក ហ៊ុន សែន ថែមទាំងអំពាវនាវកុំឱ្យនិស្សិតខ្មែរវិលមកកម្ពុជាវិញ ដោយត្រូវនៅរួមសុខរួមទុក្ខជាមួយប្រជាជនចិន ហើយលោកថែមទាំង អំពាវនាវកុំឱ្យប្រជាពលរដ្ឋក្នុងប្រទេសកម្ពុជា ភ័យជ្រុលហួសហេតុពេក៖ « »។ លោក ហ៊ុន សែន ទំនងជាមេដឹកនាំទីមួយហើយនៅលើពិភពលោក ដែលចេញមុខមកថ្លែងសារបែបនេះ ដោយមិនត្រឹមតែមិនចាត់វិធានការបិទជើងហោះហើរ ឬជម្លៀសពលរដ្ឋខ្លួនប៉ុណ្ណោះទេ តែថែមទាំងប្រកាសឱ្យពលរដ្ឋខ្លួននៅរួមសុខរួមទុកជាមួយចិននេះ។ សាររបស់លោក ហ៊ុន សែន នេះ រងការរិះគន់ខ្លាំងពីសំណាក់ពលរដ្ឋខ្មែរអ្នកប្រើប្រាស់បណ្ដាញសង្គម ហ្វេសប៊ុក ស្របពេលដែលរដ្ឋាភិបាលនានានៅលើពិភពលោក កំពុងចាត់វិធានការណ៍ផ្ទុយពីនេះ តាមរយៈការខ្នះខ្នែងជម្លៀសពលរដ្ឋខ្លួន និងបិទជើងហោះហើរ ឬព្រំដែនជាមួយប្រទេសចិន។ អ្នកប្រើប្រាស់ហ្វេសប៊ុកម្នាក់ដាក់គណនីឈ្មោះ «សេង រតនា (Seng Ratana)» សរសេរឌឺដងថា «សាកបញ្ជូនពួក [គាត់] ទៅកាន់វហាន ៣ថ្ងៃលមើល ហើយកុំឱ្យពាក់ម៉ាស់ឱ្យសោះ!»។ អ្នកប្រើប្រាស់ហ្វេសប៊ុកមួយរូបទៀត ដាក់គណនីឈ្មោះ «តារា សុវណ្ណ» សរសេរថា៖ «ជាតិខ្មែរមានសំណាងណាស់ដែលមាននាយករដ្ឋមន្ត្រីដែលស្រលាញ់ជាតិ និងមិត្តបរទេសបែបនេះ។» លោកសរសេរបន្តថា «ប្រជាជនខ្មែរសង្ឃឹមថា សម្ដេច និងលោកជំទាវព្រមទាំងក្រុមគ្រួសាររួមទាំងក្រុមគ្រូពេទ្យស្ម័គ្រចិត្តយុវជនសម្លេចតេជោ ចុះទៅទីក្រុងវូហាន ប្រទេសចិន ដោយផ្ទាល់ដើម្បីសួរសុខទុក្ខក្រុមនិស្សិតខ្មែរ ឬជួយព្យាបាលជំងឺដល់មហាមិត្តចិន ដែលផ្ទុកមេរោគកូរ៉ូណា។ គឺសម្ដេចនិងក្រុមគ្រួសារមិនរត់ចោលពួកគាត់ និងរួមសុខរួមទុក្ខក្នុងគ្រាដែលមហាមិត្តជួបផលលំបាក»។ យ៉ាងណាក៏ដោយ ចំណាត់ការមិនជម្លៀសពលរដ្ឋខ្មែរពីចិន និងការមិនបិទជើងហោះហើរពីចិននេះ ហាក់ផ្ទុយពីអ្វីដែលរដ្ឋាភិបាលប្រទេសនានាកំពុងខ្នះខ្នែងយកចិត្តទុកដាក់ទៅលើពលរដ្ឋខ្លួន ដែលកំពុងជាប់នៅចិននេះ។ ជប៉ុន និងសហរដ្ឋអាមេរិក គឺជាប្រទេសពីរដំបូងគេបង្អស់ ដែលបានចាប់ផ្តើមជម្លៀសពលរដ្ឋខ្លួនចេញពីតំបន់ស្នូលនៃការផ្ទុះជំងឺរលាកផ្លូវដង្ហើមបង្កមកពីវីរុសកូរ៉ូណាប្រភេទថ្មី នៅក្រុងវូហាន ប្រទេសចិន។ សហរដ្ឋអាមេរិក កាលពីថ្ងៃទីព្រហស្បតិ៍ ក្រោយពេលអង្គការសុខភាពពិភពលោកប្រកាសអាសន្ន បានណែនាំឱ្យពលរដ្ឋខ្លួនកុំធ្វើដំណើរទៅប្រទេសចិន ដោយសារតែការគំរាមកំហែងនៃមេរោគថ្មីនេះ ដោយបានដំឡើងកម្រិតឱ្យពលរដ្ឋខ្លួនប្រុងជើងការនេះ ទៅកម្រិតខ្ពស់បំផុតពណ៌ក្រហម។ ភ្នាក់ងារសារព័ត៌មានអង់គ្លេស រ៉យទ័រ (Reuters) រាយការណ៍ថា គិតត្រឹមថ្ងៃទី៣១ មករា រដ្ឋាភិបាលប្រទេសកាន់តែច្រើនឡើងៗនៅលើពិភពលោកសរុបមិនតិចជាង ១៥ប្រទេសទេ រួមទាំងសហភាពអឺរ៉ុបផង កំពុងអនុវត្តយុទ្ធនាការជម្លៀស ឬមានផែនការជម្លៀសបុគ្គលិកការទូត និងពលរដ្ឋរបស់ខ្លួន ចេញពីតំបន់ខ្លះនៅប្រទេសចិន ដែលកំពុងរងផ្ទុះរាលដាលនៃវីរ៉ុសកូរ៉ូណាប្រភេទថ្មីនេះ។ ក្រៅពីជប៉ុន និងសហរដ្ឋអាមេរិក រដ្ឋាភិបាលនៃប្រទេសទាំងនោះរួមមាន៖ កាណាដា បារាំង អង់គ្លេស អាល្លឺម៉ង់ អេស្ប៉ាញ ស្វីស ហូឡង់ ម៉ារ៉ុក រុស្ស៊ី អូស្ត្រាលី នូវែលហ្សេឡង់ កូរ៉េខាងត្បូង កាហ្សាក់ស្ថាន ឥណ្ឌូណេស៊ី និង ថៃ ជាដើម។ ដោយឡែក ប្រទេសមួយចំនួនដែលមានព្រំប្រទល់ដីគោកជាប់ជាមួយប្រទេសចិន បានសម្រេចបិទច្រកព្រំដែនទាំងអស់ ឬដោយផ្នែកជាមួយចិន ក្នុងនោះមានប្រទេសរុស្ស៊ី អាហ្វកានីស្ថាន ឡាវ នេប៉ាល់ កូរ៉េខាងជើង និងប៉ាគីស្ថានជាដើម។ ក្រៅពីវិធានការណ៍ទាំងនេះ ផ្អែកតាមព័ត៌មានចុងក្រោយ គិតត្រឹមថ្ងៃទី៣១ មករា យ៉ាងហោចណាស់ មានក្រុមហ៊ុនអាកាសចរណ៍ធំៗក្នុងលោកមិនតិចជាង ១០ក្រុមហ៊ុននោះទេ បានសម្រេចបិទរាល់ជើងហោះហើរត្រង់ទាំងអស់ទៅកាន់ និងមកពីប្រទេសចិន។ ក្នុងនោះមាន ក្រុមហ៊ុនអាកាសចរណ៍កូរ៉េ អង់គ្លេស អេហ្ស៊ីប អេត្យូពី អ៊ីរ៉ង់ សិង្ហបុរី ឥណ្ឌូណេស៊ី វៀតណាម ជាដើម។ ក្រៅពីនោះ ក្រុមហ៊ុនអាកាសចរណ៍ផ្សេងទៀតនៅលើពិភពលោក ក៏បានប្រកាសផ្អាកជើងហោះហើរត្រង់ ដោយផ្នែកទៅកាន់ និងមកពីប្រទេសចិន ឬតំបន់មួយចំនួននៃប្រទេសនេះខណៈក្រុមហ៊ុនខ្លះទៀតបានកាត់បន្ថយជើងហោះហើរ។ តួលេខចុងក្រោយឱ្យដឹងថា គិតត្រឹមថ្ងៃទី៣១ មករា ចំនួនមនុស្សស្លាប់ដោយសារវីរុសកូរ៉ូណាប្រភេទថ្មីនេះ សរុបមាន ២១៣នាក់ ដែលសុទ្ធសឹងជាជនជាតិចិនទាំងអស់។ ចំនួនអ្នកឆ្លងមេរោគនេះនៅចិនសរុបមានជាង ៩ពាន់ ១រយនាក់ ខណៈមេរោគនេះបានវាយលុក ឬរីករាលដាលទៅកាន់គ្រប់តំបន់ទាំងអស់នៅក្នុងប្រទេសចិន។ នៅទូទាំងពិភពលោក យ៉ាងហោចណាស់ ប្រទេស ឬដែនដីសរុបចំនួន ១៩ បានបញ្ជាក់ពីករណីឆ្លងមេរោគនេះ៕
|
2020-02-01T15:45:00+07:00
|
rfa.org
|
https://www.rfa.org/khmer/news/health/Intl-govts-measures-against-coronavirus-vs-Cambodia-02012020032332.html
|
9a0e559d-4897-4f68-aa89-3b4b2b188c55
|
អ្នកឃ្លាំមើល៖ ការបិទជើងហោះហើរ និងជម្លៀសពលរដ្ឋពីចិនមិនប៉ះពាល់ធ្ងន់ធ្ងរដល់សេដ្ឋកិច្ច និងទំនាក់ទំនងកម្ពុជា-ចិននោះទេ
|
អ្នកឃ្លាំមើលបញ្ហាសង្គមកម្ពុជា មើលឃើញថា ការផ្អាកជើងហោះហើរបណ្ដោះអាសន្ន និង ការជម្លៀសពលរដ្ឋខ្មែរពីតំបន់រីករាលដាលវីរុសកូរ៉ូណា ក្នុងប្រទេសចិន មិនប៉ះពាល់ ធ្ងន់ធ្ងរដល់សេដ្ឋកិច្ច និងទំនាក់ទំនងជាមួយប្រទេសចិននោះទេ ប៉ុន្តែថែមទាំងជួយសម្រាលបន្ទុករបស់រដ្ឋាភិបាលចិនទៀតផង។ ការលើកឡើងនេះ បន្ទាប់ពីប្រមុខរដ្ឋាភិបាលកម្ពុជា ប្រកាសថា ការផ្អាកជើងហោះហើរ និងជម្លៀសពលរដ្ឋខ្មែរពីប្រទេសចិនគឺស្មើនឹងសម្លាប់សេដ្ឋកិច្ចកម្ពុជា និងកាត់បន្ថយទំនាក់ទំនងជាមួយប្រទេសចិន។ ក្រុមអ្នកតាមដានស្ថានការណ៍កម្ពុជាមើលឃើញថា ការបន្តអនុញ្ញាតឱ្យជនជាតិចិនចេញចូលកម្ពុជា ដោយសេរី និងមិនជម្លៀសពលរដ្ឋខ្មែរដែលកំពុងជាប់ផុងក្នុងតំបន់រីករាលដាលនៃវីរុសកូរ៉ូណា ក្នុង ប្រទេសចិននោះ គឺបង្ហាញថា រដ្ឋាភិបាលកម្ពុជា គ្មានសមត្ថភាព និងមិនយកចិត្តទុកដាក់ជួយពលរដ្ឋ របស់ខ្លួននោះទេ។ តំណាងក្រុមប្រឹក្សាឃ្លាំមើលកម្ពុជាលោក រ៉ុង ឈុន ថ្លែងថា ការលើកឡើងរបស់លោកនាយករដ្ឋមន្ត្រី ហ៊ុន សែន គឺមិនសមស្របទៅនឹងស្ថានការណ៍ដែលកំពុងកើតឡើង និងការព្រួយបារម្ភរបស់ពិភពលោកនោះឡើយ។ លោកបន្តថា ក្នុងនាមជាមេដឹកនាំប្រទេសមួយរូប លោក ហ៊ុន សែន គួរតែគិតគួរអំពីសុខទុក្ខ និងសុវត្ថិភាពរបស់ប្រជាពលរដ្ឋ ព្រោះក្នុងករណីថ្លោះធ្លោយបណ្ដាលឱ្យមានការចម្លងវីរុសកូរ៉ូណាថ្មីនេះនៅកម្ពុជា គឺនឹងធ្វើឱ្យមានវិបត្តិធ្ងន់ធ្ងរជាងការអះអាងរបស់រដ្ឋាភិបាលទៅទៀត។ ប្រធានសហភាពសហជីពកម្ពុជារូបនេះ ស្នើឱ្យរដ្ឋាភិបាលកម្ពុជា ពិចារណាឡើងវិញ ក្នុងការផ្អាកជើងហោះហើរពីប្រទេសចិន និងរកវិធីសាស្ត្រជួយជម្លៀសប្រជាពលរដ្ឋខ្មែរ ដូចរដ្ឋាភិបាលប្រទេសដទៃទៀតកំពុងតែធ្វើយ៉ាងដូច្នេះដែរ៖ «ការលើកឡើងគ្រាន់តែជាការបិទបាំងនិងបង្ហាញពីសមត្ថភាពរបស់ខ្លួនជួនកាលយើងមើលឃើញថា យើងអាចខ្វះធនធាន ខ្វះសមត្ថភាពក្នុងការជម្លៀសក្នុង ការទប់ស្កាត់។ ទី២ យើងឃើញថា វាមិនខូចការទំនាក់ទំនងអីទេ ក្នុងការបិទជើងហោះហើរជាមួយចិនបណ្ដោះអាសន្ន ហើយសេដ្ឋកិច្ចក៏មិនប៉ះពាល់ធំដំដែរ។ ប៉ុន្តែផ្ទុយទៅវិញនៅពេលពលរដ្ឋ ប្រឈម គឺធ្វើឱ្យប៉ះពាល់ពលរដ្ឋខ្លាំងមែនទែន។ ឧទាហរណ៍ថា ជំងឺនេះវាយលុកខ្លាំងនៅតាមបណ្ដារោងចក្រជាច្រើន ដូច្នេះនឹងប៉ះពាល់ដល់សេដ្ឋកិច្ចហើយ។ ជាមួយគ្នានេះ លោក រ៉ុង ឈុន ទទួលស្គាល់ថា ប្រទេសកម្ពុជា នៅមានភាពទន់ខ្សោយផ្នែកប្រព័ន្ធ សុខាភិបាល និងមិនបានត្រៀមខ្លួនគ្រប់គ្រាន់សម្រាប់បង្ការ និងទប់ស្កាត់ការរីករាលដាលនៃជំងឺ រលាកសួតបង្កឡើងដោយវីរុសកូរ៉ូណា ដូចគ្នានឹងសេចក្ដីប្រកាសរបស់អង្គការសុខភាពពិភពលោក(WHO)ដែរ៖ « »។ លោក ហ៊ុន សែន បានប្រកាសកាលពីថ្ងៃទី៣០ មករាថា អាជ្ញាធរគ្មានវិធានការបិទជើងហោះហើរ និងជម្លៀសពលរដ្ឋខ្មែរពីប្រទេសចិននោះទេ ដោយលោកអះអាងថា វិធានការនេះគឺស្មើនឹងសម្លាប់សេដ្ឋកិច្ចកម្ពុជា និងកាត់បន្ថយទំនាក់ទំនងជាមួយចិន។ លោក ហ៊ុន សែន ក៏អំពាវនាវកុំឱ្យនិស្សិតខ្មែរវិលមកកម្ពុជាវិញ ដោយត្រូវនៅរួមសុខរួមទុក្ខជាមួយប្រជាជនចិន ហើយលោកថែមទាំង អំពាវនាវកុំឱ្យប្រជាពលរដ្ឋក្នុងប្រទេសកម្ពុជា ភ័យជ្រុលហួសហេតុពេក។ ប្រធានមជ្ឈមណ្ឌលប្រជាពលរដ្ឋសម្រាប់ការអភិវឌ្ឍន៍ និងសន្តិភាព លោក យង់ គិមអេង ថ្លែងថា រដ្ឋាភិបាលកម្ពុជា គួរតែពិចារណាឡើងវិញក្នុងការផ្អាកជើងហោះហើរពីខេត្តមួយចំនួនរបស់ចិនដែលកំពុងរាលដាលវីរុសកូរ៉ូណា និងជម្លៀសពលរដ្ឋខ្មែរមកកម្ពុជាវិញ ព្រោះអង្គការសុខភាពពិភពលោក(WHO) បានប្រកាសដាក់ពិភពលោកក្នុងភាពអាសន្នដោយសារវីរុសកូរ៉ូណា។ លោកយល់ថា ការដែលរដ្ឋាភិបាលកម្ពុជា ជួយពលរដ្ឋខ្មែរឱ្យមានសុវត្ថិភាពគេចផុតពីការឆ្លង វីរុសកូរ៉ូណា គឺជាការជួយសម្រាលបន្ទុករបស់រដ្ឋាភិបាលចិន និងពិភពលោក ហើយគ្មានខូចខាត សេដ្ឋកិច្ចធ្ងន់ធ្ងរនិងប៉ះពាល់ទំនាក់ទំនងជាមួយចិនឡើយ។ លោក យង់ គិមអេង សង្កេតឃើញថា កំណើនសេដ្ឋកិច្ចកម្ពុជាសព្វថ្ងៃ មិនពឹងផ្អែកលើភ្ញៀវទេសចរណ៍ចិននោះទេ ប៉ុន្តែពឹងផ្អែកខ្លាំង ទៅលើការនាំចេញទៅកាន់ទីផ្សារសហភាពអឺរ៉ុប៖ « »។ កាលពីថ្ងៃយប់ថ្ងៃទី៣០ ខែមករា អង្គការសុខភាពពិភពលោក (WHO) បានចេញសេចក្តីប្រកាស ដាក់ពិភពលោកក្នុងភាពអាសន្នបង្កឡើងដោយវីរុសកូរ៉ូណាថ្មី ក្រោយពិនិត្យឃើញថា មេរោគបង្កឱ្យរលាកសួតនេះ បានសម្លាប់មនុស្ស និងឆ្លងរីករាលដាលពីមនុស្សម្នាក់ទៅមនុស្ស កើនឡើងជាលំដាប់យ៉ាងឆាប់រហ័ស រហូតឆ្លងដល់ប្រទេសជាច្រើនក្នុងពិភពលោក។ អង្គការសុខភាពពិភពលោក មានក្តីកង្វល់ខ្លាំងបំផុតចំពោះសក្ដានុពលភាពនៃការរីករាលដាលនៃវីរុសដ៏កាចសាហាវនេះទៅកាន់ប្រទេសដែលមានប្រព័ន្ធសុខាភិបាលទន់ខ្សោយ និងមិនបានត្រៀមខ្លួនគ្រប់គ្រាន់សម្រាប់បង្ការ និងទប់ស្កាត់ការរីករាលដាលនៃវីរុសថ្មីនេះ។ អង្គការសុខភាពពិភពលោក ណែនាំឱ្យប្រទេសនានា ធ្វើសកម្មភាពរួមគ្នា ដើម្បីប្រឆាំងជំងឺឆ្លងនេះ។ អ្នកនាំពាក្យក្រសួងសុខាភិបាល លោកវេជ្ជបណ្ឌិត លី សូវ៉ាន់ មានប្រសាសន៍ថា រដ្ឋាភិបាលកម្ពុជា គ្មានការពិចារណាឡើងវិញក្នុងផ្អាកជើងហោះហើរ និងជម្លៀសពលរដ្ឋខ្លួនចេញពីចិននោះទេ ហើយអ្វីដែលអង្គការសុខភាពពិភពលោក បានប្រកាសនោះ គឺកម្ពុជា បានត្រៀមខ្លួន និងអនុវត្តរួចរាល់ហើយ ដើម្បីបង្ការ និងទប់ស្កាត់មេរោគនេះ៖ « »។ មន្ត្រីនាយកដ្ឋានប្រយុទ្ធនឹងជំងឺឆ្លងរូបនេះ ឱ្យដឹងដែរថា គិតត្រឹមល្ងាចថ្ងៃទី៣១ ខែមករា កម្ពុជាមិន ទាន់រកឃើញករណីឆ្លងថ្មីដែលបង្កឡើងដោយវីរុសកូរ៉ូណានោះទេ ក្រៅពីបុរសជនជាតិចិនម្នាក់ដែលកំពុងសម្រាកព្យាបាលក្នុងមន្ទីរពេទ្យខេត្តព្រះសីហនុ ហើយដែលកំពុងមានស្ថានភាពសុខភាពល្អធម្មតានោះ។ ជំងឺរលាកប្រព័ន្ធដង្ហើមដែលបង្កដោយវីរុសកូរ៉ូណាថ្មីនេះ បានផ្ទុះឡើងនៅទីក្រុងវូហាន ខេត្តហ៊ូបេ (Hubei) ប្រទេសចិន ចាប់តាំងពីចុងខែធ្នូ ឆ្នាំ២០១៩។ គិតត្រឹមថ្ងៃទី៣១ ខែមករា វីរុសកូរ៉ូណាថ្មីនេះ បាន សម្លាប់មនុស្សនៅក្នុងប្រទេសចិនជាង ២រយនាក់ និងបានឆ្លងទៅមនុស្សជិត ១ម៉ឺននាក់ហើយ។ ចំណែកប្រទេសចំនួន២០ បានសម្រេចជម្លៀសប្រជាជនរបស់ខ្លួនចេញពីប្រទេសចិន ដើម្បីគេចពីវីរុសកូរ៉ូណា ហើយមានតែរដ្ឋាភិបាលកម្ពុជាទេ ដែលទុកពលរដ្ឋខ្មែរឱ្យបន្តស្នាក់នៅប្រទេសចិន ដើម្បីរួមសុខរួមទុក្ខជាមួយប្រជាជនចិន ក្រោមហេតុផលថា ជឿជាក់លើចិនក្នុងការគ្រប់គ្រងស្ថាន ការណ៍នេះ៕
|
2020-01-31T23:20:00+07:00
|
rfa.org
|
https://www.rfa.org/khmer/news/health/watchdog-condemn-Hunsen-carelessness-on-coronavirus-outbreak-01312020110713.html
|
2d4a1449-f4f7-4219-8ff9-08f6ce295709
|
សម្តេចតេជោ ហ៊ុន សែន៖ បញ្ហាប្រឈមធំៗជាសកល ធាតុអាកាស ភេរវកម្ម ជនភៀសខ្លួន ឧក្រិដ្ឋកម្មបច្ចេកវិទ្យាព័ត៌មាន ឧក្រិដ្ឋកម្មឆ្លងដែន រួមទាំងបញ្ហាជំងឺកូរ៉ូណា នៅតែជាបញ្ហាគ្រោះថ្នាក់ ទាមទារឲ្យប្រឹងប្រែងរួមគ្នាដំណោះស្រាយ (Video inside)
|
សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា នៅថ្ងៃទី៣១ ខែមករា ឆ្នាំ២០២០ បានបង្ហាញនូវក្តីព្រួយបារម្ភចំពោះបញ្ហាប្រឈមធំៗ និងកើតឡើងថ្មីៗ នៅពិភពលោកបច្ចុប្បន្ន ដែលទាមទារឲ្យមានកាប្រឹងប្រែងរួមគ្នាដោះស្រាយ និងឆ្លើយតបនឹងបញ្ហាទាំងនោះ។ បញ្ហាប្រឈមជាសកលដែលជាក្តីបារម្ភនោះរួមមាន ការប្រែប្រួលធាតុអាកាស ភេរវកម្ម បញ្ហាជនភៀសខ្លួន ឧក្រឹដ្ឋកម្មតាមប្រព័ន្ធបច្ចេកវិទ្យាព័ត៌មាន ឧក្រឹដ្ឋកម្មឆ្លងដែន បញ្ហាជំងឺឆ្លងដូចជា ជំងឺ Corona virus នៅទីក្រុង Wuhan ដែលទើបកើតឡើងថ្មីៗនេះជាដើម។ ការថ្លែងរបស់សម្តេចតេជោ ហ៊ុន សែន យ៉ាងដូច្នេះធ្វើឡើងក្នុងឱកាសដែលសម្តេចតេជោ ហ៊ុន សែន អញ្ជើញជាអធិបតីបិទសន្និបាតបូកសរុបការងារ ឆ្នាំ២០១៩ និងលើកទិសដៅការងារសម្រាប់ឆ្នាំ២០២០ របស់ក្រសួងការបរទេស នៅវិមានសន្តិភាព។ សម្តេចតេជោ ហ៊ុន សែន បានថ្លែងថា ក្នុងបណ្តាឆ្នាំខាងមុខភាពតានតឹង ការប្រឈម និងការប្រកួតប្រជែងបច្ចុប្បន្ន នឹងបន្តវិវឌ្ឍក្នុងលក្ខណៈលំបាក ស្មុគ្រស្មាញ ពិបាកប៉ាន់ស្មានបាន តាមទិសមិនប្រាកដប្រជាទាំងលើវិស័យនយោបាយ សេដ្ឋកិច្ច យោធា និងសន្តិសុខ។ សម្តេចតេជោបន្ថែមថា ភាពតានតឹងនៅតំបន់មួយចំនួនអាចនឹងកើនឡើង និងឈានទៅរកកំរិតប្រកបដោយគ្រោះថ្នាក់ នៅអាស៊ីខាងត្បូង នៅអាមេរិកឡាទីន និងនៅអាហ្រ្វិកជាដើម ជាពិសេសនៅតំបន់ ដែលកំពុងមានភាពផុយស្រួយ។ សម្តេចតេជោប្រមុខរាជរដ្ឋាភិបាល បានថ្លែងយ៉ាងដូច្នេះធា ។ បញ្ហាឈមមួយទៀតសម្រាប់កម្ពុជា ត្រូវបានសម្តេចតេជោ ហ៊ុន សែន លើកឡើងថា គឺការប្រើលេស ស្តីពីការលើកស្ទួយលទ្ធិប្រជាធិបតេយ្យ និងសិទ្ធិមនុស្សតាមស្តង់ដារទ្វេ និងមិនសមស្រប ដើម្បីជ្រៀតជ្រែកចូលកិច្ចការផ្ទៃក្នុងប្រទេសទីទៃ តាមការប្រើប្រាស់ឧបករណ៍ នយោបាយនិងសេដ្ឋកិច្ច នឹងបន្តដាក់សម្ពាធធ្ងន់ធ្ងរ លើប្រទេសទន់ខ្សោយ ក្នុងនោះរាប់ទាំងកម្ពុជាផងដែរ។ សម្តេចតេជោនាយករដ្ឋមន្ត្រីបានបញ្ជាក់ថា ស្ថិតស្ថានការណ៍បញ្ហាប្រឈមនានាដូចខាងលើនេះ តម្រូវឱ្យកម្ពុជាប្រកាន់នយោបាយការបរទេសមួយ ដែលបំរើលើកស្ទួយ និងការពារផលប្រយោជន៍ គោលរបស់ជាតិដោយប្រមូលផ្គុំ លើការងារធំទាំង៥ដូចតទៅ៖ គឺការពារឯករាជ្យ អធិបតេយ្យ បូរណភាពទឹកដី អព្យាក្រឹត្យភាព រក្សាការពារឱ្យបានគត់ម៉ុតនូវ សន្តិភាព សន្តិសុខ ស្ថិរភាព សណ្តាប់ធ្នាប់ និងឯកភាពសង្គម។ សម្រាប់ប្រទេសដែលធ្លាប់ឆ្លងកាត់ទុក្ខលំបាកនៃសង្រ្គាមបំផ្លិចបំផ្លាញនិងការបែកបាក់ដូចកម្ពុជា តើមានអ្វីសំខាន់ជាង និងមានតំលៃជាងសន្តិភាព ស្ថិរភាព ឯកភាព និងសុខដុមនីយកម្មនៃសង្គមជាតិនោះ? ពាក្យស្លោក «អរគុណសន្តិភាព» ដែលសម្តេចបានបំផុស ដើម្បីអបអរឆ្នាំថ្មីឆ្នាំសកលកន្លងទៅនេះ ត្រូវបានទទួលស្វាគមន៍ ពីប្រជាពលរដ្ឋគ្រប់មជ្ឈដ្ឋានទាំងអស់ និងក្លាយទៅជាចលនាដ៏ធំមួយក្នុងទូទាំងប្រទេស។ កម្ពុជានឹងបន្តរក្សាយ៉ាងម៉ុតមាំ នូវឯករាជ្យភាពក្នុងរាល់សេចក្តីសម្រេច លើបន្ទាត់នយោបាយ ក្នុងនិងក្រៅប្រទេស ទាំងលើវិស័យនយោបាយ សេដ្ឋកិច្ច ពាណិជ្ជកម្ម វិនិយោគ ជាពិសេសក្នុងវិស័យសន្តិសុខ និងការពារជាតិ ដោយគោរពនូវគោលនយោបាយ អព្យាក្រឹត្យភាពអចិន្ត្រៃយ៍ មិនចូលបក្សសម្ព័ន្ធ រួមរស់ដោយសន្តិសហវិជ្ជមាន ជាមួយប្រទេសជិតខាង និងប្រទេសដទៃទៀតទាំងអស់ នៅលើសកលលោក និងដោះស្រាយរាល់បញ្ហា ដោយសន្តិវិធីនិងគោរពផលប្រយោជន៍ផងគ្នាទៅវិញទៅមក។ យើងនឹងរក្សានិងប្រើប្រាស់សិទ្ធិអធិបតេយ្យរបស់ខ្លួនក្នុងការជ្រើសរើសវិធី និងមធ្យោបាយដែលសមស្របបំផុតដើម្បីការពារបូរណភាពទឹកដី ការពារផលប្រយោជន៍ ស្នូលរបស់ជាតិ ស្របតាមរដ្ឋធម្មនុញ្ញ។ អនុវត្តតាមទិសស្លោក «បង្កើនមិត្តខាងក្រៅ ដោយឈរលើស្មារតីឯករាជ្យជាតិ»។ កម្ពុជានឹងខិតខំបន្តពង្រឹងចំណងមិត្តភាព សហប្រតិបត្តិការទំនាក់ទនង និងភាពជាដៃគូល្អប្រសើរ ដែលមានស្រាប់ជាមួយប្រទេសជាមិត្តនានា ស្តារឡើងវិញនូវទំនាក់ទំនង សហប្រតិបត្តិការជាមួយមិត្តចាស់ និងស្វែងរកកសាងទំនាក់ទំនងល្អជាមួយមិត្តថ្មី ជាពិសេសនៅអឺរ៉ុបខាងកើត និងកណ្តាល នៅអាស៊ីកណ្តាល នៅអាហ្រ្វិក មជ្ឈឹមបូព៌ា និងអាមេរិកឡាទីន។ កម្ពុជានឹងរួមចំណែកកាន់តែសំខាន់ថែមទៀតក្នុងការកសាងសហគមន៍ អាស៊ានដោយសំដៅ បំរើប្រជាជន និងយកប្រជាជនជាស្នូល រក្សានិងពង្រឹងឯកភាព និងមជ្ឈភាពរបស់អាស៊ាន ហើយតាមរយៈអាស៊ានជំរុញ និងពង្រឹងទំនាក់ទំនងជាមួយដៃគូខាងក្រៅ ដើម្បីការអភិវឌ្ឍ និងកំណើនសេដ្ឋកិច្ចនិងសង្គម ផ្អែកលើគោលការណ៍គ្រឹះ២គឺ៖ ការប្រកាន់កុងសង់ស៊ុសក្នុងរាល់សេចក្តីសម្រេច និងការមិនជ្រៀតជ្រែកចូលកិច្ចការផ្ទៃក្នុងផងគ្នា។ ជំរុញការងារការទូតសេដ្ឋកិច្ច ដើម្បីរួមចំណែកជាមួយស្ថានប័នជំនាញ ក្នុងការទាក់ទាញទុនវិនិយោគពីបរទេស ធ្វើពិពិធកម្មប្រភពវិនិយោគ ពង្រីកទីផ្សារនាំផលិតផលកម្ពុជា ទៅក្រៅប្រទេស ទាក់ទាញទេសចរណ៍ និងលើកស្ទួយវប្បធម៌ជាតិលើឆាកអន្តរជាតិ។ រួមចំណែកក្នុងកិច្ចប្រឹងប្រែង ដើម្បីឈានទៅចុះហត្ថលេខា លើកិច្ចព្រមព្រៀងភាពជាដៃគូសេដ្ឋកិច្ចតំបន់គ្រប់ជ្រុងជ្រោយ(RCEP) បន្តចរចាកិច្ចព្រមព្រៀងពាណិជ្ជកម្មថ្មី ពិសេសជាមួយចិន សាធារណរដ្ឋកូរ៉េ និងសហភាពសេដ្ឋកិច្ច អឺរ៉ុប-អាស៊ី។ បន្តគាំទ្រនិងពង្រឹងពហុភាគីនិយម នៅក្នុងការចាត់ចែងកិច្ចការពិភពលោក និងរួមចំណែកក្នុងកិច្ចប្រឹងប្រែង ជាសកលក្នុងការដោះស្រាយបញ្ហា ការប្រឈម និងគ្រោះថ្នាក់ នានាដែលគំរាមកំហែងដល់សន្តិភាព សន្តិសុខ របៀបរបបអន្តរជាតិមួយដែលផ្អែកលើច្បាប់ និងការអភិវឌ្ឍន៍ប្រកប ដោយចីរភាព។ បន្តចូលរួមយ៉ាងសកម្ម ដល់បុព្វហេតុសន្តិភាពលើពិភពលោក ដោយបញ្ជូនកងកំលាំងកម្ពុជា ចូលរួមក្នុងបេសកកម្មរក្សាសន្តិភាព របស់អង្គការសហប្រជាជាតិ បំពេញភារកិច្ចមនុស្សធម៌ប្រកប ដោយវិជ្ជាជីវៈខ្ពស់ ការគោរពយ៉ាងម៉ឺងម៉ាត់នូវវិន័យនិងច្បាប់អន្តរជាតិ កសាងទំនាក់ទំនងល្អជាមួយអង្គភាព និងប្រជាជនមូលដ្ឋាន។ ការធ្វើឱ្យស៊ីសង្វាក់គ្នា និងការបំពេញឱ្យគ្នាទៅវិញទៅមក នូវគំនិតផ្តួចផ្តើមតំបន់នានា មាន «ខ្សែក្រវ៉ាត់និងផ្លូវ» បណ្តា «យុទ្ធសាស្ត្រឥណ្ឌូ-ប៉ាស៊ីហ្វិក» និងនយោបាយរបស់ប្រទេសធំៗ ក្នុងតំបន់ដែលសម្លឹងមកតំបន់អាស៊ី-អាគ្នេយ៍របស់យើង ក៏ដូចជាកិច្ចសហប្រតិបត្តិការនានា ក្នុងក្របខ័ណ្ឌទន្លេមេគង្គដើម្បីទាញយកផលប្រយោជន៍សម្រាប់ការអភិវឌ្ឍន៍។ យកចិត្តទុកដាក់ឱ្យកាន់តែខ្ពស់ ចំពោះការអភិវឌ្ឍ បញ្ញាសិប្បនិមិត និងបច្ចេកវិទ្យាឌីជីថល ដើម្បីតាមឱ្យទាន់ប្រទេសជិតខាង និងពង្រឹងសមត្ថភាពកម្ពុជា ក្នុងការតបតនឹងហានិភ័យនៃសន្តិសុខបច្ចេកវិទ្យាព័ត៌មាន ក្នុងសម័យកាលនៃបដិវត្តន៍ឧស្សាហកម្មទី៤។ ការងារចុងក្រោយទី៥៖ ការលើកកំពស់គុណភាព ប្រសិទ្ធិភាពការងារ និងការអភិវឌ្ឍសមត្ថភាពមន្ត្រីការទូត ដើម្បីដោះស្រាយបញ្ហាប្រឈម ស្តីពីធនធានមនុស្សដែលក្រសួងការបរទេស ក៏ដូចជាក្រសួងស្ថានប័នរដ្ឋនានាជួបប្រទះដែរ៕
|
2020-01-31T21:11:00+07:00
|
freshnewsasia.com
|
https://m.freshnewsasia.com/index.php/en/localnews/147072-2020-01-31-07-11-50.html
|
965639fd-323d-44f0-9491-e00da9f40f2c
|
លោកស្រី ម៉ែន ភក្តី ហុកឡងឌី និមន្តព្រះសង្ឃ៩៩៩អង្គ ឧទ្ទិសកុសលផលបុណ្យដល់បុព្វការីជន និងបន់ស្រន់ឱ្យពលរដ្ឋខ្មែរសុខសប្បាយគ្មានជំងឺផ្លូវដង្ហើមកូរ៉ូណា
|
លោកស្រី ម៉ែន ភក្តី ហុកឡងឌី និងក្រុមគ្រួសារ ព្រមទាំងលោក លោកស្រី ពុទ្ធបរិស័ទជាច្រើននាក់ទៀត បាននិមន្តសម្តេចព្រះសង្ឃ និងព្រះភិក្ខុសង្ឃចំនួន៩៩៩អង្គ សូត្រមន្ត ចម្រើនព្រះបរិត្ត បង្សុលដើម្បីឧទ្ទិសកុសលផលបុណ្យជូនចំពោះបុព្វការីជនមានមាតាបិតា ជីដូនជីតាញាតិការទាំង៧សន្តាន និងជូនចំពោះស្វាមីលោកស្រី នាយឧត្តមសេនីយ៍ ហុក ឡងឌី ដែលបានចែកឋានទៅកាន់បរលោកខាងមុខនោះ សូមវិញ្ញាណក្ខន្ធអ្នកទាំងអស់ បានទៅសោយសុខ ក្នុងឋានសុគតិភពកុំបីឃ្លៀងឃា្លតឡើយ។ មួយផ្នែកនៃកុសលផលបុណ្យ ដែលកើតឡើងក្នុងថ្ងៃនេះ លោកស្រីក៏សូមឧទ្ទិសប្រគេន និងជូនព្រះវិញ្ញាណក្ខ័នអតីតសម្ដចព្រះសង្ឃរាជ សម្ដេចព្រះសង្ឃនាយក ព្រះថេរានុថេរៈ គ្រប់ព្រះអង្គ វិញ្ញាណក្ខ័នវីរជន អ្នកស្នេហាជាតិ ដែលបានពលីជីវិត ក្នុងបុព្វហេតុ ជាតិ មាតុភូមិ ព្រមទាំងវិញ្ញាណក្ខ័នជនរួមជាតិខ្មែរស្លូតត្រង់ ដែលបានបាត់បង់អាយុជីវិតយ៉ាងអយុត្តិធម៌ ក្នុងរបបប្រល័យពូជសាសន៍ប៉ុលពត សូមឱ្យវិញ្ញាណក្ខន្ធបានទៅសោយសុខ ក្នុងឋានសុគតិភពកុំបីឃ្លៀងឃ្លាតឡើយ។ ជាមួយគ្នានេះលោកស្រី ម៉ែន ភក្តី ហុកឡងឌី ក៏សូមបួងសួង សូមឱ្យប្រទេសកម្ពុជាមានសេចក្ដីសុខសាន្ដ និងសន្តិភាពដូចពេលនេះ ជារៀងរហូត ជាពិសេសសូមឱ្យពលរដ្ឋខ្មែរគ្រប់រូបសុខសប្បាយ ចៀសផុតពីជំងឺរលាកសួតប្រភេទវីរុស កូរ៉ូណា ដូចបច្ចុប្បន្ននេះ ខណៈវីរុសនេះ កំពុងតែផ្ទុះឡើងនៅចិន និងបានឆ្លងទៅប្រទេសមួយចំនួនទៀតនៅលើពិភពលោក ដែលបណ្ដាលឱ្យស្លាប់ជាង២០០នាក់ និងជាង៩០០០នាក់មានមេរោគនេះ។ ក្នុងឱកាសនោះ លោកស្រី ម៉ែន ភក្តី ហុកឡងឌី និងក្រុមគ្រួសារព្រម ទាំងលោក លោកស្រី និងពុទ្ធបរិស័ទ បានប្រគេនទេយ្យវត្ថុ និងបច្ច័យមួយចំនួន ព្រមទាំងចង្ហាន់ជាអាហាប៊ូហ្វេដល់សម្តេចព្រះសង្ឃ និងព្រះភិក្ខុសង្ឃចំនួន៩៩៩អង្គ និង អាចារ្យ៤១នាក់ផងដែរ នៅថ្ងៃទី៣០ ខែមករា ឆ្នាំ២០២០ នៅហាងកាកាស៊ូគី ក្នុងបរិវេណមជ្ឈមណ្ឌលកោះពេជ្យរាជធានីភ្នំពេញ។ សម្រាប់សម្តេចព្រះសង្ឃ និងព្រះភិក្ខុសង្ឃចំនួន៩៩៩អង្គ យាងនិងនិមន្តមកពីវត្តចំនួន១០ មានវត្តលង្កាកុសុមារាម វត្តស្រះចក វត្តមហាមន្ត្រី វត្តសំរោងអណ្តែត វត្តចំពុះក្អែក វត្តចន្ទបុរីវង្ស វត្តមុនីប្រសិទ្ធីវង្ស វត្តប្រាំង វត្តពពែក្រោមនិងវត្ដផ្សេងៗទៀត៕
|
2020-01-31T20:37:00+07:00
|
freshnewsasia.com
|
https://m.freshnewsasia.com/index.php/en/localnews/147062-2020-01-31-06-37-05.html
|
7f3ce0de-e19e-4134-8336-75795f7ec3ea
|
ទស្សនាវីដេអូនិយាយផ្ទាល់មាត់របស់ជនជាតិចិន កើតជំងឺផ្លូវដង្ហើមកូរ៉ូណា នៅខេត្តព្រះសីហនុ ថ្លែងអំណរគុណសម្តេចតេជោ និងក្រសួងសុខាភិបាល ដែលបានយកចិត្តទុកដាក់ព្យាបាលគាត់ (Video inside)
|
លោក ចា ជិនហូ (Jia Jianhua) ជនជាតិចិន ដែលផ្ទុកជំងឺផ្លូវដង្ហើមកូរ៉ូណា នៅខេត្តព្រះសីហនុ បាននិយាយដោយផ្ទាល់មាត់ថ្លែងអំណរគុណសម្តចតេជោ ហ៊ុន សែន នាយករដ្ឋមន្រ្តី នៃកម្ពុជា និងថ្នាក់ដឹកនាំក្រសួងសុខាភិបាល ដែលបានណែនាំគ្រូពេទ្យឱ្យយកចិត្តទុកដាក់ព្យាបាលជំងឺគាត់រហូតបានប្រសើរឡើងមួយកម្រិត។ វីដេអូរបស់បុរសជនជាតិចិន ដែលបណ្តាញព័ត៌មាន Fresh News ទទូលបានពីរដ្ឋមន្រ្តីក្រសួងសុខាភិបាល នាព្រឹកថ្ងៃទី៣១ ខែមករា ឆ្នាំ២០២០នេះ លោក ចា ជិនហូ បានថ្លែងថា សុខភាពរបស់លោកមានភាពល្អប្រសើរ ហើយសូមថ្លែងអំណរគុណដល់សម្តេចតេជោ ហ៊ុន សែន និងក្រសួងសុខាភិបាល ព្រមទាំងក្រុមគ្រូពេទ្យដែលបានយកចិត្តទុកដាក់ព្យាបាលជំងឺរបស់គាត់។ លោក ចា ជិនហូ បាននិយាយជាភាសាចិន និងបានបកប្រែក្រៅផ្លូវការយ៉ាងដូច្នេះថា ។ សូមបញ្ជាក់ថា លោក ចា ជិនហូរ អាយុ៦០ឆ្នាំ ដែលផ្ទុកជំងឺផ្លូវដង្ហើមថ្មីកូរ៉ូណា បានធ្វើដំណើរមកពីទីក្រុងវូហាន ជាមួយក្រុមគ្រួសារ៣នាក់ទៀត មកដល់ក្រុងព្រះសីហនុ ប្រទេសកម្ពុជា កាលពីថ្ងៃទី២៣ ខែមករា ឆ្នាំ២០២០។ បន្ទាប់ពីមកដល់រយៈពេល២ថ្ងៃ លោកមានអាការៈក្អក ក្តៅខ្លួនខុសធម្មតា ហើយត្រូវបានមន្រ្តីសុខាភិបាលយកសំណាកបំពងកទៅពិនិត្យឃើញថា គាត់មានជំងឺរលាកផ្លូវដង្ហើមប្រភេទថ្មីកូរ៉ូណា នៅថ្ងៃទី២៧ ខែមករា ឆ្នាំ២០២០។ គិតរហូតមកដល់ថ្ងៃទី៣១ ខែមករានេះ ជំងឺផ្លូវដង្ហើមថ្មី ដែលផ្ទុះចេញពីក្រុងវូហាន ប្រទេសចិន បានរីករាលដល់ប្រទេសចំនួន២៣ នៅលើពិភពលោក ហើយបណ្តាលឱ្យមានមនុស្សស្លាប់២១៣នាក់ និងជាង៩៨០០នាក់កំពុងមានមេរោគ។ ជាមួយគ្នានេះ នៅថ្ងៃនេះអង្គការសុខភាពពិភពលោក (WHO) បានចេញប្រកាសអាសន្នជាសកលមួយ ចំពោះការវាយប្រហារនៃជំងឺផ្លូវដង្ហើមថ្មីកូរ៉ូណានៅលើពិភពលោក ៕
|
2020-01-31T19:05:00+07:00
|
freshnewsasia.com
|
https://m.freshnewsasia.com/index.php/en/localnews/147051-2020-01-31-05-05-26.html
|
aa898b99-f36f-4308-8982-20396b239afb
|
អភិបាលខេត្តឧត្តរមានជ័យ ប្រាប់សិស្សសាលាកុំឲ្យភ័យខ្លាចជំងឺផ្លូវដង្ហើម «កូរ៉ូណាវីរុស» ព្រោះប្រជាជនកម្ពុជាមិនទាន់មានជំងឺប្រភេទនេះនោះទេ
|
លោក ប៉ែន កុសល្យ អភិបាលខេត្តឧត្តរមានជ័យ បានប្រាប់លោកគ្រូ អ្នកគ្រូ សិស្សានុសិស្ស កុំមានការភិតភ័យពីជំងឺផ្លូវដង្ហើម «កូរ៉ូណាវីរុស» នេះ ព្រោះប្រជាជនយើង មិនទាន់មានជំងឺប្រភេទនេះនោះទេ ដោយយើងទាំងអស់គ្នាគ្រាន់តែចូលរួមការពារ និងថែរក្សាអនាម័យក្នុងការរស់នៅឱ្យបានល្អ ពិសេសត្រូវពាក់ម៉ាស់ការពាររាល់ពេលធ្វើដំណើរផ្លូវឆ្ងាយ ឫនៅទីប្រជុំជនផ្សេងៗ។ លោក ប៉ែន កុសល្យ បានថ្លែងបែបនេះនៅព្រឹកថ្ងៃទី៣១ ខែមករា ឆ្នាំ២០២០ ក្នុងឱកាសដែលលោកបានចុះជួបសំណេះសំណាល និងចែកម៉ាស់ការពារដល់លោកគ្រូ អ្នកគ្រូ និងសិស្សានុសិស្សនៃវិទ្យាល័យតេជោ ហ៊ុន សែន សំរោង ស្ថិតក្នុងភូមិបុរីរដ្ឋបាល សង្កាត់សំរោង ក្រុងសំរោង ខេត្តឧត្តរមានជ័យ។ លោក ប៉ែន កុសល្យ បានបញ្ជាក់ទៀតថា ។ លោក ប៉ែន កុសល្យ ក៏បានថ្លែងទៀតថា សព្វថ្ងៃនេះអាជ្ញាធរខេត្តកំពុងតែខិតខំស្តារ និងកសាងហេដ្ឋារចនាសម្ពន្ធ័នានានៅក្នុងខេត្ត ដើម្បីលើកកម្ពស់សោភ័ណ្ឌភាព ឆ្លើយតបនឹងការចង់ បានរបស់បងប្អូនប្រជាពលរដ្ឋ។ ទន្ទឹមនឹងនោះដែរ លោកក៏បានប្រកាសលេខទូរស័ព្ទផ្ទាល់ខ្លួនរបស់លោក សម្រាប់ឱ្យលោកគ្រូ អ្នគ្រូ សិស្សានុសិស្ស និងប្រជាពលរដ្ឋ ធ្វើការទំនាក់ទំនងនៅពេល មានកិច្ចការចាំបាច់ផងដែរ៕
|
2020-01-31T18:43:00+07:00
|
freshnewsasia.com
|
https://m.freshnewsasia.com/index.php/en/localnews/147049-2020-01-31-04-43-13.html
|
b28cec28-f6d9-4dbd-9ebd-252afb607108
|
ជនជាតិចិនម្នាក់ដែលមានជំងឺផ្លូវដង្ហើមកូរ៉ូណា ថ្លែងអំណរគុណ សម្តេចតេជោ ហ៊ុន សែន និងក្រសួងសុខាភិបាល ដែលបានយកចិត្តទុកដាក់ព្យាបាលរូបគាត់ (Video inside)
|
ខណៈដែលសុខភាពកាន់តែប្រសើរជាងមុន លោក ចា ជិនហូ (Jia Jianhua) ជនជាតិចិនដែលផ្ទុកជំងឺផ្លូវដង្ហើមកូរ៉ូណា នៅខេត្តព្រះសីហនុ បានថ្លែងអំណរគុណសម្តចតេជោ ហ៊ុន សែន នាយករដ្ឋមន្រ្តី និងថ្នាក់ដឹកនាំក្រសួងសុខាភិបាល ដែលបានណែនាំគ្រូពេទ្យឱ្យយកចិត្តទុកដាក់ព្យាបាលជំងឺគាត់ រហូតបានប្រសើរឡើងមួយកម្រិត។ លោកស្រី លឹម សាមាន ប្រធានមន្ទីរសុខាភិបាលខេត្តព្រះសីហនុ បានថ្លែងប្រាប់អង្គភាពព័ត៌មាន Fresh News ឲ្យដឹងថា លោក ចា ជិនហូ បានថ្លែងអំណរគុណតាមរយៈវីដេអូ WeChat តបជាមួយនឹងសមាគមចិនមួយក្រុម ដែលហៅវីដេអូសួរសុខទុក្ខរបស់លោក ដែលកំពុងសម្រាកព្យាបាល នៅមន្ទីរពេទ្យបង្អែកខេត្តព្រះសីហនុ កាលពីល្ងាច ថ្ងៃទី៣០ ខែមករា ឆ្នាំ២០២០ម្សិលមិញ។ បើតាមលោក វេជ្ជបណ្ឌិត លី សូវ៉ាន់ អ្នកនាំពាក្យ និងជាប្រធាននាយកដ្ឋានប្រយុទ្ធនឹងជំងឺឆ្លងនៃក្រសួងសុខាភិបាល , គឺតាមរយៈវីដេអូនោះបង្ហាញថា សុខភាពអ្នកជំងឺរលាកសួតបង្កឡើងដោយកូរ៉ូណាវីរុសប្រភេទថ្មី មានសុខភាពល្អប្រសើរ និងសប្បាយរីករាយ។ លោកអះអាងថា៖ ។ លោក ចា ជិនហូរ (Jia Jianhua) ភេទប្រុស អាយុ៦០ឆ្នាំ ដែលផ្ទុកជំងឺផ្លូវដង្ហើមថ្មីកូរ៉ូណា បានធ្វើដំណើរមកពីទីក្រុងវូហាន ជាមួយក្រុមគ្រួសារ៣នាក់ទៀត មកដល់ក្រុងព្រះសីហនុ ប្រទេសកម្ពុជា កាលពីថ្ងៃទី២៣ ខែមករា ឆ្នាំ២០២០។ បន្ទាប់ពីមកដល់រយៈពេល២ថ្ងៃ លោកមានអាការៈក្អក ក្តៅខ្លួនខុសធម្មតា ហើយត្រូវបានមន្រ្តីសុខាភិបាលយកសំណាកបំពងកទៅពិនិត្យឃើញថា គាត់មានជំងឺរលាកផ្លូវដង្ហើមប្រភេទថ្មីកូរ៉ូណា នៅថ្ងៃទី២៧ ខែមករា ឆ្នាំ២០២០។ ដោយអនុញ្ញាតឱ្យគាត់សម្រាកនៅបន្ទប់ដាច់ដោយឡែកមួយ នៃមន្ទីរពេទ្យបង្អែកខេត្តព្រះសីហនុ លោក ជិនហូរ បានទទួលការយកចិត្តទុកដាក់យ៉ាងខ្លាំងក្នុងការព្យាបាលពីសំណាក់ក្រុមគ្រូពេទ្យខ្មែរ ហើយក៏ត្រូវបានរដ្ឋមន្រ្តីសុខាភិបាល លោក ម៉ម ប៊ុនហេង ចុះពិនិត្យ និងសួរសុខទុក្ខដោយផ្ទាល់ផងដែរ។ ទោះជាយ៉ាងនេះក្តី រហូតដល់មកដល់ពេលនេះ ស្ថានភាពជនជាតិចិនដែលផ្ទុកជំងឺផ្លូវដង្ហើមថ្មី កំពុងមានសុខភាពល្អធម្មតា និងកាន់តែប្រសើរជាងមុន។ គិតរហូតមកដល់ថ្ងៃទី៣១ ខែមករានេះ ជំងឺផ្លូវដង្ហើមថ្មី ដែលផ្ទុះចេញពីក្រុងវូហាន ប្រទេសចិន បានរីករាលដល់ប្រទេសចំនួន២៣ នៅលើពិភពលោក ហើយបណ្តាលឱ្យមានមនុស្សស្លាប់២១៣នាក់ និងលើស៩០០០ កំពុងមានមេរោគ៕
|
2020-01-31T16:05:00+07:00
|
freshnewsasia.com
|
https://m.freshnewsasia.com/index.php/en/localnews/147035-2020-01-31-02-05-45.html
|
1f27acf1-5ab4-430a-9441-db801de7a3f9
|
TOP NEWS: រដ្ឋមន្រ្តីសុខាភិបាលកម្ពុជាប្រកាសថា កម្ពុជាបានត្រៀមខ្លួនរួចជាស្រេចហើយ ឆ្លើយតបនឹងការរីករាលដាល់នៃជំងឺផ្លូវដង្ហើមកូរ៉ូណា បន្ទាប់ពី WHO ប្រកាសអាសន្នអំពីជំងឺនេះ (Video inside)
|
តបទៅនឹងការប្រកាសអាសន្នរបស់ អង្គការសុខភាពពិភពលោក (WHO) លោក ម៉ម ប៊ុនហេង រដ្ឋមន្រ្តីក្រសួងសុខាភិបាលកម្ពុជា បានបញ្ជាក់ថា ប្រទេសកម្ពុជា បានត្រៀមខ្លួនរួចជាស្រេច ក្នុងការឆ្លើយតបទៅនឹងការរីករាលដាល នៃជំងឺផ្លូវដង្ហើមថ្មីកូរ៉ូណា។ លោករដ្ឋមន្រ្តី បានបញ្ជាក់ប្រាប់នាយកប្រតិបត្តិបណ្តាញព័ត៌មាន Fresh News នៅព្រឹកថ្ងៃទី៣១ ខែមករា ឆ្នាំ២០២០នេះ យ៉ាងខ្លីដូច្នេះថា៖ «យើងបានត្រៀមខ្លួនជាស្រេចហើយ ដើម្បីឆ្លើយតបនឹងការរីករាលដាលនៃជំងឺកូរ៉ូណាវិរុសថ្មីនេះ»។ អង្គការសុខភាពពិភពលោក (WHO) បានចេញប្រកាសអាសន្នជាសកលមួយ ចំពោះការវាយប្រហារនៃជំងឺផ្លូវដង្ហើមថ្មីកូរ៉ូណានៅលើពិភពលោក ខណៈដែលអ្នកស្លាប់នៃជំងឺនេះបានកើនដល់ ២១៣នាក់ នៅក្នុងប្រទេសចិន និងកំពុងឆ្លងរាលដាលដល់មនុស្សលើស៩០០០នាក់ គិតត្រឹមព្រឹកថ្ងៃទី៣១ ខែមករា ឆ្នាំ២០២០នេះ។ នេះបើតាមការចុះផ្សាយរបស់សារព័ត៌មានរបស់ចិន CGTN និងអន្តរជាតិធំៗ។ លោក Tedros Adhanom Ghebreyesus ប្រធានអង្គការសុខភាពពិភពលោកបានប្រាប់អ្នកសារព័ត៌មានពីទីក្រុងហ្សឺណែវ ប្រទេសស្វីសថា ការព្រួយបារម្ភដ៏ធំរបស់យើង គឺសក្តានុពលនៃមេរោគ (កូរ៉ូណា) ដែលរាលដាលទៅកាន់ប្រទេសដែលមានប្រព័ន្ធសុខាភិបាលទន់ខ្សោយ។ លោកបានបន្តថា ប្រទេសទាំងអស់ត្រូវចូលរួមចាប់ពីពេលនេះ ដើម្បីទប់ស្កាត់ការរីករាលដាលនៃជំងឺនេះទៅមុខទៀត។ លោកបញ្ជាក់ថា៖ «យើងអាចចូលរួមបញ្ឈប់វាទាំងអស់គ្នាបាន»។ កម្ពុជាបានរកឃើញករណីឆ្លងជំងឺរលាកផ្លូវដង្ហើមប្រភេទថ្មីដែលបង្កឡើងដោយវីរុសកូរ៉ូណា នៅលើខ្លួនជនជាតិចិនម្នាក់ ដែលបានចាកចេញពីក្រុងវូហាន ប្រទេសចិន ដែលជាក្រុងផ្ទុះជំងឺមុនគេ ហើយមកដល់ក្រុងព្រះសីហនុ ប្រទេសកម្ពុជា កាលពីថ្ងៃទី២៣ ខែមករា ឆ្នាំ២០២០។ ជនជាតិចិនម្នាក់ដែលឆ្លងជំងឺនេះមានឈ្មោះ ចា ជិនហូរ (Jia Jianhua) ភេទប្រុស អាយុ៦០ឆ្នាំ ធ្វើដំណើរមកពីទីក្រុងវូហាន ជាមួយក្រុមគ្រួសារ៣នាក់ទៀត។ ទោះជាយ៉ាងនេះក្តី រហូតដល់មកដល់ពេលនេះល្ងាចថ្ងៃទី៣១ ខែមករា ឆ្នាំ២០២០នេះ ស្ថានភាពជនជាតិចិនដែលផ្ទុកជំងឺផ្លូវដង្ហើមថ្មី ហើយដាក់ឱ្យសម្រាកនៅបន្ទប់ដាច់ដោយឡែក នៅមន្ទីរពេទ្យបង្អែកខេត្តព្រះសីហនុនោះ កំពុងមានសុខភាពល្អធម្មតា និងកាន់តែប្រសើរជាងមុន គិតរហូតមកដល់ថ្ងៃទី៣១ ខែមករានេះ ជំងឺផ្លូវដង្ហើមថ្មី ដែលផ្ទុះចេញពីក្រុងវូហាន ប្រទេសចិន បានរីករាលដល់ប្រទេសចំនួន២៣ នៅលើពិភពលោក ហើយបណ្តាលឱ្យមានមនុស្សស្លាប់២១៣នាក់ និង៩៨២១ កំពុងមានមេរោគ៕
|
2020-01-31T15:47:00+07:00
|
freshnewsasia.com
|
https://m.freshnewsasia.com/index.php/en/localnews/147034-2020-01-31-01-47-31.html
|
8cf47f9c-ab09-43bd-8d8f-f53e51d45a18
|
TOP NEWS: អង្គការសុខភាពពិភពលោក ប្រកាសអាសន្នសម្រាប់សកលលោក ខណៈដែលជំងឺផ្លូវដង្ហើមកូរ៉ូណា សម្លាប់មនុស្សកើនដល់២១៣នាក់ (Video inside)
|
អង្គការសុខភាពពិភពលោក (WHO) បានចេញប្រកាសអាសន្នជាសកលមួយ ចំពោះការវាយប្រហារនៃជំងឺផ្លូវដង្ហើមថ្មីកូរ៉ូណានៅលើពិភពលោក ខណៈដែលអ្នកស្លាប់នៃជំងឺនេះបានកើនដល់ ២១៣នាក់ នៅក្នុងប្រទេសចិន និងកំពុងឆ្លងរាលដាលដល់មនុស្សលើស៩០០០នាក់ គិតត្រឹមព្រឹកថ្ងៃទី៣១ ខែមករា ឆ្នាំ២០២០នេះ។ នេះបើតាមការចុះផ្សាយរបស់សារព័ត៌មានរបស់ចិន CGTN និងអន្តរជាតិធំៗ។ លោក Tedros Adhanom Ghebreyesus ប្រធានអង្គការសុខភាពពិភពលោក បានប្រាប់អ្នកសារព័ត៌មានពីទីក្រុងហ្សឺណែវ ប្រទេសស្វីសថា ការព្រួយបារម្ភដ៏ធំរបស់យើង គឺសក្តានុពលនៃមេរោគ (កូរ៉ូណា) ដែលរាលដាលទៅកាន់ប្រទេសដែលមានប្រព័ន្ធសុខាភិបាលទន់ខ្សោយ។ លោកបានបន្តថា ប្រទេសទាំងអស់ត្រូវចូលរួមចាប់ពីពេលនេះ ដើម្បីទប់ស្កាត់ការរីករាលដាលនៃជំងឺនេះទៅមុខទៀត។ លោកបញ្ជាក់ថា៖ «យើងអាចចូលរួមបញ្ឈប់វាទាំងអស់គ្នាបាន»។ សូមជំរាបថា កម្ពុជាបានរកឃើញករណីឆ្លងជំងឺរលាកផ្លូវដង្ហើមប្រភេទថ្មីដែលបង្កឡើងដោយវីរុសកូរ៉ូណា នៅលើខ្លួនជនជាតិចិនម្នាក់ ដែលបានចាកចេញពីក្រុងវូហាន ប្រទេសចិន ដែលជាក្រុងផ្ទុះជំងឺមុនគេ ហើយមកដល់ក្រុងព្រះសីហនុ ប្រទេសកម្ពុជា កាលពីថ្ងៃទី២៣ ខែមករា ឆ្នាំ២០២០។ ជនជាតិចិនម្នាក់ដែលឆ្លងជំងឺនេះមានឈ្មោះ ចា ជិនហូរ (Jia Jianhua) ភេទប្រុស អាយុ៦០ឆ្នាំ ធ្វើដំណើរមកពីទីក្រុងវូហាន ជាមួយក្រុមគ្រួសារ៣នាក់ទៀត។ ទោះជាយ៉ាងនេះក្តី រហូតដល់មកដល់ពេលនេះល្ងាចថ្ងៃទី៣១ ខែមករា ឆ្នាំ២០២០នេះ ស្ថានភាពជនជាតិចិនដែលផ្ទុកជំងឺផ្លូវដង្ហើមថ្មី ហើយដាក់ឱ្យសម្រាកនៅបន្ទប់ដាច់ដោយឡែក នៅមន្ទីរពេទ្យបង្អែកខេត្តព្រះសីហនុនោះ កំពុងមានសុខភាពល្អធម្មតា និងកាន់តែប្រសើរជាងមុន គិតរហូតមកដល់ថ្ងៃទី៣១ ខែមករានេះ ជំងឺផ្លូវដង្ហើមថ្មី ដែលផ្ទុះចេញពីក្រុងវូហាន ប្រទេសចិន បានរីករាលដល់ប្រទេសចំនួន២៣ នៅលើពិភពលោក ហើយបណ្តាលឱ្យមានមនុស្សស្លាប់២១៣នាក់ និង៩៨២១ កំពុងមានមេរោគ៕
|
2020-01-31T14:44:00+07:00
|
freshnewsasia.com
|
https://m.freshnewsasia.com/index.php/en/localnews/147033-2020-01-31-00-44-43.html
|
fa0278e0-597c-473b-bc2c-03cc2827ae1b
|
រោគសញ្ញានិងវិធីការពារការឆ្លងនៃជំងឺរលាកប្រព័ន្ធដកដង្ហើម បង្កដោយវីរុសកូរ៉ូណាប្រភេទថ្មី
|
ប្រទេសជាច្រើនក្នុងពិភពលោក កំពុងព្រួយបារម្ភជាខ្លាំង អំពីការកើនឡើងនៃចំនួនអ្នកស្លាប់និងឆ្លងជំងឺរលាកប្រព័ន្ធដង្ហើម ដែលបង្កដោយវីរុសកូរ៉ូណា ប្រភេទថ្មីនេះ (nCoV-2019) ដែលបានសម្លាប់មនុស្ស ១៣២នាក់ ក្នុងចំណោមអ្នកឆ្លងរាលដាលចំនួនជាង ៦ពាន់នាក់ នៅប្រទេសចិន។ រហូតមកដល់ថ្ងៃទី២៩ ខែមករា ទោះបីជាមានការឆ្លងទៅដល់ប្រទេសជាច្រើនផ្សេងទៀត រួមមានកម្ពុជាផង ក៏គ្មាននរណាម្នាក់បាត់បង់ជីវិតនៅឡើយទេ ក្រៅតែពីនៅក្នុងប្រទេសចិន។ អ្នកនាំពាក្យក្រសួងសុខាភិបាល និងជាប្រធាននាយកដ្ឋានការពារជំងឺឆ្លង លោកវេជ្ជបណ្ឌិត លី សូវណ្ណ ណែនាំប្រជាពលរដ្ឋខ្មែរ ឱ្យមានការប្រុងប្រយ័ត្នខ្ពស់ចំពោះការឆ្លងនៃវីរុសកូរ៉ូណាប្រភេទថ្មីនេះ (nCoV-2019)។ ហើយប្រសិនបើមានរោគសញ្ញាណាមួយ ដូចជា គ្រុនក្តៅ ក្អក ឬ កណ្ដាស់ ឬហៀរសំបោរ ត្រូវទៅជួបគ្រូពេទ្យជាបន្ទាន់៖ « »។ ចំណែកលោក ឆាន់ ទូច គ្រូពេទ្យប្រចាំគ្រួសារនៅគ្លីនិកមួយក្នុងទីក្រុង លីន (Lynn) រដ្ឋម៉ាស្សាឈូសេត (Massachusetts) សហរដ្ឋអាមេរិក មានប្រសាសន៍ថា រោគសញ្ញានៃវីរុសកូរ៉ូណាថ្មីនេះ គឺស្រដៀងគ្នាទៅនឹងជំងឺគ្រុនផ្តាសាយធំ។ ប៉ុន្តែ គេអាចកត់សំគាល់នូវរោគសញ្ញាមួយចំនួនដែលខុសគ្នាដូចជា ជំងឺគ្រុនផ្តាសាយ គឺកើតឡើងភ្លាមៗ មិនចាំបាច់ប្រើរយៈពេលយូរ ទើបចេញរោគសញ្ញានោះទេ។ បន្ថែមពីនេះជំងឺរលាកប្រព័ន្ធដង្ហើមថ្មីនេះ គឺនាំឱ្យប៉ះពាល់ធ្ងន់ធ្ងរដល់សួត៖ « »។ រហូតមកដល់ពេលនេះ ប្រទេសកម្ពុជា រកឃើញបុរសចិនតែម្នាក់គត់ អាយុ៦០ឆ្នាំ ដែលកើតវីរុសកូរ៉ូណាប្រភេទថ្មីនេះ ដោយសារធ្វើដំណើរ ពីក្រុងវូហាន (Wuhan) នៃខេត្តហ៊ូបេ ((Hubei)) ប្រទេសចិន កាលពីថ្ងៃទី២៣ ខែមករា។ ទោះជាយ៉ាងនេះក្តីអ្នកនាំពាក្យក្រសួងសុខាភិបាលរូបនេះថា សមត្ថកិច្ចនៃក្រសួងសុខាភិបាល និងស្ថាប័នពាក់ព័ន្ធ កំពុងត្រួតពិនិត្យដោយយកចិត្តទុកដាក់ ក្រែងមានឆ្លងទៅមនុស្សផ្សេងទៀត។ លោកវេជ្ជបណ្ឌិត លី សូវណ្ណ លើកឡើងថា វិធីដ៏ល្អបំផុតដើម្បីការពារការឆ្លងវិញ លោកអ្នកត្រូវនៅឱ្យឆ្ងាយពីអ្នកជំងឺ កុំប៉ះពាល់អ្នកជំងឺឱ្យសោះ។ ប្រើម៉ាស់ការពារ លាងដៃនឹងសាប៊ូ រៀងរាល់២០វិនាទី ជៀសវាងការប៉ះភ្នែក ច្រមុះនិងមាត់ នៅពេលមិនទាន់លាងដៃ។ បន្ថែមពីនេះ ត្រូវជៀសវាងការប៉ះពាល់ជាមួយសត្វព្រៃរស់ ឬកន្លែងចិញ្ចឹមសត្វ ដោយគ្មានពាក់សម្ភារៈការពារខ្លួន។ ហើយប្រសិនបើអ្នកជំងឺក្អក ឬកណ្ដាស់ ត្រូវខ្ទប់មាត់ច្រមុះ នឹងកន្សែង ក្រមា ឬក្រដាសជូតមាត់ រួចហើយលាងដៃភ្លាម៖ « »។ លោកគ្រូពេទ្យ ឆាន់ ទូច មានប្រសាសន៍ថា រហូតមកដល់ពេលនេះ គេគ្មានថ្នាំឬវ៉ាក់សាំង ដើម្បីការពារឬព្យាបាលអ្នកកើតជំងឺរលាកសួត បង្កដោយវីរុសកូរ៉ូណាប្រភេទថ្មី (nCoV-2019) នេះទេ។ ប្រសិនបើមានរោគសញ្ញាណាមួយ អ្នកជំងឺត្រូវទៅជួបគ្រូពេទ្យជាបន្ទាន់ ដើម្បីធ្វើតេស្ត។ លោកឆាន់ ទូច បន្តថា ដើម្បីកាត់បន្ថយកម្ដៅក្នុងខ្លួន ងូតទឹកក្តៅអ៊ុនៗ ដើម្បីជួយសម្រួលការឈឺបំពង់ក និងក្អក ញ៉ាំទឹកឱ្យបានច្រើន នៅផ្ទះនិងគេងសម្រាកឱ្យបានច្រើន៖ « »។ តើមូលហេតុអ្វីបណ្ដាលឱ្យកើតជំងឺរលាកប្រព័ន្ធដង្ហើមដោយវីរុសកូរ៉ូណាប្រភេទថ្មីនេះ? ជំងឺរលាកផ្លូវដង្ហើម ដែលបង្កដោយវីរុសកូរ៉ូណាប្រភេទថ្មីនេះ (nCoV-2019) បានផ្ទុះរាលដាលជាលើកដំបូង នៅកន្លែងផ្សារលក់សាច់សត្វព្រៃ នៅទីក្រុង វ៉ូហាន (Wuhan) នៃខេត្តហ៊ូបេ ((Hubei)) ប្រទេសចិន កាលពីចុងខែធ្នូ ឆ្នាំ២០១៩។ តាមការចុះផ្សាយអត្ថបទរបស់ទូរទស្សន៍ស៊ីអិនអិន (CNN) នៅសហរដ្ឋអាមេរិក ឱ្យដឹងថា ប្រជាពលរដ្ឋចិន ចូលចិត្តបរិភោគសាច់ពស់វែក ឬសាច់ប្រជៀវ ដែលនេះគឺវាអាចជាប្រភពបណ្ដាលឱ្យកើតជំងឺវីរុសកូរ៉ូណាថ្មីនេះ។ អាជ្ញាធរចិន កាលពីថ្ងៃអាទិត្យ ទី ២៦ ខែមករា បានប្រកាសបិទទីផ្សារ នៅទីក្រុងវូហាន និងហាមជួញដូរលក់សាច់សត្វព្រៃទាំងនោះដើម្បីទប់ស្កាត់ ការរីកដាល។ អង្គការសុខភាពពិភពលោក (WHO) បញ្ជាក់ថា ជំងឺរលាកប្រព័ន្ធដង្ហើមបង្កដោយវីរុសកូរ៉ូណាប្រភេទថ្មី នេះ (2019-nCoV) គឺស្រដៀងគ្នាទៅនឹងជំងឺរលាកសួត MERS-CoV និង SARS-CoV ដែលបានផ្ទុះរាលដាលនាពេលកន្លងទៅនេះ៕
|
2020-01-31T11:07:00+07:00
|
rfa.org
|
https://www.rfa.org/khmer/news/health/symptom-coronavirus-and-prevention-01302020225437.html
|
dfad7cd3-f0a0-44c3-b411-93226267f30d
|
ប្រសើរណាស់! បុរសចិនផ្ទុកវីរុសកូរ៉ូណា នៅខេត្តព្រះសីហនុ វីដេអូខលល៍ អរគុណសម្តេចនាយរដ្ឋមន្ត្រី (មានវីដេអូ)
|
កាលពីថ្ងៃទី៣០ ខែមករា ឆ្នាំ២០២០ បុរសជនជាតិចិនឈ្មោះចា ជិនហូ (Jia Jianhua) ជនជាតិចិនដែលផ្ទុកជំងឺផ្លូវដង្ហើមកូរ៉ូណា នៅខេត្តព្រះសីហនុ បានវីដេអូខលល៍ ថ្លែងអំណរគុណសម្តចតេជោ ហ៊ុន សែន និងថ្នាក់ដឹកនាំក្រសួងសុខាភិបាល ដែលបានណែនាំគ្រូពេទ្យឱ្យយកចិត្តទុកដាក់ព្យាបាលជំងឺគាត់ រហូតបានប្រសើរឡើងមួយកម្រិត។ យោងតាមផេក នាយកដ្ឋានប្រយុទ្ធនឹងជំងឺឆ្លង CDC ដែលបានបង្ហោះវីដេអូជនជាតិចិន ដែលផ្ទុះវីរុសកូរ៉ូណា កាលពី១៣ម៉ោងមុន ភ្ជាប់ជាមួយនឹងសំណេរថា « រូបភាពថ្មីថ្ងៃនេះថតតាមវីដេអូហ្វូន សុខភាពអ្នកជំងឺរលាកសួតបង្កឡើង ដោយកូរ៉ូណាវីរុសប្រភេទថ្មី មានសុខភាពល្អប្រសើ និងសប្បាយរីករាយ ។ តាមភាសាចិន គាត់បានអរគុណគ្រូពេទ្យខ្មែរយើងដែបានយកចិត្តទុកព្យាបាលគាត់ ថ្នាក់ដឹកនាំក្រសួងសុខាភិបាល និងអរគុណសម្តេចតេជោ ដែលបានណែនាំគ្រូពេទ្យយកចិត្តទុកដាក់ព្យាបាលគាត់ ។ ពីមន្ទីរពេទ្យក្រុងព្រះសីហនុ»។ សូមបញ្ជាក់ថា គិតមកដល់ថ្ងៃទី៣១ ខែមករា ឆ្នាំ២០២០ នេះ ជំងឺផ្លូវដង្ហើមថ្មី បង្កឡើងដោយវីរុសកូរ៉ូណំ ដែលផ្ទុះចេញពីក្រុងវូហាន ប្រទេសចិន បានរីករាលដល់ប្រទេសចំនួន២៣ នៅលើពិភពលោក ហើយបណ្តាលឱ្យមានមនុស្សស្លាប់២១៣នាក់ និងលើស៩០០០នាក់ កំពុងឆ្លងមេរោគនេះ៕ សូមប្រិយមិត្តទស្សនាវីដេអូ របស់បុរសចិនផ្ទុះវីរុសកូរ៉ូណា ដូចខាងក្រោម៖
|
2020-01-31T10:04:38+07:00
|
kbnnews.com
|
https://kbn.news/archives/148935
|
2ee3c7c7-63a1-4f2b-85af-c5286e6af4af
|
អគ្គនាយករងមន្ទីរពេទ្យកាល់ម៉ែត៖ ការព្យាបាលជំងឺតាមរយៈវិស័យអន្តរាគមន៍វិទ្យុសាស្ត្រ មិនមានការប៉ះពាល់ដល់សុខភាព និងទទួលបានប្រសិទ្ធិភាពខ្ពស់
|
លោក គង់ សន្យា អគ្គនាយករងមន្ទីរពេទ្យកាល់ម៉ែត បញ្ជាក់ថា វិស័យអន្តរាគមន៍វិទ្យុសាស្ត្រ មិនត្រូវការការវះកាត់ឡើយ ហើយការព្យាបាល គឺមានប្រសិទ្ធិភាពខ្ពស់ និងកាត់បន្ថយការសម្រាកព្យាបាលយូរ ជាពិសេសព្យាបាលជំងឺដាច់សរសៃឈាមខួរក្បាល និងជំងឺមហារីករួមទាំងជំងឺផ្សេងទៀត។ ការលើកឡើងបែបនេះរបស់លោក ធ្វើឡើងក្នុងកម្មវិធីសិក្ខាសាលាស្តីអំពី «អន្តរាគមន៍វិទ្យុសាស្ត្រ និងតួនាទីក្នុងវិស័យវេជ្ជសាស្ត្រទំនើប» នៅមន្ទីរពេទ្យកាល់ម៉ែត នៅថ្ងៃទី៣០ ខែមករា ឆ្នាំ២០២០នេះ។ សិក្ខាសិលានេះរៀបចំឡើង ដើម្បីចែករំលែកពីការអភិវឌ្ឍន៍នៃវិស័យអន្តរាគមន៍វិទ្យុសាស្ត្រ ព្រមទាំងលើកកំពស់ ការយល់ដឹងពីសារសំខាន់ និងប្រសិទ្ធភាពរបស់បច្ចេកទេសថ្មី ក្នុងការព្យាបាលជំងឺផ្សេងៗ។ ការព្យាបាលតាមរយៈការអន្តរាគមន៍វិទ្យុសាស្ត្រនេះ មិនមានការប៉ះពាល់ដល់សុខភាពទេ ហើយក្រុមវេជ្ជបណ្ឌិតឯកទេស មន្ទីរពេទ្យកាល់ម៉ែតបានត្រៀមខ្លួន និងពាំនាំយកបច្ចេកទេស អន្តរាគមន៍វិទ្យុសាស្ត្រទាំងអស់នេះមកអនុវត្ត ដើម្បីលើកកំពស់គុណភាពថែទាំ និងព្យាបាលជូនប្រជាជនកម្ពុជា ស្របទៅតាមស្តង់ដារអន្តរជាតិ។ លោកបានឲ្យដឹងថា វិស័យអន្តរាគមន៍វិទ្យុសាស្ត្រ គឺជាឯកទេសមួយ ក្នុងផ្នែកវេជ្ជសាស្ត្រ ដែលមានការរីកចម្រើនយ៉ាងខ្លាំងក្លា ក្នុងរយៈពេល២ទសវត្សន៍ចុងក្រោយនេះ ព្រោះរបកគំហើញថ្មីៗ ក្នុងវិស័យវិទ្យុសាស្ត្រនេះ បានរួមចំណែកយ៉ាងសកម្ម ក្នុងការជួយឲ្យព្យាបាលជំងឺជាច្រើន ដោយមិនត្រូវការការវះកាត់ ឲ្យកាន់តែមានប្រសិទ្ធិភាពខ្ពស់ ប្រកបដោយហានិភ័យទាប និងការឈឺចាប់តិចតួច។ លោក គង់ សន្យា បានបន្ដថា ការអន្តរាគមន៍វិទ្យុសាស្ត្រនេះ អាចជួយព្យាបាល អ្នកជំងឺដាច់សរសៃឈាមខួរក្បាល, ជំងឺមហារីកមួយចំនួនធំ និងជំងឺជាច្រើនទៀត ប្រកបដោយប្រសិទ្ធិភាព ប្រសិនបើអ្នកជំងឺមកទទួលការព្យាបាលទាន់ពេលវេលា៕
|
2020-01-31T01:07:00+07:00
|
freshnewsasia.com
|
https://m.freshnewsasia.com/index.php/en/localnews/147013-2020-01-30-11-07-24.html
|
1db73d3b-0998-4f85-8304-5038796142b8
|
រដ្ឋមន្រ្តី ម៉ម ប៊ុនហេង៖ ជនជាតិចិនដែលផ្ទុកជំងឺផ្លូវដង្ហើមកូរ៉ូណា នៅខេត្តព្រះសីហនុ មានសុខភាពល្អជាធម្មតា គិតដល់ល្ងាចថ្ងៃនេះ
|
លោក ម៉ម ប៊ុមហេង រដ្ឋមន្រ្តីក្រសួងសុខាភិបាល បានប្រាប់នាយកប្រតិបត្តិបណ្តាញព័ត៌មាន Fresh News នៅថ្ងៃទី៣០ ខែមករា ឆ្នាំ២០២០ថា ស្ថានភាពជនជាតិចិនដែលមានជំងឺផ្លូវដង្ហើមថ្មីបង្កឡើងដោយវីរុសកូរ៉ូណា ដែលបានសម្រាកព្យាបាល នៅមន្ទីរពេទ្យបង្អែក ខេត្តព្រះសីហនុនោះ គិតរហូតដល់ល្ងាចថ្ងៃនេះ (ល្ងាចថ្ងៃទី៣០ ខែមករានេះ) មានសុខភាពល្អជាធម្មតា ដោយពុំមានបញ្ហាអ្វីគួរឱ្យកត់សម្គាល់ទេ។ នេះបើតាមការបញ្ជាក់របស់លោក ម៉ម ប៊ុនហេង រដ្ឋមន្រ្តីក្រសួងសុខាភិបាល។ ជនជាតិចិនម្នាក់ដែលឆ្លងជំងឺនេះ មានឈ្មោះ ចា ជិនហូរ (Jia Jianhua) ភេទប្រុស អាយុ៦០ឆ្នាំ ធ្វើដំណើរមកពីទីក្រុងវូហាន ខេត្តហ៊ូប៉ី ប្រទេសចិន ជាមួយក្រុមគ្រួសារ៣នាក់ទៀត ចេញពីក្រុងវូហាន ប្រទេសចិន មកដល់ខេត្តសៀមរាប ប្រទេសកម្ពុជា កាលពីថ្ងៃទី២៣ ខែមករា ឆ្នាំ២០២០។ រហូតដល់ថ្ងៃទី២៧ ខែមករា ឆ្នាំ២០២០ ក្រសួងសុខាភិបាលបានរកឃើញថា ជនជាតិចិនម្នាក់នេះ មានផ្ទុកមេរោគកូរ៉ូណាប្រភេទថ្មី ព្រមទាំងបានបញ្ជូនទៅព្យាបាលនៅមន្ទីរពេទ្យបង្អែក ខេត្តព្រះសីហនុ ដោយស្នាក់នៅបន្ទប់ដាច់ដោយឡែកពីគេ។ ចៀសវាងប៉ះពាល់ជិតស្និទ្ធជាមួយអ្នកមានជំងឺផ្លូវដង្ហើមស្រួច ឬអ្នកជំងឺដែលសង្ស័យ។ លាងដៃឲ្យបានញឹកញាប់ (ជាមួយសាប៊ូ និងទឹកស្អាត) ជាពិសេសបន្ទាប់ពីប៉ះពាល់ដោយផ្ទាល់ជាមួយអ្នកជំងឺ ឬបរិស្ថានជុំវិញគាត់។ ចៀសវាងប៉ះពាល់ជិតស្និទ្ធ ឬទៅទីផ្សារ ឬកសិដ្ឋានដែលមានសត្វរស់ ឬសត្វព្រៃ ឬកន្លែងដែលគេដឹងថាមានវីរុសកំពុងចរាចរ។ ចាំបាច់ ត្រូវលាងដៃឲ្យបានទៀងទាត់មុនពេល និងបន្ទាប់ពីការប៉ះពាល់សត្វ ឬវត្ថុផ្សេងៗ ដែលអាចជាប្រភពចម្លងរោគ។ ប្រកាន់ខ្ជាប់នូវការអនុវត្តន៍អនាម័យស្អាត និងសុវត្ថិភាពម្ហូបអាហារល្អ ដូចជា ពិសារអាហារដែលចំអិនឆ្អិនល្អ ជាពិសេស សាច់ និងស៊ុត។ អ្នកមានរោគសញ្ញាជំងឺផ្លូវដង្ហើមស្រួច ត្រូវខ្ទប់មាត់និងច្រមុះនៅពេលក្អកឬកណ្តាស់ ដោយកន្សែង ក្រម៉ា ឬក្រដាសជូតមាត់។ ត្រូវប្រកាន់យកនូវអនាម័យដៃស្អាត និងអនាម័យផ្លូវដង្ហើម (ខ្ទប់មាត់និងច្រមុះនៅពេលក្អកឬកណ្តាស់, លាងដៃបន្ទាប់ពីមានប៉ះជាមួយទឹករំអិលពីផ្លូវដកដង្ហើម និងរក្សាចម្ងាយច្រើនជាង១ម៉ែត្រពីបុគ្គលដែលមានរោគសញ្ញាផ្លូវដង្ហើមស្រួចស្រាវ ជាដើម)។ បុគ្គលិកសុខាភិបាលដែលផ្តល់ការថែទាំអ្នកជំងឺត្រូវប្រកាន់ខ្ជាប់នូវវិធានការណ៍បង្ការការចម្លងរោគ ក្នុងគ្រឹះស្ថានសុខាភិបាលឲ្យបានហ្មត់ចត់និងត្រឹមត្រូវតាមបច្ចេកទេសសុខាភិបាល ដើម្បីចៀសវាងការឆ្លងជំងឺនេះមកបុគ្គលខ្លួនឯង។ ប្រសិនបើមានសង្ស័យថា ឆ្លងជំងឺរលាកសួតដោយវីរុសកូរ៉ូណាប្រភេទថ្មីនេះ ដោយមានរោគសញ្ញាដូចជា គ្រុនក្តៅលើសពី ៣៨ អង្សាសេ និងមានរោគសញ្ញាមួយយ៉ាងតិចក្នុងចំណោម ក្អក ហូរសំបោរ ឈឺបំពង់ក ដង្ហើមខ្លី និងពិបាកដកដង្ហើម និងមានប្រវត្តិធ្វើដំណើរមកពីប្រទេសចិន ដោយបានប៉ះពាល់ជាមួយអ្នកជំងឺផ្លូវដង្ហើម ប៉ះពាល់ជាមួយសត្វឈឺ ក្នុងអំឡុង១៤ថ្ងៃមុនចេញរោគសញ្ញា ឬដោយបានប៉ះពាល់ជាមួយអ្នកស្លាប់ដោយសារ ជំងឺផ្លូវដង្ហើមស្រួចស្រាវមិនដឹងអំពីអត្តសញ្ញាណ (ប្រភេទមេរោគ) ច្បាស់លាស់ ត្រូវប្រញាប់រាយការណ៍ទៅលេខទូរស័ព្ទទាន់ហេតុការណ៍១១៥៕
|
2020-01-30T23:58:00+07:00
|
freshnewsasia.com
|
https://m.freshnewsasia.com/index.php/en/localnews/146999-2020-01-30-09-58-41.html
|
Subsets and Splits
No community queries yet
The top public SQL queries from the community will appear here once available.